
Notă asupra ediţiei 


Volumul de faţă reprezintă a doua parte, şi ultima, din 
lucrarea memorialistică a diplomatului, istoriculu, şi omului 
politic român Raoul Bossy (1894-1975), intitulată generic 
Amintiri din viaţa diplomatică (1918-1940). Calendaristic, 
cuprinde perioada 1938-1940, corespunzătoare misiunilor sale 
diplomatice — ambasador al României — la Budapesta (conti- 
nuarea din volumul І, pînă în noiembrie 1939) şi apoi la Roma 
(noiembrie 1939-octombrie 1940). Se tipăreşte după manu- 
scrisul olograf al autorului, pus la dispoziţia noastră prin ama- 
bilitatea soţiei, Senta Bossy, şi a fiicei, Ilinca Bossy. 

Pentru a facilita lectura de către publicul larg cititor, am 
tradus în limba română textele documentare, frazele, expre- 
siile scrise de R.Bossy în diverse limbi de circulaţie inter- 
naţională şi le-am plasat în subsoluri de pagini, marcînd aceste 
intervenţii cu cifre arabe, spre a le deosebi de notele autorului 
care poartă însemnul asterisc şi se află tot în manşete de 
pagini. 

La cererea expresă a familiei Bossy, Editura a respectat 
ortografia autorului. 

Indicele, cu nume de persoane — pentru ambele volume — 
va întregi o lucrare de referinţă pentru istoriografia genului 


memorialistic românesc. . 
Stelian Neagoe 


* Detalii despre viaţa şi activitatea lui Raoul Bossy se găsesc în Stu- 
diul introductiv semnat ue roi la volumul I al Amintirilor din viaţa diplo- 
matică, Editura Humanitas, Bucureşti, 1993, pp. 5 —29. : 

BUDAPESTA 
(1936-1939) 


2 
1938 


În ţară, căderea guvernului Tătărescu — care n'a reuşit la 
alegeri — şi formarea unui minister prezidat de Octavian Goga, 
cu renumitul avocat şi profesor universitar Istrate Micescu ca 
titular al Departamentului Afacerilor Străine. 

În Ungaria, guvernul Darânyi prezintă Adunării Deputaţilor 
un proiect de lege pentru reforma electorală, a cărei dispoziţie 
principală este introducerea votului secret. Căci, cu toată mân- 
dria maghiarilor de a avea instituţiile parlamentare cele mai 
vechi din lume, după cele engleze, votul în alegerile lor a fost 
întotdeauna făcut pe faţă, ceea ce înlesnea, fireşte, imixtiunea 
şi presiunea autorităţilor. Ungaria era astfel singura ţară din 
lume lipsită de dreptul elementar al secretului votului. Soarta 
proiectului de lege părea însă foarte îndoielnică în pragul 
anului 1938, din cauza opunerii cercurilor de dreapta şi de 
centru — mai ales a contelui Bethlen —, înfricoşate de per- 
spectiva unei „proletarizări“ a vieţii politice. 

La 8 ianuarie, la amiază, ne prezentăm cu toţii, şefii de mi- 
siune străini, la Palatul Regal, spre a prezenta Regentului Horthy 
urări de Anul Nou. Spre a fi de faţă la această ceremonie, 
mi-am scurtat vacanţa de sărbători, petrecută cu familia la 
Semmering. Detaliu nostim: făcând cerc, Horthy se apropie 
de colegul nostru polon, Orlowski, şi'i spune ceva la ureche. 
Ştiind că se pregăteşte vizita Regentului ungur în Polonia 
— pentru vânătoare, pasă-mi-te! —, întreb pe Orlowski dacă 
a fost vorba de această călătorie. „Dar de unde“, îmi răs- 

punde râzând polonezul, „m'a întrebat doar: «Sagen Sie mir 
denn, wer ist der Gesandte der neben Ihnen steht, ich kann 
mich gar nicht mehr ап ihn erinnern!»“! Era vorba de minis- 
trul Greciei, Pipinelis! 

Două zile după aceasta, are loc la Budapesta sesiunea Con- 
siliului Statelor legate prin protocoalele de la Roma. Sunt de 
faţă: Ciano, din partea Italiei; Schuschnigg şi Guido Schmidt, 
din partea Austriei. Cu prilejul seratei date de Darânyi în 
onoarea lor, colegul meu austriac, Baar-Baarenfels, mă pre- 
zintă din nou şefilor săi, pe care'i cunoscusem la Viena, când 
primul era ministru al Justiţiei, iar cel de al doilea secretar al 
Preşedintelui Republicii, Miklas. Stăm de vorbă împreună, şi 
„ei îmi spun că sunt satisfäcuti de mersul conferinţei lor, 
exprimându'şi totodată multumirea faţă de ameliorarea vizibilă 
a relaţiilor noastre cu Ungaria. Cât despre Ciano, după câte 
aflu, el stăruie ca Austria şi Ungaria să recunoască guvernul 
Franco din Spania, să adere la pactul anticomunist şi să critice, 
în declaraţii publice, Societatea Naţiunilor, cereri la care s’ar 
părea că se împotriveşte Kânya. Părăsesc mai devreme serata 
spre a mă întâlni în gară cu noul ministru de afaceri străine, 
Micescu, în trecere de la Praga la Geneva. Îl pun la curent cu 
stadiul actual al relaţiilor noastre cu Ungaria. El ar dori să 
ajungem la un acord, fiind chiar dispus, la nevoie, să recon- 
firme obligaţiile noastre în materie de minorităţi, cu condiţia 
ca formula să conţină şi o reconfirmare, din partea Ungariei, 
a respectării Tratatului de la Trianon. Micescu imi spune că, 
din informaţii precise ce posedă, Italia ar vrea să constituie un 
bloc cu Statele protocoalelor de la Roma şi ale Micii Înţele- 
geri, ca şi cu Polonia, spre a putea contrabalansa, la un 
moment dat, predominanta germană în Europa centrală. 
Micescu îmi mai spune că nu se va duce de la Geneva la Paris, 
ca să nu stânjenească politica de apropiere de Germania şi 
Italia, pe care vrea s’o urmeze guvernul nostru actual, şi spre 
a nu se expune unei primiri reci (în urma declaraţiilor germa- 


1 Spuneli-mi, vă rog, cine este ambasadorul care stă lîngă dumnea- 
voastră, nu-mi mai aduc deloc aminte! 


8 


nofile si italofile ale lui Goga). Ne despärtim, după ce Micescu 
îmi mulţumeşte pentru modul „prompt şi precis“ în care 
informez guvernul. 

În toastul ce rosteşte la banchetul dat în onoarea lui Ciano 
şi Schuschnigg, Kânya menţionează recunoaşterea imperiului 
italo-etiopian de către guvernele din Viena şi Budapesta, са 
şi recunoaşterea, de către Italia şi Austria, a echităţii punc- 
tului de vedere ungar în privinţa egalităţii de înarmare, vrând 
astfel să sublinieze identitatea poziţiilor şi coeziunea celor trei 
State. Ciano, în răspunsul său, accentuează că Protocoalele de 
la Roma nu reprezintă un sistem închis care să blocheze cele 

-trei ţări prin excluderea sau sugrumarea intereselor altor 
puteri învecinate. Dimpotrivă, adaugă el, protocoalele de la 
Roma trasează un cadru în care să poată colabora toate sta- 
tele din Europa centrală. Mulțumită acestui principiu „şi a 
simțului realităţilor“ s'au înjghebat аха Roma-Berlin (fireşte, 
trebuia spus!), precum şi înțelegerile cordiale dintre Italia şi 
Iugoslavia, pe de o parte, şi dintre Austria, Ungaria şi Ger- 
mania, pe de altă parte. Se vedea deci limpede că ministrul 
afacerilor străine al Italiei ţinea să vestească eventualitatea 
unor acorduri separate ale ţării sale cu alte state şi că proto- 
coalele de la Roma nu'i stânjeneau libertatea de acţiune. Cum 
a subliniat necesitatea unei bune înţelegeri şi stabilitäti în 
Europa centrală, s’ar părea că informaţia de mai sus, dată lui 
Micescu, să nu fi fost lipsită cu totul de temei pentru un 
viitor mai îndepărtat. Guido Schmidt s'a mărginit, în 
cuvântarea sa, la afirmarea principiului de respect faţă de 
interesele legitime, ale tuturor ţărilor din bazinul dunărean. 
După masă, cum mă vede, Ciano mă recunoaşte, îmi spune 
„caro Bossy“!l, îmi vorbeşte pe italieneste şi mă întreabă 
— се fişă exactă i s'a dat de Legația Italiei de aici despre 
mine! — dacă mai scriu studii istorice etc. Este vădit amabil, 
' ca spre a crea o atmosferă cordială între noi. Apoi, deodată, 
trece la politică. Îmi spune că trebuie să ne împăcăm cu 
ungurii, că până atunci, „talia nu va putea strânge mai mult 


1 scumpe Bossy 


oficial legăturile cu România“, dar că în ziua în care se va 
semna un acord româno-maghiar — oricare ar fi — „si potrà 
lavorare sul serio fra noi“.! Îi expun stadiul negocierilor 
noastre, pretenţiile ungurilor, justele şi echitabilele noastre 
obiecţii. „Găsiţi o formulă“, replică el, „oricare. Noi vom 
insista ca ungurii s’o primească.“ Cunoaşte pe Сора, de care'mi 
vorbeşte cu căldură, dar se întreabă dacă Garda de Fier îl va 
lăsa să guverneze, dacă va putea cădea de acord cu ea. În 
timpul extrem de lungii noastre convorbiri, diferite persona- 
litäti vin să strângă mâna lui Ciano (de pildă, colegul francez, 
Maugras, principele de Montenuovo ş. a.). Caut discret să mă 
dau înapoi, spre a'l lăsa să se mai întreţină şi cu alţii. Dar 
Ciano le strânge distrat mâna şi se întoarce din nou spre mine. 
Prelungeşte vădit conversaţia, ca pentru a sublinia „flirtul“ cu 
România! Fotografii au chiar timpul să ne fotografieze îm- 
preună. Ce o fi gândind Kânya! 

Declaraţia comună a reprezentanţilor Statelor semnatare ale 
Protocoalelor de la Roma, publicată după conferinţa lor, a 
înfăţişat o echilibrare de concesiuni reciproce. Austria şi 
Ungaria recunoşteau guvernul Franco, se solidarizau cu pactul 
anti-Komintem şi criticau Societatea Naţiunilor. Ungaria 
dobândea, în schimb, o nouă şi inutilă recunoaştere a egalităţii 
de drepturi. Interesul manifestat de Italia faţă de o dezvoltare 
a relaţiilor româno-ungare corespunde cu cele spuse mie de 
Ciano. Ungaria pare să iasă micşorată, trecând de acum pe un 
plan secundar în acţiunea diplomatică a Romei, ceea ce îi va 
scădea şi valoarea internaţională ca element constitutiv al unui 
eventual angâjament dunărean. Partea senzationalä a declara- 
tiei comune este, după părerea generală, pasajul privitor la 
România. Este pentru prima dată că o putere străină grupului 
este citată nominal într'un comunicat oficial şi cercurile di- 
plomatice consideră acest gest са o invitaţie fätisä făcută 
României de guvernul italian. Se pare că au trebuit multe 
stäruinte pe lângă Kânya ca să se învoiască la publicarea 
acestui comunicat final al Conferinţei. 


1 vom putea într-adevăr colabora. 

Într'o conversaţie avută curând după aceea (31 ianuarie) cu 
ministrul de externe ungur, acesta îmi dă oarecari amănunte în 
privinţa ultimei întrevederi „tripartite“ din Budapesta. Se pare 
ză Schuschnigg insistase să se menţioneze în mod special, în 
comunicatul final, independenţa Austriei, dar Ciano s'a opus, 
„spre a nu se provoca Germania!“ Se vede, aşadar, că, de pe 
atunci încă, Italia îşi sacrificase aliata са să'şi poată menţine 
legăturile de alianţă cu Reichul hitlerist. Kânya pare mulţumit 
de activitatea guvernului Goga, „care, în chestiunea evreiască, · 
va crea poate un precedent susceptibil să fie urmat de Ungaria, 
oprimată şi ea de masa semită“. 

Speră că şi conversațiile dintre noi vor putea progresa 
„guvernul ungar cerând doar aplicarea angajamentelor noastre 
în materie minoritară“. Îi atrag atenţia că nu noi suntem aceia 
care nu'şi respectă angajamentul, ci Ungaria şi îi dau ca pildă 
chestiunea arhivelor transilvănene pe care s'au angajat, prin 
Tratatul de la Trianon (art. 77, 175 şi 177), să ni le restituie, 
ceea ce n'au făcut. Kânya pare surprins şi jenat de acest contra- 
atac neaşteptat şi nu răspunde. După câte aud din toate părţile 
(contele Nicolae Banffy, contele Dominic Festetics ş. a.) sosi- 
rea guvernului Goga la putere este privită la Budapesta ca o 
chezăşie a normalizärii relaţiilor dintre România şi Ungaria. În 
ceea ce priveşte Anschlussul, suntem de părere cu toţii, în 
corpul diplomatic, că se apropie cu paşi repezi. Kânya ne 
repetă mereu; „este treaba Franţei şi Italiei, noi nu putem face 
nimic.“ 

Concomitent, se caută strângerea relaţiilor ungaro-polone. 
Horthy pleacă „la vânătoare“ în Polonia însoţit de Kánya şi de 
o suită numeroasă. La întoarcerea sa la Budapesta, Orlowski îi 
dă un mare dineu, la care stăruie să asist că să dovedim că vizita 
Regentului era de pură curtoazie, fără nici o influenţă asupra 
alianţei noastre. Tot în acest scop, se vede, Horthy stă îndelung 
de vorbă cu mine după masă, dar numai despre vânătoarea la 
care a luat parte. Orlowski pretinde că, la plecare, Regentul 1'аг 
fi spus: „ein reizender Mensch dieser rumänische Gesandte!“! 


1 acest ambasador român este un от. foarte umblat! 

O fi adevărat, n'o fi, fapt este că am fost înconjurat de ama- 
bilitäti, doar-doar să nu fiu prea amărât de „turul de vals“ al 
aliatei poloneze cu adversarul ungur! 

Dar preliminariile marii drame europene — şi mondiale — 
nu mai îngăduiau nici speranțe, nici iluzii. Întrevederea Hitler- 
Schuschnigg с га semnalul apropiatului sfârşit al independenţei 
austriece şi in.presionă adânc cercurile politice ungare. Prezenţa 
masei germane la frontiera Ungariei dădu de gândit tuturor” şi 
presa budapes.ană se făcea ecoul îngrijorărilor, arătându'şi 
nedumerirea Jatà de atitudinea Italiei. Mi se exprima, de către 
diferite personalități, nevoia poruncitoare а aplanării diferen- 
dului româno-:naghiar în vederea alcătuirii unui bloc al statelor 
dunărene, sin;:ura posibilitate de rezistenţă faţă de presiunea 
exercitată în E uropa centrală de către marile puteri învecinate. 
Singur perspi-ucele Kânya îşi dădea seama că totul era prea 
târziu şi că nu se mai putea ridica nici un baraj de rezistenţă 
în Europa centrală. 

La noi în ţară, guvernul Goga era înlocuit printr'un minister 
prezidat de Patriarhul Miron Cristea, cu Tătărescu interimar 
la externe. În urma instrucţiunilor acestuia, arăt lui Kânya, la 
25 februarie, că suntem dispuşi să reluăm negocierile cu 
Ungaria — în numele celor trei guverne al Micii Întelegeri — 
si că urmează, ca atare, să dea ordinul de cuviinţă lui Bâr- 
dossy, la Bucureşti. Este de acord deşi mă previne că guvernul 
ungar nu'şi va modifica poziţia. Dar gravele evenimente ce se 
pregăteau pe scena internaţională treceau pe planul al doilea 
diferendele locale între România şi Ungaria. 

Reamintindu'mi, după atâţia ani, momentele acelea fatidice 
mă surprinde faptul cum oameni ce ar fi urmat să presimtă ce 
era să se întâmple păreau atât de puţin informaţi. La o masă 
mare, dată în cinstea şefilor de misiune străini, Regentul 
Horthy ne spunea tuturor (la 26 februarie!) că un adevărat 


* Tendinţa de împotrivire a guvernului ungar faţă de presiunea ger- 
mană apărea şi din arestarea, în februarie 1938, a şefului nazist ungur 
Szălasi, care era să joace un rol de frunte în stabilirea unui regim fascist 
în Ungaria înainte de înaintarea rusă în Europa centrală. 

Anschluss nu va putea fi realizat de Hitler nici peste douăzeci 
de ani! lar bietul coleg austriac, fostul vice-cancelar Baar- 
Baarenfels, părea mai îngrijorat de soarta Cehoslovaciei decât 
de a patriei sale. Cum îi spuneam că Austria are întreaga opinie 
mondială în spatele ei, în lupta ce duce pentru a'şi păstra inde- 
pendenta, Baar-Baarenfels mi-a răspuns: „Lieber nicht so viel 
moralische Unterstiitzung, und ein bischen mehr materiele. 
Aber, de facto, wird uns niemand helfen. Und wenn die 
deutsche Armee in Oesterreich einriickt, haben wir längst be- 
schlossen uns nicht zu verteidigen. Das ist sehr vernünftig von 
Schuschnigg, denn kämpfen gegen die riesige deutsche Armee 
Кбппеп wir doch nicht, und brüderliches Blut vergiessen, das 
will kein Oesterreicher. Aber mit dem Anschluss wird es doch 
nicht so rasch, erst kommt die Tschechoslowakei an die Reihe. 
Die armen Tschechen sind in einer fürchterlichen Lage. Erst 
nachier wird sich Hitler über Oesterreich beschäftigen.“! Bietul 
Baar nu'şi închipuia că istoria va inversa rândul victimelor lui 
- Hitler, şi aceasta peste câteva zile! 

Eram într'o scurtă permisie la Monte-Carlo, când se anunţă, 
la 11 marie, ca un trăznet din senin, că Hitler a dat trupelor 
germane ordinul de a înainta pe teritoriul statului austriac. 
Graba cu care a luat sângerosul tiran această criminală hotărâre 
se explică prin voinţa de a împiedica ţinerea plebiscitului 
decretat de Schuschnigg, care ar fi dat o covârşitoare majori- 
tate în favoarea independenţei Austriei. A doua zi, sosit la 
Linz, Hitler proclamă anexarea Austriei, suprimând astfel ţara 
sa de baştină de pe harta Europei. Întors îndată la post, găsesc 
cercurile politice din Budapesta, ca şi opinia publică ungară în 
genere, consternate şi înfricoşate de dispariţia Austriei. De 


1 Mai bine am primi nu atît de mult ajutor moral, ci ceva mai mult 
material. Dar, de facto, nu ne va ajuta nimeni. lar dacă armata germană 
va intra în Austria, noi am hotărît de mult să nu ne apărăm. E o hotărîre 
foarte înţeleaptă din partea lui Schuschnigg, căci nu putem să luptăm îm- 
potriva uriaşei armate germane şi nici un austriac nu vrea să verse sînge 
frâtesc. Dar Anschlussul nu se va realiza atît de repede. Mai întîi vine 
Cehoslovacia la rînd. Săracii cehi, sînt într-o situaţie îngrozitoare! Abia 
după aceea, Hitler se va ocupa şi de Austria. 

teama noului vecin uriaş, guvernul Darânyi „fait bonne mine 
à mauvais jeu“! şi'şi înmulţeşte manifestatiile de cordialitate 
fatä de Germania, politicä preconizatä acum si de Eckhardt. 
Circulă zvonul, în cercurile diplomatice, că guvernul britanic 
ar fi declarat celui german, cu prilejul întrevederii Halifax- 
Hitler, că nu se opune penetraţiei germane în Europa centrală, 
cu condiţia să nu se producă o agresiune care n'ar putea lăsa 
Anglia indiferentă. Bakâch-Bessenyey, directorul politic al 
Ministerului Afacerilor Străine, amintindu'şi de anii petrecuţi 
laolaltă la Viena, îmi spune că regretă fireşte „finis Austriae“?, 
dar că nu vede altă soluţie pentru Ungaria, în împrejurările de 
faţă, decât o politică de strânsă apropiere cu cel de al treilea 
Reich. Se tratează acum cu Italia întocmirea unui nou pact care 
să înlocuiască „răposatele““ protocoale tripartite de la Roma. El 
prevede o apropiată acţiune germană în Cehoslovacia, con- 
junctura fiind foarte favorabilă planurilor lui Hitler. Într'ade- 
văr, îmi arată el, Rusia sovietică este paralizată prin situaţia ei 
internă şi prin faptul că nu i se îngăduie trecerea forţelor ei 
armate nici prin Polonia, nici prin România; Anglia este opusă 
unei intervenţii în favoarea Cehoslovaciei; Franţa, nefiind 
atacată direct, nu s’ar decide uşor să intre în luptă (articolul lui 
Barthélemy din Le Temps: „Peut-on mourir pour la Tchéco- 
slovaquie?”3) şi nu ar fi în stare, de altfel, să străpungă puter- 
nica „Siegfrid-linie““; cât despre asistenţa Micii Întelegeri, ea 
este exclusă, ministrul lugoslaviei declarând formal că ţara sa 
nu ar mişca decât dacă Cehoslovacia ar fi atacată de Ungaria. 
Atitudinea directorului politic oglindea pe aceea adoptată de 
şeful său, care voia să dea aparenţa că este satisfăcut de eveni- 
mentele din Austria sub cuvânt că a dispărut acum singura ca- 
uză de frictiune între Budapesta şi Berlin, pe care o constituiau 
legăturile Budapesta-Viena. De acum, nu ar mai sta nimic în 
calea amicitiei ungaro-române. De aceea s'a grăbit Kânya să 
transmită felicitări guvernului german (!) şi să transforme 


1 se arată amabil în faţa unui joc necinstit . 
2 sfîrşitul Austriei 
3 Se poate muri pentru Cehoslovacia? 

Legația de la Viena în consulat general. Mai rar aşa dovadă de 
oportunism şi cinism din partea unui aliat al ţării sugrumate! 
Kânya caută şi strângerea relaţiilor cu Polonia spre a ajunge 
la o concordanţă de vederi pentru momentul în care se va pune 
problema cehoslovacă şi împărţirea prăzii. 

Emotionantä este vizita de plecare pe care mi'o face 
(19 martie) colonelul Eberle, ataşat militar al Austriei la Buda- 
pesta şi Bucureşti. Nu îndrăznesc să'i spun се am pe inimă ca 
să nu'] pun într'o situaţie delicată, cum văd că are un „Haken- 
kreutz“ (zvastica) brodat pe uniforma lui austriacă. Dar îşi dă 
seama că înţeleg ce simte şi are ochii împăienjeniţi de lacrimi. 
Îmi spune doar „es war glänzend inszeniert“! şi îmi descrie apoi 
soarta nefericită ce'i aşteaptă pe camarazii săi de arme: ofiţeri 
superiori prea bătrâni spre a se asimila spiritului german şi care 
vor fi înlăturați şi condamnaţi unei lente pieiri cu pensii minime. 
__ La 19 martie înaintam guvernului un raport їп care arătam, 
în modul următor, reacţiile Ungariei faţă de aducerea la înde- 
plinire a Anschlussului: 

„Deşi cercurile politice ungare îşi dădeau de mai multă 
vreme seama că desfăşurarea evenimentelor, în urma închegă- 
rii axei Berlin-Roma pe baza dezinteresării Italiei de afacerile 
Europei centrale, trebuia să ducă în mod fatal la Anschluss, ele 
au fost însă cu totul surprinse de ritmul vertiginos în care s'a 
desăvârşit anexarea Austriei de către Reichul german. 

După întrevederea de la Berchtesgaden şi discursurile lui 
Hitler şi Schuschnigg, ministrul de externe Kánya îmi exprima 
adânca sa convingere că Fiihrerul, cu care avusese lungi con- 
vorbiri la Berlin, se va abtine de la orice act de agresiune contra 
Austriei, lăsând vremii, care lucrează pentru el, să îndeplinească 
procesul de unificare a rasei germane. La dineul oferit în seara 
de 27 februarie şefilor de misiuni diplomatice, Regentul Horthy 
nu se sfia să ne asigure pe toţi că efectuarea formală a An- 
schlussului nu se va putea realiza înainte de 20 ani! 

„Directorul politic al Ministerului Afacerilor Străine, baronul 
Bakâch-Bessenyey, îmi mărturisea că guvernul ungar nu ar fi 


1 а fost o înscenare strălucită 


15 


fost informat de intenţia Cancelarului Schuschnigg de a 
decreta plebiscitul decât cu câteva zile înainte de publicarea 
acestei măsuri. Vestea a produs îngrijorare în sânul guvernului 
ungar, care prevedea că Führerul german nu s'ar putea împăca 
nicicând cu gândul că o manifestaţie publică a voinţei poporu- 
lui austriac ar putea da o majoritate impunătoare în favoarea 
independenţei Austriei. Dar era prea târziu şi nimic nu mai 
putea opri înlănţuirea fatală a faptelor. 

... Se pare că dl von Schuschnigg ar fi rugat, la sfârşitul lui 
ianuarie, pe dl Puaux, ministrul Franţei la Viena, să’l infor- 
meze dacă, în cazul unei intervenţii armate germane în Aus- 
tria, guvernul austriac s'ar putea bizui pe sprijinul material 
efectiv al Franţei. Puaux şi'ar fi consultat guvernul, iar acesta 
s'ar fi pus îndată în contact cu guvernul britanic care, la. rândul 
său, ar [i efectuat unele sondaje indirecte la Roma. Ca rezul- 
tat, Puaux ar fi fost însărcinat să răspundă: Cancelarului 
Schuschnigg că, întrucât guvernul britanic nu poate lua nici 
un angajament în această privinţă, nici Franţa nu este în măsură 
să făgăduiască Austriei că ar interveni efectiv pentru salvgar- 
darea neatârnării ei. Descurajat, Schuschnigg s’ar fi resemnat 
atunci să se ducă la Berchtesgaden. Anunţarea plebiscitului 
este în genere privită ca un gest disperat şi inexplieabil al 
şefului guvernului austriac, întemeiat ре o greşită apreciere 
a situaţiei internaţionale şi pe o ultimă şi întru nimic îndrep- 
tăţită nădejde că, în ceasul marii primejdii, nu va fi părăsit 
de Italia aliată. 

Prăbuşirea Austriei, a acelei vechi Austrii de care destinele 
Ungariei au fost strâns legate, sub o formă sau alta, de atâtea 
veacuri, nu putea lăsa indiferentă națiunea maghiară. Vestea 
tragică a zguduit adânc sufletul tuturor ungurilor. Generaţia 
_ bătrână, mai ales, care a trăit viaţa dublei monarhii, nu se poate 
obişnui cu gândul că Austria... aparţine de acum trecutului. 
Zvonul public — care pare verosimil celor care cunosc firea 
sentimentală a fostului ofiţer de marină austro-ungar şi adju- 
tant al Împăratului, aflat la cârma Statului maghiar — pretinde 
că Regentul Horthy însuşi ar fi izbucnit în plâns la aflarea eve- 
nimentelor dramatice de peste Leitha. 


16 


Sunt crud şi iremediabil loviți legitimiştii unguri. Un fruntaş 
al lor mi'a mărturisit că scopul final al mişcării lor era reîn- 
vierea dualismului austro-ungar. Acest proiect, acum spul- 
berat, un legitimism maghiar nu şi'ar mai avea rostul, căci 
dinastia Habsburgilor, în sine, nu ar putea aduce Ungariei nici 
un adaos de forţă, nici măcar morală. De aici, atitudinea 
agresivă faţă de Reichul hitlerist a organelor legitimiste 
(Magyarszäg, Nemzeti Ujság)... 

Durerii de ordine sentimentală a ungurimii i se adaugă şi 
teama faţă de puterea uriaşă a germanismului care va exercita 
de acum încolo o presiune directă la însăşi graniţa ţării. Faţă 
de această presiune, ungurii îşi dau seama că nu au nici o 
apărare. Cu vecinii din Mica Înţelegere au legăturile pe care 
ei au vrut să le aibă, întreţinând mereu flacăra urii şi a 
răzbunării, în loc de a căuta destinderea fnsufletiti de spiritul 
realitätilor. Protocoalele din Roma sunt definitiv caduce... Se 
tratează cu Roma în vederea găsirii unei noi formule de cola- 
borare directă italo-ungară, dar puţini au rămas în Ungaria care 
mai au încredere în prietenia Italiei, învinovăţită de a'şi fi 
părăsit aliaţii în 1915 şi în 1938 (ca şi, mai târziu, în 1944). 
Un bărbat politic ungur nu a ezitat să'mi reamintească fraza 
crudă şi celebră, atribuită pe vremuri ambasadorului francez 
Bompard, «il faut laisser à ses adversaires l'amiti€ de l’Italie»!. 
Constituirea faimosului bloc catolic Roma-Budapesta-Varso- 
via este încă de domeniul fanteziei şi multe piedici îi stau în 
cale, pe care ostilitatea faţă de Praga nu este suficientă pentru 
a le înlătura. 

Astfel, în mod logic, toate cercurile politice şi opinia publică 
au ajuns la încheierea că singura politică externă posibilă 
pentru Ungaria este alături de Germania. De aceea, guvernul 
s'a grăbit să'şi manifeste ataşamentul faţă de Reich, trans- 
mifând Secrctariatului de Stat de la «Auswärtig Amb», Mac- 
kensen (fost ministru la Budapesta), prin generalul Sztójay, 
ministrul Ungariei la Berlin, «cele mai călduroase felicitări 


1 prietenia Italiei trebuie lăsată adversarilor 
P . . 
2 Serviciul de Externe 

pentru Führer cu prilejul reunirii Austriei de Reichul german, 
care, spre bucuria Ungariei, s'a realizat fără vărsare de sânge», 
precum şi expresia «speranţei celei mai întemeiate şi fericite 
că relaţiile bune şi amicale dintre cele două ţări vor continua 
ca şi în trecut». Totodată, se comunica la Wilhelmstrasse, că, 
cea dintâi din toate puterile străine, Ungaria hotărâse transfor- 
marea legaţiunei ei la Viena în consulat general. Acest «zel» al 
guvemului ungar a fost apreciat la Berlin, după cum a reieşit... 
din discursul lui Hitler, în care a lăudat «căldurosul şi cor- 
dialul asentiment al Ungariei faţă de alipirea Austriei la 
Germania nazistă». 

Oficial, Kânya şi colaboratorii săi au arătat şefilor de 
misiune străini, «independent de un firesc sentiment de melan- 
colie», satisfacția guvernului ungar de a vedea înlăturată sin- 
gura piedică din calea perfectei înţelegeri ungaro-germane, pe 
care о înfăţişa intimitatea legăturilor austro-maghiare. 

Poziţia oficială a guvernului din Budapesta pare tuturor atât 
de inevitabilă încât este aprobată chiar de opoziţia de stânga. 
Într'o cuvântare publică, şeful partidului agrar, Tibor Eckhardt, 
prieten personal al cancelarilor Dollfuss şi Schuschnigg, 
cunoscut pentru ideile sale antihitleriste, partizan al formării 

' triunghiului Budapesta- Viena-Praga, a declarat: «Însemnătatea 
Germaniei a sporit considerabil pentru Ungaria, întrucât puterea 
militară de căpetenie a continentului a devenit vecina noastră 
directă... Nu avem decât un singur drum spre Occident: Germa- 
nia...» Leaderul legitimist, contele Anton Sigray, arăta într'un 
discurs că, deşi destinul a vrut ca «Germania să ajungă până la 
Hegyeshalom (frontiera austro-ungară), şi noi dorim să rămâ- 
nem prieteni şi buni vecini cu dânsa, vrem ca ea să nu depă- 
şească acest hotar, căci nu înţelegem să fim slugile nemților»... 

În afară de porunca inexorabilă a situaţiei geografice un alt 
motiv mai îndeamnă pe unguri spre o cât mai cordială coope- 
rare cu marele lor vecin: speranţa că, în cazul unei acţiuni 
împotriva Cehoslovaciei, germanii îi vor lăsa să'şi ia şi ei o 
parte din prada de război. Aspiratia asupra Slovaciei şi a 
Rusiei subcarpatice înfăţişează deci, în ochii maghiarilor, 
adevăratul cheag al comunităţii de interese germanc-ungare... 

Faptul că Germania se consideră de acum drept apărătoarea 
firească a populațiilor germane de peste hotare, după cum 
rezultă din discursurile lui Hitler şi Сӧгіпр... conţine primej- 
dia imediată a imixtiunii Berlinului în afacerile interne ale 
Ungariei, pentru sprijinirea doleanţelor şi a aspirațiilor cres- 
cânde ale şvabilor locuind pe teritoriul unguresc, la frontiera 
noii Germanii. 

„„„Sentimentele cu care ungurii privesc noua lor poziţie 
«geo-politică» sunt deci destul de complexe. Fondul adevărat 
este îngrijorarea faţă de presiunea germană, pe care nici o 
încercare de apropiere de Polonia, în vederea constituirii unui 
«contraechilibru» nu o poate slăbi. Spre a se mângâia ea însăşi 
de inexorabilitatea soartei de vasală a Reichului ce i se pregă- 
teşte, Ungaria se mai leagănă cu nădejdea unor compensaţii în 
direcţia Cehoslovaciei... Totul va depinde de metoda ce se va 
adopta la Wilhelmstrasse pentru politica de penetraţie în 
Europa dunăreană şi balcanică.“ 

La 24 martie, adăugăm următoarelele observaţii privitoare la 
reacţiile pricinuite de Anschluss asupra politicii interne ungare: 

„Încorporarea Austriei în Reichul german nu putea să nu 
zbuciume adânc întreaga viaţă politică a Ungariei. Eveni- 
mentul, prevăzut îndeobşte pentru o epocă mai îndepărtată, s'a 
produs pe neaşteptate tocmai în ceasul în care se puneau, în 
Ungaria, temeliile unei noi aşezări electorale şi se făcea apel 
la avutul particularilor şi al băncilor în vederea înzestrării 
ostăşeşti şi sociale a ţării. Din punctul de vedere al politicii 
externe de urmat, unanimitatea opiniei publice socoteşte — unii 
cu regret, alţii cu îngrijorare — că singura formulă adoptată de 
guvern este posibilă: o neşovăitoare alăturare de noul şi puter- 
nicul vecin german, în jurul căruia se polarizează şi ultimele 
nădejdi sau iluzii revizioniste. În afară de aceasta, contact 
amical cu Italia — salvarea rămăşiţelor protocoalelor de la 
Roma — şi cu Polonia care, după cum declara Kânya, «prin 
interesul ce’l poartă problemelor bazinului dunărean, confirmă 
că paşnica şi cordiala cooperare ungaro-polonă va putea avea 
dezvoltări favorabile în viitor». Cu toate acestea, nimeni nu'şi 
ascunde ccnsecintele acestei politici: vasalitatea necondiționată 

a Ungariei faţă de Berlin. Vasalitatea economică în primul 
rând, vasalitatea politică în al doilea, cu riscul unei permanente 
imixtiuni în favoarea minorităţii germane. Precum a rezumat 
situaţia un fruntaş politic de aici «am âjuns şi noi das Land 
Ungarn!, 1а fel ca Austria». Deşi Kánya mă încredința de curând 
că «cu germanii te poţi întotdeauna înţelege», mulţi bărbaţi 
politici de dreapta (legitimişti) şi de stânga (finanța evreiască, 
socialiştii) nu se împacă deloc cu aceste perspective. Contele 
George Széchenyi, deputat al Partidului Uniunii Creştine, a 
ridicat la Cameră chestiunea Anschlussului, regretând că, în 
faţa acestor evenimente, guvernul ungar nu a dat dovadă nici 
de lealitate, nici de sentiment cavaleresc... De asemenea, 
deputatul independent Payra a amintit în şedinţa publică a 
Camerei de «tragica prăbuşire a Austriei», de primejdia în care 
se afla Cehoslovacia, de absenţa definitivă a Societăţii Natiu- 
nilor şi a întrebat cine garantează de acum încolo independenţa 
statelor mici... Dacă numai prea puţine glasuri răzlețe produc 
o disonanţă în corul care înalță imnuri interesate în slava Rei- 
chului hitlerist, se constată însă divergențe mai accentuate în 
privinţa cursului pe care urmează sà'] ia politica internä. Într'o 
declaraţie făcută presei la 19 martie, preşedintele consiliului a 
arătat intenţia sa de a trasa o linie de demarcaţie între politica 
externă şi cea internă: «Evenimentele externe nu au pentru noi 
decât însemnătate extemă şi nu influenţează întru nimic 
gospodăria noastră internă, căci politica externă şi cea internă 
evoluează pe planuri cu totul deosebite». Totuşi, chiar Darânyi 
nu a putut contesta că «în Ungaria, ca pretutindeni, predomină 
în stat directive naţionaliste» (adică de dreapta). În ajunul eve- 
nimentelor din Austria, {ага era împărţită între cele două 
curente politice de dreapta şi de stânga, cu tendinţe vizibile de 
sporire a organizaţiilor nationaliste. Manifestatiunea de forţă 
a hitlerismului în Austria a rupt echilibrul în favoarea curen- 
tului de extremă dreaptă. Diferitele grupări «hitlerizante» sau 
«fascistizante» caută să se afirme şi să fuzioneze. Lipseşte doar 
încă omul care să aibă darurile necesare spre a lua conducerea 
mişcării...“ 


1 regiunea ungară 

La 23 martie, Kânya expunea punctul de vedere oficial al 
Ungariei faţă de dramaticele desfăşurări din Austria la Comisia 
Parlamentară de Afaceri Străine. Spre a justifica completa 
inactiune a guvernului maghiar în clipa prăbuşirii aliatei sale, 
Austria, el invoca atitudinea pasivă a Angliei, şi mai ales a 
Franţei, „саге nici nu s'a gândit să încerce restabilirea Austriei 
pe care ea, în mare măsură, o crease“. Pentru viitor, a adăugat 
el „Ungaria va urma aceeaşi politică faţă de Reichul german 
ca şi în trecut“, cu atât mai mult cu cât „guvernul german nu 
a lăsat nici o îndoială asupra faptului că priveşte actuala fron- 
tieră germano-maghiară ca tot atât de intangibilă ca frontierele 
cu Italia, Elveţia şi lugoslavia“. De observat că nu a citat fron- 
tiera franceză printre cele considerate definitive de către 
guvernul din Berlin. Ministrul de externe a precizat, pe de altă 
parte, că „bunele raporturi între Ungaria şi Italia vor rămâne 
neschimbate, în spiritul vechilor Protocoale de la Roma“, şi că 
„interesul purtat de Polonia problemelor din bazinul dunărean 
umple de bucurie Ungaria, care speră astfel că paşnica legătură 
ungaro-polonă se va dezvolta favorabil în viitor“. Despre 
relaţiile cu statele din Mica Înţelegere, Kânya a spus că le 
doreşte „mai bune, adică normalizate“ şi că „negocierile începute 
în septembrie, şi apoi întrerupte, au fost reluate la Bucureşti, 
guvernul ungar punând toată bunăvoința pentru iZbutirea lor“. 


* 


Aflu de la Externe, în legătură cu această reluare a nego- 
cierilor, că guvernul român propune celui ungar formula 
. sugerată de mine, toamna trecută, lui Victor Antonescu şi 
anume: „La Roumanie a décidé spontanément et dans son 
entière souveraineté, sous réserve de réciprocité, de prendre, 
dans le cadre des principes généralement admis dans la légis- 
lation intérieure de l’Etat, toutes mesures administratives 
nécessaires, destinées à supprimer toutes difficultés de nature à 
entraver le développement des relations amicales avec la Hon- 
grie. П est bien entendu que cette déclaration ne saurait être 
interprétée, en aucun cas, comme portant atteinte aux prin- 
cipes de non immixtion dans les questions d’ordre interne de la 

Roumanie.“! Dar Kánya, ре care’l văd la 30 martie, îmi spune 
că nu se poate învoi cu formula-mea pentru că nu conţine 
cuvântul „minoritate“. Am impresia că preferă să nu ajungă la 
un acord, deoarece îmi arată că, „dacă nu se găseşte chestiunea 
destul de matură spre a fi prezentată opiniei publice româneşti, 
ar fi preferabil ca rezolvarea ei să fie amânată“. Cu privire la 
această întrevedere, am înaintat, la 1 aprilie, raportul următor: 
„Convorbirea destul de îndelungată ce am avut cu ministrul afa- 
cerilor străine ungar la 30 martie a atins trei puncte principale: 

1. Evenimentele din Austria. Kânya nu mi'a tăinuit că, fost 
ministru plenipotenţiar al Împăratului-rege Franz-Joseph si 
vienez prin educaţie şi predilecție, а fost personal foarte lovit 
de dispariţia Austriei de pe hartă. Ca ministru al afacerilor 
străine al Ungariei, însă, nu poate decât să constate un deces 
— irevocabil ca toate decesele — în fața căruia te inchini fără 
a discuta şi care, oricât de crudă ar părea această afirmaţie, 
îndepărtează singura piedică din calea bunelor legături ungaro- 
germane. 

Kânya a insistat că era absolut sincer când excludea posi- 
bilitatea unei agresiuni germane contra Austriei, deoarece se 
întemeia pe declaraţia ce’i făcuse personal Hitler. După con- 
vingerea sa intimă, declaraţia Fiihrerului era sinceră în mo- 
mentul când a fäcut’o, dar evenimentele s'au dezläntuit într'un 
ritm care a produs un reviriment în intenţiile celor de la Berlin. 

Kânya m'a asigurat că ştia în mod pozitiv cum s'au petrecut 
lucrurile şi mi-a dat următoarea versiune, care cred că merită 
a fi înregistrată, fie numai dintr'un interes istoric: După între- 
vederea de la Berchtesgaden, Kânya s'a dus incognito la Viena 
spre a afla din însăşi gura Cancelarului Federal cum decursese 
convorbirea sa cu Cancelarul Reichului. După ce Schuschnigg 


1 România a hotărât spontan şi în deplină suveranitate, sub rezerva 
reciprocităţii, să ia, în cadrul principiilor general admise în legislaţia 
internă a statului, toate măsurile administrative necesare, menite să 
înlăture orice dificultăţi de natură să împiedice dezvoltarea relaţiilor de 
prietenie cu Ungaria. Se înţelege de la sine că această declaraţie nu poate 
fi interpretată, în nici un caz, ca impietînd asupra principiului non-imix- 
tiunii în problemele de ordin intern ale României. 

i-a făcut o expunere amănunţită, a adăugat: «Colaboratorii cei 
mai de încredere mă sfătuiesc să organizez un plebiscit, care 
mi-ar da, şi faţă de ţară şi faţă de străinătate, autoritatea 
necesară pentru a rezista serios Germaniei. Dar eu socotesc o 
atare soluţie prea primejdioasă prin reacţiile ce ar produce în 
Reich şi niciodată nu o voi adopta!» Puţine zile însă după 
aceasta, Cancelarul Schuschnigg, cedând îndemnurilor priete- 
nilor săi, adresa o scrisoare lui Mussolini spre а'1 cere sfatul 
în privinţa ideii unui plebiscit în Austria. Scrisoarea a fost dusă 
la Roma de ataşatul militar al Italiei la Viena şi înmânată 
Ducelui. La rândul său, şi pe aceeaşi cale, Mussolini a trimis 
o lungă scrisoare lui Schuschnigg, arătându-i că nu se poate, 
desigur, amesteca în afacerile interne ale Austriei, dar că per- 
sonal îl sfătuieşte insistent să renunţe la un proiect putând fi 
socotit provocator de Hitler. Cu toate acestea, Cancelarul 
Schuschnigg a hotărât plebiscitul, aducând decizia sa la 
cunoştinţa guvernului ungar în ultimul moment. 

Când a dat trupelor sale ordinul de a înainta pe teritoriul 
austriac, Fiihrerul nu s’ar fi gândit să treacă şi el personal fron- 
tiera. Göring l’a îndemnat însă să plece, să rostească mai multe ` 
discursuri şi «atunci Austria va fi a lui». Chiar când a urmat 
acest îndemn, Cancelarul Hitler nu s’ar fi gândit la %]ірігеа 
Austriei înainte de un plebiscit. În dimineaţa sosirii sale la 
Linz, nu era nimic hotărât în această privinţă. Numai după- 
amiază, adânc zguduit de entuziasmul popular, Fiihrerul, care 
este o fire impulsivä, a chemat brusc la telefon pe ministrul de 
justiţie al Reichului, la Berlin, spre a'i cere să redacteze ime- 
diat o lege pentru alipirea Austriei. Astfel s'ar fi efectuat acest 
act atât de însemnat pentru toată Europa, după informaţiile 

- precise pe care Kánya mi-a spus că le are de la unul din pro- 
tagoniştii dramei. El mi'a adăugat că nu crede că persoana lui 
Schuschnigg să fie serios ameninţată, dar că este îngrijorat 
pentru soarta lui Schmitz, fostul primar al Vienei, şi a lui 
Hornbostel, directorul politic de la Ballplatz. 

2. Raporturile Ungariei cu Germania. Ministrul afacerilor 
străine recunoaşte că vecinătatea puterilor mari nu este întot- 
deauna de folos statelor mici, dar cum nu se poate modifica 

geografia, Ungaria îşi va da toată silinta spre a continua cor- 
dialele si traditionalele raporturi de prietenie cu Germania. 

K ânya consideră absurde zvonurile despre eventuala intenţie 
a Germaniei de a lua în stăpânire, la un moment dat, teritoriile 
ungureşti locuite de populaţie şvabă. Cancelarul Hitler ar fi om 
cu prea mare simţ politic şi istoric pentru a încerca să frângă 
aşezări seculare. Tot ce el va dori va fi o cooperare cu Ungaria, 
pe care aceasta are tot interesul a o accepta. 

Întrebându’1 pe interlocutorul meu dacă noua poziţie а 
Germaniei nu'l va stânjeni în acţiunea ce a dus până acum şi 
a cărei caracteristică era o oarecare libertate de mişcări, mi-a 
răspuns că, întrucât legăturile directe italo-maghiare nu slăbesc 
întru nimic, Ungaria îşi menţine toate posibilităţile ca şi în 
trecut. 

Întrebând din nou pe Kânya dacă, având în vedere coe- 
ziunea axei Berlin-Roma, această libertate de mişcări nu va fi 
oarecum iluzorie, el mi-a observat surâzând că «coeziunea nu 
exclude, în unele împrejurări şi un joc de nuanţe, fiind vorba 
de două puteri mari aliate, iar nu de un singur stat unitar». 
Cred că, prin aceasta, el a vrut să'mi spună că, în cazul unei 
prea mari presiuni germane, influenţa favorabilă a Italiei ar 
putea fi de folos guvernului din Budapesta. 

3. Tratativele româno-maghiare. Deschizând vorba despre 
tratativele duse acum, la Bucureşti, cu di Bârdossy, ministrul 
afacerilor străine mi'a spus: 

a) Ungaria a obţinut, prin Tratatul de la Trianon, un articol, 
favorabil intereselor ei: art. 239 privitor la instituirea tribuna- 
lelor arbitrale mixte, lă care opinia publică nu ar admite să se 
renunţe de bunăvoie. 

Am observat ministrului că, întrucât zisele tribunale nu mai 
funcţionează şi întrucât cunoaşte atitudinea guvernelor Micii 
Înţelegeri în această privinţă, articolul în chestiune este în fapt 
perimat. Ar fi deci oportun, atunci când încercăm «de déblayer 
le terrain»! pentru a înlesni viitoarea dezvoltare a relaţiilor 
dintre noi, să limpezim şi acest punct în sens realist. 


1 să curăţăm terenul 


24 


Kânya. doreşte însă să'şi «rezerve viitorul», deoarece nu 
exclude ca, într'o anumită conjunctură, tribunalele de arbitrare 
să poată fi restabilite. Apoi, mi-a adăugat că sunt şi alte 
interese în joc, despre care nu'mi poate vorbi, care se opun 
renunţării la art. 239. Cred că interlocutorul meu a vrut să mă 
lase să înţeleg că acele interese sunt de ordin material şi pri- 
vesc pe ungurii cu proprietăţi în Transilvania, de a căror soartă 
contele Bethlen are o grijă deosebită. 

b) În privinţa proiectului nostru de declaraţie, ministrul afa- 
cerilor străine al Ungariei mi-a arătat că nu'l poate primi, 
deoarece nu menţionează cuvântul «minoritate». l-am arătat că 
motivul care m'a îndemnat, toamna trecută, să supun examină- 
rii ministrului afacerilor străine român principiul formulei în 
chestiune era tocmai necesitatea de a se evita menţionarea 
într'un text eventual a unei probleme putând atinge sensibili- 
tatea fndreptätitä a opiniei noastre publice. Am adăugat că, 
după părerea mea, formula, prin lipsa ei de precizie, acoperă 
toate posibilităţile de divergență între cele două ţări şi oferă 
ambelor guverne garanţia că ele vor lua reciproc, în cadrul 
suveranităţii lor naţionale, măsurile menite să îngăduie dezvol- 
tarea unor legături amicale în viitor... Dacă atmosfera dintre 
majoritari şi minoritari nu este cum am dori cu toţii să fie, 
aceasta se datoreşte, în cea mai bună parte, propagandei revi- 
zioniste care, fără odihnă şi cu toate mijloacele, tulbură spiri- 
tele. În măsura în care această propagandă va înceta, se va 
ameliora şi atmosfera... Am încheiat făcând apel la «spiritul 
de cooperare dunăreană» al guvernului ungar ca să primească 
formula ce i se oferă, nu fără reale sacrificii de popularitate din 
partea guvernului român. 

..Капуа mi-a răspuns pe un ton plin de amabilitate: «Tre- 
buie să recunosc spiritul conciliant cu care guvernul român se 
străduieşte să găsească o formulă de acord. Poate însă că 
această chestiune nu este destul de matură pentru a fi înfăţişată 
opiniei publice romanesti. În acest caz, ar fi preferabil să amâ- 
năm soluționarea ei».“ 

Impresia pe care am dobândit'o, în parte în urma unei des- 
tăinuiri a colegului meu italian, Vinci — întors de la Roma — 

era că dificultăţile pe care guvemul ungar le făcea în negocie- 
rile cu noi izvorau şi din aprehensiunea de a fi apoi silit să 
semneze un acord similar cu celelalte state ale Micii Întelegeri, 
deci si cu Cehoslovacia, ceea ce l’ar fi pus într'o situaţie neplă- 
cută faţă de Berlin. Cu atât mai mult cu cât, în momentul acela, 
toată lumea politică din Budapesta considera Cehoslovacia 
ca de pe acum definitiv condamnată, cu perspectiva — sau 
iluzia — unei apropiate anexiuni a Slovaciei şi a Rusiei subcar- 
patice. Într'un discurs public, Eckhardt mergea până la a pro- 
mite „о largă autonomie“, viitoarei minorităţi slovace din 
Ungaria! Se anunţa, în legătură cu acele perspective, un nou 
guvern mai înclinat spre dreapta — deci mai bine văzut la 
Berlin — prezidat de guvernatorul Băncii Nationale, Béla 
Imrédy. 

Într'o convorbire avută cu dânsul la 22 aprilie, Kânya îmi 
spune că guvernul ungar doreşte realmente o înţelegere cu 
România, şi că, dacă s'ar ajunge la un acord separat între ţările 
noastre, s’ar putea conveni ca el să nu intre în vigoare decât 
după ce şi celelalte două guverne ale Micii Înţelegeri vor fi 
încheiat şi dânsele învoieli directe cu Ungaria. Aceasta, îmi 
afirmă ministrul „nu pentru a produce o sciziune în Mica 
Înţelegere — lucru pe care”l ştie imposibil şi pe саге пісі nu 
lar încerca măcar —, сі pentru a avea mâinile libere си 
Praga“, care se pare că, faţă cu pericolul iminent al unei acţiuni 
germane contra Cehoslovaciei, ar fi dispusă la concesii ului- 
toare, mergând aproape până la o autonomie a regiunilor popu- 
late de unguri. Dacă nu găsim formula aceasta acceptabilă, 
Капуа propunea o destindere de fapt — fără act scris — între 
Bucureşti şi Budapesta, asemănătoare aceleia dintre Belgrad şi 
Budapesta. Răspund că ne trebuie o formulă comună pentru 
cele patru state, care să constituie baza raporturilor noastre vii- 
toare. Nimic nu se opune însă ca pe această bază să se ridice 
construcţii ulterioare. Astfel, dacă, după încheierea acordului 
între Mica Înţelegere şi Ungaria, s’ar întâmpla ca guvernul 
cehoslovac sau altul să fie dispus a acorda, în cadrul suve- 
ranitätii sale interne, avantaje suplimentare minoritarilor 

maghiari ar fi liber s’o facă, deoarece formula propusă de noi 
ar consta doar dintr'o declaraţie de principii privind de alt- 
minteri toate diferendele dintre noi, iar nu un statut minoritar. 
În cursul conversatiei, Kânya îmi mărturiseşte în sfârşit gândul 
care’l frământă: el nu vrea ca prin acceptarea unei formule 
minoritare minimum cu Mica Înţelegere să fie împiedicat a se 
folosi de situaţia actuală a Cehoslovaciei spre a'i cere concesii 
mult mai mari, pe care crede că le'ar obţine. De fapt, vrea să 
aibă mâinile libere pentru eventualitatea unei acţiuni germane 
împotriva Cehoslovaciei. Se şi organizează manifestații revi- 
zioniste în Budapesta, în care se cere o intervenţie militară 
ungară — în cazul unei agresiuni germane — pentru redobân- 
direa Slovaciei şi Ruteniei subcarpatice. Colegul cehoslovac, 
Kobr, mă asigură, pe de altă parte, că guvernul său nu are nici 
o intenţie de a acorda populaţiei maghiare un statut minoritar 
şi că nu vrea să trateze separat cu Budapesta. El consideră 
manoperele lui Kânya având drept obiectiv disocierea Micii 
Înţelegeri prin exploatarea dificultăţilor actuale ale Ceho- 
slovaciei. 

La 27 aprilie, dau un prânz la legaţie, la care iau parte 
Kânya, contele Nicolae Bânffy (fost ministru ungur, azi cetă- 
tean român), contele şi contesa Francisc Hunyady (foştii pro- 
prietari ai moşiei Săvârşin de lângă Arad, cumpărate de Rege), 
contesa Edina Raphaël Zichy (născută Pallavicini) cu fiica ei, 
Marie-Eugénie, subşeful protocolului şi contesa Iuliu Teleki, 
primul secretar francez, Charmasse, şi fratele şi cumnata mea. 
La cafea, Kânya stăruie din nou să tratăm separat cu Ungaria, 
atât noi cât şi iugoslavii, urmând ca, paralel, să se desfăşoare 
tratativele Budapesta-Praga, instrumentele urmând să intre 
toate concomitent în vigoare. Îi arăt că aceasta este imposibil, 
că i-am explicat'o de mai multe ori, şi că este „hâchstezeit“!, 
să cădem în sfârşit de acord, fără a mai complica lucruri 
simple. Bânffy este de aceeaşi părere şi nu vrea junctim? 
destinderea româno-ungară şi acordarea, în cadrul statului 


! de mult timpul 
2 una după alta 

român, a unor concesii minoritare. Îmi spune că Bethlen, care 
s'a întâlnit cu Сора în cursul şederii acestuia în Budapesta, 
împărtăşeşte şi el acelaşi punct de vedere. Trecem la subiecte 
de conversaţie mai puţin serioase. Spun, glumind, lui Kânya: 

„Să fiţi recunoscător României, care vă va da ea un Führer, 
întrucât ziarele afirmă că maiorul Szâlasi, şeful naziştilor 
unguri, ar fi de neam armenesc din Moldova (Salaşian).“ 
Kânya face mare haz şi, bine dispus, îmi povesteşte, în altă 
ordine de idei, că are un prieten, bancher evreu, care, întrebând 
la un „Gasthof“ din Tirol, unde îşi petrecea verile, dacă poate 
veni acolo şi acum, după Anschluss, a primit răspunsul: „Bei 
uns kann a” jeder kommen, ob Christ oder Jude ist einerlei, nur 
Arier sollen's sein!!“1 


* 


Stau de vorbă cu Goga, în ajunul plecării sale din Buda- 
pesta, şi'mi relatează conversațiile sale cu Bethlen si cu 
Bânffy. Mă îndeamnă să stărui pe lângă Kânya „să înceteze cu 
chitibusurile“ şi să încheie un acord cu noi, care este indis- 
pensabil pentru toţi. Goga este de părere să nu ne legăm prea 
mult destinul de acela al Cehoslovaciei, care este sortită pieirii, 
sau, în cel mai bun caz, căderii în zona de influenţă germană. 
Îmi spune că Hitler şi Göring i-au promis formal că graniţele 
României vor fi respectate (!!!). Vorbind de politica noastră 
internă, este convins că Regele va îngădui (!) existenţa a trei 
partide: unul liberal sub şefia lui Tătărescu, altul national- 
țărănesc, prezidat de Călinescu, şi al treilea crestin-national, cu 
Goga în frunte. Patriarhul Miron i-a destăinuit că vrea să se 
retragă de la preşedinţia Consiliului. Cu Codreanu, numai el, 
Goga, după câte îmi spune, a ştiut să trateze. I-a declarat fätis: 
„sau mă împuşti, sau eu pe dta.“ De atunci se potolise 
Codreanu şi renuntase la agitația electorală. L’ar fi domolit cu 
totul dacă mai rămânea la guvern. „Să pui sute de oameni în 
închisoare nu e sistem Бип.“ 


! La noi poate să vină oricine, fie el creştin sau evreu, numai să fie 
ariar.!! 

Şeful de cabinet al lui Kânya şi viitorul său succesor în 
fruntea Ministerului Afacerilor Străine, transilvăneanul Ste- 
fan Csáky, cu care fntretin legături destul de bune, îmi 
confirmă şi dânsul că guvernul ungar nu este în măsură să 
încheie un acord cu Mica Înţelegere — ca entitate — din cauza 
Cehoslovaciei, unde ţine să'şi lase toate posibilităţile deschise. 
În conjunctura actuală, îmi adaugă, opinia publică maghiară nu 
ar putea admite o înţelegere cu Praga. 


Conferinţa de la Sinaia a Micii Înţelegeri (4-5 mai) 


Sunt chemat telefonic la Sinaia, pentru consultări cu guver- 
nul. Prima întrevedere o am cu Patriarhul, în calitatea sa de pre- 
şedinte al Consiliului. După ce ne reamintim vremurile când 
era regent, iar eu secretar general al Regentei, conversaţia se 
îndreaptă spre politică. Patriarhul, ca transilvănean, mă asigură 
că nu ar trebui să se vorbească la noi de o pretinsă persecuție а 
minorităţilor, ci, dimpotrivă, de persecutarea majorităţii, şi'mi 
dă ca pildă că el, ca şef al Bisericii dominante, dispune de un 
buget relativ mult mai mic şi de o organizaţie mai puţin nume- 
roasă decât cultele minoritare. Este favorabil ideii mele de a 
se clădi o biserică românească la Budapesta, deşi ar prefera, 
evident, să putem redobândi vechea biserică româno-greacă, 
ctitorie a familiilor aromâneşti Mocsonyi, Dumba şi Sina, care 
ne-a fost luată de comunitatea grecească, în 1909, în urma unui 
proces ce s'ar cuveni să fie redeschis. Aprobă, de asemenea, 
propunerea mea de a se înlesni românilor rămaşi în Ungaria 
cumpărarea unei tipografii şi editarea unui ziar. Văd apoi pe 
ministrul de externe Petrescu-Comnen, care'mi vorbeşte despre 
o nouă propunere a lui Bârdossy, tot relativă la un schimb de 
scrisori în materie minoritară”. 


* Textul scrisorilor propus de Bárdossy era următorul: 
„Le Gouvernement Royal de Roumanie, animé d'un esprit de 
confiance à l'égard du Gouvernement Royal de Hongrie et convaincu que 

Nici unul din cei trei miniştri de externe ai Micii Înţelegeri 
nu a acceptat această idee, nici Stoiadinovici şi nici Krofta, 
căruia guvernul german însuşi nu'i cere un atare angajament, 
mulţumindu'se deocamdată cu o înţelegere directă cu Henlein, 
şeful minorităţii germane din Sudeți. Mă îndeamnă să'l văd 
numaidecât pe Rege şi telefonează în faţa mea spre a'mi obţine 
audiența pe după amiaza aceleiaşi zile. Carol mă primeşte 
excepţional de cordial, îmi pune multe şi felurite întrebări şi 
pare, de altminteri, perfect la cureni cu toate. Admiră pe 
Bethlen, „singurul bărbat de stat ungur“, şi doreşte mult o des- 
tindere cu Ungaria. Se vor acorda facilităţi minorităţii ma- 
ghiare din Ardeal. Personal, ar vrea să li se recunoască dreptul 
de a petitiona în româneşte şi ungureşte, textul ungar fiind, în 
cazurile dubioase, cel considerat valabil. Carol este de părere 
ca în comunele locuite de o populaţie exclusiv maghiară să se 
poată vorbi ungureşte la primărie. Mă întreabă ce impresie a 
făcut la Budapesta înfiinţarea, la noi, a comisariatului mino- 


celui-ci est fermement et sincèrement decidé à persister dans l’obser- 
vation des principes contenus dans le Pacte de Paris du 27 août 1928, 
déclare, en ce qui le concerne, reconnaître l'égalité des droits de la Hon- 
grie en matière d'armements. 

Le Gouvernement Royal de Hongrie déclarera sa ferme volonté de 
s’abstenir de tout recours à la force dans ses relations avec la Roumanie. 
Cette déclaration sera suivie d’une déclaration analogue, à l’égard de la 
Hongrie, de la part du Gouvernement Royal de Roumanie. 

Le Gouvernment Royal de Hongrie et le Gouvernement Royal de 
Roumanie sont d’accord pour procéder à un échange de lettres concer- 
nant la question des minorités.“ 

(Guvemul Regal al României, animat de spirit de încredere faţă de 
Guvernul Regal al Ungariei şi convins că acesta este ferm şi sincer hotărît 
să respecte şi pe mai departe principiile conţinute în Pactul de la Paris, 
din 27 august 1928, declară, în ceea ce-l priveşte, că recunoaşte egali- 
tatea în drepturi a Ungariei în problema armamentelor. 

Guvernul Regal al Ungariei va declara voinţa fermă de a se abtine de 
la orice recurgere la forţă în relaţiile sale cu România. Această declaraţie 
va fi urmată de o declaraţie analoagă în ceea ce-o priveşte pe Ungaria, 

` din partea Guvernului Regal al României. 

Guvernul Regal al Ungariei şi Guvernul Regal al României sunt de 
accrd să treacă la un schimb de scrisori privind problema minorităţilor.) 

ritätilor. Îi spun că impresia a fost din cele mai favorabile, dar 
că se aşteaptă desemnarea viitorului comisar, al cărui rol va 
fi precumpănitor. Îmi destăinuieşte că a primit în ajun pe Sir 
Reginald Hoare, ministrul Angliei, care a stăruit mult în vede- 
rea unei destinderi româno-ungare, demers ce a fost făcut, de 
asemenea, la Budapesta. Răspund că important este mai ales 
ceea ce germanii spun la Budapesta, şi că mă tem că ei nu 
sfătuiesc o destindere cu Praga. Întreb dacă nu s’ar putea să 
admitem ca acordul cu Ungaria să fie semnat, sau parafat 
măcar, acum, pe când intrarea lui în vigoare să fie amânată la 
o dată mai îndepărtată, când guvernul cehoslovac va fi acordat 
minorităţii maghiare un statut minoritar. Regele este cu totul 
de acord cu această sugestie. Carol mă întreabă apoi cum 
suntem primiţi de societatea ungară şi pare satisfăcut aflând că 
suntem cât se poate de bine primiţi. La plecare, îmi mulţumeşte 
pentru informaţiile date şi pentru activitatea depusă şi mă 
însărcinează să stărui, în numele său, pe lângă Horthy, spre „a 
face o presiune morală“ cu scopul de a se ajunge Ја о înţele- 
gere între cele două guverne. De abia întors la Budapesta, aflu 
de moartea lui Octavian Goga, lovit de apoplexie.. 

Între timp, s'a publicat la Sinaia următorul comunicat ofi- 
cial în legătură cu conferinţa Micii Întelegeri: 

„Cei trei miniştri ai afacerilor străine au trecut în revistă 
diferitele evenimente care au marcat situaţia internaţională de 
la ultima reuniune a Consiliului Permanent şi au procedat la 
schimburi de vederi amănunțite privitor la toate chestiunile 
care interesează în mod special politica Micii Înţelegeri. Ei au 
ajuns în mod unanim la concluzia că trebuie să'şi continue 
eforturile spre a colabora la orice operă de împăciuire şi de 
înţelegere. Consiliul Permanent al Micii Înţelegeri a acordat un 
interes special recentului acord anglo-italian, pe care îl 
socoteşte drept un element de înaltă importanţă, menit să asi- 
gure şi să menţină o pace durabilă. 

Consiliul Permanent a examinat în modul cel mai stăruitor 
chestiunea relaţiilor între statele Місіі Înţelegeri şi Ungaria. El 
îşi menţine în chip unanim dorinţa de a continua negocierile 

în curs, având drept scop să contribuie la stabilirea unui regim 
de înţelegere şi de încredere în bazinul Dunării. 

Mica Înţelegere reafirmă lealitatea sentimentelor membrilor 
ei faţă de Societatea Naţiunilor. Ea subliniază declaraţia care 
a fost făcută, în numele celor trei ţări, la ultima sesiune a 
Consiliului, în luna ianuarie a acestui an. Ea îşi: proclamă 
voinţa de a contribui la realizarea idealului de colaborare 
internaţională, conceput de către autorii Pactului... 

Consiliul Permanent a examinat cu cea mai vie atenţie în 
drept şi în fapt, situaţia nou creată pe Dunăre, din punctul de 
vedere al regimului navigaţiei, şi a fost de acord de a recu- 
noaste că este în interesul tuturor acelora care au colaborat 
până acum la progresul schimburilor economice în regiunea 
dunăreană, de a căuta mijloacele cele mai potrivite pentru a 
continua să aducă colaborarea lor morală, tehnică şi materială 
la căutarea de soluţii ţinând seama de toate interesele de 
faţă...“ 


* 


Întors la Budapesta, după o scurtă şedere la Viena, cu 
familia, asist la un dineu oferit de primul-ministru, Darânyi, 
(9 mai). Îi vorbesc de bunele intenţii ale guvemului în pri- 
vinţa negocierilor cu Ungaria, ceea ce îmi spune că „îl bucură 
adânc“. Капуа apropiindu-se de noi, cer să'l pot vedea la 
Minister, ca să'i pot împărtăşi veşti „plăcute“ despre conferinţa 
de la Sinaia. „Mais vous me dites toujours des choses agréables, 
mon cher!“! — răspunde el. „Il s’agit, cette fois-ci, de faits 
agrtables“2, replic eu. Fixăm întâlnirea pe 12 mai. ЇЇ pun atunci 
(12 mai) la curent cu dispoziţiile conciliante ale guvernului 
român si'l rog să'mi mijlocească o audienţă la Regent, spre a'i 
transmite mesajul Regelui. Apoi intrăm în obişnuita discuţie 
asupra „formulei“ acceptabile la Budapesta si la Bucureşti. 
Cum pare să ezite şi să ridice mereu dificultăţi noi, îl întreb 
„А brăle-pourpoint“: «Si nous acceptions votre formule, signe- 


1 Dar dumneavoastră îmi spuneţi întotdeauna lucruri agreabile! 
2 De data aceasta este vorba despre fapte agreabile. 

riez-vous de suite?»! Se codeşte să'mi răspundă. Îi strâng cu 
uşa: , Alors pourquoi discuter encore sur la formule et ne pas 
avouer franchement que vous ne voulez pas conclure avec la 
Tchecoslovaquie?“2 Капуа se vede silit să'mi mărturisească 
atunci că opinia publică ungară n'ar admite o destindere şi o 
declaraţie de neagresiune cu Cehoslovacia, în aceste momente 
când toate privirile ungurilor sunt îndreptate înspre Slovacia. 
Ar accepta cel mult să se prevadă că instrumentul diplomatic 
pe care l'am încheia să intre în vigoare după ce guvemul din 
Praga va fi căzut de acord cu minoritatea maghiară. La rândul 
meu, am stăruit asupra imposibilității pentru guvem de a se 
învoi cu propunerea unui schimb de scrisori în materie mino- 
ritară, ceea ce, am adăugat, ar constitui un precedent grav nu 
numai pentru noi, ci şi pentru Ungaria, care ar putea şi ea să 
aibă de discutat, la un moment dat, probleme minoritare cu 
vreun „mare stat învecinat“. 


* 


Chiar în zilele acelea se petrecea o schimbare în echipa 
guvernamentală, Darânyi fiind înlocuit la Preşedinţia Consi- 
liului prin Imrédy, guvernatorul Băncii Naţionale. Känya 
rămânea însă la Externe. În discursul său inaugural, Imrédy a 
accentuat caracterul de dreapta al ministerului său, menţinând ` 
legea privitoare la evrei şi planul economic pe cinci ani, for- 
mulat de predecesorul său. Din punctul de vedere al politicii 
exteme, el a reafirmat cordialitatea legăturilor cu Germania, 
Italia şi Polonia, exprimând totodată speranţa că negocierile cu 
Mica Înţelegere vor putea duce la normalizarea raporturilor şi 
chiar, după rezolvarea unor probleme pendinte, la o colaborare 
prietenească a popoarelor din bazinul dunărean. 

Cauzele căderii guvernului Darânyi erau destul de com- 
plexe. Deşi având la activul său un an şi jumătate de guver- 


1 dintr'o dată: „Dacă acceptăm formula dumneavoastră, veţi semna 
imediat?“ 

2 Atunci de ce să mai discutăm asupra formulei şi să nu recunoaştem 
Sincer că nu vreţi să încheiaţi tratate cu Cehoslovacia? 

nare liniştită după dispariţia lui Gömbös, precum şi aducerea 
la îndeplinire a mult aşteptatelor reforme politice (lărgirea 
prerogativelor Regentului şi ale Camerei Înalte, introducerea 
votului secret în alegeri etc.) şi economice (programul de 
investiţii pe cinci ani), Darânyi ajunsese să piardă încrederea 
factorilor de căpetenie ai ţării prin lipsa sa de energie faţă de 
agitatiile crescânde ale extremei drepte. Regentul îl învinuia 
de a nu fi ştiut să pună capăt campaniei fätise duse contra sa 
şi familiei sale de adepţii şefului hitlerist din Ungaria, maiorul 
Szálasi. Darányi se putea însă apăra, arătând că, dacă 
extremistii nationalisti fuseseră în stare să'şi intensifice acti- 
vitatea, aceasta.se datora, în bună parte, indulgentei — sau 
chiar protecţiei — de care se bucurau în anturajul lui Horthy. 
Totuşi, el nu a ezitat să facă loc colegului său Béla Imrédy, 
ministrul economiei naţionale şi guvernator al Băncii 
Naţionale, desemnat mai de mult, prin consensul unanim, ca 
preşedinte al Consiliului. Acesta, financiar de frunte, cu înfă- 
tisarea ascetică a unui călugăr medieval — avea asemănarea 
fizică a lui Savonarola — era partizanul unui regim autoritar, 
dar inspirat de teorii intelectuale, nu de patimi ideologice. Ţin 
minte cum îmi spunea odată că idealul său pentru un bărbat 
de stat nu era Hitler, nici Mussolini, ci Salazar. A fost desigur 
şi modelul său, căci si el era înzestrat cu o vastă cultùră 
care'i îngăduia să smulgă o problemă din mărăcinişul 
amănuntelor spre a o ridica pe planul preocupărilor de ordin 
naţional. Autoritatea şi hotărârea lui, ca şi discursurile sale 
— de о elocintä mai mult britanică decât meridională — ` 
exercitau o incontestabilă atracţie asupra concetăţenilor săi. 
Adus la putere datorită influenţei a doi foşti prim'miniştri, 
Stefan Bethlen si Iuliu Károlyi, formula de guvernare indicată 
lui Imrédy a fost: înăbuşirea agitatiilor extremiste şi apli- 
carea unui program de dreapta, cuprinzând şi mai multe din 
ideile nationalistilor, spre a lipsi pe Szâlassi de platforma sa 
propagandistică. În general, guvemul Imrédy este privit ca 
ultima încercare de a opri evoluţia vieţii interne ungare în . 
direcţia extremismului de dreapta. 

Întrevedere cu Regentul Horthy 


În dimineaţa de 18 mai sunt primit de Horthy, spre a’i trans- 
mite mesajul Regelui. Regentul mă primeşte foarte cordial şi 
pe un ton aproape familiar. Începe prin a'mi povesti un recent 
accident de vânătoare, apoi îmi mărturiseşte regretul ce l’a 
resimţit fiind silit să se despartă de Darânyi ca prim-ministru: 
„Das ist das schreckliche am Platz an dem ich mich Befinde. 
Es kommt bei mir ein Mann an dem ich Vertrauen habe, der 
Vieles fiir sein Land geschofften hat, den ich hoch schătze, 
und ich muss ihn eins an dem Haupt hauen und sagen: «Du 
muss von Deiner Stelle scheiden»!“! Î felicit pentru modul 
liniştit şi rapid în care a rezolvat criza guvernamentală. 

Vorbind de pasajul din discursul lui Imrédy, în care noul 
prim-ministru îşi exprimă dorința unor raporturi amicale cu 
statele vecine, îi transmit mesajul Regelui. Apoi îi reamintesc 
diferitele faze ale negocierilor noastre întrerupte toamna pre- 
cedentă prin intransigenta guvernului ungar, care insista pentru 
introducerea în textul acordului a unui angajament minoritar, 
prin partea noastră, pretenţie pe care nici măcar guvernul 
german nu a ridicat'o faţă de Cehoslovacia. La reluarea trata- 
tivelor în primăvară, România şi aliatele ei au mers atât de 
departe pe calea concilierii, încât cu toată exasperarea senti- 
mentelor naţionaliste am admis posibilitatea unor declaraţii 
reciproce care să prevadă înlăturarea în limitele posibilului, 
prin măsuri administrative luate în cadrul suveranităţii natio- 
nale, cu excluderea oricărei imixtiuni străine, a diferendelor 
de natură să compromită dezvoltarea bunelor raporturi си 
Ungaria. Or, nici această concesie considerabilă, am adăugat 
eu, nu pare să fi avut răsunet în cercurile guvernamentale 
ungare, deoarece ultima formulă ce ni se propune conţine 
aceeaşi condiţie, cu totul inacceptabilă, a schimbului de scri- 
sori în materie minoritară. 


1 Ăsta este un lucru îngrozitor pentru poziţia mea. Vine la mine un om 
în care am încredere, care a făcut mult pentru tara sa, pe care-l preţuiesc 
în mod deosebit şi eu trebuie să-i dau una în cap şi să-i spun: „Trebuie 
să-ţi părăseşti postul!“ 

Am explicat lui Horthy că, după părerea noastră, o destin- 
dere cu Ungaria nu poate fi un act juridic, care să ne 
încătuşeze pe unii şi pe alţii în formule strâmte, cu atât mai 
mult cu cât istoria recentă ne arată valoarea îndoielnică a 
angajamentelor prea precise. Pentru noi, o atare destindere ar 
fi un act politic neavând nevoie de multe clauze şi precizări, 
ci dimpotrivă de elasticitatea necesară pentru a crea o 
atmosferă prielnică în care problemele cele mai gingaşe să 
poată afla soluţii fireşti şi echitabile. Am încheiat exprimând 
speranţa că Regentul va uza de înalta sa autoritate spre a 
determina guvemul său să dea dovadă de mai mult spirit 
conciliant şi să înţeleagă însemnătatea istorică a ceasului de 
față.. 

Regentul Horthy mi’a răspuns că este sensibil față de gestul 
Regelui şi că este personal convins că perioadele cele mai feri- 
cite din istorie au fost acelea în care șefii de stat au luat efectiv 
în mâini frânele cârmuirii, putând astfel lucra pentru apro- 
pierea dintre popoare peste contingentele unei politici de 
moment. În această ordine de idei, Horthy mi’a arătat că în 
Ungaria puterea efectivă o deține dânsul de 18 ani, parlamentul 
fiind o simplă fațadă, întrucât guvernele a căror activitate se 
desfăşoară sub controlul direct al şefului statului s’au bucurat 
întotdeauna de majorități zdrobitoare. Trecând la ideile expuse 
de mine cu privire la spiritul în care ar trebui duse negocierile 
dintre Ungaria şi țările aliate ale Micii Intelegeri, Regentul 
mi’a spus următoarele: „Nu sunt nici jurist, nici diplomat, dar 
vă împărtăşesc vederile. Ce'mi foloseşte un angajament 
semnat şi prevăzut cu peceţi, dacă el nu este respectat? Ceea 
ce ne trebuie pentru minoritarii maghiari din ţările vecine este 
un climat de împăciuire în care să li se acorde condiţii de trai 
mulţumitoare. Eu am împiedicat mereu, cu toată autoritatea 
mea, reacţii prea violente la noi în chestiunea minoritară, dar 
trebuie făcut ceva şi în ţările respective. Trebuie să recunosc 
că s'au produs în România unele gesturi care dovedesc că 
atmosfera în această privinţă s'a îmbunătăţit. Bineînţeles, voi 
vorbi cu ministrul meu al afacerilor străine despre cele discu- 
tate azi împreună.“ 

La plecare, Horthy m’a asigurat că va depune toate sfortärile 
în vederea unei destinderi între ţările noastre, care sunt puse 
în faţa atâtor probleme identice de ordine intemă şi externă. 


Congresul Euharistic 


Întregul an 1938 s'a aflat pentru unguri sub semnul 
Sfântului Ştefan. Congresul internaţional euharistic nu avea 
alt înţeles pentru poporul maghiar decât reînsufleţirea princi- 
piilor politice ale primului lor Rege. Nici un alt popor din lume 
nu avea putinţa, pe care o avea cel unguresc, de a trăi veşnic 
în trecut şi mereu în viaţa basmelor şi legendelor. De aici feno- 
menul care se constata pe atunci — şi care ar fi fost inadmi- 
sibil în alte ţări — ca oameni politici serioşi şi ziarişti de mâna 
întâi să facă dintr'un erou aproape legendar, care trăise cu o 
mie de ani înainte, o realitate politică actuală. Nu era în acea 
vreme discurs politic sau articol de ziar care să nu amintească 
măcar o dată pe zi de întemeietorul statului maghiar. Nu se 
vorbea de alţi stăpânitori vestiți ai ţării cum au fost Carol-Robert 
de Anjou sau, mai recent, fie Maria Theresa, fie Franz-Joseph, 
dar despre Sf. Ştefan se pomeneşte în cea mai mare ca şi în cea 
mai modestă adunare politică. Poporul englez este desigur cel 
mai tradiţional din lume, cel care înconjoară cu mai multă pie- 
tate şi dragoste mândrul lui trecut. Dar niciodată nu s'ar vedea 
un bărbat politic ridicându-se pe băncile Camerei Comunelor 
spre a îndemna pe colegii săi să se inspire, într'o chestiune de 
actualitate, din principiile lui Edward the Confessor (cam 
contemporan cu Ştefan) sau editorialele politice din Times 
amestecând numele acelui erou aproape mitic în discuţia pro- 
blemelor la ordinea zilei. Or, ceea ce părea cu neputinţă în 
Anglia tradiționalistă, în Franţa, în Italia, în Germania se veri- 
fica în fiece zi la Budapesta. 

Iată raţiunea pentru care Congresului Euharistic din primă- 
vara anului 1938, care se ţinea în Budapesta şi se desfăşura în 

acelaşi timp ca şi celebrarea celui de al optulea centenar al 
morţii Sf. Ştefan, i-se atribuia de unguri nu numai un caracter 
religios istoric, ci şi unul de politică actuală. Astfel se explica 
cum şi alte biserici ungare, decât cea catolică, colaborau, direct” 
sau indirect, la apoteoza aceluia care reprezenta, în mintea ma- 
ghiarimii, întruchiparea istoriei ei trecute şi a dezvoltării lor 
viitoare şi, în acelaşi timp, la reuşita Congresului Euharistic. 

Cu toate acestea, acest al 34-lea Congres Euharistic Interna- 
tional s'a desfăşurat la Budapesta, între 22 şi 29 mai, într'un 
climat destul de neprielnic din cauza situaţiei politice іпіета- 
tionale. Agresivitatea crescândă a lui Hitler contra Cehoslo- 
vaciei, pe care se pregătea s'o nimicească, a avut ca urmare 
absenţa numeroşilor pelerini germani şi austriaci pe care se 
conta, opriţi de a participa la congres printr'o interdicţie 
absolută a guvernului din Berlin, care n'a făcut excepţie nici 
în privinţa Cardinalului Innitzer, numărul fireşte redus al par- 
ticipanţilor cehoslovaci, îngrijoraţi de evenimentele în curs, 
precum şi lipsa multor credincioşi din regiuni îndepărtate, 
puţin dispuşi a călători într'o Europă centrală ameninţată de 
război. A fost micşorat, din aceste cauze, fastul şi cadrul gran- 
dios al manifestatiei. Peste toate acestea, o vreme nefavorabilă, 
cu o serie aproape neîntreruptă de ploi şi furtuni, a contribuit 
şi ea la insuccesul congresului. Dispoziţia generală, în loc de 
a fi sărbătorească, ca în împrejurări de acest fel, era apăsată de 
primejdia ce se apropia, iar gândurile tuturor se îndreptau mai 
mult spre Berchtesgaden, de unde se aştepta lovitura de trăznet, 
decât spre Vatican. 

Aparent însă, solemnitätile au decurs înconjurate de pompa cu- 
venită; liturghii pontificale, adunări ecleziastice, procesiuni. Pen- 
tru unul ca mine, obişnuit cu pompa şi fastul ceremoniilor de la 
Roma, desigur că cele din Budapesta nu puteau face o impresie 
prea mare. Era însă impunătoare înfăţişarea asiatică a Legatului 
papal, cardinalul secretar de stat, Eugenio Pacelli, viitorul Papă 
Pius al XII-lea, cu ochii săi sclipitori de inteligenţă. Inaugu- 
rarea congresului a avut loc pe Hösöktere, în aer liber, cu dis- 
cursuri prea lungi şi neinteresante şi o nesfârşită procesiune 
lipsită de culoare, la care am asistat cu soţia mea, maică-mea, 

cumnată-mea, Marga Florescu, şi mătuşa noastră, Elisabeta 
Ghica. Apoi, un dejun oferit de ministrul afacerilor străine în 
onoarea Cardinalului-Legat, la care au luat parte toţi şefii de 
misiune, afară de cel sovietic. Seara, recepţie mare la Regent: 
suntem introduşi într'un salon special unde făceau cerc soţii Hor- 
thy, alături cu Cardinalul Pacelli, Arhiducii Iosif şi losif-Francisc 
şi Albrecht, Arhiducesele Augusta şi Anna. Am avut prilejul 
să vorbesc mai îndelung cu Cardinalul Pacelli, pe care era sä’l 
mai întâlnesc în două rânduri la Roma, ca Papă. Mi s'a părut 
foarte la curent cu eparhiile catolice şi unite din ţară şi mi'a 
mulțumit pentru înlesnirile acordate de guvernul român cetă- 
tenilor săi dornici să ia parte la congres, în număr de vreo opt 
mii. În sală, privelişte frumoasă: cardinalii în roşu, episcopii 
în violet, diplomaţii în mare uniformă, bărbaţii unguri în „disz- 
magyar“ şi doamnele în costume vechi ungureşti. Au mai fost 
şi „procesiuni náutice“ pe Dunăre. Primesc vizita, la legatie, а 
abatelui Zavoral, care’mi arată — într'o românească perfectă — 
dragostea sa pentru ţara mea şi mă binecuvântează, împreună 
cu familia. Dau o recepţie mare în cinstea fruntaşilor peleri- 
nilor noştri: arhiepiscopul Cisar din Bucureşti, episcopul Robu 
de la Iaşi, Hossu de la Alba Iulia şi vreo 70 de clerici şi mireni. 


ж 


Văd, la 8 iunie, ре noul ministru Bela Imrédy, ре care’l 
cunoşteam bine încă de pe când era guvernator al Băncii 
Naţionale. Îmi expune proiectele sale de guvernare, care tind 
spre întinse reforme sociale şi o energică stăvilire a mişcărilor 
extremiste. În privinţa tratativelor noastre, socoteşte că numai 
negocieri separate cu fiecare din guvernele Micii Întelegeri аг 
putea da roade, date fiind diferitele situaţii. Cu România con- 
stată o uşoară destindere. Nu tot astfel însă cu Cehoslovacia, 
unde ungurii, laolaltă cu germanii, cer instituirea unui stat 
federal. 

De altfel, înţeleg de la Vukicevici că Belgradul doreşte să 
poată începe conversații particulare cu Budapesta, cu rezerva 
ca eventualul acord să fie doar parafat, urmând ca semnarea să 
aibă loc numai atunci când toate cele trei guverne vor fi ajuns 

la o înţelegere cu Ungaria. Îi atrag atenţia că procesul verbal 
al recentei sesiuni de la Sinaia a Consiliului Micii Înţelegeri 
prevede, în paragraful final al punctului 3, posibilitatea unor 
convenţii separate ale celor trei guverne cu minoritățile lor res- 
pective, dar nu cu guvernul de la Budapesta. Vukicevici pre- 
tinde însă că ar fi vorba de o hotărâre confidențială luată la 
Sinaia, si pe care Stoiadinovici l-a autorizat s’o comunice lui 
Imrédy şi Kânya. Cer lămuriri la Bucureşti. 

În timp ce opinia publică maghiară aşteaptă cu înfrigurare 
desfăşurarea fazelor ulterioare ale crizei internaţionale, guver- 
nul Imrédy ia cu prudenţă măsurile socotite de natură să asi- 
gure Ungariei un maximum de foloase cu un minimum de 
riscuri. În discursurile oficiale, ca şi în convorbirile particulare, 
Kânya arată care este firul conducător al diplomaţiei sale: 
„legarea de prietenii cu vecinii vecinilor Ungariei“. Amicitia 
cu Italia constituie pentru Ungaria o asigurare contra lugosla- 
viei; vechea prietenie cu Germania îi deschide perspective spre 
Cehoslovacia. Numai în ceea ce priveşte România nu a putut 
proceda Kânya la fel, căci, după cum pare că se scuză minis- 
trul afacerilor străine, „forma de guvernământ a Uniunii 
Sovietice împiedică o apropiere între Budapesta şi Moscova“. 
Conjunctura internaţională fiind defavorabilă Cehoslovaciei în 
primăvara 1938, guvernul din Budapesta lasă la o parte cele- 
lalte revendicări ale sale — în speranţa că va sosi pe rând şi 
pentru ele timpul oportun — şi îşi închină toate sfortärile 
exclusiv revizionismului spre nord. El caută, aşadar, sprijinul 
necondiţionat al Germaniei, eventuala cooperare a Poloniei, şi ` 
— dacă s'ar putea — neutralitatea celorlalte două state ale 
Micii Înţelegeri. 

Капуа se va strădui deci să'şi sincronizeze acţiunea diplo- 
matică cu aceea din Wilhelmstrasse, cu gândul că va putea 
astfel beneficia de roadele culese de Germania. Există, paralel, 
o colaborare foarte strânsă între Statul major german şi cel 
ungar care a culminat prin vizita la Budapesta a generalului 
Keitel, şeful comandamentului superior militar. 

Prietenia Poloniei pare mai puţin activă faţă de unguri, poate 
si din cauza primejdiei latente a vecinătăţii ei cu Reichul hi- 

tlerist. Pericolul cel mai acut pentru îndeplinirea näzuintélor 
maghiare rămâne tot Mica Înţelegere si, de aceea, s'a căutat 
întruna zdrobirea unităţii ei prin negocieri separate cu fiecare 
„din ţările componente. Cea mai receptivă la asemenea momeli 
pare să fie Iugoslavia, al cărei reprezentant la Budapesta este 
copleşit de amabilitäti şi tratat ca un membru al axei Berlin- 
Roma. Cu România, de asemenea, deşi pe o scară mult mai 
redusă, se caută o oarecare ameliorare a situaţiei. La Ministerul 
Afacerilor Străine mi se spune că ultima noastră propunere 
este „în studiu“, unele puncte fiind lesne de acceptat altele mai 
greu, iar Kânya îmi spune că este mai optimist în privinţa 
negocierilor noastre, dar că „c'est une affaire de longue haleine“!. 
Din punctul de vedere „monden“ societatea budapestană se 
grăbeşte să accepte toate invitatiile Legatiei României şi să 
pofteascä pe titularul ei. Printre musafirii noştri, la o serie de 
mese (unele cu prilejul prezenţei Principesci Margareta de 
Hohenzollern, soţia şefului familiei), găsesc numele diferiților 
membri ai guvernului cu soțiile lor, Arhiducele Iosif-Francisc 
şi Arhiducesa Anna, Contele Ştefan Csâky (viitorul ministru 
de externe) cu sora sa, Contele şi Contesa Szechenyi, Contele 
şi Contesa Iuliu Teleki, Contesa Cecilia Teleki, Contele Domi- 
nic Festetics, Contele Revedin, Baronesa Oer şi atâţia alţii. 
Societatea maghiară, pe de altă parte, îşi va manifesta senti- 
mentele de condoleantä la moartea Reginei Maria, asistând în 
număr mare la parastasul pe care’l săvârşim la 24 iulie. 


* 


Despre legăturile dintre Ungaria şi Reichul german, rapor- 
tam următoarele guvernului la 23 iunie 1938: „Pe zi ce trece, 
legăturile politice şi economice dintre Ungaria şi Germania 
par să se închege mai strâns. Vizitele bărbaţilor de stat (mi- 
nistrul finanţelor, Reményi-Schnell, ministrul justiţiei, 
Mikecz) şi ale militarilor (amiralul Raader, generalul Keitel) 
celor două ţări nu mai contenesc. Negocierile comerciale 
vor confirma dependenţa economică a Ungariei. Toate simpto- 


1 este o afacere de durată 


41 


mele indică deci că ipoteza după care guvernul din Budapesta, 
îngrijorat de vecinătatea Reichului, ar căuta contacte е 
în Apus, nu este întemeiată. 

Tocmai teama faţă de masiva presiune hitleristă, care se 
exercită atât pe planul extem cât şi pe cel intem (prin mişcarea 
Szâlasi), determină guvernul ungar să se apropie tot mai mult 
de cel din Berlin, în credinţa că raporturile prieteneşti vor 
împiedica pe acesta din urmă de la acţiuni dăunătoare inde- 
pendenţei sau integrităţii Ungariei... Până şi Imrédy — cu 
toate declaraţiile făcute la preluarea frânelor cârmuirii — dă unele 
semne că ar fi dispus să alunece de pe poziţia sa constitutio- 
nală şi creştină la o atitudine mai conciliantă faţă de ideologia 
şi näzuintele de peste Leitha. 

Noul preşedinte de consiliu nu are într'adevăr de ales decât 
între două căi: sau adoptă o linie de conduită intransigentă cu 
privire la înrâurirea nazistă — şi aceasta ar avea ca urmare că 
va fi, la un moment dat, răsturnat de Germania —, sau se înca- 
drează în curentul care pomeşte de la Berchtesgaden şi în acest 
caz va fi sprijinit atât în acţiunea sa externă cât şi în cea internă. 
Sunt numeroase indiciile care dovedesc că Imrédy a ales calea 
a doua. El va arăta, de bună seamă, la Berlin că în cazul în care 
Germania vrea să instaureze un regim autoritar în Ungaria 
— бе fätis, fie sub comoda etichetă a parlamentarismului 
budapestan — spre a impune voinţa ei politică şi economică, 
ar fi preferabil să renunţe la o formulă aleatorie ca aceea a lui 
Szâlasi, folosindu-se mai degrabă de formula, mult mai se- 
rioasă, Imrédy. Este sigur că evoluţia, dacă se adevereşte, va 
avea loc în mod treptat şi cu păstrarea tuturor aparentelor la 
care ţine primul ministru. Întrebuinţez termenul «aparente» 
deoarece, în fond, Imrédy este cu totul câştigat metodelor auto- 
ritare. Încă înainte de luarea puterii, el îmi vorbea adesea de 
admiraţia sa pentru Salazar, ре care'l considera cea mai fru- 
moasă figură a vieţii politice contemporane. El este foarte 
măgulit de porecla ce i s'a dat de «Salazar al Ungariei». În 
materie de politică externă, este sigur că el ar vedea cu un sen- 
timent de uşurare formarea în această parte a Europei a unui 
grup de ţări decise să reziste penetratiei marilor puteri înveci- 

nate, mai ales dacă Italia ar manevra din culise o astfel de «axă 
Helsinki- Ankara», dar nu va face cel mai mic gest care să dea 
Fiihrerului impresia că Ungaria ar adera la o combinaţie câtuşi 
de puţin ostilă intereselor germane. 

Kânya are, în această privinţă, misiunea de a observa dis- 
cret curentele care se ivesc, bizuindu-se pe acţiunea extrem de 
prudentă a Italiei, fără a pierde nici un pas din terenul câştigat 
în direcţia Reichului. Simptomatică este emoția lui Капуа faţă 
de cea mai uşoară susceptibilitate trezită la Berlin, precum 
şi grija cu care netezeşte terenul de orice ar putea pricinui 
neplăceri la Wilhelmstrasse... Este limpede, prin urmare, că în 
conjunctura internaţională actuală, Ungaria oficială urmează 
fără şovăire linia. politică germană. Chiar în sferele care 
regretă, din motive ideologice sau tradiţionale, cooperarea cu 
Reichul hitlerist (cazul contelui Bethlen sau al lui Tibor Eck- 
hardt), se recunoaşte că aceasta este singura politică posibilă 
pentru o Ungarie care nu vrea să renunţe la revendicările ei 


revizioniste.“ 
* 


Considerându-se siliţi de împrejurări să fmbrätiseze politica 
hitleristă, guvernanţii maghiari nu sunt mai puţini fnfricosati de 
uriaşa masă germană care'i ameninţă. la hotarele lor. Misiunea 
ministrului plenipotenţiar german Martius în capitalele dună- 
тепе, începând cu Budapesta, şi având ca scop străveziu în- 
locuirea Comisiei internaţionale a Dunării printr'o comisie 
aşa-zis tehnică a puterilor riverane, înspăimântă pe unguri — cu 
drept cuvânt, de altfel, căci riscăm cu toţii, noi popoarele 
dunărene, să rămânem „en tâte-ă-tâte““ cu Germania pe Dunăre. 
Guvernul ungar caută, aşadar, să se opună, pe cât îndrăzneşte, 
planului de acaparare dunăreană al lui Hitler, fiind încurajat, 
pe sub mână, în această atitudine a lui, de către Italia, care 
riscă să'şi piardă locul din Comisia internaţională a Dunării. 
Kânya îmi confirmă preocupările lui în această privinţă, şi el 
speră să refuzăm şi noi propunerea Martius astfel ca Ungaria 
să poată invoca solidaritatea statelor riverane în sprijinul împo- 
trivirii ei. 

Vizita lui Imrédy şi Kânya la Roma — premergătoare ace- 
Леја a lui Horthy la Berlin — аге drept scop a constata în ce 
măsură pot spera o asistenţă politică a „Ducelui“ faţă de ten- 
dinţele acaparatoare ale lui Hitler. Ei doresc să afle, în ajunul 
confruntării cu Fiihrerul, ce a mai rămas ca element politic 
activ din vechile legături italo-maghiare în urma prăbuşirii pro- 
tocoalelor din Roma. Pe vremea intrării în vigoare a acelor 
protocoale, dificultatea pentru guvernul din Budapesta era de 
a ţine dreaptă balanţa între Roma şi Berlin, de a trage tot 
folosul politic şi economic din sistemul dunărean întocmit de 
Mussolini, fâră a sacrifica pentru aceasta traditionalele relaţii 
cu Reichul. S’ar fi putut crede, în consecinţă, că renunţarea la 
politica (hotărâtă la Conferinţa de la Stresa 11—14 aprilie 1935), 
marcată întâi prin epoca sancţiunilor contra Italiei, apoi prin 
înjghebarea axei Berlin-Roma ar fi netezit asperitätile în calea 
. acţiunii diplomatice maghiare, care, avându'şi acum pe cei doi 
ocrotitori în acelaşi lagăr, nu mai era expusă riscurilor inerente 
unui echilibru nestabil. Oricât ar părea de paradoxal însă, 
greutăţile sporiseră, nu la suprafaţă — căci se păstrau toate 
aparențele unei perfecte solidarităţi germano-italiene —, ci în 
adâncime, unde Ungaria se găsea prinsă în jocul secretelor 
rivalități dunărene a celor două puteri. 

Scopul permanent al politicii Budapestei a fost, pe de o 
parte, să dobândească sprijinul Germaniei — al cărei dina- 
mism reprezintă o speranţă pentru revizionismul unguresc — 
şi, pe de altă parte, să'şi asigure libertatea mişcărilor cu aju- 
torul Italiei, spre a evita pericolul imperialismului hitlerist. Din 
momentul constituirii axei Berlin-Roma şi al retragerii treptate 
a Italiei din zona Europei centrale, funcțiunea atribuită alianţei 
cu Roma în acţiunea diplomatică maghiară a încetat. lar după 
Anschluss, legăturile strânse cu puterea fascistă au părut o 
vreme oarecum lipsite de utilitate politică faţă de presiunea 
exercitată de Reich, ajuns acum vecin direct cu Ungaria. Ce 
ajutor ar mai fi putut aduce italienii ungurilor în faţa valului 
de expansiune germană, se întreba opinia publică, atunci când 
asistaseră impasibili — ba chiar colaboraseră indirect la 
prăbuşirea Austriei? Realitatea statisticilor economice (45% 

din exportul ungar se îndreaptă în Germania, iar numai 15% 
în Italia), contribuia să pună în relief proporţia pentru Ungaria 
a factorului italian faţă de cel german. 

La aceste constatări trebuie adăugat faptul că pe când Italia 
nu juca nici un rol în politica intemă maghiară, întreaga viaţă 
internă a Ungariei era răscolită de curentul „hungarist“ care nu 
era decât un afluent al mişcării hitleriste. 

În forme mai atenuate, poziţia lui Imrédy prezintă deci ana- 
logii cu aceea a Cancelarului Schuschnigg înainte de Berchtes- 
gaden. Evident, situaţia nu era aceeaşi: pentru şeful guvernului 
austriac, Hitler fnfätisa numai o uriaşă ameninţare, pentru 
primul ministru maghiar — şi mai ales pentru opinia publică, 
hrănită de două decenii cu iluzii — el întruchipa putinţa unor 
câştiguri teritoriale în Slovacia şi Rutenia şi poate chiar reali- 
zarea altor năzuinţe revizioniste în viitor. Cu toate acestea, 
Imrédy, ca şi Schuschnigg, avea de luptat, pentru a'şi menţine 
guvernarea, împotriva unor organizaţii politice fätis încurajate 
şi sprijinite de Berlin. lar din punctul de vedere politic şi 
extem, vedea cum ţara sa aluneca treptat spre situaţia unei 
colonii germane. 

În ajunul întrevederilor de la Kiel şi de la Berlin, trebuie să 
i se fi dat, la Roma, sfaturi de moderație. A fost desigur în- 
demnat să se arate cât mai conciliant în formă, spre a nu pierde 
favoarea Fiihrerului în acele clipe de zbucium, dar rămânând 
dispus la înlocuirea protocoalelor italo-austro-ungare printr'o 
nouă formulă mai suplă, care să lase poarta deschisă altor ade- 
ziuni, eventual. 

Jocul italienesc era interesant de urmărit în conjunctura de 
atunci: solidaritate desăvârşită cu Germania pe marile pro- 
bleme internationale spre a nu slăbi eficacitatea axei Berlin- 
Roma, încercare, pe de altă parte, de a grupa puterile dunărene 
într'un bloc susceptibil să contrabalanseze masa germană în 
Europa centrală. Locul Austriei în triunghiul protocoalelor 
romane ar fi putut să fie ocupat acum, şi cu mai multă autori- 
tate, de lugoslavia. Kânya era să'mi mărturisească mai târziu 
că, fără să i se vorbească direct în acest sens la Roma, Ciano 
îi recomandase cu căldură o apropiere де Belgrad şi îşi mani- 


45 


festase prețuirea pentru Stoiadinovici. Dar Kánya îmi adăugă 
că relaţiile maghiaro-iugoslave nu erau de natură să îngăduie o 
legătură mai strânsă între cele două ţări. Nu este mai puţin 
adevărat că în combinaţia întrevăzută de Duce prezenţa lugo- 
slaviei ar fi putut atrage mai târziu pe aceea a României şi a 
statelor balcanice. De aici, eforturile diplomaţiei italiene pentru 
a câştiga adeziunea lugoslaviei. În toastul său de la Palazzo 
Venezia, Mussolini insistase asupra „bunei înţelegeri cu lugo- 
slavia“, punând'o aproape pe acelaşi plan cu аха Berlin-Roma. 
Dar Kânya arată colegului meu iugoslav că Budapesta nu s'ar 
învoi cu intrarea Iugoslaviei într'un pact tripartit italo-maghiar- 
iugoslav decât după lichidarea unor chestiuni prealabile. Prin 
„Chestiuni prealabile“ se pare că se înţelegea o revizuire teri- 
torială, zisă „mai mult simbolică“ privind triunghiul de la 
Darda, la confluenţa Dravei cu Dunărea, şi de la Prekumurje, 
la sudul Burgenlandului. Se pare însă că s'ar fi stăruit pe 
lângă Stoiadinovici, de partea germană, ca să nu adere la acel 
nou triunghi cu colorit antigerman, ci să propună mai degrabă 
un pătrat Berlin-Roma-Belgrad-Budapesta, în care, fireşte, nu 
Roma, ci Berlinul şi'ar rezerva conducerea. 

Era, prin urmare, un moment hotărâtor pentru guvernul 
Imrédy, căci trebuia să renunţe la tergiversări şi să adopte o 
atitudine bine determinată: sau intrarea fără rezerve în făgaşul 
german, sau adeziunea la politica de echilibru a Italiei, cu per- 
spective de acorduri cu vecinii. În acest din urmă caz însă, 
eventualul sprijin german în vederea realizării revendicărilor 
unguresti ar deveni mai aleatoriu. 


ж 


La 13 iulie, guvernul român emite celui ungar, prin mijlo- 
cirea lui Bârdossy, o formulă prin care Mica Înţelegere 
recunoaşte Ungariei egalitatea de drepturi în materie de arma- 
mente, amândouă părţile angajându-se să nu recurgă la forţă 
în relaţiile dintre ele. Este anexat şi proiectul unei declaraţii a 
guvernelor român şi ungar cu conţinutul următor: 

„Dans son désir d'amăliorer et de consolider les relations de 
bon voisinage entre la Roumanie et la Hongrie, le Gouverne- 

ment roumain (hongrois) a examiné tous les éléments suscep- 
tibles de contribuer à cette fin et a décidé spontanément de 
prendre dans son entière souveraineté, toute mesure adminis- 
trative nécessaire destinée à supprimer toute difficulté de 
nature à entraver le développement des relations amicales avec 
la Hongrie (Roumanie).“1 

În acelaşi timp, printr'un decret din 3 august, s'a promulgat 
la noi un regulament pentru funcţionarea Comisariatului 
general al minorităţilor, Silviu Dragomir, un ardelean, fiind 
numit comisar general. Dat fiind acest gest concret şi impor- 
tant de conciliere, rog pe Kânya, la 6 august, să renunţe la 
intransigenţa din trecut şi să accepte ca protocolul adiţional al 
pactului ce negociam să rămână în redactarea propusă de 
România. Ministrul afacerilor străine al Ungariei îmi declară că 
statutul acordat de guvernul român minorităţilor este un gest 
care l'a impresionat adânc şi care este primit cu cea mai mare 
satisfacţie de opinia publică. „J'avoue“* — adăugă el — „que 
je n'aurais jamais cru que vous feriez ce geste.“? Consideră 
acum negocierile dintre noi ca mult înlesnite şi crede că se va 
putea învoi cu o formulă aproape identică cu cea propusă de 
România. Ar dori numai să se renunţe la calificativul „admi- 
nistrative““ după „mesure“, ca să nu se constituie un prece- 
dent, deoarece în cazul Cehoslovaciei măsurile în favoarea 
minorităţilor vor fi de ordin constituțional şi legislativ. În orice 
caz, se va consulta cu juriştii departamentului său. Punctul 
acesta o dată stabilit, va rămâne dificultatea pentru guvernul 
ungar de a semna un text identic cu Cehoslovacia, căci opinia 
publică maghiară n'ar înţelege cum poate fi considerată accep- 
tabilă o simplă declaraţie anodină ca aceasta atunci când mi- 
siunea Runciman deschide perspective atât de largi minorităţilor 


1 În dorinţa de a îmbunătăţi şi consolida relaţiile de bună vecinătate 
între România şi Ungaria, Guvernul rorhân (ungar) a examinat toate ele- 
mentele care ar putea contribui la realizarea acestui scop şi a decis pe loc 
să ia, în deplină suveranitate, orice măsură administrativă va fi necesară 
pentru a înlătura dificultăţile de natură să împiedice dezvoltarea relaţiilor 
prieteneşti cu Ungaria (România). 

2 Mărturisesc că n-aş fi crezut niciodată că veţi face acest gest. 

din Cehoslovacia şi când întreaga ungurime cere autonomia 
pentru fraţii de la nord, dacă nu chiar mai mult încă. M'am folo- 
sit de prilej pentru a sublinia necesitatea imperioasă ca şi Unga- 
ria, la rândul ei, să amelioreze regimul minorităţii române din 
Ungaria, spre a se ajunge la o adevărată destindere între ţările 
noastre. Kânya a obiectat că numărul românilor din Ungaria nu 
este destul de mare ca să li se poată acorda concesiuni excep- 
tionale. Am răspuns că nu ar fi vorba de un regim excepţional, 
ci de un minimum de măsuri — care le-au fost refuzate până 
acum — pentru a'şi putea menţine individualitatea etnică şi 
mi’am rezervat sä’i arăt, cu alt prilej, în detaliu principalele 
revendicări ce ar urma să fie satisfăcute. La plecare Kânya 
insistă asupra interesului comun al ţărilor noastre de a se apăra 
contra primejdiei bolşevismului. Sunt de acord şi observ doar 
că, faţă си un asemenea pericol, ar trebui să se renunţe de toate 
puterile la visuri de expansiune. 

Prin baronul Apor, subsecretar de stat, el îmi remite, la 
12 august, un memoriu cu următorul conţinut: 

„Le gouvernement hongrois apprécie le geste roumain se 
manifestant dans la promulgation du statut des minorités et il 
aime à croire que l'exécution des dispositions de ce Statut sera 
appliquée du même esprit qui a inspiré son élaboration. 

Dans ces conditions le gouvernement hongrois est prêt à 
accepter, avec de légères modifications, se rapportant à la 
déclaration concernant les minorités, les textes qui ont été 
remis à M. Bârdossy en date du 12 juillet dernier. 

Annexe À. Les textes contenant les propositions définitives 
du gouvernement hongrois sont ci-annexés. 


1 Guvernul ungar apreciază gestul român ce s-a manifestat prin pro- 
mulgarea Statutului minorităţilor şi speră că punerea în practică a dis- 
poziţiilor acestui statut va fi aplicată în acelaşi spirit ca şi cel care a 
inspirat elaborarea lui. 

aceste condiţii, guvernul ungar este gata să accepte, cu mici 
modificări privind declaraţia referitoare la minorităţi, textele care au fost 
remise d-lui Bârdossy pe 13 iulie trecut. 

Anexa A. Textele conținînd propunerile definitive ale guvernului 
ungar sunt anexate aici. 

L’acceptation par le gouvemement hongrois des textes en 
question est limitée aux seuls rapports avec la Roumanie et la 
Yougoslavie, le gouvernement hongrois se trouvant toujours 
dans l'impossibilité de conclure un accord avec la Tchécoslo- 
vaquie. 

Pour mener à bonne fin les négociations, il faudra donc 
choisir, selon l’avis du gouvernement hongrois, entre les deux 
alternatives suivantes: 

1. faire un effort en vue d’obtenir du gouvernement tché- 
coslovaque, concernant la question des minorités, une décla- 
ration plus étendue que celle qui est envisagée dans les 
rapports avec la Roumanie et la Yougoslavie; 

2. ou bien conclure des accords avec ces deux Etats seule- 
ment et en remettre la publication à une époque où la situation 
en Tchécoslovaquie sera suffisamment clarifiée pour qu’on 
puisse envisager la conclusion d’un accord avec cet etat 
également. 

En ce qui сопсете la première de ces alternatives, le gou- 
vernement hongrois saurait gré au gouvernement roumain s’il 
interposait ses bons offices auprès de M. Krofta en vue d’obtenir 
du gouvernement tchécoslovaque la déclaration plus ample, 
ci-dessus envisagée. 


Acceptarea textelor respective de către guvernul ungar se limitează nu- 
mai la relaţiile cu România şi Iugoslavia, guvernul ungar aflîndu-se deo- 
camdată în imposibilitatea de a încheia un nou acord cu Cehoslovacia pe 
baza aceloraşi texte. 

Pentru a duce la bun sfârşit negocierile, va trebui, deci, să se aleagă, 
după părerea guvernului ungar, între următoarele două alternative: 

1. a se face un efort pentru obţinerea, din partea guvernului ceho 
slovac, în ceea ce priveşte problema minorităţilor, a unei declaraţii ma. 
ample decât cea proiectată pentru relaţiile cu România şi cu lugoslavia. 

2. sau, a se încheia acorduri numai cu aceste două state.şi a amîna 
publicarea textului acestora pentru o perioadă în care situaţia va fi sufi- 
cient clarificată în Cehoslovacia pentru a se putea trece la încheierea 
unui acord şi cu această ţară. 

ceea ce priveşte prima dintre aceste alternative, guvernul ungar ar 
fi recunoscător guvernului român dacă şi-ar oferi bunele oficii pe lîngă 
dl Krofta pentru a obţine această declaraţie mai amplă de la guvernul 
cehoslovac. 

Annexe B. Un projet de cette déclaration, que le gouverne- 
ment hongrois est prêt à discuter quant à la forme, mais sans 
que le sens en soit altéré, se trouve également ci-annexé. Au 
cas de l’acceptation de ce texte par la Tchécoslovaquie, l'accord 
avec cet Etat pourrait être conclu sans retard. 

Bien entendu, la Hongrie émettrait, dans ses rapports avec 
la Tchécoslovaquie, la même Aéclaration qui sera arrêtée dans 
ses rapports avec la Roumanie et la Yougoslavie et ceci — 
abstraction faite de toute autre considération — pour le motif 
que la situation de la Tchécoslovaquie, du point de vue de la 
politique européene, diffère beaucoup de celle de la Roumanie 
et de la Yougoslavie. 

Pour le cas où la première alternative s’avérerait comme 
irréalisable, le gouvernement hongrois estime indispensable 
que l’oppinion publique soit informée de la conclusion des 
accords avec la Roumanie et la Yougoslavie. Le gouverne- 
ment croit qu’un communiqué de la teneur ci-jointe, et qui 
devrait étre publié le jour même de la signature des accords, 
correspondrait parfaitement à ce but (annexe C). 

Projet de Protocole (annexe A): 

Le Gouvernement Royal de Hongrie, représenté par..., d'une 
part, le gouvemement de..., représenté par..., d’autre part, 


Anexa B. Este anexat, de asemenea, un proiect al acestei declaraţii pe 
care guvernul ungar este gata să-l discute în ceea ce priveşte forma, dar 
fără ca sensul lui să fie modificat. În cazul acceptării acestui text de către 
Cehoslovacia, se va putea încheia neîntîrziat acordul şi cu acest stat. 

Bineînţeles, Ungaria ar emite, în relaţiile sale cu Cehoslovacia, aceeaşi 
declaraţie care va fi înregistrată în relaţiile sale cu România şi Iugoslavia 
si aceasta, făcînd abstracţie de orice alte considerente, pentru motivul că 
situaţia Cehoslovaciei, din punctul de vedere al politicii europene, diferă 
mult de cea a României şi Iugoslaviei. 

În cazul în care prima alternativă s-ar dovedi irealizabilă, guvernul 
ungar estimează că va fi indispensabil ca opinia publică să fie informată 
asupra încheierii acordurilor cu România şi Iugoslavia. Guvernul crede 
că un comunicat cu conţinutul acestuia, care ar trebui publicat în chiar 
ziua cînd va fi fost semnat, ar corespunde perfect acestui scop (anexa C). 

Proiect de protocol (anexa A): 

Guvernul Regal al Ungariei, reprezentat de..., pe de-o parte, şi 
Guvernul..., reprezentat де..., pe de altă parte, 

Désireux de contribuer au maintien de la paix dans le 
bassin danubien et de créer ainsi une atmosphère confiante et 
favorable au resserrement des rapports de bon voisinage entre 
les Etats de cette région, 

Entr6s en pourparlers à ce sujet, 

Sont tombés d’accord sur le procédé à suivre pour réaliser 
le but ci-dessus rappelé, en consignant l’accord ainsi intervenu 
dans le présent Protocole Confidentiel. 


I 


Le Gouvernement de... déclarera, en ce qui le concerne, 
qu'il reconnaît l’égalité des droits de la Hongrie en matière 
d'armements. 

La teneur de cette declaration sera la suivante: 

«Le gouvernement de..., animé d'un esprit de confiance à 
l'égard du Gouvernement Royal de Hongrie et convaincu que 
celui-ci est fermement et sincèrement décidé à conserver le 
caractère pacifique de sa politique extérieure, déclare, en ce 
qui le conceme, reconnaître l’égalité des droits de la Hongrie 
en matière d’armements». 


Dornice să contribuie la menţinerea păcii în bazinul Dunării şi să 
creeze, astfel, o atmosferă de încredere, favorabilă consolidării relaţiilor 
de bună vecinătate între statele din această regiune, 

Începînd tratative pe acest subiect, 

Au căzut de acord asupra procedurii de urmat pentru a realiza scopul 
menţionat mai sus, consemnînd acordul astfel intervenit în prezentul Pro- 
tocol Confidential. ` 


1 


Guvernul... va declara, în ceea ce-l priveşte, că recunoaşte egalitatea 
în drepturi a Ungariei în materie de arme. ` 

Conţinutul acestei declaraţii va fi următorul: 

„Guvemul..., animat de un spirit de încredere faţă de Guvernul Regal 
al Ungariei şi convins că acesta este ferm şi sincer hotărît să păstreze 
caracterul pacifist al politicii sale externe, declară, în ceea ce-l priveşte, că 
recunoaşte egalitatea în drepturi a Ungariei în materie de armamente.“ 

Il 


Le Gouvemement Royal de Hongrie déclarera sa ferme 
volonté de s’abstenir de tout recours à la force dans ses rela- 
tions avec la... 

Cette déclaration sera suivie d'une déclaration analogue à 
Гёрага de la Hongrie, du gouvemement... 

Ces déclarations auront la teneur suivante: 

«Le gouvernement. 

Désireux de contribuer au maintien de la paix dans le bassin 
danubien et de créer ainsi une atmosphère confiante et favo- 
rable au resserrement des rapports de bon voisinage entre les 
Etats de cette région, | 

Réaffirme sa ferme volonté de s’abstenir dans ses поп 
avec la... de tout recours ă la force». 


III 


Les déclarations prévues aux articles I et П seront publiées ` 
simultanément à Budapest et ă..., à la date du... 
Fait 3..., le... 1938. 


4 


U 


Guvernul Regal al Ungariei va declara voinţa sa fermă de a se abtine 
de la orice recurgere la forţă în relaţiile sale cu... 

Această declaraţie va fi urmată de o declaraţie analoagă, în ceea ce-o 
priveşte pe Ungaria, a Guvernului... 

Aceste declaraţii vor avea următorul conţinut: 

„Guvernul... 

Dornic să contribuie la menţinerea păcii în bazinul Dunării şi să 
creeze astfel o atmosferă de încredere, favorabilă consolidării relaţiilor 
de bună vecinătate între statele acestei regiuni, 

Îşi reafirmă voinţa fermă de a se abjine, în relaţiile sale си..., de la. 
orice recurgere la forţă.“ 


ш 
Declaraţiile prevăzute la punctele I şi H vor fi publicate simultan la 


Budapesta şi la..., pe data de... 
Întocmit Іа..., 1938. 

Projet de Protocole additionnel. 

Au moment de procéder à la signature du Procès-Verbal 
confidentiel en date de ce jour, le Gouvernement Royal de 
Hongrie et le Gouvernement... sont tombés d’accord de 
publier, chacun en ce qui le concerne et simultanément avec 
les déclarations prévues au dit Procès-Verbal confidentiel, la 
déclaration suivante: 

„Dans son désir d'améliorer et de consolider les relations 
de bon voisinage entre la Hongrie et la..., le Gouvernement... 
à examiné les éléments principalement susceptibles de contri- 
buer à cette fin et a décidé spontanément de prendre, dans 
son éntière souveraineté, toute mesure nécessaire, destinée à 
supprimer les difficultés de nature à entraver le développe- 
ment des relations amicales avec la... 

Fait à..., le... 1938». 


(Anexe B). Dans son désir d'améliorer et de consolider les 
relations de bon voisinage entre la Tchécoslovaquie et la Hon- 
grie, le Gouvernement de la République Tchécoslovaque a exa- 
miné les éléments principalement susceptibles de contribuer à 
cette fin et a décidé spontanément de prendre, dans son entière 
souveraineté, toute mesure d’ordre constitutionnel, législatif, 


Proiect de Protocol aditional. 

În momentul trecerii la semnarea Procesului-Verbal confidential votat 
în această zi, Guvernul Regal al Ungariei şi Guvernul... au căzut de 
acord să publice, fiecare în ceea ce-l priveşte.şi simultan cu declaraţiile 
prevăzute, în mai sus-numitul Proces-Verbal confidential, declaraţia 
următoare... 

„În dorinţa de a îmbunătăţi şi de a consolida relaţiile de bună veci- 
nătate între Ungaria şi..., Guvernul... a examinat elementele în mod 
principal susceptibile să contribuie la materializarea acestui scop, şi a 
hotărît să ia de îndată, în deplină suveranitate, orice măsură va fi necesară 
pentru a înlătura dificultăţile de natură să împiedice dezvoltarea relaţiilor 
de prietenie cu... 

tocmit la..., 19... 


(Anexa B). În dorinţa de a îmbunătăţi şi de a consolida relaţiile de 
bună cooperare între Cehoslovacia şi Ungaria, Guvernul Republicii 
Cehoslovacia a examinat elementele susceptibile în principal de a 
contribui la realizarea acestui scop şi a hotărît pe loc să ia, în 
deplină suveranitate, orice măsură de ordin constituţional, legislativ sau 

ou administratif en vue d'assurer à la nationalité hongroise en 
Tchécoslovaquie les conditions nécessaires à la conservation 
et au développement de sa vie nationale, dans le domaine poli- 
tique, cultural et économique. 

(Anexe С). Les négociations en cours depuis l’année demière 
entre la Hongrie et la Roumanie (Yougoslavie), inspirées du 
désir commun de déblayer le terrain des éléments de nature à 
entraver le développement des rapports de bon voisinage entre 
ces Etats, ont permis d’arriver à un accord. Cet accord comporte 
la reconnaissance de la part de la Roumanie (Yougoslavie) de 
l'égalité des droits de la Hongrie en matière d'armements et une 
renonciation réciproque à tout recours à la force dans les rela- 
tions entre les Etats en question. 

Lors des pourparlers qui ont précédé la réalisation de cet 
accord, d’autres questions exerçant une influence prédomi- 
nante sur les rapports entre les Etats danubiens ont également 
fait l’objet d’un examen approfondi et bienveillant. Les négo- 
ciations relatives, cependant, n’ont pu être menées à bonne 
fin, et ceci pour des raisons techniques, indépendantes de la 
volonté des Etats négociateurs. 

Il est à espérer qu’une fois ces difficultés surmontées les 
négociations relatives à ces questions seront reprises. 


administrativ pentru a asigura nafionalitätii ungare din Cehoslovacia 
condiţiile necesare păstrării şi dezvoltării vieţii nationale, în domeniul 
politic, economic şi cultural. 

(Anexa C). Negocierile începute de anul trecut între Ungaria şi 
România (Iugoslavia), inspirate de dorinţa comună de a pregăti terenul,. 
curățîndu-l de elementele de natură să împiedice dezvoltarea relaţiilor 
de bună vecinătate între aceste state, au permis să se ajungă la un acord. 
Acest acord cuprinde recunoaşterea din partea României (Iugoslaviei) a 
egalităţii în drepturi a Ungariei în materie de armament şi o renunțare 
reciprocă la recurgerea la forţă în relaţiile dintre statele în discuţie. 

La întrevederile care au precedat realizarea acestui acord au fost stu- 
diate amănunţit şi într-un spirit de înţelegere şi alte chestiuni care au o 
influenţă predominantă asupra relaţiilor dintre statele dunărene. Totuşi, nego- 
cierile referitoare la acestea nu au putut fi duse la bun sfîrşit, şi aceasta 
din motive tehnice, independente de voinţa statelor aflate în negocieri. 

Se speră că, о dată depăşite aceste dificultăţi, vor. putea fi reluate 
negocierile privind aceste chestiuni. 

Déclarations des Gouvemements: 


Proposition roumaine: 

«Dans son désir d’améliorer et de consolider les relations de 
bon voisinage entre la Roumanie et la Hongrie, le Gouverne- 
ment roumain (hongrois) a examiné tous les éléments suscep- 
tibles de contribuer à cette fin et a décidé spontanément de 
prendre, dans son entière souveraineté, toute mesure adminis- 
trative nécessaire destinée à supprimer toute difficulté de nature 
à entraver le développement des relations amicales avec la 
Hongrie (Roumanie).» 

Proposition hongroise: 

«Dans son désir d’améliorer et de consolider les relations 
de bon voisinage entre la Hongrie et la Roumanie, le Gou- 
vernement hongrois (roumain)a examiné les éléments prin- 
cipalement susceptibles de contribuer à cette fin et a décidé 
spontanément de prendre, dans son entière souveraineté, toute 
mesure nécessaire destinée à supprimer les difficultés de 
nature à entraver le développement des relations amicales 
ауес la Roumaine (Нопргіе)».! 

* 


Pe baza instructiilor guvernului, comunic lui Kânya, la 
16 august, că România acceptă modificatea propusă de 


Declaraţii ale Guvemelor: 

Propunerea României: - 

„În dorinţa de a îmbunătăţi şi de a consolida relaţiile de bună vecină- 
tate între România şi Ungaria, guvernul român (ungar) a examinat toate 
elementele susceptibile să contribuie Іа realizarea acestui scop Я a hotărît 
pe loc să ia, în deplină suveranitate, orice măsură administrativă va fi 
necesară pentru înlăturarea oricărei dificultăţi de natură să împiedice dez- 
voltarea relaţiilor prietenești cu Ungaria (România)“. 

Propunerea Ungariei: 

„În dorinţa de a îmbunătăţi şi de a consolida relaţiile de bună vecină- 
tate între Ungaria şi România, guvernul ungar (român) -a examinat ele- 
mentele susceptibile în principal de a contribui la realizarea acestui scop 
şi a hotărît pe loc să ia, în deplină suveranitate, orice măsură va fi nece- 
sară pentru a înlătura dificultățile de natură să împiedice dezvoltarea 
relaţiilor prieteneşti cu România (Опрагіз).“ 


55 


Ungaria formulei noastre, anume suprimarea adjectivului 
„administratives“ după cuvântul „mesures“, rămânând ca 
Ungaria să obţină eventual din partea Cehoslovaciei adaosul 
législatives“ sub condiţia reciprocitätii. Ministrul de externe 
ungar îmi arată că atunci „totul este în regulă“ cât priveşte 
declaraţiile româno-iugoslave-maghiare, dar că nu'i este 
posibil, din cauza opiniei publice, să dea Cehoslovaciei o 
declaraţie identică în formă cu aceea pe care guvernul din 
Budapesta o cere de la guvernul din Praga. Îi arăt că un refuz 
asupra acestui punct ar putea avea urmări serioase, deoarece 
guvemele Micii Înţelegeri doresc să aibă situaţia complet 
limpezită — într'un fel sau într'altul — înaintea Conferinţei 
de la Bled (care urma să aibă loc la 20 august, dar a fost 
amânată pe a doua zi, spre a nu coincide cu serbarea naţională 
ungurească). Kânya îmi răspunde că înţelege punctul nostru 
de vedere, şi dorinţa noastră de a nu părea că ne desolidari- 
zăm de Cehoslovacia, dar că nu poate primi să'i fixăm о dată 
limită pentru încheierea acordului, ca şi când ar fi vorba de 
un ultimatum, atunci când cunoaştem dificultăţile în care se 
zbate, date fiind reacţiile opiniei publice ungare îndată ce este 
vorba de Cehoslovacia. Mă întreabă dacă am putea parafa 
documentul, noi şi iugoslavii, rămânând ca semnarea să aibă 
loc ulterior, după rezolvarea problemei minoritare în Ceho- 
slovacia. Răspund categoric că nu putem parafa decât îm- 
preună cu Cehoslovacia. Propune atunci, spre а nu se rupe 
tratativele, să dăm publicităţii un comunicat în sensul celui 
menţionat mai sus (anexa C din memoriul ungar din 12 august), 
adică arătând că România, lugoslavia şi Ungaria au căzut de 
acord asupra egalităţii de drepturi şi neagresiune, rămânând 
însă încă în suspensie unele chestiuni din motive tehnice. 
Dar nici aceasta nu putem primi, întrucât un asemenea comu- 
nicat ar implica de asemenea o desolidarizare de Praga. Kânya 
sugerează atunci că s'ar putea înlocui cuvintele „România“ 
şi „lugoslavia“ din comunicat prin termenul „statele Місіі 
Înţelegeri“ — o denumire colectivă pe care o refuzase mereu 
până atunci. Îi spun că aceasta ar putea într'adevăr forma, 
după părerea mea, o bază de discuţii, cu condiţia însă a unui 

„gentlemen's agreement“! prealabil, constatând, în mod 
verbal, acordul desăvârşit al celor patru guverne asupra 
tuturor clauzelor protocolului şi făgăduind semnarea lui după 
rezolvarea chestiunii minoritare din Cehoslovacia. Kánya şi'a 
rezervat să'mi dea un răspuns definitiv după ce se va fi 
consultat cu primul ministru. Îmi aminteşte de, demersul 
însărcinatului cu afaceri britanic — de care mă informase 
însuşi Gascoigne (viitor ambasador al Angliei la Moscova) — 
prin care i'a exprimat speranţa guvernului din Londra că 
Ungaria va depune toate sfortärile pentru a ajunge cât mai 
curând la un acord cu Mica Înţelegere. 

La 18 august, Kânya mă roagă să trec la minister ca să'mi 
transmită răspunsul oficial al guvernului său la contra-propu- 
nerile noastre. Este de acord cu formula noastră, dar persistă 
în refuzul de a da guvernului din Praga o declaraţie identică 
aceleia pe care i-o cere lui. Îi arăt că, în asemenea condiţii, 
întreaga problemă va fi examinată la Bled. Dat fiind dovezile 
de bunăvoință ale celor două părţi, deşi nu s'ar putea ajunge 
la o înţelegere acum — din cauza obligaţiilor noastre de alianţă 
faţă de Cehoslovacia şi a imposibilității guvernului ungar 
de a semna protocolul cu Praga, spre a nu slăbi poziţia 
minoritarilor maghiari din Slovacia în timpul misiunii Run- 
ciman — Kánya este de părere să nu se rupă punţile în mod 
definitiv, ceea ce nu ar folosi nimănui.. Ne'am mărgini la 
comunicatul sugerat de dânsul, care ar constata acordul asupra 
egalităţii de drepturi şi a declaraţiei de neagresiune, lăsând în 
suspensie „toate celelalte chestiuni“. El adaugă că, întrucât 
România şi Ungaria au căzut, de fapt, de acord asupra for- 
mulei, nu vede пісі un motiv de încordare a relaţiilor. Mă 
asigură că Ungaria nu se gândeşte la denunţarea unilaterală a 
clauzelor militare din Tratatul de la Trianon, deşi recunoaşte 
că ea se înarmează cât poate, chiar fără consfintirea egalităţii 
ei de drepturi. 

În concluzie, câştigasem impresia că guvernul ungar fusese 
destul de impresionat de stăruința Angliei pentru o destindere 


1 înţelegere între gentlemeni 

în bazinul dunărean şi că nu putea rămâne pasiv faţă de un 
cuvânt hotărât venit de la Foreign Office. De aci, insistența ca 
„să nu rupem punţile“ şi să evităm campanii de presă 
învrăjbite. De altfel şi mie îmi spunea Gascoigne: „We hope 


you won't bang the door!” 
* 


Într'un raport adresat Ministerului Afacerilor Străine, la 
19 august, rezumam ultimele mele tratative cu Kânya, în ajunul 
Conferinţei Micii Înţelegeri de la Bled, în modul următor: 

„...Їп urma recentelor măsuri luate la noi pentru apărarea 
drepturilor minorităţilor, am cerut Ministerului Afacerilor 
Străine al Ungariei, în ziua de 6 august, să părăsească poziţia 
sa intransigentă de până atunci şi să accepte, pentru declaraţia 
prevăzută în Protocolul adiţional al proiectului nostru de acord, 
un text care să nu menţioneze direct problema minoritară. 

Kánya nu a tăinuit satisfacția guvernului ungar şi a opiniei 
publice maghiare faţă de gestul nostru şi mi-a declarat că acest 
gest îi înlesneşte mai mult poziţia faţă de opinia publică 
ungară si’i va îngădui probabil să adere la formula noastră, cu 
mici şi neînsemnate: alterări de redactare, printre care supri- 
marea calificativului „administrative», întrucât «măsurile» luate 
de guvernul din Praga în favoarea naționalităților vor fi, de 
bună seamă, de natură constituţională. D-sa a adăugat însă că 
nu se angajează încă asupra acestui ultim punct, urmând să 
consulte juriştii departamentului asupra formulei de adoptat, 
ținând seama de situaţia specială a Cehoslovaciei. S’ar putea 
astfel să ne sugereze ca să păstrăm formula propusă de noi 
numai pentru declaraţiile reciproce româno-iugoslavo-maghiare, 
urmând ca guvernul din Praga să adauge cuvântului «măsuri» 
calificativele «constituţionale, legislative şi administrative». În 
acest din urmă caz însă, guvernul ungar n’ar face celui ceho- 
slovac aceeaşi declaraţie, neputându-se angaja la modificarea 
Constituţiei sau la o. nouă legislaţie pentru codificarea dis- 
poziţiilor minoritare existente, ci ar adresa Cehoslovaciei o 
declaraţie identică în coritinut cu aceea destinată României şi 


1 Sperăm că nu veţi trînti uşa! 

Iugoslaviei. În cazul în care guvernul cehoslovac ar fi dispus 
să accepte intercalarea cuvintelor «constituţionale şi legisla- 
tive», «declaraţia guvernului ungar ar rămâne totuşi aceeaşi 
faţă de toate trei statele Micii Înţelegeri, el neputându-se 
angaja la noi măsuri constituţionale sau legislative în această 
materie», spre folosul Cehoslovaciei. 

Discuţia a avut mai mult caracterul unui schimb de vederi, 
dl Kânya rezervându'şi a'mi da răspunsul său după avizul 
juriştilor, iar eu mărginindu-mă a arăta că voi referi guver- 
nului meu. Cu toate acestea, am crezut că era momentul de a 
aminti ministrului afacerilor străine al Ungariei şi de situaţia 
nenorocită a minorităţii române din Ungaria, întrebând dacă 
guvemul din Budapesta intenţionează să facă în favoarea ei 
un gest asemănător cu acela făcut de noi şi pe care D-sa pare 
că'l apreciază atâta. Interlocutorul meu mi-a replicat că nu se 
poate concepe aceeaşi largă atitudine faţă de o minoritate atât 
de redusă ca număr. Am observat, la rândul meu, că sunt multe 
revendicări de natură relativ foarte modestă ce ar putea fi satis- 
făcute de guvernul ungar, atât de exigent când este vorba de 
conaţionalii săi. Nevoind а mă angaja mai mult atunci pe acest 
tărâm, mi-am rezervat a ridica din nou chestiunea ulterior... 

În ziua de 11 august, dl Renyeg, însărcinatul cu afaceri al 
Ungariei la Bucureşti, remitea, în lipsa dlui ministru Bâr- 
dossy, suferind, un memoriu, conţinând contra-propunerile 
ungureşti. Aceste contra-propuneri corespundeau ideilor 
expuse mie de dl Kânya dar într'o formă simţitor diferită de 
aceea ce'mi fusese sugerată. Ce este drept, se cerea suprimarea 
termenului «administrative», dar nu spre a permite o formulă 
identică pentru Cehoslovacia. Textul era destinat numai decla- 
ratiilor reciproce dintre România, lugoslavia şi Ungaria. Pentru 
Cehoslovacia se prevedea, în afară de introducerea cuvintelor 
«constituţionale şi legislative» şi un pasaj implicând o obligaţie 
internaţională suplimentară. În plus, după cum preciza lim- 
pede zisul memoriu guvernul ungar n'ar da guvernului ceho- 
slovac o declaraţie identică cu a sa, ci «la Hongrie émettrait, 
bien entendu, dans les rapports avec la Tchécoslovaquie, la 
même déclaration qui sera arrêtée dans les rapports avec la 

Roumanie et la Yougoslavie et ceci — abstraction faite de toute 
autre considération — pour le motif que la situation de la 
Tchécoslovaquie, du point de vue de la politique européenne, 
diffère beaucoup de celle de la Hongrie ou de la Roumanie et 
la Yougoslavie». 

În ziua de 12 august, am fost convocat la Ministerul Afa- 
cerilor Străine, unde baronul Apor, secretarul de stat al depar- 
tamentului, mi-a înmânat, în numele dlui Kânya, un exemplar 
din memoriul respins la Bucureşti în ajun... 

Am arătat îndată interlocutorului meu obiecțiile României, 
predându-i în acelaşi timp textul propus de noi pentru 
declaraţia reciprocă dintre România, lugoslavia şi Ungaria, cu 
suprimarea cuvântului «administrative», dar menţinerea restului 
redactării noastre, precum şi textul propus de noi pentru 
declaraţiile reciproce dintre Cehoslovacia şi Ungaria, identic 
cu primul, dar conţinând adaosul «legislative şi administra- 
tive» după cuvântul «măsuri». Am stăruit evident asupra 
necesităţii imperioase a unei reciprocitäti absolute — măcar în 
formă, dacă nu în fond — a declaraţiilor Cehoslovaciei şi 
Ungariei. 

DI Kânya mi-a obiectat că această reciprocitate absolută nu 
şi-ar avea raţiunea de a fi, Ungaria fiind o ţară unitară cu o 
minoritate slovacă — în felul României şi lugoslaviei — pe 
când Cehoslovacia ar fi un conglomerat de popoare. «Slovacii 
sunt o minoritate în Ungaria» — mi-a spus D-sa — «pe când 
maghiarii sunt una din nationalitätile constitutive ale statului 
cehoslovac. Problema nu poate fi deci tratată identic. Noi nu 
mai schimbăm nimic la regimul minoritar existent. Cehii au de 
alcătuit de acum încolo statutul naționalităților». 

Am răspuns că acestea sunt considerente asupra modalităţii 
ulterioare de aplicare a principiilor declaraţiei, în a căror dez- 
batere nu este locul să intru. Dar principiile conţinute în 


РА 


1 Ungaria va emite, desigur, în relaţiile cu Cehoslovacia, aceeaşi 
declaraţie care va fi înregistrată în relaţiile cu România şi lugoslavia şi 
aceasta — făcînd abstracţie de orice alt considerent — pentru motivul că 
situaţia Cehoslovaciei, din punctul de vedere al politicii europene, diferă 
mult de aceea a Ungariei sau a României şi Iugoslaviei. 

declaraţie nu pot fi decât aceleaşi pentru statele contractante. 
«Chiar Anglia», mi-am permis a arăta, «când tratează cu cel 
mai mic stat din lume se pune formal pe picior de egalitate, iar 
“Ungaria, саге nu este о ţară mai mare ca Cehoslovacia, dim- 
potrivă, pretinde о discriminaţiune în favoarea ei. Pretentia este 
cu atât mai neîntemeiată cu cât nimic nu ne face să bănuim că 
Guvernul din Praga ar cere identitatea modalităţii de aplicare 
a principiilor din declaraţie. El cere numai enunfarea identică 
a acestor principii». 

DI Kânya mi-a observat însă că, independent de motivul 
invocat mai sus, nu poate să se înfăţişeze în faţa opiniei 
publice unguresti, ale cărei priviri sunt atintite acum spre 
conationalii din Slovacia, cu un pact încheiat cu Cehoslovacia 
în care ar sta scris că această din urmă ţară nu fägäduieste 
Ungariei decât aceleaşi dispoziţii minoritare pe care le-ar primi 
eventual. i 

Cât despre formula însăşi, propusă pentru schimbul de 
declaraţii cu Cehoslovacia, D-sa o consideră insuficientă. 

Textul declaraţiilor cu România şi Iugoslavia însă l’a satis- 
făcut şi m’a încredinţat că va fi primit şi de primul-ministru. 

Am subliniat necesitatea unui răspuns oficial, clar şi urgent, 
întreaga chestiune urmând a fi elucidată înaintea întrunirii 
Conferinţei de la Bled. DI Kânya m'a întrebat dacă este un 
«ultimatum», în care caz nu l’ar primi. l'am răspuns că nu este 
un ultimatum, dar că la Bled urmează să se examineze mersul 
negocierilor şi că se vor stabili răspunderile faţă de opinia 
publică internațională. 

DI Капуа m'a întrebat atunci dacă am putea parafa proto- 
colul noi, iugoslavii şi ungurii, publicându-se comunicatul 
anexat la memoriul din 11 august, rămânând ca semnarea să 
aibă loc ulterior, o dată cu cehoslovacii, după rezolvarea pro- 
blemei naționalităților din acea ţară. La refuzul meu categoric 
de a sta de vorbă despre orice proiect de soluţie implicând — 
fie indirect — o desolidarizare de Cehoslovacia, ministrul afa- 
cerilor străine m’a sondat asupra posibilităţii de a se da acelaşi 
comunicat înlocuindu-se numele «România şi lugoslavia prin 
statele Micii Înţelegeri». 

Fără a releva că pentru prima oară ni se propune din partea 
Ungariei întrebuinţarea numelui colectiv de «Mica Înţelegere» 
am arătat că n'aş putea să vă transmit o atare sugestie decât 
dacă ar fi urmarea «gentlemen’s agreement» asupra tuturor 
clauzelor protocolului. Dl Капуа a spus că mă va ruga să trec 
52°] văd, de îndată ce se va fi consultat cu Preşedintele Consi- 
liului şi vreo doi alţi colegi din guvem. 

Această surprinzătoare sugestie a dlui Kânya, care revenea 

în fond la acceptarea, sub formă de «comunicat» în loc de 
«protocol», a primei noastre propuneri de anul trecut pentru 
„destinderea cu Budapesta — adică recunoaşterea egalităţii de 
drepturi a Ungariei contra unei reconfirmări reciproce a anga- 
jamentelor de neagresiune, fără nici o aluzie la chestia mino- 
ritară — se datora desigur demersului verbal şi în scris al dlui 
Gascoigne, însărcinatul cu afaceri britanic, prin care se confirma 
«interesul purtat de Anglia la grabnica şi favorabila încheiere 
a negocierilor în curs». 

La 18 august, dl Kánya m'a invitat la D-sa spre a'mi comu- 
nica răspunsul D-sale oficial, care nu diferă mult de ceea ce îmi 
spusese cu două zile înainte: 1. guvernul ungar acceptă fără nici 
o modificare ultima noastră formulă pentru schimbul de decla- 
гаі între România, Iugoslavia şi Ungaria; 2. guvernul ungar 
acceptă să renunţe, pentru declaraţia Cehoslovaciei, la cuvântul 
«constituţionale» mulţumindu-se cu «măsuri legislative şi 
administrative», dar cere înlocuirea ultimului grup de frază din 
textul nostru prin «en vue d’arriver à un règlement de la ques- 
tion des nationalités en Tchécoslovaquie rétablissant le calme 
et faisant naître la confiance au sein de la nationalité hon- 
groise»!; 3.guvernul ungar nu poate oferi guvernului ceho- 
slovac aceeaşi formulă, ci îi va face o declaraţie identică eu 
aceea pe care o dă guvernelor român şi iugoslav, 

Am declarat ministrului afacerilor străine al Ungariei că: 
1.іаџ cu satisfacţie act de adeziunea sa la formula noastră 
pentru schimbul de declaraţii între România, lugoslavia şi 


! în vederea ajungerii la o reglementare a problemei naționalităților în 
Cehoslovacia care să restabilească liniştea şi să genereze încrederea în 
sînul naţionalităţii ungare. 

Ungaria; 2. primesc, cu titlu informativ, noua sa formulă pentru 
declaraţia Cehoslovaciei, dar refuz a lua cunoştinţă de ea în 
mod oficial cât timp nu admite principiul reciprocitätii; 
3.respingerea de către guvernul ungar a principiului recipro- 
citätii în privinţa schimbului de declaraţii cu Cehoslovacia 
pune capăt convorbirii noastre în această materie, deoarece 
instrucţiunile mele îmi impun a'i arăta că nu mai este timpul 
necesar de a face noi sugestii la Praga şi Belgrad şi că, dacă 
D-sa se menţine pe actualele poziţii, rămâne ca întreaga ches- 
tiune să fie reconsiderată în cadrul Conferinţei Micii Întelegeri 
de la Bled, care începe la 21 august. 

Cu acest prilej am explicat d-lui Kânya că guvernul român 
a atins limita concesiilor şi a făcut cea mai mare sfortare la 
Praga spre a îndemna guvernul cehoslovac să accepte o dis- 
criminare, care reprezintă un sacrificiu important adus cauzei 
concilierii dintre ţările noastre. Am adăugat că, deşi constat 
— ca reprezentant al României — că noi şi ungurii suntem de 
acord asupra textelor ce ne privesc, nu pot să nu'mi exprim re- 
gretul că guvernul ungar nu a vrut, sau — după cum declară — 
nu a putut să ajungă la încheierea unui acord definitiv între 
Ungaria şi Mica Înţelegere, care ar fi dat o confirmare oficială- 
destinderii de fapt ce există acum între noi. 

DI Капуа m'a asigurat că si D-sa regretă că împrejurările 
internaţionale nu ne-au îngăduit a merge acum mai departe, 
dar că s'a arătat bunăvoință din ambele părţi. D-sa înţelege că 
România şi lugoslavia nu se pot desolidariza de aliata lor şi 
înţelege că Cehoslovacia nu a putut accepta texte ce nu erau 
bazate pe reciprocitate perfectă («je savais d'avance qu'elle 
ne pourrait y consentir»!, a mărturisit dl Капуа). Dar ne roagă 
să admitem şi noi că guvernul ungar nu ar fi putut semna un 
instrument diplomatic cu Cehoslovacia care ar fi slăbit poziţia 
minoritarilor maghiari din Slovacia, tocmai în timpul misiunii 
Runciman. Ungaria, mi-a declarat D-sa, nu'şi va modifica ati- 
tudinea faţă de România şi Iugoslavia şi va fi gata, după rezol- 
varea crizei cehoslovace, să încheie un acord identic cu al 
nostru şi cu guvernul din Praga. 


1 ştiam dinainte că nu putea consimţi la aşa ceva 

După cum am telegrafiat ieri, dl Kânya mi-a oferit atunci 
— «spre a nu rupe puntile, ceea ce nu ar folosi nimănui» — 
să încheiem un «gentlemen agreement», prin care guvernele 
din Bucureşti, Belgrad, Praga şi Budapesta convin că au căzut 
de acord asupra punctelor dobândite — «les points acquis» — 
(egalitatea de drepturi, reconfirmarea reciprocă a angajamen- 
telor minoritare, formula declaraţiei pentru România, Iugo- 
slavia şi Ungaria), rămânând de terminat lucrările (găsirea unei 
formule de declaraţie în raporturile cehoslovace-ungare) pentru 
a se ajunge la semnarea protocolului. D-sa mi-a remis un 
proiect de comunicat, arătându-mi că i-a modificat puţin redac- 
tarea «spre a se arăta şi mai conciliant faţă de поі», m'a asi- 
gurat că ar accepta şi denumirea «les Etats de la Petite Entente: 
la Roumanie, la Tchécoslovaquie et la Yougoslavie»!. Comu- 
nicatul ar urma să fie publicat în aceeaşi zi la Bled sau în сарі-. 
talele Micii Înţelegeri si la Budapesta. 

Desigur că acest comunicat, care pare a fi o adeziune com- 
pletă la punctul nostru de vedere, înlocuindu-se doar forma 
mai precisă a unui acord prin aceea mai puţin solemnă a unui 
comunicat, are de scop a grăbi recunoaşterea egalităţii de drep- 
turi, de care Ungaria are nevoie în momentul în care îşi inten- 
sifică, pe un ritm atât de rapid, armamentul. Dar, după cum 
arătam mai sus, se simte şi influenţa Angliei care stăruie 
pentru destinderea în bazinul dunărean. Ungaria şi'a legat 
mereu unele speranţe de.Londra, cum se dovedeşte din efortul 
ei propagandistic în Anglia; ea nu putea deci rămâne pasivă 
faţă de un cuvânt hotărât venit de. la Foreign Office. 

Adaug că însărcinatul cu afaceri britanic a fost îndată pus 
la curent cu «comunicatul» dlui Kânya şi a venit să mă roage 
să examinăm chestiunea cu bunăvoință, spre a se evita o rupere 
răsunătoare a tratativelor («We hope you won't bang the 
door!»2, mi’a spus D-sa). 

Baronul Apor, secretarul de stat de la Ministerul Afacerilor 
Străine, a fost însărcinat ca, în timpul călătoriei dlui Kânya în 


1 statele Micii Înţelegeri: România, Cehoslovacia şi Iugoslavia 
2 Sperăm că nu veţi trînti uşa! 

Germania, să se ţină în contact permanent cu baronul Besse- 
nyey, ministrul Ungariei la Belgrad, pentru orice comunicări 
ce Conferinţa Micii Înţelegeri ar avea eventual а'і face.“ 


Ultima Conferinţă a Micii Înţelegeri 


Primesc instrucţiuni de la guvem să iau parte la Conferinţa 
Consiliului Micii Înţelegeri, care se deschide la Bled la 
21 august. În seara de 20 august, potrivit indicatiilor primite, 
sosesc din Budapesta la Timişoara, cu automobilul, spre a mă 
urca în vagonul ministerial românesc. La plecare, Apor îmi 
urase „Călătorie bună şi succes“, ca şi Gascoigne şi Char- 
masse. Petrescu-Comnen pare să nu fi fost la curent cu ulti- 
mele mele telegrame, astfel încât rămâne uimit când îi arăt 
succesul negocierilor noastre: acceptarea de către guvernul 
ungar a ideii unui comunicat comun al celor trei puteri ale 
Micii Înţelegeri şi Ungaria, în саге să fie bine stabilit că părțile 
contractante sunt de acord asupra egalităţii de drepturi şi a 
declaraţiei de neagresiune, fără a se aminti de celelalte chestiuni 
care ar rămâne în suspensie. Nu’i vine să'şi creadă ochilor când 
citeşte proiectul unguresc de comunicat, mă felicită călduros 
şi'mi mulţumeşte pentru „izbânda“ obţinută. Telegrafiază îndată 
Regelui. Mă întreabă doar dacă cred că s’ar putea parafa tex- 
tele ne varietur! de către tuspatru guvernele. Îi spun că mă 
îndoiesc ca ungurii să fie dispuşi să parafeze măcar cu Ceho- 
slovacia, date fiind speranţele cu care se leagănă. La Jimbolia, 
se ataşează la Simplon şi vagonul ministerial al lui Stoiadinovici, 
de care n'ar fi fost nevoie, cum ai noştri călătoreau în vagonul 
românesc. Directorul protocolului iugoslav, Franges, mă invită 
să mă instalez până la Bled în cabina primului-ministru, ceea 
ce primesc cu plăcere, ca să mă pot odihni puţin la adăpostul 
„Şuetelor““ compatriotilor. La Ljubliana se ataşează şi vagonul 
lui Krofta. 


1 fără a schimba nirnic 


A doua zi, 21 august, la ora 10 dimineaţa, ajungem în Bled, 
salutaţi în gară de Stoiadinovici, de o companie de onoare, 
precum şi de o mulţime de slovene, în frumoasele lor costume 
naţionale, care ne aruncă flori. După instalarea în plăcutul 
hotel Toplice şi apoi înscrierea în registrele familiei regale, 
cei trei miniştri de Exteme intră în şedinţă, ceea ce îmi dă 
răgazul de a mă uita la priveliştea fermecätoäre din jurul meu, 
la lacul limpede cu insula şi mânăstirea de pe ea, la munţii 
dimprejur şi la ruinele castelului de pe deal. Am chiar timpul 
să mă răcoresc, înotând în lac. 

lau contact cu vechiul meu coleg, Bessenyey, acum ministru 
al Ungariei la Belgrad, şi caut să'l sondez cu privire la unele 
modificări de adus textului comunicatului ca şi la eventuali- 
tatea unei parafări comune ne varietur. Îmi promite că va cere 
instrucţiuni lui Apor, telefonic (Kânya fiind în Germania cu 
Horthy). | 

Seara, dineu aşa-zis „intim“ oferit de Stoiadinovici pe terasa 
hotelului, de unde avem o vedere din cele mai frumoase asupra 
lacului. Focuri de artificii brăzdează cerul, iar mânăstirea şi 
castelul sunt luminate de reflectoare. După terminarea cinei, 
am prilejul unei convorbiri cu Krofta. Îi spun cât îl admirăm,. 
pe el şi concetätenii săi, pentru curajul liniştit şi desăvârşita 
eleganţă morală cu care aşteaptă desfăşurarea evenimentelor şi 
se pregătesc să le facă faţă. Krofta îmi răspunde că, fiind vorba 
de o luptă pe viaţă şi pe moarte, toţi cehoslovacii îşi dau seama 
că nu au de ales o cale; drumul fiindu-le de pe acum trasat, 
astfel încât liniştea conştiinţei le determină calmul atitudinilor. 
Vor face maximum de concesiuni compatibile cu dăinuirea 
independenţei şi integrităţii Statului. 

Dimineaţa zilei de 22 august este consacrată şedinţei Consi- 
liului permanent al Micii Înţelegeri. Andrici, subsecretar de 
stat la Ministerul iugoslav al Afacerilor Străine (pe care era 
să'l regăsesc peste trei ani, în calitate de coleg de post, la 
Berlin), a remis lui Bessenyey textul, convenit între noi, al 
comunicatului. Ministerul Ungariei a fost autorizat telefonic de 
Apor să parafeze textele ne varietur — de preferinţă cu Stoia- 
dinovici, pe lângă care este acreditat şi care preia acum pre- 

zidenta Consiliului Micii Înţelegeri — ceea ce se admite. Cât 
priveşte redactarea finală a comunicatului, se va consulta tele- 
grafic Kânya aflat acum cu Regentul la Kiel. 

Dejun oferit de banul Dravei la Bohinje, lângă Bled. Munţi 
înalţi şi lac alpestru. Schimb de toasturi între ban (în limba 
slovenă) şi Krofta (în limba cehă), limbile lor fiind aproape 
identice. După dejun, plimbare pe jos până la izvorul Savitei 
şi impresionanta sa cascadă. 

„La banchetul de seară, Petrescu-Comnen urmează să ros- 
tească un discurs. El îmi spune că va arăta că Mica Înţelegere 
nu a căzut încă de acord cu Ungaria. ЇЇ sfătuiesc să dea o nat” 
mai optimistă, având în vedere apropiatul rezulta*râvorabil al 
tratativelor, dar am impresia că i-e fi% să se arate optimist în 
privinţa unei înţelegeri cu gwernul din Budapesta. Înainte de 
a se intra în sala bangictului, Bessenyey se apropie de mine 
sil are dezlegarea necesară pentru a accepta textul 
Areta de comunică cu singura condiţie să rămână termenul 
de „diffficultes“. Şoptesc acest rezultat lui Petrescu-Comnen 
şi'] rog să'şi modifice discursul în acest sens. El nu vrea însă, 
sub motiv că nu s'a înţeles încă cu Stoiadinovici şi Krofta. Îmi 
promite însă că va adăuga o frază indicând că „se va cădea de 
acord mai curând decât s'ar crede“. Motivul adevărat este că 
Petrescu-Comnen se teme de reacţiile opiniei publice de la noi 
şi că preferă deci ca Stoiadinovici să fi încheiat definitiv 
acordul. Teama lui Petrescu-Comnen este însă cu totul neîn- 
dreptätitä, căci se ştie că el nu procedează decât pe baza ordi- 
nelor Regelui, care doreşte sincer o destindere între noi şi 
unguri. De altminteri, egalitatea de drepturi o are, de fapt, 
Ungaria de mult şi este mai bine să le'o recunoaştem noi decât 
s'o proclame oficial singură. După cină, la care au pronunţat 
toasturi Stoiadinovici şi Petrescu-Comnen, concert şi bal. Toţi 
se prind într'un „kolo“ (horă sârbească), afară de Petrescu- 
Comnen care găseşte că ar fi sub demnitatea lui! Andrici, Bes- 
senyey şi cu mine verificăm textele pe un colţ al barului. Apoi, 
Stoiadinovici, în numele Micii Înţelegeri, si Bessenyey pentru 
Ungaria, parafează textele. Totul s'a încheiat. Bessenyey şi 
cu mine ne strângem mâna. Petrescu-Comnen mă felicită din 

d nege color per inima а an puro 
ferintei şi de Ја Ljublian Cat) ‚ À doua zi, sfârşitul con- 

Nu este mai рп үп им i, ma pass la Budapesta. 
Sis ias а pi ds că, în privinţa acestui acord, 
sul euè de au venii p ci 14 de геа credinţă. Prin demer- 
Bucureşti Beladi pasa ucapesta pe lângă guvernele din 
la Bled din 23 ШЕШ 1938 К БЫ: ince ie кощ 
bilitatea йй à actuel atai шы ҮЧЕ 
sfiit să exprime, fără a коны арк ы ш Wanye no da 

inia lor că ai оне la os argumentatie juridică, 

| gur punctul referitor la egalitatea de înarmări 

te irevocabil admis, dar că reconfirmarea anga- 
jamentelor de neagă ne nu va deveni operantă decât după 
tranşarea favorabilă pentru naa chestiunii minorită- 
tilor sale, adică după stabilirea formulêgu guvernul din Praga. 
Atrăgând atenția lui Kánya (2 sept.) asupra iztemmretării 
tendentioase ce dă acordului nostru, el s'a mărginit la un 
răspuns evaziv, spunând că este mai bine ca, de acum încolo, 
să ne ferim şi unii şi alții de a comenta comunicatul de la Bled. 
El va căuta să evite ca să se discute în parlament chestiunea, 
opinia publică ungară fiind foarte explozivă îndată ce se 
vorbeşte de o destindere cu Cehoslovacia, în credinţa că un 
viitor apropiat îi va satisface, cu ajutorul lui Hitler, näzuintele 
sale în ceea ce priveşte Slovacia. 

Despre impresiile ce a adus din Germania, Kânya pare 
reticent şi nu prea optimist. Prevede o intervenţie militară a 
Reichului şi nu se ştie ce va ieşi până la urmă. 


а Опрапеѓе 


ж 


Radu Djuvara, ministrul nostru la Berlin, în trecere prin 
Budapesta, îmi destăinuie că, la prezentarea scrisorilor sale de 
acreditare, Hitler îi spusese că, dacă România nu autorizează 
trecerea trupelor ruse prin teritoriul ei, în caz de conflict, Ger- 
mania îi garantează intangibilitatea tuturor frontierelor sale. 
„Kann ich das Seiner Majestät feierlich erklăren?”! a întrebat 


1 Să fiu sigur că Maiestatea Voastră o declară solemn? 

Djuvara. Hitler i'a răspuns: „Ich gebe Ihnen mein Wort darauf. 
Könnte ich nicht mein Wort halten, so würde ich es nicht 
geben. Wenn ich es gebe, heisst es, dass ich es halten kann und 
halten werde.“! Viitorul era să arate cât s'a ţinut de cuvânt. I-a 
pus si Göring întrebarea dacă am lăsa pe ruşi să treacă. Dju- 
vara i-a explicat că nu ne putem opune la trecerea avioanelor 
la 3 000 metri înălţime. „Davon ist natürlich gar keine Вейе“2, 
a exclamat Göring, adăugând că tot ce Reichul ne cere este să 
nu admitem tranzitul trupelor ruse pe uscat. Ribbentrop i s'a 
plâns, pe de altă parte, că, în loc de a se apropia de Germania, 
opinia publică română se îndepărtează de ea. Lipski, ministrul 
Poloniei la Berlin, îndeamnă cât poate ca guvernul din Bu- 
cureşti să declare oficial că nu va încuviinţa trecerea trupelor 
ruse prin România. Primejdia de război pare iminentă cercu- 
rilor diplomatice din Berlin. 


* 


Atmosfera se întuneca din ce în ce mai mult în cursul lunii 
septembrie. Cu o agresivitate şi vulgaritate revoltătoare, 
Göring tratează pe cehi, într'un discurs, drept „pitici ridicoli“, 
lăudându-se că Germania este aprovizionată pe treizeci de ani 
şi atât de straşnic înarmată încât nici o putere din lume nu’i va 
putea călca hotarele! Profetie care urma să fie dezminţită de 
istorie. La fel de arogant şi de vulgar discursul în care Hitler 
acuză pe „dieser Herr Benes“? de a fi un „mincinos“. Nu s'ar 
spune că este un şef de stat vorbind de alt şef de stat, ci un 
zidar înjurând pe altul! Se vorbeşte de un plebiscit pe care ger- 
manii l’ar impune pentru sudeți. În acest caz, îmi spune 
colegul polon Orlowski, ungurii vor cere plebiscit în Slovacia, 
iar guvernul din Varşovia pentru regiunea Teschen. Eveni- 
mentele se precipită. Minoritarii germani din Cehoslovacia 
devin atât de aroganti şi de ameninţători încât guvernul din 


1 Aveţi cuvîntul meu. Dacă n-aş putea să-mi respect cuvîntul dat nu 
l-aş mai da. Cînd îmi dau cuvîntul înseamnă că pot să mi-l respect şi că 
aşa voi face. i 

2 Nici nu încape discuţie asupra acestui lucru. 

3 acest domn Benes 

Praga proclamă starea de asediu în regiunea Sudetilor. Aceştia 
nu se sfiesc să dea un ultimatum lui Beneş pentru anularea 
măsurii, de unde nu, „nu vor mai răspunde de Situaţie“. 
Guvemul din Praga, bineînţeles, nu ţine seama de acest ulti- 
matum şi ia dispoziţii foarte stricte în vederea restabilirii 
ordinii în ţinutul rebel. Faţă cu gravitatea situaţiei, Chamber- 
lain ia avionul spre a se întâlni cu Hitler. Între timp, minoritarii 
unguri din Slovacia dau publicităţii un text de rezoluţie prin 
care revendică dreptul de autodeterminare. La rândul său, 
guvernul ungar ariunţă, prin comunicat oficial (18 sept.) că va 
recurge la toate mijloacele de care dispune politica sa extemă 
pentru a dobândi îndeplinirea acestei revendicări. Orlowski mă 
întreabă ce vom face dacă, o dată cu Germania, şi trupe ungu- 
reşti trec frontiera cehoslovacă, guvernul din Budapesta te- 
mându-se de o intervenţie a României ce s'ar putea încheia cu 
prezenţa armatei sovietice la graniţa ungară. Îi spun că răs- 
punsul limpede îl poate găsi în ‘ratatele noastre de alianţă, ce 
sunt de domeniul public. 

Întrucât Henlein a proclamat într'un manifest că Sudetii tre- 
buie neapărat alipiti celui de al treilea Reich, Londra şi Parisul, 
impresionați, încep să cedeze. Din cele două capitale pornesc la 
Praga îndemnuri în vederea unei cesiuni a teritoriului sudet 
către Germania. Cum s'a putut ajunge la un asemenea act, 
nedemn de istoria Franţei şi Angliei! Se pare că Parisul a fost 
impresionat de un referat al ministrului afacerilor străine, 
Georges Bonnet. Acesta ar fi întrebat pe Litvinov, la Geneva, 
despre atitudinea Rusiei sovietice în cazul unui atac german 
contra Cehoslovaciei, iar ministrul de externe sovietic ar fi 
răspuns că Moscova se va limita la ceea ce'i prescriu obliga- 
{Ше ei internaţionale, adică va interveni numai dacă Franţa este 
atacată, sau dacă Societatea Naţiunilor veştejeşte Germania ca 
agresoare. Descurajat de o reacțiune atât de slabă, Bonnet, întors 
la Paris, a înfăţişat Consiliului de Miniştri situaţia generală în 
culori mohorâte: Italia vrăjmaşă, cum a declarat'o Mussolini în 
discursul său de la Trieste; Polonia, dubioasă, Rusia rezervată; 
Anglia dispusă a contribui numai cu aviația şi flota; rămânând ` 
ca francezii, rămaşi singuri, să moară pe linia Maginot. Îngrozit, 

Consiliul de Miniştri a hotărât să nu facă un război preventiv. L'a 
mai îndemnat la aceasta şi un discurs abil al lui Hitler, la Nürn- 
berg, în care Fiihrerul a declarat că, pentru dânsul, chestiunea 
Alsaciei este închisă (s'a văzut, peste doi ani, cât de închisă 
era!) şi că îşi va limita flota la 30% din cea britanică. Profe- 
sorul Barthéleny publica în Le Temps un articol îngrozitor: 
„Peut-on mourir pour la Tchécoslovaquie?“1, în care arăta că 
nu se va putea electriza poporul francez pentru menţinerea sub 
dominaţia cehă a 3 1/2 milioane de germani. Daladier nu a putut 
decât striga după ajutor la Londra. La Berchtesgaden, Hitler a 
comunicat condiţiile în care S’ar abtine de la o acţiune armată 
şi Chamberlain a făgăduit că i le va obţine, uşurat de a nu avea 
să expună vieţile compatriotilor săi „for a country so far from 
` our shores, and about which we know so little“2. Horthy si 
Kânya se precipită şi ei la Berchtesgaden ca să obţină de la 
Hitler promisiunea că ungurii din Slovacia vor beneficia de un 
tratament similar cu acela al germanilor din Sudeți. Colegul 
cehoslovac Kobr mai anunţă că, faţă cu presiunile anglo-fran- 
ceze, primul ministru Hodza a acceptat cesiunea teritorială de 
făcut Reichului. Kobr se aşteaptă că vor trebui făcute cesiuni 
teritoriale corespunzătoare: ungurilor, în Slovacia, şi polonilor, 
la Teschen. Ce durere pentru Cehoslovacia, încheie el, şi ce 
ruşine pentru aliaţii ei. Blum a caracterizat situaţia în următoa- : 
rea frază: „On se sent rempli de lâche soulagement et de honte!“ 
Vine la mine principele Karl-Emil Fürstenberg, fost ministru al 
Austro-Ungariei la Bucureşti (pomenit de Take Ionescu în ale 
sale Souvenirs*) şi apoi ambasador la Madrid, care îmi spune 
că, deşi detestă pe cehi, „care i'au distrus patria si dinastia ei“, 
recunoaşte cât de tragică este poziţia lui Hodza. Îmi vorbeşte 
de nespusele suferinţe ale austriecilor sub călcâiul nazist. Crede 
că dacă Hitler întinde prea mult coarda, va sfârşi prin a 
dezlănţui un război mondial, din саге nu va putea ieşi cu bine. 


1! Se poate muri pentru Cehoslovacia? 

2 pentru о ţară atît de îndepărtată de țărmurile noastre şi despre care 
ştim atît de puţin. 

3 Te simţi plin de o usurare laşă si de ruşine! 

* Amintiri І 

Colegul italian, Vinci, îmi spune că, atât la Roma cât şi la 
Berlin face o impresie penibilă simpatia exprimată de presa 
română faţă de Cehoslovacia, ceea ce denotă ostilitatea faţă 
de Axă. Îi răspund că este moralmente explicabil ca presa să'şi 
manifeste admiraţia şi compătimirea pentru un popor care ne-a 
fost aliat timp de două decenii. 


* 


La 24 septembrie, notam în carnetul meu: 

„Zile dramatice. Guvemul cehoslovac a dat o proclamaţie 
citită la radio de ministrul propagandei Vavreëka (fost 
ministru al Cehoslovaciei la Viena pe vremea mea, între 1931 
şi 1932), cu conţinutul următor: «Cum Hristos s'a jertfit 
pentru omenire, tot astfel ne sacrificăm şi noi pentru pace. Cu 
dânsul am rămas părăsiţi şi singuri. Răspunderea va cădea pe 
ţările care ne’au părăsit. Nu le nimim, dar istoria le va 
judeca.» Guvernul Hodza a demisionat. Generalul Sirovy, in- 
spectorul general al armatei, a fost numit preşedinte al Consiliu- 
lui, Krofta rămânând la Externe. Este un guvem de funcţionari, 
cu câteva clanuri politice apropiate de Beneş. Sirovy este 
popular şi energic de aceea formaţia sa ministerială este cri- 
ticată la Berlin şi la Roma. Chamberlain a plecat la Godes- 
berg cu avionul şi s'a întors la Londra după două zile în care a 
scris lui Hitler mai mult decât i'a vorbit. Beneş, tratat ре faţă de 
«mincinos» la Niimberg, caută să îmbărbăteze poporul, asigu- 
rându'l că «are planul său» şi aseară a ordonat mobilizarea 
generală. Azi-dimineatä, Franţa a decis o mobilizare parţială, 
iar Anglia a chemat sub drapel pe rezerviştii marinei. La 
Padova, Mussolini ţine o adevărată cuvântare de isteric, în care 
atacă vehement pe «duşmanii de peste Alpi». Parcă ar declara 
război Franţei. Toată omenirea trebuie să piară pentru ca doi 
paranoici să'şi poată descărca nervii! 

Ministrul Japoniei vine la mine, în vizită protocolară de pre- 
zentare, şi'mi declară că ţara sa, în plin conflict cu China, va 
păstra neutralitatea în conflagratia ce ne ameninţă, chiar dacă 
Uniunea Sovietică intră în acţiune. Vukicevici critică aspru 

Franţa şi Anglia care şi'au părăsit aliatul cehoslovac; dacă este 
să izbucnească războiul, ele îl vor începe printr'o înfrângere 
morală. Despre ţara sa crede că, prinsă ca într'un cleşte între 
Italia, Germania, Bulgaria şi Albania, ea nu va putea interveni 
în ajutorul Cehoslovaciei, cu toate prevederile pactului Micii 
Întelegeri. Polonia pare a se da ре faţă de partea Germaniei şi 
Ungariei şi, după câte mă informează Maugras îşi petrece 
veacul cu Kânya şi Csâky. Maugras este foarte abătut: «La 
guerre de 1914-1918, comparée à celle qui va commencer, 
aura été une guerre en dentelles; maintenant ce sera la mêlée 
des gangsters.“! Pare convins că, o dată cu Germania, vor dez- 
läntui o agresiune contra Cehoslovaciei atât Polonia cât şi 
Ungaria. | 

Am o lungă convorbire, la Ministerul Afacerilor Străine, cu 
Ştefan Csâky, directorul politic. El îmi afirmă categoric că în 
ziua în care trupele germane vor înainta pe teritoriul ceho- 
slovac, armata polonă va începe ofensiva centra Cehoslova- 
ciei. O ştie cu certitudine, fiind în contact permanent cu 
Orlowski: «Tenez, en ce moment même, il est dans le bureau 
d’à côté, où je l’ai mis en relation avec notre directeur éco- 
nomique, car il me demandait des détails que j’ignorais.»? 
Întreb pe Csáky dacă guvernul ungar continuă să dorească să 
păstreze cât mai multă vreme neutralitatea, dar el îmi spune că 
nu este în măsură să'mi dea un răspuns la această întrebare, 
întrucât, dacă germanii şi polonii intervin spre a'şi asigura 
luarea în stăpânire a teritoriilor locuite de conationalii lor, 
guvernul ungar va fi, de bună seamă, silit să procedeze la fel 
în momentul în care se уа pune chestiunea dezmembrării - 
Cehoslovaciei. Îi arăt ce primejdie ar fi pentru Ungaria, şi că 
ar fi mai prudent să lase pe «cei mari» să se certe între ei decât 
să'şi cufunde populaţia în sânge şi ruine. El îmi replică, pe un 


1 Războiul din 1914-1918, comparat cu cel ce va începe, a fost un 
război în dantele: acum va fi grămada gangsterilor. 

2 Iată, chiar în acest moment se află în biroul de alături, unde l-am pus 
în legătură cu directorul nostru economic, căci îmi cerea detalii pe care 
nu le cunosc. | 

ton liric, că Ungaria nu va putea să nu răspundă unei agresiuni 
cehoslovace. ЇЇ întreb dacă îşi poate serios închipui că Ceho- 
5Іоуасіа, în situaţia ei actuală, s'ar putea gândi să atace pe 
cineva. El susţine că cehoslovacii ar avea, la frontiera maghiară, 
efective de patru ori mai mari ca cele ungare. Dezvolt ideea 
că Franţa, Anglia şi America formează un trinom cu neputinţă 
de a fi înfrânt până în cele din urmă. «Chiar în cazul victoriei 
lor», proclamă cu ifos bietul Csâky, «Cehoslovacia nu va reîn- 
via, căci nu vor mai fi cehi. Germanii îi vor extermina. Nu va 
rămâne acolo decât piatră peste piatră.»- 

Identic, aceeaşi frază mi'o repetă mai târziu Orlowski. Pin 
modul în care a decurs conversaţia, capăt impresia că Uñgaria 
se pregăteşte să atace Cehoslovacia, în acelaşi moment cu Ger- 
mania şi Polonia, invocând probabil pretextul unei agresiuni 
imaginare.“ 

* 


Desprind din carnetul meu zilnic câteva note de pe convor- 
biri avute in acele zile de incordare: 

25 septembrie. Orlowski, foarte agitat, vine să mă vadă. 
Este de părere că Cehoslovacia trebuie redusă la proporţii cât 
de mici, căci este neviabilă şi nu ar fi, în viitor, decât „un bas- 
tion al Prusiei împotriva României şi Cehoslovaciei“!! 
România, sfătuieşte el, „devrait acheter la Hongrie aux dépens 
de Ја Tchécoslovaquie“!, învoindu-se ca Rusia subcarpatică să 
fie cedată Ungariei, spre a se ajunge la o frontieră comună 
polono-ungară!! Îmi spune mai departe că „nu trebuie ajutaţi 
cei slabi, ci cei putemici şi viabili“, şi că, prin urmare, 
„România ar trebui să sprijine Ungaria, ţară de viitor şi popor 
ршетіс, care va uita desigur visurile ei trecute. Îi atrag atenţia 
că, deocamdată, guvernul ungar nu revendică ţinutul rutenilor. 
Îmi răspunde: „guvemul nu, dar statul major, cercurile eco- 
nomice şi o mare parte a opiniei publice da“. Îi întreb dacă faţă 
de vestea de azi că Cehoslovacia este dispusă să'i acorde 
concesiuni, Polonia va intra totuşi în război. Crede că nu, dar 


! ar trebui să cumpere Ungaria pe cheltuiala Cehoslovaciei!! 

vor trebui examinate serios propunerile cehoslovace, spre a se 
constata „dacă sunt sincere şi complete“. Am impresia că ar fi 
preferat o soluţie de forţă. Întreb mai departe dacă, aceasta 
fiind atitudinea polonă, socoteşte că ungurii vor intra totuşi în 
război, o dată cu germanii. „Ar fi nebuni să n'o facă“ — spune 
Orlowski — „este un prilej unic pentru dânşii. Fără război 
capătă cel mult teritoriile din sudul Slovaciei, cu război li se 
va da şi Rusia subcarpatică. Războinic om, colegui Orlowski! 
Ministrul Angliei are impresia că Polonia îndeamnă Ungaria 
să intre în acţiune în acelaşi timp ca Germania. 

26 septembrie. Maugras vine să'mi relateze o convorbire 
avută cu Csâky, care i'a spus că, în cazul unui conflict loca- 
lizat, Ungaria va trebui să intervină alături de Germania dar că, 
în eventualitatea unei conflagrații generale, еа va rămâne cât 
mai multă vreme neutră „pour se joindre aux vainqueurs cette 
fois-ci, pas comme en 1914“1. Cel putin este sincer, dacă nu 
prea abil! Găsesc pe Maugras foarte întărâtat faţă de Hitler şi 
Mussolini — „ces énergumènes“ — ca şi faţă de Beck („quelle. 
folie d’avoir ressuscité la Pologne!). 

Knox împărtăşeşte sentimentele colegului francez. Despre 
Beck îmi spune: „he is the man І most despise in Europe! 
Primesc şi vizita veşnic optimistului şi fantezistului Vinci. 
Pare convins că Anglia nu va interveni, şi că Germania şi Italia 
vor învinge Franţa în trei săptămâni!! Îi răspund liniştit că 
Anglia va interveni, tot aşa şi America, şi că, până la urmă, 
Germania „sera battue à plates coutures“. Dar el replică: 
„N'oubliez pas l’armée italienne et le fait que la France aura 
à lutter contre trois fronts: Allemagne, Italie et Espagne de 
Егапсо!!“5 Ce caraghios, dacă n’ar fi tragic! Îi arăt ce nebunie 
ar fi să se ajungă la distrugerea Poloniei, Parisului, Veneţiei 
şi la măcelul a milioane de tineri numai pentru că Hitler vrea 


! pentru ca, de data asta, să se alăture învingatorilor, nu са în 1914. 

2 ce nebunie, să fie resuscitată Polonia! 

3 este omul din Europa pe care-l dispreţuiesc cel mai mult! 

4 va fi înfrîntă definitiv 

5 Nu uitaţi armata italiană şi faptul că Franţa va avea de luptat pe trei 
fronturi: Germania, Italia şi Spania lui Franco!! 

să ocupe cu armele, la 1 octombrie, teritoriile ce i s'ar ceda în 
той paşnic câteva zile mai târziu, când se va fi efectuat eva- 
cuarea în mod civilizat. Dar bietul Vinci este orbit de patima 
supranationalistä si, de altfel, în statele autoritare, rationa- 
mentul individual este interzis! Seara, ascult la radio discursul 
brutal al lui Hitler, cu insulte triviale la adresa lui Beneş. 

27 septembrie. Apor mă încredinţează că s'au dat ordinele 
de cuviinţă ca remorcherele şi şlepurile româneşti, oprite de 
autorităţile ungare, să fie autorizate să'şi continue drumul. 
Ministrul Portugaliei vine să'mi ceară informaţii şi nu’si 
ascunde indignarea faţă de Hitler. Ascultăm cu toţii, emotio- 
nati, scurta cuvântare la radio a lui Neville Chamberlain. Cu 
glasul stins, obosit şi parcă înecat în lacrimi, primul-ministru 
englez îşi pregăteşte compatrioţii pentru perspectiva unui 
război. Cu toate că Anglia se angajează ca teritoriile făgăduite 
lui Hitler să”i fie predate, după evacuarea lor, el având chiar 
dreptul să ocupe, în mod simbolic, Asch la 1 octombrie, Füh- 
rerul vrea să recurgă la forţă spre a împiedica armata ceho- 
slovacă de a'şi salva munitiile şi refugiații cehi, avutul. Linia 
de demarcaţie impusă de Hitler trece opt sute de mii de cehi 
sub stăpânirea germană, în contradicţie cu faimoasele teorii 
etnice ale naziştilor.. Englezii, declară Chamberlain, nu se vor 
lupta deci numai pentru libertatea Cehoslovaciei, ci contra unei 
dominatii a Europei prin violenţă. Ton demn şi civilizat, ce 
contrastează izbitor cu urletele bestiale ale lui Hitler şi ale par- 
tizanilor săi cuprinşi de isterie colectivă. 

28 septembrie. Anglia şi'a mobilizat flota şi se anunţă 
pentru astăzi probabila mobilizare germană. Pipinelis vine să 
mă vadă spre a'mi povesti o conversaţie avută, chiar azi- 
dimineaţă, cu Csâky. Acesta i-a spus că Ungaria nu va intra în 
acţiune o dată cu Germania, încercând să rămână neutră cât mai 
mult timp. Dacă însă, sub presiunea germană, s'ar descom- 
pune Cehoslovacia, Ungaria ar ocupa teritoriile din sudul Slo- 
vaciei locuite în majoritate de unguri. Consideră o eroare din 
partea lui Krofta de a nu fi „oferit“ imediat ţinutul revendicat 
de Ungaria, ceea ce ar fi asigurat neutralitatea maghiară. lugo- 
slavia ar îndemna Praga la această jertfă, nu însă România. 

Vine la mine şi Talas, colegul finlandez, ca să ceară informaţii 
şi să predice neutralitatea pentru ţările învecinate cu Rusia. 
Orlowski, tot agresiv faţă de Franţa, recunoaşte că Ungaria s'a 
hotărât acum să nu mişte imediat, „chiar în eventualitatea unui 
atac germano-polon contra Cehoslovaciei“. Îmi destăinuieşte 
că preşedintele Moscicki a cerut lui Beneş să cedeze Poloniei 
întregul fost ducat Teschen, inclusiv regiunea locuită de slovaci! 
„Dar asupra acestui ultim punct s’ar putea negocia“!! Dacă se 
cedează îndată acest ţinut, Polonia ar rămâne neutră. În cazul 
însă în care Franţa ar cere trecerea trupelor ruse prin teritoriul 
polon, şi s’ar face o încercare în acest sens, Polonia ar trece 
de partea Germaniei. Apoi îmi telefonează că, deşi optimist 
până acum, este în momentul de faţă „effrayé par le déchaîne- 
ment des événements“!. Vestea senzationalä a zilei: Hitler, 
după îndemnul lui Chamberlain, a invitat pentru mâine la Mün- 
chen pe Chamberlain, Daladier şi Mussolini, spre a conferi 
asupra situaţiei. În urma stäruintelor „Ducelui“, Fiihrerul 
acceptă să amâne pe 24 de ore mobilizarea generală. Hitler va 
fi fost impresionat, de bună seamă, şi de mesajul lui Roosevelt, 
care’l face răspunzător de întreruperea negocierilor şi de un 
eventual recurs la arme cu urmări incalculabile (poate inter- 
venţia Statelor Unite). Se pare că, la Camera Comunelor, а 
fost un adevărat delir când, după un lung discurs învinovăţind 
pe Hitler, Chamberlain a anunţat vestea — pe care o primise 
pe când vorbea — despre Conferinţa de la Miinchen. Un sen- 
timent de uşurare vremelnică, căruia îi va urma probabil o 
dureroasă dezamăgire viitoare. 

29 septembrie. La München, „the big four“? în culmea eufo- 
riei, semnează acordul care ciopârţeşte Cehoslovacia. Ger- 
mania se leagă să nu ocupe decât treptat zone mai puţin întinse 
decât ас еа pe care le ceruse, prin ultimatum, la Godecob. Se 
va înfiinţa o comisie mixtă franco-italo-germano-cehoslovacă 
pentru a supraveghea transmiterea teritoriilor, consultarea 
populațiilor şi trasarea frontierei pe teren. Germania şi Italia 


1 îngrozit de dezlänçuirea evenimentelor 
2 cei patru mari 

se angajează să găranteze, o dată cu Franţa şi cu Anglia, noile 
frontiere cehoslovăce, după ce se vor fi rezolvat revendicările 
minoritare polone şi “ungare! Naivul Chamberlain, aclamat la 
întoarcerea sa la Londra, va putea vesti „peace for our time“!! 

30 septembrie. Convocat de Kánya, îl găsesc posomorât si 
agresiv. A propus Iugoslaviei să considere intrat în vigoare 
acordul încheiat la Bled şi Stoiadinovici ar fi acceptat îndată, 
cu condiţia ca un demers similar să fie făcut la Bucureşti. 
Demersul a fost făcut de optzile şi n'a primit nici un răspuns. 
Îi explic că Petrescu-Comnen s'a întors abia acum de la 
Geneva şi că nu se poate da, fără matură chibzuială, un răspuns 
într'o chestiune prezentând atâtea aspecte. „Bătrânul crocodil“, 
cum îi spunea Grigorcea, mă întreabă atunci de ce i-a fost 
posibil lui Stoiadinovici să primească. Lămuresc că, deşi 
suntem două ţări aliate, nu suntem o singură ţară, condiţiile 
nefiind întotdeauna aceleaşi, fie măcar din considerente geo- 
grafice. Trebuie să aşteptăm, prin urmare, până ce Petrescu- 
Comnen va comunica punctul de vedere al Guvemului român. 
La auzul numelui lui Petrescu-Comnen, care i-a fost coleg la 
Berlin, Kánya sare în sus şi strigă: ,Comnène se moque de 
nous et nous traite en esclaves ou en canailles; quand on vous 
pose une question on a au moins la politesse de répondre; or, 
M. Comnène ne daigne pas recevoir Bârdossy et fait faire des 
intrigues contre la Hongrie à Genève et dans toutes les capi- 
tales, il veut sans doute prendre la place de Вёпёѕ.“2 De două 
ori îl întrerup, spunând hotărât: „Si vous continuez sur ce ton, 
M. le ministre, il sera impossible de poursuivre cette conver- 
sation.“ La a doua oară, se potoleşte. Tocmai în momentul în 
care mă pregăteam să mă scol şi să ies din odaie. Din fericire 


1 pace pentru timpurile noastre 

2 Comnen îşi rîde de noi şi ne tratează ca pe nişte sclavi sau netreb- 
nici; cînd ti se pune o întrebare trebuie să ai cel putin politetea de a 
răspunde; or, dl Comnen nu catadicseşte să-l primească pe Bârdossy şi 
pune la cale intrigi împotriva Ungariei, la Geneva şi în toate capitalele; ` 
vrea, desigur, să-i ia locul lui Beneş. 

3 Dacă veţi continua pe acest ton, domnule ministru, va fi imposibil 
să ducem mai departe această conversaţie. 

am avut mai mult sânge rece ca dânsul, şi mi-am adus aminte 
de cuvintele lui Ion I.C. Brătianu: „un diplomate doit tâcher 
d'aplanir les incidents existants, et non en faire surgir de nou- 
veaux.“! Dându'şi seama de regretabila întorsătură luată de 
"convorbirea noastră, Капуа, dezmeticit, dă înapoi. Mă asigură 
_că intenţia sa nu este de a ataca pe Petrescu-Comnen ca om 
(deşi este vizibilă aversiunea ce o âre faţă de fostul său coleg 
de post din Berlin), ci ca ministru de exteme, şi că nu se 
plânge de vreo nepolitete făcută lui Bârdossy, ci de ostilitatea 
guvemului român (adică tocmai contrariul celor spuse ante- 
rior). Vorbind de politeţe, îmi spuse: „Si j'ai jamais été impoli 
envers vous, je vous en fais mes excuses“. Este un mod de а 
se scuza pentru ieşirea sa contra lui Petrescu-Comnen, minis- 
trul de externe al guvernului pe care îl reprezint! Îi spun atunci 
că nu există ostilitate din partea noastră, şi că el este acela care 
a şters din proiectul de pact dintre ţările noastre cuvintele 
„cooperation confiante“: „C'est à vous, M.le Ministre, que 
nous pourrions adresser le reproche, pour employer votre 
expression, de n’avoir pas «daigné» nous accorder plus q'une 
«normalisation de rapports».“? Kánya răspunde: ,,C’était parce 
que l'expression correspondait plus exactement à l’état de 
fait.“4 Apoi, pe un ton cu totul liniştit, îmi spune că problema 
cehoslovacă n'a fost ridicată de Ungaria, ci de Germania. O 
dată ridicată însă, nu ёга motiv pentru ca Ungaria să nu tragă 
şi ea foloase politice. Se plânge de împotrivirea României, care 
ar contrasta cu „spiritul conciliant“ al Iugoslaviei. Aici îl doare! 
Ar vrea să'l ajutăm să ne despoaie aliata. Conversatia se 
termină normal, dar ce deosebire între stilul de mare senior al 
lui Apponyi, care ne era tot atât de adversar, şi acela al täräno- 


lun diplomat trebuie să încerce să aplaneze incidentele existente, nu 
să genereze altele noi 

2 Dacă am fost vreodată nepoliticos faţă de dumneavoastră, îmi cer 
scuze. 

3 cooperare plină de încredere: Dumneavoastră, domnule ministru, vă 
putem adresa reproşul, pentru a folosi expresia dumneavoastră, că nu 
„aţi catadicsit““ să пе acordati mai mult decît o „normalizare a relaţiilor“. 

4 Asta pentru că expresia corespundea mai exact stării de fapt. 

iului de origine slovacă, care dirijează acum acţiunea politică 
a Ungariei. Asupra convorbirii avute, am trimis îndată scri- 
soarea confidențială următoare lui Petrescu-Comnen (redac- 
tată în limba franceză spre a nu fi silit să traduc expresiile 
folosite de Kânya şi de mine): 

„Il y a quelques jours, mon collègue italien, le comte 
Vinci étant venu me voir, m’a demandé si j'avais vu Kánya 
ces derniers temps. Je lui ai répondu que je m’en étais abstenu 
pendant cette crise internationale si aigüe, d'autant plus que 
nous n'avions rien de spécial à nous dire. «Vous devriez 
cependant aller le voir», me dit Vinci, «vous savez qu’il parle 
toujours de vous avec sympathie». Devant ce conseil — je ne 
savais pas jusqu’à quel point il пе m’était pas transmis sur la 
demande de Känya — j’ai profité d’une conversation télé- 
phonique avec le Sous-Secrétaire d’Etat, le baron Apor, le 
27 septembre, pour lui dire que, sans insister le moins du 
monde, je serais content de pouvoir causer avec le ministre 
des Affaires Etrangères quand il en aurait le temps. 

Hier, 29 septembre, on m'annonce que Känya me prie de 
passer chez lui aujourd’hui. J'y vais et je tombe sur une figure 
sombre et un accueil glacial. П me dit qu'il a fait une ргоро- 
sition à la Yougoslavie concertant la mise en vigueur de 
l’accord de Bled, et que M. Stoyadinovitch l’a immédiatement 


1 Acum cîteva zile, colegul meu italian, contele Vinci, a venit si mA 
vadă, m-a întrebat dacă-l văzusem pe Kánya de curînd. l-am răspuns că 
mă abtinusem s-o fac în timpul acestei crize internationale atît de acute, 
cu atît mai mult cu cît nu aveam nimic special să ne spunem. „Ar fi tre- 
buit totuşi să-l întîlniţi, îmi spune Vinci, ştiţi că vorbeşte întotdeauna cu 
simpatie despre dumneavoastră.“ Faţă de acest sfat — nu ştiam sigur 
dacă nu-mi era transmis chiar la cererea lui Kânya — am profitat de o 
conversaţie telefonică cu subsecretarul de stat, baronul Apor, la 27 sep- 
tembrie, pentru a-i spune că, fără a insista prea mult, aş fi mulţumit să 
pot sta de vorbă cu ministrul afacerilor externe, când ar avea timp pentru 
asta. 

Теп, 29 septembrie, am fost anunţat că sunt rugat să trec pe la Kânya 
astăzi. MX duc şi dau de o figură întunecată şi o primire glacială. Îmi 
spune că a făcut o propunere Iugoslaviei privind punerea în vigoare а 
acordului de la Bled şi că dl Stoiadinovici a acceptat-o imediat, cerînd 

acceptée, en demandant seulement que la même proposition 
fut faite à la Roumanie. Suivant le désir exprimé par le Prési- 
dent du Conseil yougoslave, Bárdossy aurait fait une démarche 
analogue auprès du gouvernement roumain il y a de cela huit 
jours, sans avoir jusqu’ici de réponse. | 

Je lui ai expliqué que M. Cancisov étant intérimaire il était 
paturel qu'on attendit votre retour et que des questions aussi 
délicates ne pouvaient se résoudre en un instant. П m'a 
demandé alors pourquoi M. Stoyadinovitch avait accepté de 
suite. Je lui ai fait remarquer que je ne savais pas qu'il eût 
accepté, mais qu’en tout cas, tout en étant alliés, nous n’étions 
pas un seul pays et que certaines conditions — ne fût-ce que 
d'ordre géographique — n'étaient pas identiques. D’ailleurs, 
ai-je ajouté, je n’ai pas d’instructions à ce sujet et il faudra 
attendre que notre ministre des Affaires Étrangéres se prononce. 

Alors Känya a haussé le ton et s’est mis à crier que l’on se 
«moquait d'eux», qu'on voulait les traiter comme s’ils étaient 
«des esclaves ou des canailles» et que «lorsqu'on vous 
demande quelque chose, on a la politesse de répondre». Aussi 
pénible que cela me soit, je crois de mon devoir de vous dire 
que les attaques personnelles à votre adresse n’ont pas manqué 
et ont même pris un accent assez vif. П vous reproche de ne 


doar ta aceeaşi propunere să fie făcută şi României. După dorinţa expri- 
mată de preşedintele Consiliului iugoslav, Bârdossy ar fi făcut un demers 
pe lîngă guvernul român acum opt zile, fără să fi primit, pînă la ora 
actuală, vreun răspuns. 

I-am explicat că, dl. Cancisov fiind interimar, era normal să se aştepte 
întoarcerea dumneavoastră şi că asemenea probleme, atît de delicate, 
nu puteau fi hotärîte pe loc. M-a întrebat atunci de ce dl. Stoiadinovici 
a acceptat imediat. I-am spus că nu ştiam să fi acceptat dar că, în orice 
caz, deşi sîntem aliaţi nu constituim totuşi o singură ţară şi că anumite 
condiţii — fie şi de ordin geografic — nu sînt identice. De altfel, am 
adăugat, nu am instrucţiuni în acest sens şi va trebui să aştept ca minis- 
trul nostru al afacerilor străine să se pronunţe. 

Atunci Kânya a ridicat tonul şi a început să strige că ne „batem joc de 
ei“, „că vrem să-i tratăm ca şi cum ar fi sclavi sau netrebnici“ şi că „atunci 
cînd eşti întrebat ceva, trebuie să ai măcar politeţea de a răspunde“. Oricît 
de penibil mi-ar fi, trebuie să vă spun că atacurile la persoana dumnea- 
voastră nu au lipsit şi au luat chiar un accent violent. Vi se reproşează 

pas «avoir daigné recevoir Bárdossy» et d’avoir fait faire dans 
toutes les capitales et à Genève «des intrigues contre la Hon- 
grie», en voulant ainsi «tâcher de remplacer Bénès». 

Je l'ai interrompu par deux fois, en disant que s’il continuait 
sur ce ton, notre conversation ne pourrait être poursuivie et que 
j'étais surpris de le voir adopter la nouvelle méthode d’attaquer 
personnellement un homme, au lieu de discuter de gouveme- 
ment à gouvernement. La conversation prenait un tour désa- 
gréable et je me préparais à me lever et à quitter la chambre 
pour ne pas avoir à dire des choses irrémediables, mais j’eus le 
sang-froid nécessaire pour me rappeler et mettre en application 
l’adage de Brätianu: «un diplomate doit s’efforcer d’aplanir les 
incidents, et non pas en susciter de nouveaux». 

Kânya a sans doute vu aussi le danger et s’est arrêté net. Il 
m'a dit que ce n’était pas vous en tant qu'homme qu'il atta- 
quait, mais en tant que chef du Ministère des Affaires Étran- 
gères et a évité, par la suite, de vous prendre à partie 
personnellement. | 

П m'a dit que du moment que le problème tchécoslovaque 
était posé — et cela par l’ Allemagne et поп par la Hongrie — 
il ne voyait pas pourquoi cette dernière seule serait «exclue 
des bénéfices».La Yougoslavie, selon lui, se montrait bien- 


că „nu aţi catadicsit să-l primiţi pe Bárdossy“ şi că aţi pus la cale în toate 
capitalele şi la Geneva „intrigi împotriva Ungariei“ vrînd astfel să 
„încercaţi a-l înlocui pe Benes“. 
` L-am întrerupt de două ori spunîndu-i că, dacă va continua pe acest 
ton, conversaţia noastră nu mai poate fi purtată şi că „sînt surprins să-l 
văd adoptind noua metodă a atacului la persoană, în loc să discute de la 
guvem la guvem“. Conversaţia lua o întorsătură dezagreabilă şi mă 
pregăteam să mă ridic să părăsesc camera pentru a nu fi nevoit sii spun 
lucruri iremediabile, dar am avut sîngele rece necesar pentru a-mi aminti 
si a pune în practică spusele lui Brătianu: „un diplomat trebuie să încerce 
să aplaneze incidentele, nu să genereze altele noi.“ Desigur şi Kânya a 
sesizat pericolul şi s-a oprit dintr-o dată. Mi-a spus că nu vă atacă pe 
dumneavoastră ca om, ci ca şef al Ministerului Afacerilor Străine şi a 
evitat, deci, să vi se adreseze personal. 
Mi-a spus că, din moment ce se punea problema Cehoslovaciei — şi 
asta de către Germania, nu de către Ungaria — nu vedea de ce numai 
aceasta din urmă să fie „exclusă de la beneficii“. După părerea lui, lugo- 

veillante envers la Hongrie, en ce moment, alors que la Rou- 


: manie témoignait «de toute son hostilité». Il nous propose 


donc une fois de plus sa formule, ou une formule équivalente 
d'entente directe Roumanie-Hongrie (sans mentionner la Tché- 
coslovaquie), sur la base du «premier pas fait à Bled». «Mais 
c’est à prendre ou à laisser, la Hongrie pouvant s’en passer». · 

Je lui ai répliqué que si la Hongrie pouvait se passer de la 
Roumanie, à plus forte raison la Roumanie pouvait se passer 
de la Hongrie, mais que je trouvais tout à fait déraisonnable 
qu'après les efforts faits pour arriver à ce «premier pas» nous 
jettons par dessus bord ce résultat, modeste mais réel, pour nous 
dire des choses désagréables au lieu de causer calmement. 

La conversation s’est achevée sur un diapason normal, mais 
cela promet pour l'avenir, et si Kánya continue à adopter cette 
attitude, je suis décidé de lui tenir tête“.! 


* 


, La 2 octombrie, Petrescu-Comnen îmi răspundea; „În drumul 
meu de la Geneva spre ţară, Stoiadinovici mi'a ieşit în cale şi 
mi'a comunicat, între altele, că ministrul Ungariei la Belgrad 
îi făcuse cunoscut, cu două zile mai înainte, că guvernul ungar 
consideră acordul de la Bled intrat în vigoare. Stoiadinovici a 
luat act, întrebând dacă un demers similar fusese făcut şi la 
Bucureşti. Ministrul Ungariei (Bessenyey) i'a răspuns că nu 
ştie. A doua zi, acesta l'a chemat la telefon, spunând că 


slavia se arăta binevoitoare cu Ungaria în acest moment, în vreme ce 
România îşi arăta „toată ostilitatea“. Ne propune deci încă o dată formula 
sa sau o formulă echivalentă de înțelegere directă România-Ungaria (fără 
a menţiona Cehoslovacia) pe baza „primului pas făcut la Bled“. „Dar 
trebuie să ne hotărîm sigur, Ungaria neputînd să renunţe la aşa ceva“. 

I-am replicat că, dacă Ungaria putea să renunté la România, cu atît 
mai mult România putea să renunţe la Ungaria dar că gă'eam că este cu 
totul fără sens ca, după eforturile făcute pentru a ajunge la acest „prim 
pas“ să renuntäm la acest rezultat, modest dar real, pentru a ne spune 
lucruri neplăcute, în loc să stăm de vorbă cu calm. 

Conversafia s-a terminat într-un ton normal dar asta promite în viitor 
şi, în cazul în care Kânya continuă să adopte această atitudine, sînt hotărât 
să-l înfrunt. ză 

demersul a fost făcut şi la Bucureşti. Cum eu nu aveam cunoş- 
tinfä de acest demers, Stoiadinovici m'a rugat ca, după ce voi 
examina chestiunea, să ne punem de acord în vederea unei ati- 
tudini comune. În momentul în care am sosit la Bucureşti, 
situaţia internaţională era de aşa natură încât am fost nevoit a 
avea zilnic convorbiri cu miniştrii sau audienţe la Rege, pentru 
a aviza la măsurile impuse de evenimente. Ministrul Ungariei 
(Bârdossy) mi’a făcut apoi cunoscut telefonic că, fără a avea 
nimic de comunicat, îmi stă la dispoziţie «ca act de curtenie». 
Concomitent, Raczynski, ambasadorul Poloniei, m'a întrebat 
ce cred despre demersul Bârdossy, relativ la acordul de la 
Bled. Am răspuns că nu pricep prea bine sensul demersului 
unguresc întrucât am considerat acordul perfect încă din 
momentul parafării sale. După plecarea sa, am făcut cunoscut 
ministrului Ungariei că'l aştept a doua zi dimineaţa. A doua 
zi însă, îmi comunică. că este bolnav şi nu poate veni. Azi a 
cerut să fie primit şi Гат primit imediat. l’am reiterat cele ce 
spusesem ambasadorului Poloniei: România şi lugoslavia nu 
au pus niciodată la îndoială valoarea acordului de la Bled, pe 
care l’au considerat perfect chiar din ziua parafării sale. Româ- 
nia şi lugoslavia — cu care nu am încetat un moment de a fi 
de acord — doresc în mod sincer să întreţină cele mai bune 
relaţii cu Ungaria, dar se tem de un gest nesocotit din partea ei, 
care ar putea provoca o recrudescenţă a crizei de abia potolite...“ 


* 


2 octombrie. „Le coup de pied de l'ane“1: polonezii au 
trimis un ultimatum Cehoslovaciei la 30 sept. spre a'i cere 
teritoriul Teschen. Elegant! Bieţii cehoslovaci, päräsiti de toată 
lumea, au acceptat astăzi condiţiile polonezilor. La Ministerul 
ungar al Afacerilor Străine, constat nemulţumire şi enervare 
faţă cu rezultatul de la München, căci se aşteaptă ca revendi- 
cările maghiare să fie sprijinite mai efectiv de Hitler şi Musso- 
lini. Se fac aluzii melancolice la „părăsirea celor mici de către 
cei mari“. Termenul de trei luni fixat pentru înţelegerea directă 


1 lovitură dată necinstit unui adversar mai slab 

ungaro-cehoslovacă este considerat prea lung şi de natură a 
îngădui tărăgănarea tratativelor. Apor îmi spune: „în trei luni 
avem timpul să ne certăm, iar nu să ne împăcăm!“ 

Se elucidează cauza iritärii lui Kânya. Raczynski a transmis 
lui Bárdossy numai prima parte a reflecţiei lui Petrescu- 
Comnen că „nu înţelege rostul demersului unguresc“, fără a 
adăuga şi partea a doua, anume că „guvernul român а consi- 
derat acordul de la Bled intrat în vigoare încă de la semnarea 
lui“. Капуа, după câte îmi arată Apor, fiind ministrul unei țări 
mici, deci suferind de un complex de inferioritate, a crezut că 
i se dă „un bobârnac“ si se simţea adânc umilit. După între- 
vederea dintre Petrescu-Comnen şi Bârdossy, toate au fost 
puse la punct şi incidentul închis. La un dejun la Orlowski, 
spun însă lui Apor că eram să mă scol de două ori spre a pune 
capăt conversatiei cu Kânya atunci când a atacat personal pe 
Petrescu-Comnen în mod atât de vehement, căci, oricum ar fi, 
acesta este în momentul de faţă ministrul de externe al ţării 
mele. Apor surâde: „Ne prenez donc pas cela au tragique: 
Kánya est un homme de soixante dik ans, avec beaucoup de 
tempérament (!), et énervé par ces journeés de crise. Vous savez 
bien qu’il vous aime beaucoup, il le dit à tout le monde!“! Cu 
alte cuvinte, mă iubeşte pe mine, dar nu’l poate „înghiţi“ pe 
Petrescu-Comnen. ` 

3 octombrie. Întrevederea cu Kânya. Atmosferă corectă şi 
protocolară. Îi arăt că România, ca şi Iugoslavia, doreşte să 
aibă cât de bune relaţii cu Ungaria, dar are oarecari aprehen- 
siuni faţă de aceasta, dat fiind măsurile militare exagerate pe 
care le ia pe frontiera cehoslovacă şi, pe de altă parte, nota ce 
a remis la Praga, cerând dreptul de autodeterminare „pentru . 
toate nationalitätile din valea dunăreană“. Kânya îmi spune, 
cu privire la acest din urmă punct, că este vorba „d'une bâtise 
de mes bureaux‘? şi că, de îndată се a constatat’o, a telegrafiat 
ministrului Ungariei la Praga să precizeze lui Krofta că nota 


1 Nu luaţi totul la modul tragic! Kânya e un om de şaptezeci de ani, 
cu mult temperament (!) şi enervat de aceste zile de criză. Ştiţi bine că 
ţine mult la dumneavoastră, o spune tuturor! 

2 de o prostie plecată din birourile mele 

se referă numai la minoritatea maghiară din Slovacia, decla- 
гаре ре care mi'o repetă şi mie oficial şi de care iau act. Îi- 
spun totodată că Stoiadinovici nu a acceptat propunerea ungară 
de punere în vigoare a pactului de la Bled, ci s'a mărginit să 
ia act de ea, urmând să se pună de acord cu guvernul român. 
A fost primită, în urmă, formula noastră: „pactul a intrat în 
vigoare o dată cu parafarea comunicatului.“ Comunicatul era, 
într'adevăr, materializarea unui „gentlemen's agreement“ în- 
cheiat de mine cu Kânya. Interlocutorul meu continuă însă să 
afirme că răspunsul iugoslav se deosebea de al nostru prin mai 
multă bunăvoință deoarece Stoiadinovici ar fi declarat lui Bes- 
senyey: „Je prends acte avec satisfaction de votre proposition 
et j'adapterai ma politique étrangère à l’accord de Bled.“! Cât 
despre guvernul ungar, el consideră acordul intrat în vigoare 
numai cu România şi Iugoslavia, singurele cu care s'au stabilit 
cele trei puncte. Îi reamintesc că nu poate fi vorba de vreo dis- 
criminare „le «gentlemen's agreement» portant sur tous les 
points acquis.“2 

__ Dau un dejun, la legafie, de plecarea lui Vukicevici, mutat 
la Varşovia, deşi se pare că acesta se fine de oarecari mici 
intrigi, spunând ungurilor că Iugoslavia şi România se împo- 
trivesc atribuirii Rusiei subcarpatice Ungariei din pricina opu- 
nerii categorice a guvernului din Bucureşti. După dejun, 
Orlowski îmi face un lung discurs despre necesitatea unui 
bloc Varşovia-Budapesta-Bucureşti pentru a stävili penetratia 
germană. De aceea, trebuie ca Ungaria să fie tare. Ergo?, să 
aibă o frontieră comună cu Polonia. Găseşte că România ar 
trebui să promită Ungariei sprijinul ei pentru dobândirea 
Rusiei subcarpatice, contra unui angajament — garantat de 
Varşovia de a renunţa la revizionism înspre România! „Uiţi 
de alianţa noastră cu Cehoslovacia“, îl întrerup eu. „Oh, cela ne 
fait rien“, răspunde Orlowski, „il faut avoir des vues Іагреѕ!!“ 


1 Tau act cu satisfacţie de propunerea dumneavoastră şi-mi voi adapta 
politica externă faţă de acordul de la Bled. 

2 înţelegerea între gentlemeni referindu-se la toate puncte dobîndite. 

3 Deci 

4 О, nu face nimic, trebuie să ai vederi largi!! 

4 octombrie. Avem la dejun: pe Nicolae Bánffy şi nepoata 
lui, Cecilia Teleki. El recunoaşte bunele noastre intenţii faţă de 
minorităţi, dar se plânge totuşi de unele neajunsuri locale pe 
care minoritarii nu mai au putinţa să le aducă la cunoştinţa 
guvernului de când Carol a suprimat partidele. Sugerez o 
formulă care ar putea umple golul, anume ca, la iniţiativa 
Comisariatului minorităţilor, să se constituie câte un comitet 
consultativ pentru fiecare din minorităţi. Cât priveşte pe unguri, 
de pildă, s’ar desemna în acel comitet personalităţi maghiare 
de frunte, ca dânsul, episcopii ş.a. Ideea surâde lui Bânffy şi 
el îmi spune că o va dezvolta într'un memoriu adresat Regelui. 

Merg la Kobr pe seară. Parc’as intra într'o casă mortuară. 
Bieţii cehi! Mi se confirmă că partidul catolic slovac a cerut 
autonomia completă a Slovaciei, punând оп ultimatum până 
azi 12 noaptea. Ungurii pun condiţii prealabile înainte de a 
primi să participe la negocierile comisiunii mixte cehoslovaco- 
maghiare (eliberarea prizonierilor şi trimiterea la vatră a ungu- 
rilor din armata cehoslovacă), a cărei convocare ar dori'o fixată 
la 6 octombrie. Guvernul din Praga, care are destul de lucru 
cu nemţii şi cu leşii, propune însă data de 15 octombrie. 
Guvernul Imrédy, fncoltit de extremisti, care caută să’l răs- 
toarné spre a'l înlocui cu un regim de dreapta „hitlerizant“ şi 
se dedau la supralicitatie patriotică, s'a hotărât să „devină 
energic“ şi, sub impulsul Varşoviei, care doreşte o frontieră 
comună polono-ungară, să revendice acum şi Slovacia şi Rusia 
subcarpatică, despre care nu's'a pomenit nimic la Miinchen. 
Presa a primit instrucţiuni de a adopta aceeaşi atitudine. Efec- 
tivele militare sunt masate la nord, spre a demonstra că 
Ungaria nu exclude recursul la forţă pentru valorificarea 
pretențiilor ei. De fapt, ungurii ştiu că nu ar fi în stare să ocupe 
„teritoriile la care râvnesc, dar hădăjduiesc să provoace o nouă 
situaţie critică pentru rezolvarea căreia „the big four“! să 
impună un plebiscit şi pentru Slovacia şi Rusia subcarpatică. 

7 octombrie. Dejunez „en tête-à-tête“ cu Maugras, care îmi 
spune că a fost însărcinat să atragă atenţia guvernului ungar 


1 cele patru mari puteri 

asupra primejdiilor pe care le'ar prezenta un fel de „putsch“ 
ungaro-polon pentru ocuparea Rusiei subcarpatice. Apor i s'a 
părut evaziv şi nu i'a dat nici o asigurare liniştitoare. Kobr 
vine să'mi spună că negocierile între Cehoslovacia şi Ungaria 
(reprezentată de Kânya şi Teleki) vor începe poimâine. Slova- 
cia, acum complet autonomă, îşi va trimite pe delegaţii ei (în 
frunte cu Tiso), iar rutenii pe ministrul lor, Parkany. Este pro- 
babil că se vor ivi certuri epice între toţi aceştia. Între timp, 
ungurii sunt indignaţi aflând de ocuparea de către germani а 
capului de pod de la Bratislava, punct strategic aparţinând odi- 
nioară Burgenlandului şi asupra căruia aveau aspirații. 

8 octombrie. Guvernul Imrédy trece prin momente critice 
din cauza opoziţiei de dreapta care nu'i poate ierta că n'a avut 
curajul de a ocupa milităreşte teritoriile revendicate în 
Slovacia şi Rusia subcarpatică. Dar Imrédy nu este omul care 
să se dedea la asemenea gesturi nesăbuite, cu atât mai mult 
cu cât guvernul britanic îl informase că se considera angajat, 
prin garanţia dată la Miinchen, să apere integritatea teritorială 
a Cehoslovaciei. Orlowski vine la mine să'mi pledeze din nou 
necesitatea de a se alipi Ungariei Rusia subcarpatică, şi 
aceasta pentru următoarele motive: 1) S’ar putea constitui un 
bloc Varsovia-Budapesta-Bucuresti ce ne'ar apăra deopotrivă 
de imperialismul rus şi cel german, căci o Ungarie sporită 
teritorial ar avea frontieră comună cu Polonia şi ar deveni un 
element de stabilitate în bazinul dunărean; 2) S'ar putea 
ajunge la un aranjament definitiv româno-ungar, România 
căpătând zona din Rusia subcarpatică prin care trece calea 
ferată Halmei-Sighetul Marmaţiei, iar Ungaria renunțând 
solemn la orice aspirație teritorială în România, aceasta fiind 
garantat de Polonia şi, eventual, de Germania şi Italia. П 
asigur ре colegul polon că România nu s'ar învoi niciodată 
să anexeze un teritoriu cât de mic aparţinând unei ţări aliate 
şi atât de prietene cum este Cehoslovacia. Dacă ar fi putut pre- 
vedea bietul Orlowski că, în mai puţin de un an, i'ar fi 
ciopârtitä propria lui ţară între nemți şi muscali, s’ar fi abținut, 
de bună seamă, să stäruie pentru despuierea Cehoslovaciei 
vecine şi tovarăşă de suferinţă! 

În aceeaşi zi, adresam la Externe raportul confidential urmă- 
tor: „Într'o convorbire avută azi cu dl Orlowski, D-sa a revenit 
asupra unui subiect pe care mi’l dezvoltă des, anume interesul 
pe саге l'ar prezenta pentru România о Ungarie puternică, 
strâns legată într'un bloc polono-româno-maghiar, menit să 
stăvilească deopotrivă imperialismele rus şi german. O Ungarie 
puternică nu s'ar putea concepe după colegul meu polon, dacă 
nu ar dobândi o frontieră comună cu Polonia. Deci, guvernul 
român n'ar trebui să privească ostil näzuintele ungureşti spre 
Rusia subcarpatică. Cum interlocutorul meu stăruia sä’i arăt 
părerea mea asupra expunerii sale, i'am răspuns că nici dânsul, 
nici eu, nu avem, evident, mandat a trata asemenea chestiuni, 
dar că'i pot opune, în cadrul acestei conversatiuni cu totul par- 
ticulare, unele contra-argumente: 1.blocul româno-polon... nu 
ar avea nevoie de adaosul relativ slab al Ungariei; 2.dacă 
dl Orlowski acuză mereu puterile occidentale de a fi făurit 
barajul Cehoslovaciei contra dorinţei fireşti a Germaniei de a 
juca un rol preponderent în Europa centrală, de ce consideră 
dânsul că acelaşi rol, jucat de o Ungro-Slovacie, ar fi mai puţin 
reprehensibil; 3.în sfârşit, îndoiala mea că Ungaria ar fi 
dispusă să se încadreze într'un bloc Varşovia-Bucureşti-Buda- 
pesta, care ar implica renunţarea sa la revizionismul spre Est... 

Fără a combate direct aceste contraargumente, dl Orlowski 
m'a întrebat dacă socotesc că România are un interes direct de 
a interveni în dezlegarea problemei Rusiei subcarpatice. Tot în 
numele meu personal i-am explicat că soarta unui ţinut vecin 
interesează întotdeauna pe orice stat, cu atât mai mult când este 
vorba de un stat aliat, şi că există de altfel un aspect al ches- 
Пип сагё mi se pare extrem de important pentru noi: singura 
reţea de cale ferată unind Sighetul Marmaţiei de restul ţării 
trece pe teritoriul Rusiei subcarpatice înainte de a reintra, la 
Halmei, pe teritoriul român. Nu poate fi indiferent, prin urmare, 
a şti care este ţara care ne asigură comunicaţia între o parte a 
ţării noastre şi alta. Ministrul Poloniei mia spus... că nu vede 
de ce nu ni s'ar ceda zona ruteană prin care trece porţiunea de 
cale ferată Halmei-Sighetul Marmaţiei. M'am văzut silit să'i 
arăt că'mi este cu neputinţă 54'1 urmez, chiar în limitele unui 

schimb de păreri amical, ре un astfel de teren şi să'i reamin- 
tesc legăturile strânse şi cordiale dintre ţara noastră şi aliata ei 
cehoslovacă. К 

Părăsind această latură a problemei, dl Orlowski a căutat 
să'mi demonstreze că acum ar fi momentul psihologic — <mo- 
mentul unic» — pentru o reconciliere definitivă între România 
şi Ungaria. «Ar trebui», argumentează D-sa, «să vă folosiţi de 
situaţia critică în саге se-află guvernul din Budapesta care, fără 
asentimentul României, nu se poate decât cu greu mişca, spre 
a'i smulge o renunțare definitivă şi solemnă la pretenţiile sale. 
Pentru a obţine o asemenea renunțare, nu este nevoie să vă 
părăsiţi aliata; ar fi suficient, v'o afirm, să nu vă opuneti la 
consultarea prin plebiscit a voinţei populaţiei din Rusia sub- 
carpatică»... Colegul meu polon m'a asigurat că, în conjunc- 
tura prezentă, guvernul ungar ar accepta un aranjament cu 
România pe baza statu quo-ului. Am observat atunci colegului 
meu polon că bine a făcut să întrebuinţeze termenul de „smul- 
gere“, căci în acest caz ar fi o renunțare «smulsä» de noi ungu- 
rilor în momente critice, pe care ei n'ar mai respecta-o după 
rezolvarea crizei, dată fiind mai ales sporirea forţelor de stat... 

Considerând că ne întinsesem îndeajuns asupra acestui 
subiect, am încheiat conversaţia declarând că România a fost 
întotdeauna doritoare de a ajunge nu numai la o destindere, 
dar chiar la relaţii amicale cu Ungaria şi că, în consecinţă, dacă 
guvemul ungar ne va întinde vreodată mâna nu o vom res- 
pinge, cu condiţia să admită ca bază a apropierii dintre noi 
respectarea fără rezerve a intereselor şi angajamentelor 
noastre.“ . 

13 octombrie. Knox vine să mă vadă şi'mi arată convin- 
gerea sa că ungurii nu vor obţine, în cadrul negocierilor de la 
Komárno nici Bratislava, nici Kosice, nici Rusia subcarpatică, 
şi că ei nu vor îndrăzni să atace Cehoslovacia din cauza garan- 
tiei anglo-franceze, a cărei perfectă validitate a confirmat-o 
personal Kânya. Întrebând pe colegul meu britanic cum s'ar 
manifesta această garanţie în cazul unui atac unguresc contra 
Cehoslovaciei, mi-a răspuns că Ungaria, care are nevoie de 
sprijinul financiar al Londrei, nu va înfrunta voinţa Angliei. 

Cehoslovacia ar fi ajutată prin România şi lugoslavia, dacă 
această din urmă ţară s’ar decide să acţioneze. Knox îmi spune 
că a explicat guvernului său că în nici un caz Ungaria nu poate 
fi privită ca un baraj contra imperialismului german, şi că vir- 
tual frontierele germane se întind până la Porţile de Fier. 

14 octombrie. În urma ruperii negocierilor de la Komärno, 
Darânyi a plecat în Germania spre a solicita sprijinul lui Hitler, 
iar Czâky în Italia pentru a cere ajutorul lui Mussolini. Bânffy 
vine să'mi citească textul memoriului în care dezvoltă ideea ce 
i-am dat de a propune numirea unor organe consultative pe 
lângă Comisariatul Minorităţilor pentru fiecare din nationa- 
lităţi. Comitetul unguresc ar fi compus din episcopi şi perso- 
nalitäti de frunte, printre care Bânffy si Szăsz Ра]. 

18 octombrie. Declaraţia primului-ministru Imrédy făcută 
agenţiei oficioase M.T.I. are înţelesul unei alipiri definitive a 
Ungariei la axa Berlin-Roma. Până acum, Imrédy nu voise să 
se angajeze complet cu Axa, spre a păstra legături şi cu demo- 
cratiile occidentale. În urma vizitei lui Darânyi la Hitler, 
guvernul ungar s'a convins că trebuie să supraliciteze Ceho- 
slovacia în avansurile făcute Germaniei pentru а nu pierde 
sprijinul Berlinului, de care depinde realizarea revendicărilor 

‘sale teritoriale. Colegul meu german, Erimannsdorf, îmi spune 
că a fost de faţă, în Miinchen, la întrevederea dintre miniştrii 
de externe german şi cehoslovac, după aceea avută de Ribben- 
trop cu Darányi. În prealabil, avusese loc o lungă conversaţie 
între Hitler şi Ribbentrop, pe de o parte, şi Chwalkowsky, pe 
de alta. După aceea, convorbirea cu Darânyi, iar apoi aceea a 
lui Ribbentrop cu Chwalkowsky, la care a asistat Erdmanns- 
dorf, şi ре care mi'o relatează. Ribbentrop a declarat minis- 
trului afacerilor străine cehoslovac că Germania nu ar fi în 
măsură să garanteze frontierele Cehoslovaciei dacă acestea nu 
ar corespunde decât la acelea indicate în oferta delegaţiei slovace 
la Komâmo. Chwalkowsky a răspuns că pune cel mai mare 
preţ pe garanţia Germaniei şi că va vedea dacă se mai pot 
face concesii. A mărturisit însă că dificultăţile vor proveni mai 
ales din partea reprezentanţilor slovaci şi ruteni, care se arată 
intransigenti pentru a nu pierde popularitatea ce au câştigat 

* prin dobândirea autonomiei ținuturilor lor. Cât despre cehi, 
după cum îmi spusese şi consilierul Fişa де la Legația Ceho- 
slovaciei, ei sunt resemnaţi la orice noi jertfe. Ce deosebire între 
deznădejdea lor şi mentalitatea de „învingători“ a slovacilor şi 
rutenilor, îmbătaţi de gloria autonomiei obţinute! Colegul meu 
german consideră pretenţiile ungureşti mult exagerate şi pre- 
zentate numai din motive de politică intemă. Vor trebui să le 
reducă simţitor. La Berlin nu se acordă nici o valoare argu- 
mentelor invocate spre a demonstra necesitatea unei frontiere” 
comune polono-ungare. Cât despre argumentele economice 
dezvoltate pentru a justifica alipirea Rusiei subcarpatice de 
Ungaria, ele nu'sunt serioase, căci se rezumă la nevoia de a 
importa lemn de acolo! Erdmannsdorf este convins că ungurii, 
care nu au din partea Poloniei decât promisiunea unui sprijin 
diplomatic, nu vor risca singuri o aventură militară contra 
armatei cehoslovace, mult superioare ca echipament şi întăriri 
(informaţie ce i-a fost dată de Dâmberg, care, deşi numai şef 
al protocolului, este unul din intimii lui Ribbentrop). Darányi, 
după câte îmi arată Erdmannsdorf, deşi om de treabă, n'ar fi 
făcut o impresie prea strălucită la Berlin, din cauza lipsei de 
cunoştinţe geografice locale în regiunile revendicate şi a unci 
imperfecte cunoaşteri a limbii germane. Ciar.o ar fi stăruit 
pentru o întâlnire a miniştrilor de externe ai сс'ог „big four“ 
dar germanii s'au opus, în credinţa că divergenţele vor putea 
fi aplanate pe cale de negocieri. 

20 octombrie. Primesc o scrisoare de la Gafencu, anun- 
ţându'mi vizita sa pentru sfârşitul lui noiembrie şi rugându-mă 
sä’i înlesnesc atunci contacte cu fruntaşii ргсѕсі 1 праге. Îmi 
mărturiseşte că'i trebuie „des prodiges de prudence et d’équi- 
libre“! pentru a'şi scrie comentariile zilnice din Timpul. Presa 
din Budapesta comentează vizita lui Beck în România şi a 
directorului său de cabinet, Lubienski, în Ungaria drept o 
supremă sfortare a Poloniei spre a se apropia punctele de 

„vedere român şi maghiar şi a câştiga guvernul din Bucureşti 
pentru proiectul frontierei comune polono-ungare. 


1 multă prudență si mari eforturi de echilibru 

21 octombrie. Colegul englez, Knox, îmi citeşte telegrama 
primită de la Palairet, ministrul Angliei la Bucureşti, cu pri- 
vire la vizita inopinată a lui Beck la Galaţi, unde se afla regele 
din cauza manevrelor, şi cu care a stat de vorbă timp de trei 
ore şi jumătate. Beck a pledat stăruitor pentru frontiera comunä 
polono-maghiară, nu spre a ne cere avizul, ci pentru a explica 
o atitudine definitiv luată. Din partea noastră, s'a arătat că 
avem şi mai mult nevoie de o frontieră comună cu Cehoslova- 
cia pentru a trimite direct în acea ţară cerealele noastre de care 
va avea neapărată necesitate, lipsită fiind de regiunile ei agri- 
cole transferate Ungariei. Apoi, România nu vrea să. mai 
întindă, pe un nou hotar unguresc de 150 km, fortificaţii cos- 
tisitoare ca acelea pe care a trebuit să le construiască la grani- 
tele ei apusene. Şi nici populaţia românească din Rutenia 
subcarpatică nu doreşte să treacă sub stăpânirea ungurească. 
Beck, după cât se pare, nu a îndrăznit să amintească de oferta 
unei cesiuni teritoriale, în acea regiune, în folosul României, 
ştiind că ar fi fost refuzată. Nu a vorbit nici de un „bloc de 
rezistenţă contra Germaniei.“ La plecare, Beck ar fi făgăduit 
că nu va întreprinde nimic ce s'ar putea împotrivi intereselor 
româneşti. | s’ar fi răspuns că singuri românii sunt în măsură 
să cunoască care sunt propriile lor interese. Primesc vizita 
noului ministru iugoslav, Raşici, care îmi spune că Stoiadino- 
vici l'a autorizat să declare că guvemul de la Belgrad se opune 
stabilirii unei frontiere comune polono-ungare. 

22 octombrie. Orlowski îmi spune că scopul vizitei lui 
Lubienski (directorul de cabinet al lui Beck) la Budapesta a 
fost de a se informa asupra tacticii pe care guvemul ungar 
înţelege s'o adopte pentru obţinerea revendicărilor sale terito- 
riale în Cehoslovacia. I s'a arătat că Ungaria aşteaptă un fapt 
nou spre a putea relua negocierile cu Praga. Faptul nou ar 
putea consta dintr'o nouă ofertă cehoslovacă susceptibilă a 
deveni bază de discuţii. Dacă nimic nou nu se produce, guver- 
nul ungar se va adresa marilor puteri spre a arbitra diferendul. 
Lubienski a avut misiunea de a deconsilia recursul la puterile 
semnatare ale acordului de la Miinchen, ceea ce ar exclude 
Polonia. Cehoslovacia ar cere, în acest caz, includerea Româ- 
niei printre arbitri. 

Despre misiunea Beck la Galaţi, colegul polon crede că ea 
a avut de scop să explice guvernului român interesul primor- 
dial pentru Polonia al alipirii Rusiei subcarpatice la Ungaria, 
şi a'l încredința în acelaşi timp că nu se va întreprinde nimic 
la Varşovia care să dăuneze intereselor noastre. Şi iar îmi ple- 
dează Orlowski cauza frontierei comune polono-ungare; şi iar 
îi subliniez eu necesitatea frontierei româno-cehoslovace. 

29 octombrie. Colegul german Erdmannsdorf consideră 
absolut exclus ca Ungaria să obţină o frontieră comună cu 
Polonia, trasarea frontierei urmând să fie stabilită pe baza prin- 
cipiului etnic. Corespondentii din Budapesta ai ziarelor polone 
pregătesc de pe acum atmosfera, arătând că problema Rusiei 
subcarpatice nu se poate rezolva acum, ci mai târziu, even- 
tual, dacă acel ţinut obţine independenţa şi vrea să se despartă 
de Praga. Colegul italian, Vinci, pare amărât de scăderea per- 
spectivelor frontierei comune polono-ungare. 

2 noiembrie. Aflăm la Budapesta rezultatul arbitrajului 
italo-german de la Viena, care dă Ungariei considerabile şi 
nejustificate sporiri teritoriale. Uzhorod şi Munkacevo nu sunt 
locuite de unguri şi totuşi vor fi alipite Ungariei. Lipsită de 
şesul ei, Rusia.Subcarpatică devine neviabilă şi ungurii speră, 
cu ajutorul-Poloniei, să şi'o poată însuşi cu timpul. Pentru 
unguri, este punctul de plecare al revizuirii tratatului de la Tri- 
anon! Bietul Kobr, colegul cehoslovac, pe саге mă duc să'l 
văd, este doborât de cruda şi nedreapta sentinţă de la Belvedere. 
Îmi spune că Orlowski, aclamat de public, a ieşit pe balconul 
legaţiei spre a promite realizarea frontierei comune polono- 
ungare! A 

8 noiembrie. Vorbind cu un coleg aliat înainte de plecarea 
sa din Moscova, ambasadorul Franţei, Coulondre, i-a spus că 
Franţa ar dori menţinerea pactului cu Rusia sovietică — deşi 
nu'i acordă valoare efectivă — spre a împiedica apropierea 
ruso-germană, dar că Moscova este aceea care caută acum să 
denunțe pactul, tocmai pentru a se putea înţelege cu Berlinul, 
dându'şi seama că niciodată armata franceză nu ar mişca 
pentru a’i veni în ajutor. Întrebat ре ce bază s'ar putea concepe 
această apropiere, Coulondre a răspuns că ar fi vorba de ches- 

tiunea polonă. În aceeaşi ordine de idei, Csâky, directorul de 
cabinet al lui Kânya, atribuie concesiunea făcută de Germania, 
la arbitrajul de la Viena, punctului de vedere italian unei noi 
cereri de cooperare prezentate lui Mussolini de Ribbentrop, în 
cursul vizitei sale la Roma. În ce constă această cerere de 
cooperare? După oarecare ezitare, Csâky a dat să se înţeleagă 
că a fost vorba de rezolvarea problemei raporturilor dintre 
Germania şi Polonia. 

12 noiembrie. Raşici a primit instrucţiuni de la Stoiadinovici 
să arate în numele său personal — când este întrebat — că 
sistemul Micii Înţelegeri va fi probabil remaniat, dat fiind 
garanţiile date Cehoslovaciei de marile puteri. Colegul iugo- . 
slav îmi spune că guvernul ungar ar vrea să dezvolte numai cu 
Iugoslavia acordul де la Bled, semnând exclusiv cu acea ţară 
un protocol. S’ar elimina astfel România din înţelegerea de la 

_Bled. Este tactica folosită în trecut pentru izolarea Cehoslova- 
ciei. Dar, adaugă Raşici, după cum a declarat’o-Principele Paul 
Regelui Carol şi Stoiadinovici guvemului român, lugoslavia 
nu va semna nici un acord cu Ungaria fără România (cum îmi 
este confirmat şi de ministrul nostru de externe). 

19 noiembrie. Un nou guvern Imrédy, fără elementele de 
dreapta pe care primul-ministru le acuza de a frâna reformele 
sociale (în special agrare) pe care vrea să le înfăptuiască. 

Întorcându-se de la Londra, unde a însoţit pe Rege în vizita 
sa oficială, în calitatea sa de ministru de externe, Petrescu- 
Comnen traversează Ungaria şi am prilejul unei lungi conver- 
saţii cu dânsul între staţia Komárom şi Budapesta. Consideră 
vizita lui Carol ca un succes politic, de care pare încântat. 
Carol a întrebat pe primul-ministru, Neville Chamberlain, dacă 
este adevărat că Anglia caută să se retragă din Europa cen- 
trală şi răsăriteană, Chamberlain a negat: „este o impostură 
germană“. Petrescu-Comnen a găsit pe membrii guvernului 
domici să strângă relaţiile cu România, dar experţii i s'au părut 
mai rezervaţi. A avut două convorbiri interesante cu Lord 
Halifax, principalul secretar de stat pentru afacerile străine (se 
pare, după câte îmi destăinuiesc însoțitorii săi, că ar fi început 
prin al întreba ре Halifax unde îşi procură un ceai atât de bun, 


95 


întrebare ce Гаг fi surprins destul de mult pe ministru, care ar 
fi răspuns că el nu se ocupă de aprovizionarea cu ceai la 
Foreign Office!!) Trecând la un subiect mai politic, Petrescu- 
Comnen îmi spune că i-a arătat lui Halifax necesitatea impe- 
rioasă ca cele patru puteri semnatare ale acordului de la 
Minchen să acorde acum Cehoslovaciei garanţiile pe care i 
le-a făgăduit dacă rezolvă problemele ei minoritare. Altminteri, 
nu ar avea nici o valoare cuvântul dat. Halifax a chemat atunci 
pe Cadogan şi au hotărât împreună ca aceasta să fie una din 
primele chestiuni de dezbătut cu guvernul francez, în cadrul 
conversatiilor de la Paris din săptămâna următoare. În privinţa 
relaţiilor anglo-române ministrul nostru de externe l’a întrebat 
pe ministrul englez dacă Anglia ar fi dispusă să coopereze eco- 
nomiceşte cu România, fără a se restrânge, bineînţeles, locul 
Germaniei cu care vrem — şi suntem siliţi — să- convieţuim 
prieteneşte. Halifax s'a arătat favorabil, Leith-Ross însă mai 
puţin, explicând că, în Anglia, nu se poate impune vieţii eco- 
nomice o direcţie anumită, ca în ţările sub regim totalitar. Dar 
Petrescu-Comnen îmi spune că a observat: „trebuie căutat 
totuşi un mijloc de adaptare, de unde nu, Europa întreagă va 
fi a Germaniei.“ În altă ordine de idei, a fost informat că 
guvernul din Berlin se opune alipirii Rusiei subcarpatice la 
Ungaria. Cu prilejul vizitei sale la Bucureşti, Principele-Regent 
Paul a promis formal că Iugoslavia nu va trata cu Ungaria fără 
România. La urmă, Petrescu-Comnen îmi spune câteva ama- 
bilitäti: numai eu — şi poate vreo alţi doi colegi — am fi 
miniştri de valoare pe care Regele şi guvernul se pot bizui. „Il 
vous sera tenu compte de tout ce que vous avez fait!“! Ştie cât 
de grea este misiunea mea la Budapesta. Îmi comunică, în mod 
confidenţial, că Ногу, ministrul Ungariei la Varşovia, a propus 
lui Franassovici, ambasadorul nostru în Polonia, ca România 
şi Ungaria să ia contact în mod neoficial spre a vedea dacă nu 
s’ar putea înțelege. Pentru unguri ar putea negocia Bethlen. 
Regele examinează pe care om politic român fără situaţie ofi- 
cială l’ar putea însărcina cu misiunea de a trata cu Bethlen. 


1 Se va ţine seama de tot ceea ce ati făcut! 

21 noiembrie. Prin Maugras şi Pipinelis, care dejunează la 
mine, aflu că Erdmannsdorf a făcut un demers la Ministerul 
Afacerilor Străine, din ordinul guvemului său, spre a sfătui 
guvernul ungar să nu ducă lucrurile prea departe їп chestiunea 
Rusiei subcarpatice, spre a nu risca să pună Ungaria într'o 
situaţie primejdioasă. 

Începe să transpire în cercurile diplomatice ştirea că Rosen- 
berg ar fi lucrând la un plan pentru o eventuală „împărţire“ a 
Rusiei, cu o „Ucraină germană“ — proiect care va forma, în 
1941, baza politicii hitleriste la Est. 

24 noiembrie. Demisia guvemului Imrédy, datorită îndeo- 
sebi faptului că Ungaria nu a izbutit să anexeze Rusia subcar- 
patică din cauza opunerii decisive a Berlinului, şi apoi chiar a 
Italiei. 

Înregistrez o reacţie destul de importantă în legătură cu 
propunerea de mai sus a lui Hory, relativă la tratative neofi- 
ciale între România şi Ungaria. Un fruntaş minoritar din Tran- 
silvania, Paul Szász, preşedintele cooperativelor maghiare 
din Ardeal, cere să mă vadă dm partea contelui Bethlen. El 
începe prin a'mi spune că autonomia Transilvaniei este o 
utopie cu totul nerealizabilă din cauza opunerii majorităţii 
româneşti a provinciei. Rectificări de frontieră sunt tot atât 
de excluse şi de altfel ar slăbi masa ungurească din România. 
Singura soluţie ar fi realizarea treptată a făgăduielilor de la 
Alba-lulia din 1 decembrie 1918. Pentru a se atinge eventual 
acel tel sunt necesare luări de contact fără caracter oficial, 
între personalităţi cu vază din cele două ţări, „pour déblayer 
le terrain“! în vederea destinderii raporturilor din Bucureşti 
şi Budapesta. O dată găsite bazele unei înţelegeri, cele două 
personalităţi în chestiune s’ar da la o parte, urmând ca orga- 
nele oficiale să perfecteze acordul. Ar fi util ca, din partea 
României, să se delege o personalitate aflată, din toate punc- 
tele de vedere, pe acelaşi plan cu Bethlen. Răspund că, în 
calitatea mea de ministru al României în Ungaria, nu pot 
decât saluta cu satisfacţie orice încercare de apropiere între 


1 pentru a pregăti terenul 

ţările noastre, legate — peste disensiunile lor vremelnice — 
de atâtea interese comune, şi că voi referi guvernului meu 
sugestiunea ce mi se face. 

25 noiembrie. Maugras vine la mine şi îmi spune că, 
însărcinat fiind a face un demers pe lângă guvernul ungar în 
chestiunea Rusiei subcarpatice, a spus lui Kánya: „J'avais une 
démarche à faire auprès de vous au sujet de votre attitude dans 
la question de la Russie subcarpathique mais je crois que mon 
collègue allemand s’en est chargé“! Maugras n'a insistat, 
deoarece, dupä ultimul discurs al lui Imrédy la Camerä, rezultä 
că Ungaria a renunţat, sub presiunea germană. să mai reven- 
dice Rusia subcarpatică. Kânya i s'a plâns de polonezi, care 
l’au încurajat degeaba în această direcţie şi au bătut toba în 
mod zadamic. 

Gyárfás, fost senator al partidului maghiar în parlamentul 
român, vine să'mi vorbească în chestiunea minoritară. Susţine 
că în cazul alcătuirii unui „comitet consultativ pentru minori- 
tatea maghiară“, nu ar trebui recurs la „amicul său Szász“ sau 
la episcopi, ci la foştii leaderi ai partidului maghiar (adică la 
dânsul!) 

26 noiembrie. Baronul Iosif losika vine şi el la mine şi'mi 
vorbeşte, ca Gyârfâs, contra lui Szâsz. Minoritatea maghiară 
nu poate fi reprezentată valabil decât de „grofi“, conducătorii 
ei tradiţionali. De altfel, om subţire, cu idei aparent conci- 
liante, văr cu Szentkereszty, şi care'mi spune că vorbeşte „ca 
patriot român“! 

27 noiembrie. Regentul refuzând demisia lui Imrédy, forma- 
tiunea ministerială rămâne aceeaşi, în afară de Kânya care îşi 
menţine demisia. | 

Vine de dimineaţă la mine Raşici să'mi spună că Stoiadino- 
vici a atras atenţia lui Bessenyey asupra primejdiei ce ar rezulta 
dintr'o acţiune directă în Rusia subcarpatică. 

Plec la Hegyeshalom, în întâmpinarea lui Carol, care se 
întoarce în ţară, mă urc în vagonul lui şi stăm de vorbă timp 


1 Trebuia să întreprind un demers pe lîngă dumneavoastră în legătură 
cu atitudinea dumneavoastră în problema Rusiei subcarpatice, dar cred 
că s-a angajat să facă asta colegul german. 

"де două ore până la sosirea la Budapesta. Pare extrem de cordial 
şi de interesat despre ce'i relatez asupra crizei interne din Unga- 
ria, asupra complicitätii polono-maghiare în chestiunea Rusiei 
subcarpatice, de unde o tensiune între noi şi unguri, aceştia 
amărâţi să constate atitudinea fermă şi leală ce păstrăm faţă de 
aliata cehoslovacă. Vorbesc de asemenea despre impopularita- 
tea germanilor în Ungaria din cauza opunerii lor la alipirea 
Rusiei subcarpatice de către statul maghiar şi de încordarea, 
drept consecinţă, a relaţiilor între Berlin şi Budapesta. Sem- 
nalez totodată doleantele minoritarilor unguri din Transilvania 
şi prezint unele sugestii în vederea liniştirii spiritelor precum 
şi, pe de altă parte, starea nenorocită a minorităţii române din 
Ungaria şi ceea ce s'ar putea întreprinde pentru ameliorarea еі. 
Apoi, raportez cele ce ştiu despre situaţia armatei ungare, 
despre tăierea de către unguri a traficului Halmei-Sighet, 
despre propaganda maghiară şi mijloacele de a o combate. 
Descriu, la cererea Regelui, personalităţile de frunte din Ungaria 
şi vorbim de diferitii arhiduci ce'şi duc traiul la Budapesta. 
Regele mă întreabă de şansele legitimiştilor si’i arăt că sunt 
nule, deşi mai persistă oarecari sentimente monarhice în unele 
sectoare ale populaţiei. Amabil, Carol îmi spune că vara lui, 
Principesa Margareta de Hohenzollem, i-a vorbit cu plăcere 
de dejunul luat la legaţie, în primăvara trecută. Regele se arată 
foarte satisfăcut de vizitele sale la Londra, Bruxelles, Paris şi 
Berchtesgaden. Întrebându'l pe Hitler се ar face Germania în 
cazul unui conflict româno-ungar, acesta i-a dat următorul 
răspuns categoric: „Am rămâne indiferenți, deoarece graniţele 
noastre se opresc la Ungaria“. Hitler l’a încredinţat că Germa- 
nia nu are intenţia de a ne înăbuşi economiceşte, ci doreşte 
numai să colaboreze cu industria noastră, acordându-ne cre- 
dite de lungă durată pentru achiziţionarea de maşini din 
Germania. Tratativele vor începe curând, dar la Bucureşti „spre 
a nu bate la ochi“. Dacă este vorba să ne apropiem de Germania, 
îmi declară Carol, o vom face direct, fără a ne folosi de inter- 
mediari italieni sau poloni. El este deosebit de indignat de pur- 
tarea polonezilor: „Beck a procedat faţă de noi cum procedase 
faţă de Franţa. Aliat cu Franţa, a părăsit-o pentru a trece de 

partea Germaniei. Aliat cu noi, a lucrat cu adversarii noştri 
unguri.“ Regele se arată-favorabil sugestiilor mele privitoare 
la minoritarii unguri. Bânffy i se pare „capul cel mai bun al 
lor“, mult superior intelectual lui George Bethlen. Despre 
ideea unor tratative neoficiale, lansată de Stefan Bethlen, se va 
consulta cu guvernul. ÎL bucură vizibil ridicarea Legatiei 
Franţei din Bucureşti la rangul de ambasadă. Înainte de 
intrarea trenului în gara din Budapesta, schimb câteva cuvinte 
cu Urdăreanu. El îmi spune: „Nu ştiu dacă Majestatea Sa v'a 
mulţumit, cum intenţiona s'o facă, pentru telegramele dum- 
neavoastră în timpul crizei, care erau singurul element precis 
în haosul ce ne înconjura.“ Este în vagon şi Voievodul Mihai, 
băiat frumuşel, dar prea serios pentru vârsta lui. Mă întreabă 
dacă este adevărat că ungurii fluieră când văd automobile 
româneşti şi dacă sunt politicoşi în hoteluri. ЇЇ liniştesc si’i 
povestesc şi anecdote locale spre a aduce un surâs pe faţa lui 
gravă. 

29 noiembrie. Erdmannsdorf vine să mă vadă şi'mi spune 
ce furioşi sunt ungurii că Germania i'a împiedicat să anexeze 
Rusia subcarpatică. Amărăciunea este însă mai mare faţă de 
Italia, care, deşi îi încurajase la început, atât diplomaticeşte 
cât şi prin presa ei, a remis la Budapesta o notă identică cu 
aceea a Germaniei „pentru a spune: stop!“ 

30 noiembrie — 2 decembrie. Şederea în Budapesta a lui 
Gafencu şi Tilea, pentru care dăm un dejun la Legaţie (cu 
Tibor Eckhardt, baronul Lang, preşedintele comisiei parla- 
mentare de afaceri străine; contele Carol Széchenyi; Oklik, 
redactor-şef la Pester Lloyd, Bâlogh, redactor-şef la Nouvelle 
Revue de Hongrie ş. a.) este întunecată de tragica veste a aten- 
tatelor de la noi si a omorârii fără judecată a lui Corneliu Co- 
dreanu şi a altor treisprezece legionari (ucigaşii lui Duca şi lui 
Stelescu). Este deschiderea unei ere sângeroase cum nu s'a 
cunoscut de mult în istoria noastră şi care ne va cufunda ţara 
în crude tulburări interne, preludiul intrării noastre în război şi 
al tuturor nesfârşitelor nenorociri ale poporului român, cu 
sfârtecări ale teritoriului naţional. Cum Gafencu îmi anunţă că 
va fi numit în curând ministru de externe, în locul lui Petrescu-. 

Comnen (căzut în dizgrație pentru că încerca să fie ales 
preşedinte al Societăţii Naţiunilor împotriva voinţei Regelui), 
pun la cale o întrevedere a sa cu contele Stefan Bethlen. Acesta 
din urmă pare încântat să poată sta de vorbă — neoficial — cu 
un bărbat politic român, pentru pregătirea terenului în vederea 
unui acord între organele oficiale ale ambelor state. Csâky ne 
spune însă şi mie şi lor — în noua lui calitate de ministru de 
externe al Ungariei — că problema apropierii româno-ma- 
ghiare nu este încă „matură“ şi trebuie, ca atare, tratată „cu multă 
prudenţă şi răbdare“. În fond, se teme de germani, susceptibili 
îndată ce se face un pas în direcţia „blocului dunărean“. 
Deviza lor politică — ca şi aceea a vechilor romani — este 
„divide et impera!“ 

3 decembrie. Adresez guvernului următorul raport asupra 
politicii externe ungare în situaţia internaţională actuală: „leşită 
din greaua criză care a zdruncinat temeliile păcii europene cu 
un spor de teritoriu neaşteptat şi în parte neîndreptăţit, spri- 
jinită pe ceea ce credea prietenie neşovăitoare a puterilor «axei 
Berlin-Roma», Ungaria îşi prefăcuse dintr'o dată vechiul «com- 
plex de inferioritate» de țară învinsă în mentalitatea unui stat 
biruitor ale cărui tendinţe de expansiune nu se mai lovesc de 
împotrivire. Zăgazul spre näzuintele cele mai îndrăzneţe i se 
părea deschis de încurajările polone. Cu un romantism politic 
amintind pe acela al lui Napoleon al III-lea, dar fără o bază de 
dreptate internațională a acestuia, se croia la Varşovia o nouă 
hartă a Europei, retezându-se ţinuturi fntr’o parte spre a le alipi 
într'alta, sugerând putine ce concesiuni teritoriale benevole 
şi închegându-se în sfârşit vaste blocuri de state, neconsultate 
nici asupra intentiilor lor, nici asupra oportunității telurilor 
care li s'ar fi indicat la timp de dl Beck. În acest sistem politic, 
piesa de rezistenţă urma să fie o Ungarie puternică menită, pe 
de o parte, a face legătura cu sud-estul european — prin ade- 
ziunea eventuală la Pactul Înţelegerii Balcanice — pe de alta, 
a înăbuşi orice veleitate a Rusiei subcarpatice de a se trans- 
forma într'un «Piemont» ucrainean. 

Deşi guvernul din Budapesta, mai realist şi mai por dérat 
decât cel din Varşovia, nu acorda crezare absolută vastelor 

proiecte ce i se destăinuiau, se lăsa totuşi atras de perspecti- 
vele deschise spre Rusia subcarpatică atât din cauza curentului 
opiniei publice, cât şi din aceea a îndemnurilor Italiei şi Polo- 
niei pe care le socotea legate de Germania prin acorduri pre- 
cise în toate chestiunile. Cum ziarele oficioase italiene şi, mai 
ales, polone nu răsunau decât de apeluri sau somatii pentru 
înfăptuirea hotarului comun polono-maghiar şi cum dl Beck 
învinovăţea mereu guvernul ungar de lipsă de energie, acesta 
a organizat o violentă campanie prin presă şi radio contra pre- 
tinsei «terori» din Rusia subcarpatică, încurajând trecerea în 
acel ţinut a numeroşi agenţi provocatori şi a unor detaşamente 
de soldaţi voluntari camuflati în franc-tirori, toţi în legătură cu 
agitatorii veniţi din Polonia. Între timp, armata ungară, mobi- 
lizată fără rațiune plauzibilă si cu jertfe financiare enorme, ега 
întărită întruna prin noi şi succesive chemări de efective. 
Mişcări de trupe erau semnalate având scopul de a forma o 
acoperire pentru forţele de la nord, destinate unei acţiuni în 
Rusia subcarpatică. Tensiunea devenise din ce în ce mai mare 
şi agenţii germani informau Berlinul că acţiunea militară 
maghiaro-polonă urma să fie dezläntuitä între 20 şi 27 noiem- 
brie. Zilele de 20 şi 21 au fost desigur cele mai critice. 

Atunci, spre surprinderea guvernului ungar — nu mai puţin, 
desigur, decât a celui polon — s'a produs demersul, amical în 
formă dar cominatoriu în fond, al guvernului german. Colegul 
meu german Erdmannsdorf a arătat lui Kânya — pe atunci mi- 
nistrul afacerilor străine că «guvernul german sfătuieşte guver- 
nul ungar să înceteze acţiunea sa în vederea anexiunii Rusiei 
subcarpatice deoarece această atitudine, constituind de altfel 
о jignire a marilor puteri care au dat sentinţa arbitrară de la 
Viena, ar putea da naştere unei situaţii primejdioase pentru 
Ungaria, în care aceasta nu s'ar putea bizui pe sprijinul 
Germaniei». 

Comunicarea a fost bineînţeles primită cu multă amărăciune 
de Kânya. Amărăciunea sa a sporit însă atunci când colegul 
italian, Vinci, i'a înmânat o notă cu conţinut identic, pe care 
el însuşi o considera «cam aspră» dat fiindcă avusese până 
atunci instrucţiuni de a sprijini fără rezervă revendicările 

maghiare. Ministrul afacerilor străine ungar nu s'a putut opri 
de a'i arăta că guvernul german fusese mai consecvent, 
neîngăduind presei să creeze o atmosferă favorabilă cerinţelor 
unguresti, cum procedase guvernul italian. 

În acelaşi timp, colegul meu francez, Maugras, era 
însărcinat să intervină pe lângă guvernul din Budapesta pentru 
a recomanda încetarea agitatiei în privinţa Rusiei subcarpa- 
tice. «J’avais une demarche à faire auprès de Votre Excellence 
au sujet de cette question» — i'a spus lui Kánya — «mais elle 
devient inutile, je pense, puisque mon collègue allemand s’en 
est chargé.»! | 

Totodată, Stoiadinovici vorbea în acelaşi fel cu Bessenyey, 
ministrul Ungariei la Belgrad. | 

Discursurile primului ministru Imrédy... au lăsat în sfârşit 
opinia publică să înţeleagă... că guvemul ungar nu este în 
măsură «din cauza elementelor de politică externă pe care le 
posedă» să recurgă «la o acţiune precipitată care n'ar avea 
rezultat durabil». 

...Dureros pentru unguri trebuie să fi fost pasajul din dis- 
cursul contelui Ciano în care acesta declara: «Cu privire la 
situaţia din Rusia subcarpatică, a domnit întotdeauna o com- 
pletă unitate de vederi între cele două puteri ale Axei, cu toate 
că o oarecare şi binecunoscută presă a încercat să dovedească 
contrariul... Problema frontierelor... nu mai poate fi din nou 
pusă în discuţie...» 7 

Dacă atitudinea Italiei a pricinuit mai multă surprindere şi 
mâhnire, ea este totuşi explicată prin presiunea exercitată de 
Wilhelmstrasse... Ostilitatea cea mare, abia tăinuită în cercu- 
rile oficiale, se îndreaptă însă spre Germania. Poliţia trebuie 
întruna să împiedice manifestații duşmănoase în faţa Legatiei 
Germaniei. Nu există aproape ungur, afară de cei înfeudaţi 
nazismului, care să nu critice atitudinea germană faţă de Ungaria 
si care să nu preconizeze închegarea unui bloc dunărean pentru 
«apărarea independenţei ţărilor mici». Cum şi în Germania se 


1 Trebuia să întreprind un demers pe lîngä Excelenţa Voastră în 
legătură cu această chestiune, dar el devine inutil, cred, deoarece colegul 
meu german s-a angajat s-o facă. 

observă o adâncă nemulţumire faţă de politica dusă de guver- 
nul din Budapesta în ultimele săptămâni, răceala provenită în 
legăturile dintre cele două ţări nu mai poate fi ascunsă...“ 

Adăugam la 5 decembrie: „Plecarea lui Kânya a avut un 
substrat politic. În urma insuccesului ungar în chestiunea 
Rusiei subcarpatice, Imrédy l’a învinovăţit de a se fi făcut 
unealta politicii polone şi l’ar fi înfăţişat guvernului german ca 
singurul răspunzător al acţiunii pentru frontiera comună 
polono-maghiarä, ceea ce nu corespunde, de altfel, adevărului. 
Rolul de tap ispăşitor a fost cu atât mai dureros pentru Kânya 
cu cât el a fost mereu combătut de Beck, în timpul crizei, 
pentru spiritul său birocratic şi lipsa lui de energie.“ 

16 decembrie. Prima mea întrevedere cu Csâky, în noua 
sa calitate de ministru al afacerilor străine. Ne amintim vre- 
murile când eram amândoi secretari de legatie la Roma 
(1921-1923), el la Vatican, eu la Quirinal. Ne-am regăsit apoi 
la Bucureşti (1924—1926). Mă roagă să vin să-l văd des. Îi vor- 
besc de restituirea arhivelor transilvănene şi de ratificarea con- 
venţiei relative la fundaţia Gojdu. Îmi promite să studieze 
chestiunile în spirit conciliant. 

Trimit la ministerul nostru un raport privitor la numirea lui 
Csäky, cu conţinutul următor: 

„După câştigul teritorial dobândit în dauna Cehoslovaciei, 
Капуа şi-a înaintat demisia din funcţia de ministru al aface- 
rilor străine al Ungariei. El se aştepta ca demisia sä’i fie din 
nou respinsă ca în trecut, fie, în cazul în care ar fi fost primită, 
ca plecarea sa din guvern să fie prilejul unei adevărate apoteoze 
a activităţii sale diplomatice, căreia Ungaria îi datora fără 
îndoială neaşteptatul său succes. 

Împrejurările au voit însă ca retragerea lui Kânya să semene 
“mai mult cu o prăbuşire decât cu o apoteoză. Explicaţia acestei 
surprinzătoare întorsături trebuie căutată atât în divergențe de 
ordin personal care despärteau pe fostul şef al diplomaţiei 
maghiare de preşedintele de consiliu, cât şi în politica dusă în 
ultimele săptămâni de către Kânya. 

Într'adevăr, două temperamente atât de autoritare şi volun- 
tare ca acelea ale lui Imrédy şi Kânya se puteau cu greu armo- 

niza în sânul ministerului. Pe de altă parte, sub presiugtâ opi- 
niei publice şi în urma neîncetatelor stäruinte din Varşovia, 
Känya isprăvise prin a urma prea docil indicaţiile lui Beck în 
chestiunea Rusiei subcarpatice, ajungându-se astfel la ten- 
siunea cu Germania. 

Astfel fiind situaţia, Imrédy nu a ezitat să facă din colegul 
său de la Externe «tapul ispăşitor» al nereusitei acţiunii pentru 
anexarea Rusiei subcarpatice, prezentându-l lui Hitler şi Rib- 
bentrop ca singurul răspunzător al campaniei nesocotite duse 
împotriva fruntariilor trasate prin sentinţa arbitralä de la Viena. 
Dacă gestul de desolidarizare al primului-ministru faţă de prin- 
cipalul său colaborator ar putea fi criticat din punctul de vedere 
al elegantei şi chiar al adevărului, nu este mai puţin cert că i-a 
folosit pentru a recâştiga bunele gratii ale Berlinului, ceea ce 
i-a îngăduit să se impună Regentului Horthy ca şeful de guvern 
cel mai agreat de Germania. 

Înlocuirea lui Kânya urma deci să aibă şi un înţeles sim- 
bolic, succesorul său trebuind să fnfätiseze о chezăşie sigură 
a alinierii politicii externe a Ungariei de aceea a «Axei»... 
Factorii determinanti ai Ungariei s'au decis atunci să încre- 
dinteze portofoliul Externelor contelui Ştefan Csâky, consi- 
derat cel mai bine văzut la Palazzo Chigi... şi exponentul cel 
mai reprezentativ al politicii de apropiere de Italia... Noul 
ministru al afacerilor străine nu încetează de a insista asupra 
faptului că, pentru dânsul, singurele mari puteri chemate să 
joace un rol în Europa centrală sunt cele ale axei Berlin-Roma. 
El accentuează că, sub ministerul său, Ungaria se va rezema . 
exclusiv pe Italia şi Germania...“ 

19 decembrie. Serată dată de Imrédy în onoarea lui Ciano 
sosit pe câteva zile în Ungaria „spre a lua parte la o vânătoare“. 
Am prilejul unui scurt schimb de cuvinte cu dânsul, care se 
arată destul de amabil. Nu atinge însă chestiuni politice. 

23 decembrie. Remaniere ministerială la noi (21 dec.) 
Gafencu trece la Externe în locul lui Petrescu-Coainen. „Nous 
gagnons au change.“! Îi trimit următorul raport privitor la vizita 


l'E în beneficiul nostru. 

lui Ciano în Budapesta: „Spre a se evita pierderea de timp în 
recepții şi banchete protocolare, s'a dat şederii lui Ciano în 
Ungaria caracterul unei excursii de vânătoare. Ziua, cei doi 
miniştri de externe plecau la ţară să vâneze, sau, mai probabil, 
stăteau de vorbă într'un pavilion de vânătoare, pe când pasionatii 
sportului împuşcau, în numele lor, vânatul Regentului... 
Impresia generală este că subiectul convorbirilor Ciano-Csâky 
era de о natură din cele mai gingaşe: încercarea Italiei de а 
alcătui, în zona determinată de «Axă» o grupare care să se spri- 
jine mai mult pe «polul» Roma, decât pe cel Berlin. Mussolini 
dorea să ştie cât mai curând pe cine se poate bizui în acest scop, 
şi în schimbul căror angajamente, spre a'şi putea hotărî atitu- 
dinea faţă de Neville Chamberlain, cu prilejul apropiatei vizite 
a acestuia la Roma. Cu Iugoslavia, «Ducele» pare a fi de mult 
de acord. Mai trebuiau consultate Varşovia şi Budapesta. De 
aici, proiectul de călătorie al lui Ciano în Polonia, care nu a fost 
amânat decât pentru a nu trezi susceptibilitatea Germaniei... 
Rămânea deci Ungaria. Mussolini a silit pe ginerele său să 
accepte de urgenţă, în ajun de Crăciun, invitaţia pe care i'o 
adresase, fără a preciza data, Regentul Horthy... 

Se crede în genere că Ciano, fără a da sfaturi de politică in- 
temă guvemului ungar, i'a pus la dispoziţie... «tezaurul de expe- 
rientä al regimului fascist». Transpus în termeni mai direcţi, 
s'ar fi sugerat ungurilor-de a lua ca model, pentru înfăptuirea 
reformelor sociale şi a reorganizării lor de stat, mai mult sis- 
temul corporativ italian decât principiile hitlerismului integral. 

Pe planul extem, Ungaria a fost sfătuită să'şi manifeste în 
mod şi mai clar alipirea ei de axa Berlin-Roma, dat fiind că 
numai în cadrul politic al «Axei» ar putea guvernul fascist 
exercita o acţiune în favoarea Ungariei. Cea mai limpede 
afirmaţie a apartenenţei ei de «Axă» ar fi adeziunea la pactul 
tripartit anti-Komintem. Csâky a acceptat să procedeze cât mai 
curând la această adeziune. 

Dar mai era un punct de lămurit pentru a îndepărta orice 
neînțelegere în calea adeziunii guvernului din Budapesta la 
acţiunea politică a «Axei». Trebuia obţinută resemnarea 
Ungariei faţă de opunerea Germaniei la înfăptuirea frontierei 

comune maghiaro-polone. Guvernul ungar s'a învoit să nu mai 
stăruie asupra principiilor istorice şi politice în chestiunea 
trasării graniţelor ci să adopte definitiv principiul etnic... 

Pentru a lega Ungaria de grupul de state menite să graviteze 
în jurul Romei, Ciano a insistat cu multă căldură pentru o apro- 
piere mai strânsă între Ungaria şi Iugoslavia, declarând şi în 
cuvântarea sa oficială că «politica italiană se bizuie, în Europa 
centrală, pe axa Roma-Berlin, pe prietenia Ungariei şi pe 
acordul de Іа Belgrad...»“. 

Se crede că, în timpul apropiatei sale vizite la Belgrad, 
Ciano va căuta să pregătească terenul în vederea încheierii 
unui acord concret între Belgrad şi Budapesta. 

24 decembrie. Întâlnire cu Pipinelis, Orlowski şi Raşici. Ei 
îmi destăinuiesc informaţia ce au dobândit că, în urma uciderii 
lui Codreanu, Germania este extrem de iritată contra guver- 
nului român. Hitler ar fi furios că, îndată după vizita lui Carol 
la Berchtesgaden, s'a procedat la o represiune sângeroasă, care 
ar putea fi interpretată са încuviinţată de dânsul, ocrotitorul 
firesc al mişcărilor de extrema-dreaptă. Ungurii, mi se spune, 
ar dori să se folosească de prilejul acestei încordări spre a pune 
pe tapet revendicările lor revizioniste contra României. 

29 decembrie. De acest sfârşit de an, primesc din partea 
generalului Radu Rosetti, о dată cu urările sale, aceste rânduri 
mult prea binevoitoare: „Mon amitié pour vous a été chaleu- 
reusement émue par le concert unanime de louanges que j'ai 
entendu de toutes parts à propos de la façon dont le Ministre 
de Roumanie à Budapest a accompli pendant la crise d’août- 
septembre — et continue d’accomplir — ses devoirs si diffi- 
ciles. Et comme ami et comme Roumain j'ai été fier de vous, 
d’autant plus qu’à l’exception de R. Crutescu vous avez été le 
seul représentant du pays dont j'ai entendu bien parler.“! 


1 Prietenia mea pentru dumneavoastră a fost călduros impresionată de 
corul unanim de laude pe care l-am auzit din toate părţile în legătură cu 
modul în care ministrul României la Budapesta şi-a îndeplinit, în timpul 
crizei din august-septembrie — şi continuă să-şi îndeplinească —, dato- 
riile atît de dificile. Şi ca prieten, şi ca român, am fost mîndru de dum- 
neavoastră, cu atît mai mult cu cît, cu excepţia lui R. Cruţescu, aţi fost 
singurul reprezentant al ţării despre care am auzit vorbindu-se de bine. 

3 
1939 


Anul 1939 a fost anul începutul tragediei mondiale, un an de 
dureri familiale pentru mine — pierderea iubitilor mei părinţi 
— şi, pe plan profesional, terminarea misiunii mele la Buda- 
pesta prin transferarea mea la Roma. 

Ultimele chestiuni administrative pe care am avut a le trata 
în acel început de an au fost: chestiunea arhivelor şi obiectelor 
de artă din Transilvania, aflate în Ungaria, a căror retrocedare 
România o cerea pe baza articolelor 77, 175 şi 177 ale Trata- 
tului din Trianon; şi chestiunea relativă la reglementarea defi- 
nitivă a afacerilor Fundaţiei Gojdu, pentru ratificarea căreia 
primisem chiar depline puteri regale: Nici una din aceste ches- 
tiuni nu au putut fi însă rezolvate în timpul misiunii mele, din 
pricina tergiversărilor şi amânărilor guvernului ungar. 

Din punctul de vedere politic, o problemă importantă pe care 
о avea de examinat guvemul român era propunerea fostului 
prim-ministru ungar Stefan Bethlen de a se începe tratative ofi- 
cioase între două personalităţi de frunte ale ambelor ţări spre a 
se netezi terenul în vederea iniţierii de negocieri oficiale care să 
ducă la o destindere între Bucureşti şi Budapesta. Sosit subit în 
ţară din cauza bolii tatălui meu, discut, în cursul unui dejun la 
Gafencu — la care mai asistau, între alţii, Tilea şi Victor Bädu- 
lescu şi Creteanu — asupra personalităţii române pe care ar 
urma s’o punem în legătură cu contele Bethlen în acest scop. 
Lui Gafencu i se pare că Vaida — fost prim-ministru şi el, tran- 
silvănean şi el — ar fi cei mai indicat. În orice caz, sunt auto- 
rizat să'i comunic lui Bethlen că suntem dispuşi să intrăm pe 
calea conversatiilor oficiale. La dejun se mai vorbeşte şi de 
situaţia generală. Gafencu îmi confirmă şi dânsul încordarea 
relaţiilor noastre cu Germania, întrucât Hitler nu'i iartă lui Carol 
măsurile sângeroase de represiune contra Gărzii de Fier, la aşa 
de scurt interval după întrevederea de la Berchtesgaden. Güring 
şi Ribbentrop au înapoiat decoraţiile ce le remisese Regele. 
Diplomaţia hitleristă atâtä pe unguri şi bulgari împotriva 
noastră, iar presa berlineză ne atacă fără încetare. Se vede că 

Hitler ar vrea zor-nevoie să’l debarce pe Carol. „Dar avem şi 
noi ас de cojocul nemților” spunea Gafencu, „căci vom căuta să 
ne apropiem de Italia, care se străduieşte să înjghebeze un bloc 
tainic de state pentru a rezista contra hegemoniei Berlinului.“ El 
аге şi dovezi de „gelozia“ născândă a Germaniei faţă de bunele 
noastre raporturi cu Italia, astfel încât se aştepta la apropiate 
reacţii. Cretianu mă ia la o parte şi'mi destăinuieşte că ştia 
„precis, în calitatea sa de secretar general, că mi s’ar încredința 
îndată o ambasadă, dacă n'ar fi Budapesta un post atât de 
important în împrejurările de faţă încât nu mi s'ar putea găsi 
înlocuitor! „Dacă aş putea“, adăugă el foarte amabil, „v'aş tăia 
în felii pe tine si pe Radu Crutescu, o felie din fiecare post 
important, căci voi sunteţi «asii» diplomaţiei noastre! 

ntors la post, iau parte la primirea obişnuită a Regentului 
Horthy de anul nou. Oprindu-se în faţa mea îmi cere — pentru 
prima dată — veşti despre Rege, cu care îmi spune că a avut 
un schimb de telegrame. Nu adresează însă nici un cuvânt 
cehilor, meschinărie la care nu m'aş fi aşteptat din partea sa. 

Conversaţii interesante la un dineu oferit de fostul ministru 
de finanţe Făbinyi. Arhiducesa Ana îmi dă amănunte despre 
vizita lui Carol în Germania, căci se afla tocmai atunci la sora 
ei, Principesa Margareta de Hohenzollem. Regele a fost, se 
pare, foarte jignit de lipsa de atentii a oficialităţii germane. 
Hitler n'a venit să’l primească la gară, ci i'a trimis pe Meissner 
să'] salute, mărginindu-se să'] întâmpine Ја intrarea în Berghof. 
Cu toate că Regele îi ceruse o întrevedere între patru ochi, 
Hitler l-a primit în prezenţa lui Ribbentrop. N'a putut fi astfel 
nici un moment singur cu Fiihrerul, ceea ce l-a supărat mult 
pe Carol. Cât despre Göring, avea pretenţia ca Regele să se de- 
plaseze până la el, pe când contrarul ar fi fost protocolul. După 
multe negocieri s'a ajuns la un compromis: s'au întâlnit la 
jumătate drum... în vagonul-salon al lui Göring. „C'est comme 
cela qu’ils sont les Nazis“, oftează frumoasa Arhiducesă, 
născută Principesă de Saxa, „si je vous racontais tout ce qu’ils 
on fait à mes frères, је n’en finirais plus.“! Arhiducesa Ana are 


1 Aşa sînt naziștii; dacă ar fi.să vă povestesc tot ce le-au făcut fraţilor 
noştri, n-aş mai sfirsi. 

amabilitatea de a adăuga că, la un dejun la sora ei, s'a vorbit 
mult de soţia mea şi de mine, Regele lăudându-ne mult pe 
amândoi: „il a parlé si gentiment de vous deux que cela m'a 
fait un réel plaisir“!... Imrédy de faţă şi el la acel dineu, mă 
ia la o parte ca să mă întrebe de ce noi, românii, ne-am opus 
atâta atribuirii Rusiei subcarpatice la Ungaria, care ar fi repre- 
zentat o chezăşie şi pentru ţara noastră. Îi răspund că nu noi 
am zădămicit näzuintele maghiare, ci Germania. Adaug cu o 
jumătate de surâs: „Dacă Berlinul vă lasă să faceţi hotarul 
comun cu Polonia, parcă m'aş face forte că v'am lăsa şi поі!“ 
„Vă mulțumesc“, îmi răspunde el râzând, „dar vedeţi că tocmai 
Berlinul nu ne lasă.“ La rândul meu, replic: „Atunci de се ne 
faceţi reproşuri nouă, şi nu germanilor?" 

Tot la acelaşi dineu, baronul Váy, secretar de stat la Preşe- 
dintia Consiliului, se apropie de mine са să'mi mulţumească 
pentru că, în urma intervenţiei mele, statul român a plătit 
soţiei lui, născută Bissingen, şi surorilor ei cuvenita despăgu- 
bire pentru exproprierea terenului lor de lângă Mureş unde s'a 
construit un aerodrom. 

Cu Csâky am o lungă conversaţie, a doua zi, la minister. 
Pare să pretuiascä spiritul conciliant de care dă dovadă guver- 
nul român în ceea ce priveşte legăturile cu Ungaria şi ches- 
tiunca minorităţilor. Ar dori o cât mai substanţială îmbunătăţire 
a relaţiilor româno-maghiare, dar evoluţia va trebui efectuată 
treptat şi discret spre a nu da Germaniei impresia că vrem să 
constituim un bloc dunărean îndreptat contra intereselor ei. 
Crede că este şi părerea Romei, fără a'mi arăta însă pe ce 
bazează această credinţă a sa. Îmi destăinuieşte că guvernul 
din Budapesta va adera în curând la pactul anti-Komintern şi 
va ieşi din Societatea Naţiunilor, ceea ce constituie un botez 
pentru cei ce vor să intre în „Axă“. „Nu poţi avea simultan 
două confesiuni“, îmi spune el, „şi confesiunea Ungarici este 
aceea a axei Berlin-Roma.“ Mă întreabă dacă România ar 
adera şi ea eventual la pactul anti-Komintem. Îi răspund 
arătându'i cu degetul pe hartă poziţia geografică a ţării noastre. 


! a vorbit aşa de frumos despre dumneavoastră amîndoi încît mi-a ` 
făcut într-adevăr plăcere s-ascult... 

Tratativele cu contele Ştefan Bethlen 


Bethlen vine să mă vadă la legatie la 11 ianuarie, spre a mă 
înştiinţa că a luat contact cu Csáky şi că acesta i'a arătat că se 
învoieşte în totul ca guvernele din Bucureşti şi Budapesta să 
înceapă convorbiri neoficiale şi preliminare în vederea nor- 
malizării şi destinderii raporturilor dintre cele două ţări. M'a 
întrebat dacă guvernul român este dispus să desemneze o per- 
sonalitate cunoscătoare a stării din Ardeal, cu care el ar putea 
iniţia conversațiile. 

Gafencu îmi comunică intenţia guvernului de а’! desemna 

_pe Vaida-Voievod ca „partener“ al lui Bethlen şi mă roagă sä’l 
sondez în această privinţă pe Vaida-Voievod. Sosesc în Cluj 
în 17 februarie şi Vaida mă reţine la dânsul acasă — dejunul 
şi ceaiul — de la ora 10 dimineaţa la 7 seara. Acceptă să stea 
de vorbă cu Bethlen şi propune ca loc de întâlnire castelul lui 
Nicolae Bänffy în împrejurimile Clujului. Apoi îmi vorbeşte 
de trecut, de împrietenirea lui, înainte de război, cu cercurile 
„Gross Oesterreich“, de desele sale întrevederi cu Arhiducele 
Franz-Ferdinand, la castelul Belvedere din Viena, şi de acti- 
vitatea sa în parlamentul de la Budapesta. În plină Cameră a 
citit odată o serie de epigrame contra ungurilor, făcute de 
dânsul, sub cuvânt că deputaţii trebuie să afle „starea de spirit 
nemulțumită din Ungaria contra rasei dominante“. Odată a fost 
împiedicat să vorbească de către trei deputaţi care se aşezascră 
în jurul lui si'l apostrofau cu insulte. Unul din еі, un anume 
Sebestyen mi se pare, sub regimul românesc, se îmbulzea la 
Vaida. Îmi spune că a căutat mereu să fie nepărtinitor şi 
generos faţă de minoritarii unguri. Consultat într'o împrejurare 
de la centru, asupra numirii unui prefect la Alba, l'a propus pe 
sub-prefect, un Szász, fost vice-foispân ungur, considerându'] 
un om onorabil cu care românii s’ar putea înţelege. Dar recu- 
nostin{a nu este întotdeauna o însuşire omenească şi, la vii- 
toarele alegeri de la Alba, acelaşi Szâsz i-a opus drept contra- 
candidat lui Vaida pe însuşi fiul său, Szâsz Pál, pe care, în 
mod fraudulos, l-a proclamat ales... cu un vot de majoritate! 
În faţa Curţii administrative, Vaida a putut dovedi că unul din 

alegătorii lui Szâsz era falit, altul absent, făcându'şi cura la 
Karlsbad, iar al treilea era... mort. În cazul cel mai defavo- 
rabil, Vaida ar fi avut astfel două voturi majoritate, dar Curtea 
nu i'a dat dreptate sub pretextul că n'ar fi achitat complet 
taxele de recurs. „Acum“, observă Vaida, „Szász Pál mă salută 
de departe, cu plecăciuni şi surâsuri тіегоаѕе.“ Vaida se arată 
foarte ironic faţă de regimul lui Carol şi ia în zeflemea unifor- 
mele Frontului Renaşterii Naţionale. Uciderea lui Codreanu i 
se pare o greşeală politică capitală. A fost vorba să fie numit 
ambasador la Berlin, dar faţă de reacţia rezervată la Wilhelm- 
strasse s'a renunţat la proiect. În tot timpul lungii convorbiri 
în casa din faţa Teatrului National din Cluj, înconjurat de 
stampe vechi reprezentând pe Horia, Cloşca şi Crişan, Vaida 
s'a arătat plin de bonomie, de simplicitate şi de umor. 

Comunic lui Bethlen că Vaida va fi convorbitorul lui şi, 
potrivit indicaţiilor lui Gafencu — care nu prea are încredere 
în fineţea de negociator а lui Vaida —, îi adaug că, indepen- 
dent de acele convorbiri, ministrul de externe român va fi 
întotdeauna dispus să examineze cu bunăvoință orice propu- 
nere concretă ce i-ar fi transmisă prin mine. Cât despre între- 
vederea cu Vaida, rog pe Bethlen să se înţeleagă direct cu 
Bánffy, în casa căruia se vor întâlni. 

La 24 februarie primesc însă din nou vizita lui Bethlen, care 
îmi spune că, după matură chibzuinţă, nu consideră nimerită 
propunerea lui Vaida ca întâlnirea să aibă loc la Bânffy şi 
aceasta pentru următoarele motive: 1.Bethlen este atât de 
cunoscut în Transilvania încât prezenţa sa acolo ar crea oare- 
care senzaţie şi ar împiedica menţinerea secretului de care tre- 
buie înconjurate conversațiile; 2. Bethlen se teme că, dacă se 
află că negocierile oficioase între guvernul român şi cel ungar 
sunt duse în casa leaderului minoritarilor maghiari, opinia 
publică românească va fi iritată. Privitor la acest al doilea 
motiv, Bethlen îmi spune: „Să presupunem că noi ungurii am 
avea tratative cu germanii în privinţa minoritarilor germani 
din Ungaria, niciodată opinia noastră publică n'ar admite ca 
ele să aibă loc la Basch (conducătorul minorităţii germane).“ 
Un al treilea motiv pe саге mi'l destăinuieşte Bethlen — şi ре 

саге ті” confirmă în aceeaşi zi Bánffy — este că acesta din 
urmă nu ar fi dispus să'şi pună castelul de lângă Cluj la dispo- 
ziţia celor doi negociatori, nedorind ca numele său să бе ames- 
tecat în această chestiune. „Am norocul de a fi bine văzut de 
guvemul român“, îmi arată Bánffy, „şi n'aş vrea să risc să'mi 
pierd această situaţie dacă tratativele, duse la mine în casă, ar 
eşua eventual.“ În consecinţă, Bethlen propune ca Vaida şi cu 
el să se întâlnească într'o localitate în Italia. Raportez, bine- 
înţeles, guvernului aceste două conversații avute cu Bethlen şi 
Bânffy. Se prezintă însă şi altă soluţie posibilă şi care ar trebui 
să fie acceptabilă celor două părţi, anume ca întrevederea 
Vaida-Bethlen să aibă loc la Mocsonyi, la ţară. 

La 24 mai însă, Bethlen îmi arată că, dat fiind ultimele dis- 
cursuri ale lui Csäky în care a propus guvernului român trata- 
tive directe în vederea unui acord minoritar, urmează să mai 
ia contact cu ministrul afacerilor străine spre a afla dacă 
guvernul ungar este tot dispus să’i fncredinteze lui ducerea 
negocierilor din partea maghiară. În orice caz, el consideră 
preferabil ca eventualele sale conversații cu Vaida să aibă 
drept cadru o localitate neutră, în Italia de pildă. 

Realitatea trebuie să fi fost că, informat de intenţiile ulte- 
rioare ale lui Hitler în Cehoslovacia, ca şi de modificările ce 
s’ar putea produce în Europa centrală, guvernul ungar a socotit 
mai prudent să nu'şi lege mâinile prin tratative cu România. 
Astfel s'au terminat negocierile cu Bethlen. 


* 


Politica initiatá de Csáky de la preluarea conducerii Minis- 
terului de Afaceri Străine avea drept tel o cât mai strânsă 
alăturare pe axa Berlin-Roma. De aici, graba cu care, din în- 
demnul său, guvernul ungar a aderat la pactul anti-Komintem:. 
De aici, de asemenea, încercările lui de a cimenta apropierea 
de Belgrad printr'un instrument diplomatic — refuzat de 
Iugoslavia fără participarea României — spre а complace mai 
ales Italiei, căci se socotea un mare favorit la Palazzo Chigi. 
Din memoriile lui Ciano reiese însă că era departe de a fi 
prețuit la Roma după cum îşi închipuia. Îi sta în cale însă 

opoziţia pe care i'o făcea pe atunci fruntaşul vieţii politice 
maghiare, contele Ştefan Bethlen. Acesta era îngrijorat de 
influenţa crescândă a Berlinului asupra Ungariei, şi dezaproba 
în totul legea antievreiascä a lui Imrédy care dezvăluia până la 
ce grad Budapesta era servilă faţă de Hitler. Dar guvernul — şi 
îndeosebi Csâky — dădeau a înţelege că, pe măsură ce Unga- 
ria se aliniază de Reich, cresc şi perspectivele maghiare de 
a'şi vedea totalitatea revendicărilor satisfăcute. Bethlen şi Eck- 
hardt se arătau însă hotărâți să ducă lupta împotriva proiec- 
tului de lege contra evreilor, susținuți fiind pe sub mână de 
însuşi Regentul Horthy, care destăinuise colegului meu englez, 
Sir Geoffrey Knox, că va refuza să promulge o asemenea lege. 

ja acelasi timp, ambasadorul Angliei la Berlin raporta la 
Foreign Office că, în urma presiunilor depuse de [runtasii 
nazişti, Hitler ar fi ajuns la concluzia că trebuie să dezläntuic 
războiul în cât mai scurtă vreme, înainte ca puterile occiden- 
tale să'şi poată desăvârşi reînarmarea. Am, în această privinţă, 
schimburi interesante de informaţii cu noul coleg britanic, 
Owen St. Clair O'Mall. 

La începutul lui ianuarie vine să mă vadă deputatul Jaburist 
Arthur Henderson, fiul liderului cu acelaşi nume (fost preşe- 
dinte al Conferinţei Dezarmării), înmânându-mi o scrisoare de 
introducere de la Sir Geoffrey Knox. Îmi arată că a văzut pe 
Honhy, pe Bethlen, pe Eckhardt si pe Csáky şi că ar dori acum 
să plece la noi în ţară spre a ауса convorbiri cu Керсе si 
conducătorii noştri politici. Va transmite Regelui un mesaj din 
partea lui Horthy. Pare cuprins de panică faţă de înaintarea 
germană şi ar vrea să vadă ţările din bazinul dunărean strâns 
unite spre a constitui un baraj. 

Eckardt раге să împărtăşească aceleaşi iluzii. Îmi spune că 
singura speranţă ce poate avea faţă de politica oportunistä de 
apropiere de Germania, practicată de Imrédy şi Csâky, este că 
o dată definitiv legată de axa Berlin-Roma, Ungaria va avea 
mai multă posibilitate de contacte permanente cu celelalte ţări 
din aceeaşi zonă, în vederea constituirii unui grup de state 
capabil să formeze о contrapondere faţă de presiunea crescândă 
a Reichului hitlerist. Eckhard îmi mărturiseşte că atât el, cât şi 

Bethlen sunt foarte satisfäcuti de noua politică adoptată la noi 
faţă de minorităţi. Sunt amândoi convinşi de necesitatea lim- 
pezirii atmosferei dintre ţările noastre, dar o apropiere între 
noi nu poate fi concretizată printr'un act, nici măcar pro- 
clamată oficial, din cauza opunerii categorice a Germaniei, 
întotdeauna îngrijorată de putinţa închegării unui bloc sud-est 
european care i'ar îngteuna expansiunea. Hitler nu admite 
decât o apropiere ungaro-iugoslavä, poate şi din pricina prie- 
teniei personale între Güring şi Stoiadinovici. Kânya a destäi- 
nuit lui Eckhardt că plecarcă sa din guvern ar fi fost impusă 
de Hitler, care nu i-ar fi iertat încheierea acordului de la Bled 
şi nici prezenţa miniştrilor României şi Cehoslovaciei în gara 
Berlin, la sosirea Regentului Horthy. În împrejurările de faţă 
deci şi spre a nu se trezi mânia Führerului, tot ce s'ar putea 
face ar fi strângerea de fapt a relaţiilor româno-maghiarc pe 
baza unei politici minoritare tolerante care să ajungă la un fel 
de „condominiu moral şi cultural în Transilvania“. 

Întors din Bucureşti, Henderson dejunează la mine cu Nicolae 
Bánffy. El continuă să lupte pentru o apropiere româno-ma- 
ghiară. Regretă că Imrédy a refuzat să’l primească după sederea 
sa în România, de teamă să nu pară că el, primul ministru 
ungur, încuviinţează un plan neplăcut la Berlin. În schimb a 
fost, pentru a doua oară, la Horthy, care s’ar fi arătat favorabil 
unei destinderi cu România. A recunoscut şi dânsul că drep- 
turile coroanei Sf. Ştefan asupra Transilvaniei nu constituie o 
bază practică de discuţie, care trebuie căutată mai degrabă în 
garanţii minoritare. Horthy s'a arătat mulţumit de eforturile 
guvernului român în această privinţă. Pe de altă parte i s'a 
plâns de pretenţiile Germaniei în favoarea conationalilor ci din 
Ungaria şi care — observă cu umor Henderson — sunt identic 
aceleaşi pe care Horthy le reclamă de la români pentru 


maghiarii din Ardeal! 
* 


La 18 ianuarie inaintez la minister raportul următor, relativ 
la faza de atunci a raporturilor româno-ungare: „Cu toate că 
poziţia tradiţională a Ungariei este îndreptată în aceeaşi măsură 

împotriva tuturor statelor succesoare ale monarhiei dualiste 
care stăpânesc foste teritorii ale coroanei Sf. Ştefan şi inde- 
pendent de faptul că scopul final al politicii externe ungare 
este redobândirea cât mai multora din ţinuturile pierdute, 
acţiunea diplomatică a Budapestei ştie să se mlădieze după 
necesităţile momentului şi potrivit cu vântul care bate în 
Europa. Astfel se explică cum, tinzând la izolarea Cehoslova- 
ciei, pe саге o socotea sortită neînduplecatei voințe de nimi- 
cire a hitlerismului, a căutat, la Bled, o apropiere de lugoslavia 
şi România. Tot astfel, după răfuiala cu Praga, adoptă o atitu- ` 
dine ostilă ţării noastre, nu atât din răzbunare pentru eşecul ` 
-ideii «hotarului comun» polono-maghiar pe care îl atribuie în 
mare parte opunerii noastre, ci pentru că i se pare că România, 
aflată pe una din căile de scurgere ale expansiunii germane 
spre Ucraina, trebuia în mod fatal să ajungă la e ciocnire de 
interese cu Reichul, din care Ungaria, hotărâtă a se supune 
— dacă nu chiar a înlesni — îndeplinirea näzuintelor Berli- 
nului, ar fi tras foloase substanţiale. Trebuia, deci, izolată 
România şi, în acest scop, câştigată lugoslavia şi întărâtată 
Bulgaria. Pe de altă parte, trebuia închegată solid — cheagul 
urmând a'l constitui concesiuni pe planul intern şi extern din 
„partea Ungariei, şi angajamente precise din partea Rcichului 
— prietenia cu Germania. Atitudinea guvemului din Buda- 
pesta faţă de România depinde astfel în primul rând de măsura 
în care se simte — sau îşi închipuie că este — încurajat la 
Wilhelmstrasse. De aceea s'ar putea spune fără exagerare că 
legături mai temeinice şi trainice între România şi Ungaria nu 
se stabilesc la Budapesta, ci la Berlin... 

De altfel, adevărata panică faţă de penetratia germană pe 
care o constat aci mai pretutindeni îndeamnă cercurile poli- 
tice ungare, în conjunctura actuală, să caute un contact oficios 
cu România, din care să poată rezulta solidarizarea anumitor 
interese. Politica conciliantă a guvernului român faţă de mino- 
ritarii unguri a fost privită la Budapesta ca un argument bine 
venit pentru a explica opiniei publice raţiunea şi utilitatea unei 
destinderi cu România. Dacă ideea a prins mai tare în cercu- 
rile opoziţiei (Bethlen, Eckhardt), este pentru că acele cercuri, 

lipsite dc grijile răspunderii, pot să nu ţină seama de suscep- 
tibilitätile germane. Guvernul, şi presa pe care o influenţează 
într'o atât de largă măsură, nu par nici ele opuse la schiţarea 
unui gest discret de apropiere, dacă nu se loveşte de liniile 
mari ale politicii germane, dacă este privit favorabil la Roma 
si, mai ales, dacă evenimentele ar dovedi că nu sunt perspec- 
tive de a obţine pe altă cale îndeplinirea unor näzuinte, al căror 
anacronism este uneori recunoscut de minţile mai luminate... 

Fără a trage desigur concluzii pripite, ...trebuie constatat că 
se produce în momentul de faţă o uşoară destindere în relaţiile 
româno-ungare. Destindere momentană evident, după cum 
sunt momentane toate poziţiile politice, dar care, dacă se 
menţine pacea, ar putea constitui un element favorabil dez- 
voltării raporturilor dintre ţările bazinului dunărean.“ 


* 


După o tristă şedere la: Bucureşti cu prilejul încetării din 
viaţă a iubitei rhele mame, mă întorc la Budapesta unde, între 
timp, a fost format un nou guvern sub preşedinţia Contelui 
Paul Teleki, cunoscutul geograf, un om de înaltă valoare 
morală, dar lipsit de anvergura cerută unui şef de guvem. 
Demnitatea vieţii lui şi lipsa de contururi prea accentuate ale 
personalităţii lui politice imprimau fizionomiei sale sufleteşti 
caracterele unui arbitru, mai degrabă decât ale unui conducător. 
Viitorul era să arate că acest om de mare onestitate a preferat 
moartea violării angajamentelor luate. Era văr cu Bethlen, care 
stăruise să i se încredinţeze locul de prim-ministru. Prin mamă, 
era grec (tigaretele Muratti), dar avea şi legături de familie 
româneşti, soacră-sa, contesa Bissingen, fiind născută Mocsonyi. 
Prânzind cu el la Regentul Horthy, mă asigură că va face tot 
posibilul pentru o apropiere cu România. Are şi un pasaj 
relativ amical faţă de ţara noastră în discursul său program. 
Concomitent, primesc o scrisoare din partea Contelui Szé- 
chenyi, şeful familiei, în care îmi mulţumeşte pentru că, în 
urma intervenţiei mele, a fost aşezată din nou la Porţile de Fier 
o placă amintind de rolul strămoşului lor la construirea şoselei 
din acea regiunc. Cât despre Csâky, el nu mai vrea să pome- 

nească de acordul de la Bled, care a jignit pe germani pentru 
că a fost încheiat în timpul vizitei lui Horthy şi Kânya la Berlin 
şi putea astfel fi interpretat drept o contramanifestatie. Dar pe 
baza acelui acord — care, fiind în vigoare n'ar mai avea 
nevoie să fie amintit — s’ar putea prea bine duce mai departe 
negocieri între ţările noastre. Prost proroc, bietul Csâky mă 
asigură, pe temeiul conversatiilor pe care le'a avut recent la 
Berlin, că, în orice caz, nu va fi război în anul acesta, 1939!! 

La 7 martie, moare Patriarhul Miron la Cannes şi Armand 
Călinescu devine preşedinte al Consiliului în locul său. Este 
oarecare destindere româno-ungară în aer. Fi-va trainică? Bânffi 
vine să mă vadă, foarte mägulit de atentiile avute pentru dânsul 
la Bucureşti. La masă, la Palat, a fost trecut îndată după foştii. 
miniştri, şi Regele a stat de vorbă zece minute cu dânsul în 
nemţeşte, îndemnându'l să'şi supună doleantele lui Călinescu, 
ceea ce a şi făcut fiind primit cât se poate de amabil de către 
primul ministru. Teleki, preşedintele de Consiliu ungar, mă 
primeşte, la rândul său, în modul cel mai curtenitor, încredin- 
tându-mä că a şi întocmit proiectul de lege pentru ratificarea 
convenției relative la Fundaţia Gojdu. 

Printre colegi, optimism la unii, pesimism la alţii. Din prima 
categorie fac parte noul coleg francez Guerlet — care vede în 
constituirea ministerului Teleki о distanţare de „Axă“ — si Rasici 
care vede simptomele unei apropiate „prietenii născânde“ între 
România şi Ungaria şi îmi spune „cât sunt eu de iubit la Buda- 
pesta“, toţi ungurii vorbindu-mă de bine şi „cu simpatie pentru 
situaţia mea delicată aci“! În categoria pesimiştilor — şi deci 
a celor care întrezăresc mai clar viitoarele desfăşurări — tre- 
buie să trec pe prietenul meu, Pipinelis, îngrijorat îndeosebi de 
revendicările teritoriale bulgăreşti. 

Pesimismul — pe care, din păcate, îl împărtăşesc şi cu — în 
ceea ce priveşte situaţia internaţională — pare îndreptăţit, căci 
puţin după aceea, la 14 martic, Slovacia — încurajată de Hitler 
politic şi financiar, prin intermediul lui Tiso, Karmasin şi 
Tuka — se declară independentă, iar trupele germane năvălesc 
în ceea ce denumesc „Cehia“ ocupând Märisch-Ostrau şi marile 
uzine de la Wittkowitz (asupra cărora îşi aveau ochii atintiti 

guvernanţii de la Varşovia). Hache, preşedintele ceh, şi minis- 
trul său de exteme, Chwalkowsky, sunt chemaţi de Hitler la 
Berlin şi parcă se repetă tragedia de la Berchtesgaden cu 
Schuschnigg! Guvernul ungar este cuprins de o nelinişte, care 
seamănă mult cu o adevărată panică, panica de a'şi vedea ţara 
încercuită de Germania hitleristă. În acelaşi timp, apar din nou 
năzuinţele spre Rusia subcarpatică, rămasă acum izolată de 
Praga. Se procedează la o discretă mobilizare parţială spre acea 
graniţă. Văd în aceeaşi zi pe Vornle, secretar de stat la Externe 
si’i comunic din partea guvernului: „La Roumanie s’intéresse 
de près au sort de la Russie subcarpathique et ne saurait 
reconnaître de changement à la situation actuelle, telle qu’elle 
a été établie par l'arbitrage de Vienne, qu’à la suite d'une 
entente entre tous les Etats intéressés, y compris, évidemment, 
la Roumanie.“! Vôrnle notează în scris cele ce'i spun, dar îşi 
exprimă oarecare surprindere: „La Roumanie n'a pourtant pas 
été partie à l’arbitrage de Vienne.“ Răspund: „La Pologne поп 
plus, et cependant je pense que vous ne contestez pas qu’elle 
a aussi des intérêts en Russie subcarpathique.“3 

Sfätuiesc ca trupele ungare ce înaintează acum în Rusia sub- 
carpatică să nu depăşească linia Hust-Vizkov. Adaug că tru- 
pele române concentrate la. frontiera de nord nu vor trece 
dincolo de graniţă decât în cazul în care interesele noastre ar 
fi lezate. Demersul meu este făcut pe ton amical şi considerat 
ca atare de interlocutorul meu. Pe scară, aflăm moartea eroicei 
şi credincioasei aliate Cehoslovacia, anexată pur şi simplu de 
Hitler. Nenorociţii Hacha şi Chwalkowski au fost siliţi, la 
15 martie, să'şi semneze singuri actul de deces, actul de deces 
al patriei lor. Cât despre stinghera Rusie subcarpatică, se pare 
că Berlinul fncuviinteazä acum să fie preluată de Ungaria. 


ж 


1 România este interesată îndeaproape de soarta Rusiei subcarpatice 
şi nu va recunoaşte vreo schimbare a situaţiei actuale, aşa cum a fost ea 
stabilită de arbitrajul de la Viena, decît ca urmare a unei înţelegeri între 
toate statele interesate, inclusiv, evident, România. 

2 Totuşi, România n-a fost reprezentată la arbitrajul de la Viena. 

3 Nici Polonia, şi nu puteţi nega că are şi ea interese în Rusia sub- 
carpatică. 

Criza din martie. (Rusia subcarpatică şi mobilizarea ungară.) 

Subsecretarul de Stat, Vârnle, mă roagă să trec la dânsul la 
16 martie şi'mi remite o пой cu cuprinsul următor: 

„Les masses et les dirigeants du peuple de la Russie sub- 
carpathique ont saisi le gouvernement hongrois d'une demande, 
en le priant d’occuper militairement, sans délai, la terre (sic) 

. habitée par les Ruthènes, dans le but de rétablir rapidement Іа 
sécurité personnelle et la sécurité des biens sur ce territoire. 

Le gouvernement hongrois a accepté la demande (sic). 
L'armée hongroise quitte les positions occupées par elle 
jusqu'ici sur le territoire de la Russie subcarpathique, confor- 
mément à l’ordre reçu et se porte en avant et prendra position 
sur la terre ruthène. 

Notre armée dispose à présent de telles forces que, déjà de 
ce fait elles ont condamné d’avance à un échec complet toute 
résistance ou attaque qui pourrait se produire. Aussi l’armée 
hongroise est-elle en mesure d’occuper la Russie subcarpa- 
thique et d'établir l’ordre normal dans le plus bref délai pos- 
sible et, ce qui est à espérer, sans effusion de sang. 

Naturellement, au cours de sa progression (sic), l’armée hon- 
groise respectera scrupuleusement le territoire et les intérêts en 
connexion avec la frontière des pays avoisinant l’ancienne Russie 
subcarpathique. De plus, elle a reçu des instructions sévères 
pour éviter même l’apparence de toute action contraire (sic).“! 


1 Masele si conducätorii poporului din Rusia subcarpaticä au trimis 
Guvernului ungar o cerere, rugîndu-l să ocupe militar, fără întîrziere, 
pămîntul (sic) locuit de ruteni, în scopul de a restabili rapid securitatea 
personală şi securitatea bunurilor pe acest teritoriu. 

Guvernul ungar a acceptat cererea (sic,. Armata ungară părăseşte 
poziţiile ocupate de ea pînă acum pe teritoriu: Rusiei subcarpatice conform 
ordinului primit şi înaintează pentru a lua pc zitie pe pămînt rutean. 

Armata noastră dispune actualmente de asemenea forţe încît, deja din 
acest motiv, ele au condamnat dinainte la un eşec complet orice rezistenţă 
sau atac ce s-ar putea produce. Astfel, armata ungară este în măsură să 
ocupe Rusia subcarpatică şi să stabilească ordinea normală în cel mai 
scurt timp posibil şi, ceea ce e de sperat, fără vărsare de sînge. ` 

Normal, în cursul înaintării sale, (sic) armata ungară va respecta scru- 
pulos teritoriul şi interesele în legătură cu, frontierele ţărilor vecine cu 
fosta Rusia subcarpatică. Mai mult, a primit instrucţiuni severe pentru a 
evita chiar aparenţa oricărei acţiuni contrare (sic). 

După înmânarea acestei notițe, redactată într'o franţuzească 
atât de regretabilä, subsecretarul de stat mi'a declarat că: 
1.trupele ungare vor ocupa întreaga Rusie subcarpatică şi că 
2.pguvernul ungar, dorind sincer relaţiile cele mai strânse şi 
amicale cu România, vrea ca alipirea acelui ţinut să fie adusă 
la îndeplinire în completă înţelegere cu ea. Totodată, Vâmle 
mă ruga, în numele lui Csâky, să intervin la Bucureşti pentru 
ca trupele române de la frontieră să primească, la rântul lor, 
ordinul de a se feri de orice conflict cu trupele ungare, evi- 
tându-se astfel incidente ce ar putea degenera. l’am răspuns că 
tocmai pentru a preveni asemenea incidente, i'am sugerat în 
ajun ca trupele ungare să nu depăşească o anumită linie. S’ar 
putea, la nevoie, fixa o linie şi mai redusă, care să cuprindă 
zona comunelor româneşti (Apşa de mijloc, Apşa de jos, 
Ocna-Slatina şi Biserica Albă), ca şi linia ferată Vişăul-laşina 
spre Polonia. Vârnle mă asigură că va transmite propunerea 
mea guvernului şi că, o dată atinsă frontiera polonă, acesta va 
declara în mod solemn că înţelege să respecte toate frontie- 
rele şi interesele ţărilor vecine. De fapt, guvernul ungar a 
refuzat propunerea, dorind a ocupa imediat întregul ţinut. 

Erdmannsdorf îmi confirmă că alipirea Rusiei subcarpatice 
la Ungaria se făcuse cu învoirea Germaniei. În deznădejdea 
sa, guvemul Rusiei subcarpatice, prezidat de Voloşin proclamă 
unirea cu România şi adresând un apel de ajutorare guvemului 
din Bucureşti, se refugiază la noi în ţară. Guvernul nostru nu 
dă vreo urmare politică acestui gest. ` 

În aceeaşi zi vine să mă vadă Orlowski, care se plânge că 
hotarul comun cu Ungaria a fost plătit prea scump prin dis- 
paritia Cehoslovaciei de pe hartă! Stranie declaraţie din partea 
reprezentantului ţării care a săpat, zi de zi, groapa Cehoslova- 
ciei, dându''i Ја urmă „le coup de pied de l’âne“. Colegul polon 
se dedă totodată la un atac contra Reichului hitlerist: „si on 
touche ă Dantzig, ou mâme ă Memel, c'est la guerre!!“! Se 
vede că simt polonii că le vine acum rândul, cu toată aparenta 
cordialitate Lipski-Ribbentrop! 


1 dacă se ating de Danzig, sau chiar de Memel, e război!! 

După plecarea lui Orlowski, trec la Kobr, spre a'i exprima 
durerea mea faţă de marea nenorocire a ţării sale. Bietul om 
este cu desăvârşire coplesit. Erdmannsdorf a şi venit să'i ceară 
predarea imobilului Legatiei cehoslovace, dicţionare cifrate, 
arhiva politică, banii consulatului, cheile de la casele de fier 
etc. O vulgaritate şi lipsă de orice simţire umană, demnă de 
guvemul care nu s'a sfiit 54'1 numească tocmai pe Henlein 
comisaân „protectoratul Boemiei şi Moraviei!“ De altfel, atât 
Kobr cât şi Fişa, consilierul legaţiei, recunosc că Erdmanns- 
dorf şi'a executat instrucţiunile cu tact şi părând extrem de 
jenat de oribila însărcinare ce i se dăduse. . 

La Londra, Tilea comunică reprezentantului agenţiei Reuter 
că guvemul german ar fi adresat un ultimatum la Bucureşti 
sau să le predăm toate produsele noastre şi să renuntäm la 
industrializarea ţării spre a ne mărgini la agricultură, sau fron- 
tierele noastre nu vor mai fi garantate. Gafencu dezminte exac- 
titatea acestei informaţii, dar Tilea menţine că ea corespunde 
adevărului, urmarea fiind că este înlocuit la Legația din 
Londra. De la minister aflu că ar fi fost vorba sä’i fiu eu succe- 
sor, dar se renunţă la acest proiect. Între timp, colegii — cu 
Knox în frunte — sunt foarte alarmati de vestea „ultimatumului“ 
german către România şi consideră situaţia noastră foarte 
„critică“. Am dobândit, se pare, aureolă eroică şi popularitate 
în capitalele aliate, şi suntem aclamaţi în teatrele şi cinemato- 
grafele din America, Anglia şi Frânţa. 

La 18 martie eram însărcinat de guvern să protestez contra 
zborului unor avioane maghiare care, urmând cursul superior 
al Tisei, trecuseră hotarul ţării şi să cer totodată ca aviația 

“ungară să primească ordine stricte de a evita asemenea inci- 
dente. La rândul său, Vârnle îmi atrage atenţia, la 20 martie, 
că un avion românesc ar fi survolat teritoriul ungar la Beretyo- 
Ujfallu, la sud de Debrețin. Se decide ca ambele риуете să 
dea instrucţiunile necesare pentru preîntâmpinarea unor ase- 
menea acte. La cererea subsecretarului de stat de a'l informa 
despre o pretinsă „mobilizare“ a armatei noastre, îi răspund că 
este doar vorba de măsuri de întărire pentru asigurarea ordinei 
la frontieră în urma mobilizării armatei ungare şi a trupelor 

masate la graniţa româno-maghiară. Adaug că nici un om de 
bun simţ în Europa nu'şi va putea închipui că România ar avea 
intenţia, sau cel mai mic interes, de a ataca Ungaria şi că pot 
garanta că, în cazul în care Ungaria retrage forţele ce au Ја 
frontiera noastră, România va lua măsuri similare. 

Aflu că această chestiune a făcut, de asemenea, obiectul unor 
conversații între Gafencu şi Bárdossy, care au convenit asupra 
stabilirii unui contact direct între cele două guverne, menit să 
limpezească atitudinile respective în privinţa ocupării de către 
trupele ungare a Rusiei subcarpatice. În această privinţă, 
Gafencu îmi comunică următoarele: „Am hotărât împreună ca 
acest contact să fie stabilit la Budapesta între dl ministru Csâky 
şi ministrul României, dl Bossy.“ De fapt, esentialul poziţiei 
noastre este cererea de a se recunoaşte de către guvernul ungar 
că acordul de la Bled a intrat în vigoare. Acordul prevăzând 
obligaţia de а nu recurge în nici o eventualitate la forţă, ambele 
părţi ar putea proceda la desconcentrarea forţelor lor. 

Knox îmi destăinuieşte, pe de altă parte, că a făcut un demers 
pe lângă Csáky cerându'i în numele guvernului britanic lămuriri 
asupra rostului mobilizärii ungare, sfätuindu”l să se evite orice 
conflict cu trupele române care ar putea degenera şi pricinui 
consecinţe incalculabile. Este exclus — a observat ministrul 
Angliei — pentru orice minte sănătoasă ca România să por- 
nească o acţiune contra Ungariei. Knox crede că ar putea fi un 
factor extem — adică Hitler — care să aibă interes să producă. 
o ciocnire între români şi unguri, spre a se impune apoi ca 
arbitru şi pacificator după metodele de curând inaugurate. 
Ministrul Franţei a intervenit în acelaşi sens. Şi Jules Sauer- 
wein, cu care dejunez la Guerlet, consideră pe unguri ca total 
înfeudäti Germaniei; ei au mobilizat desigur din ordinul Berli- 
nului şi nu vor demobiliza decât când vor primi poruncă de la 
Wilhelmstrasse. Deşi Sauerwein este unul din marii ziarişti 
internaţionali, el nu a izbutit să fie primit de Horthy, Teleki şi 
Csáky, de teama nemților, care îi fac să joace cum vor „en leur 
faisant miroiter un bout de Slovaquie devant les yeux“1. 


1 fluturându-le o părticică din Slovacia în faţa ochilor 

Polonezii încep să fie agitati, după anexarea Memelului de 
către Germania. Orlowski îmi spune: „Pour Dantzig ce sera 
autre chose, ce sera la guerre!“! fi spusese, de altfel, acelasi 
lucru cu privire la Memel! Cehii, dimpotrivä, plini de nädejde: 
va fi război, vor învinge aliaţii si va reînvia Cehoslovacia. O 
declară Kobr, la un dejun ce dau cu prilejul plecării lui şi 
o proclamă cu o flacără de credinţă în ochi consilierul său, 
Fişa. Semnarea acordului economic româno-german, căruia i 
s'a dat numele semnatarului său german, Моћи, produce 
fireşte o destindere între Bucureşti şi Berlin. De necaz pro- 
babil, şi pentru a se situa în ochii concetätenilor săi ca bărbat 
de stat energic, Csâky rosteşte un discurs în Comisia de Afa- 
ceri Străine a Camerei, plin de aroganță şi de sfruntate 
neadevăruri. Pretinde că România ar fi vrut să intervină în 
Rusia subcarpatică, dar că a fost oprită de ameninţarea unui 
conflict cu grozava (!) armată ungară. La 24 martie cer să'l văd 
şi am a doua zi o întrevedere destul de aprinsă tu el*, pe care 
o transcriu după notele mele de atunci. 

Încep prin a'i spune că am ţinut să'1 văd pentru că Bárdossy 
a propus conversații între dânsul şi mine în vederea limpezirii 
situaţiei dintre ţările noastre. Adaug: „Il aurait tout aussi bien 
pu proposer que les conversations aient lieu entre Gafenco et 
lui-même, ce qui aurait facilité les choses! vu que ces messieurs 
se voient presque journellement alors que nous ne nous voyons 
jamais, mais enfin il a suggéré, sur vos instructions, que le 


1 Pentru Danzig va fi altceva, va fi război! 

* Bánffy şi Szász vin să mă vadă la legatie spre a'mi arăta indignarea 
lor faţă de expozeul lui Csâky şi a se desolidariza cu totul de asertiunile 
mincinoase privitoare la pretinse prig sine contra ungurilor din Ardeal, 
care ar fi bazate ре un articol incendiar şi ridicol al fiului lui Bethlen în 
8 Orai ujsag (despre care Bânffy are cuvinte tari: „cette fripouille dont 
les intrigues ont brouillé son pére avec le gouvernement hongrois“2.) 

2 acest netrebnic ale cărui intrigi au determinat cearta tatălui său cu 
guvernul ungar 

3 Ar fi putut la fel de bine să propună ca aceste conversații să aibă loc 
între Gafencu şi el însuşi, ceea ce ar fi facilitat lucrurile, avînd în vedere 
că aceşti domni se întîlnesc aproape zilnic, în vreme ce noi nu ne vedem 
mai deloc, dar, în fine, a sugerat, la instrucţiunile dumneavoastră, ca acest 

contact s'Etablisse entre vous et moi. C'est pour cette raison 
que j'ai dû donner à vos secrétaires l’impression que je forçais 
un peu votre рогїе.3“ Csáky îmi spune că nu s'a putut întâlni 
cu mine fiindcă a fost bolnav în clinică, dar că în expunerea sa 
la parlament a subliniat eforturile lui Gafencu în vederea ame- 
liorării relaţiilor dintre noi, şi că acum îmi va remite o notă 
саге ne va satisface. Înainte de a'1 lăsa să'mi citească nota, îi 
declar, deoarece el a deschis vorba despre „expozeul“ său, că 
acesta a deceptionat şi iritat guvernul meu. Apoi, zic următoa- 
rele: „Et puis, vous avez voulu vous montrer beaucoup plus 
méchant que vous ne l’êtes en réalité: vous parlez de menaces 
et d’avertissements à la Roumanie. Quand cela s’est’il pro- 
duit, et par qui? Bârdossy a eu soin, dans ses pourparlers avec 
Gafenco, d'éviter tout ce qui pouvait, de loin même, sembler 
comminatoire; quant à Убе, il a été tout sucre et tout miel 
„avec moi. On avait besoin de notre neutralité bienveillante et 
on était tout sourires pour nous. Alors, quand y-a t-il eu 
menaces et avertissements de votre part, auxquels, je 
m'empresse de vous dire, que nous aurions répondu sur le 
même ton? La vérité est, selon ce que l’on me dit de toutes 
parts, que le gouvernement hongrois [recte: Csâky] avait 
besoin d'accroître son prestige et, comme il ne pouvait 
exploiter son avance en Russie subcarpathique autrement 
qu’en lui conférant le caractère d’une victoire il a fallu désigner 
l’adversaire vaincu. Ce ne pouvaient être les Tchécoslovaques, 


contact să se stabilească între dumneavoastră şi mine. Poate că pentru 
acest motiv am dat secretarilor dumneavoastră impresia că fortez puţin 
uşa. 
1 Şi apoi, aţi dorit să vă arätati mai rău decît sînteţi în realitate: vorbiţi 
despre ameninţări şi avertismente pentru România. Cînd s-a produs aşa 
ceva şi cine le-a făcut? Bârdossy a avut grijă, în convorbirile sale 'cu 
Gafencu, să evite tot ce putea, chiar pe departe, să pară cominatoriu; în 
ceea ce-l priveşte pe Vâmle, a fost numa: zahăr şi miere cu mine. Era 
nevoie de neutralitatea noastră binevoitoare şi se găseau numai surîsuri 
pentru noi. Atunci, cînd au fost ameninţări din partea dumneavoastră, la 
care, mă grăbesc s-o spun, am fi răspuns noi pe acelaşi ton? Adevărul 
este, după cum aflu de peste tot, că guvernul ungar [recte: Csáky} avea 
nevoie de o sporire a prestigiului şi, cum nu putea să-şi exploateze înain- 
tarea în Rusia subcarpatică altfel decît conferindu-i caracterul unei vic- 
torii, a trebuit să desemneze adversarul învins. Nu puteau fi cehoslovacii, 

désormais démembrés, ni les organisations «Sitch», pas assez 
reluisantes, cela a donc été les Roumains.“! Csáky mă între- 
rupe: „Je vous donne ma parole d'honneur que ce n'est pas 
un pareil motif qui m’a poussé à parler de la sorte. C'est 
uniquement les informations que j’ai reçues d’une source 
extrêmement sérieuse, dont j’avais le devoir de tenir compte, 
que vous aviez l’intention d’occuper toute la Ruthénie, ce qui 
a beaucoup énervé nos militaires. Le ministre des honvedis 
s’est même disputé à ce sujet avec le ministre de Pologne.“ 
Răspund: „Avez-vous réellement pu croire ces intrigues et sup- 
poser mon gouvernement manquant à ce point de bon sens 
pour vouloir digérer cinq cents mille Ruthènes?”3 Csáky: „Се 
qui aurait pu nous le faire croire c’étaient vos concentrations 
militaires sur la frontière ruthène, alors que nous n’y avions 
encore que peu de forces, et le passage de l’aide-mémoire que 
vous m'avez remis le 15 mars par l’entremise de Vôrnle, dans 
lequel il était dit que vos troupes ne dépasseraient la frontière 
que si vos intérêts étaient 16565.“ Bossy: „Mais vous aviez la 
garantie de la Pologne que nous ne vous attaquerions pas. Si 
nous avions eu l’intention de le faire, nous l'aurions fait. Qui 
est-ce qui nous en aurait empêché? Csáky: „Cela n'aurait 
pas si facilement marché, nos troupes étaient 1à!“6 Bossy: „Oh, 


de acum dezmembraţi, nici organizaţiile „Sitch“ care nu străluceau destul, 
aşa încît au fost românii. 

2 Vă dau cuvîntul meu că nu un asemenea motiv m-a împins să vor- 
besc astfel. Sunt numai informaţiile pe care le-am primit de la o sursă 
extrem de serioasă, de care trebuia să [іп seama, conform căreia aveaţi 
intenţia să ocupați Rutenia, fapt care i-a enervat mult pe militarii noştri. 
Ministrul honvenzilor s-a certat chiar, pe această temă, cu ministrul Poloniei. 

3 Ati putut într-adevăr crede aceste intrigi şi bănui că guvernul meu 
nu are nici atîta bun simţ încît să vrea să înghită cinci sute de mii de 
ruteni? 

+ Ceea ce a putut să ne facă s-o credem au fost concenträrile dum- 
neavoastră militare la frontiera cu rutenii, în vreme ce noi nu aveam 
acolo decît puţine forte şi pasajul din acel aide-mémoire pe care mi l-aţi 
trimis, pe 15 martie, prin Vörnle, în care se spunea că trupele dumnea- 
voastră nu vor depăşi frontierele decît dacă vă vor fi lezate interesele. 

5 Dar aveaţi garanţia Poloniei că nu vă vom ataca. Dacă am fi avut 
intenţia s-o facem, am fi făcut-o. Cine ne-ar fi împiedicat? 

$ N-ar fi mers chiar aşa uşor, trupele noastre erau acolo! 

les risques auraient été plutôt minimes pour nous, étant donné 
la supériorité de notre armée, la différence d’étendue et la 
population qu'il y a entre nos pays et enfin le fait que vous rele- 
viez vous-même tout à l’heure que vos détachements étaient 
en fort petit nombre au début!“ Am ţinut să observ că, dacă 
nu ni se aduc mulţumiri pentru bunăvoința de саге am dat 
dovadă, o dată primejdia trecută, ar trebui cel puţin să nu fim 
provocati ca în discursul său. 

După ce îmi citeşte nota ce pregătise”, їі arăt că ea nu ţine 
socoteală de interesele noastre în Rusia subcarpatică, după 
cum ne fusese făgăduit, şi nu cuprinde, pe de altă parte, 
declaraţia solemnă promisă cu privire la respectarea frontie- 
relor. Reamintirea acordului de la Bled — chiar dacă ar fi fost 
semnat iar nu doar parafat — nu constituie decât confirmarea 
declaraţiei de neagresiune, iar nu declaraţia de respectare a 
frontierelor. Este o nuanţă, dar care nu poate fi trecută cu 
vederea. Nu vom putea proceda la desconcentrarea trupelor 
noastre decât după Ungaria. Csâky mă încredinţează că se va 
da chiar în acea zi ordinul de demobilizare a Corpului VI de 
Armată de la Debrețin. La rândul meu, îl asigur că, de îndată 
ce Comandamentul nostru militar se va fi convins că ordinul 
a fost tradus în fapt, se va lua la noi o măsură similară. Atunci 
interlocutorul meu, plin de surâsuri amabile, îmi spune că, 
după întoarcerea lui de la Roma şi Berlin, pe la începutul lui 
mai, va face la parlament un nou expozeu, de astă dată amical 
faţă de România; „vous en serez contents“2. 


-1 O, riscurile ar fi fost mai degrabă mici pentru noi avînd în vedere 
superioritatea armatei noastre, diferenţa de mărime şi de populaţie dintre 
țările noastre, şi, în fine, faptul despre care vorbeali dumneavoastră înşivă 
adineauri, că detaşamentele dumneavoastră erau puţine la număr la început! 

* Nota cuprindea următoarele puncte: 1.Guvernul ungar va respecta 
noua linie frontieră ungaro-română în acelaşi mod în care a respectat în 
trecut pe cea veche; 2.noua frontieră va fi aceea care despărţea pînă 
acum România de Cehoslovacia; 3.declaraţia de la Bled se referă şi la 
această frontieră; 4. 24 de ore după ce guvernul român va fi declarat că 
începe să revină asupra măsurilor militare ce a luat, guvernul ungar va 
proceda la retragerea măsurilor sale militare. S.guvernul ungar este 
dispus să trateze pe cale diplomatică cu guvernul român chestiunile 
decurgînd din stabilirea noii frontiere. 

2 veţi fi mulţumiţi de el 

Chemat la Budapesta de guvernul său, Bárdossy mă anunţa 
că voi fi primit a doua zi — 1 aprilie — de Csâky, care îmi 
va propune un schimb de note constatând punerea în vigoare 
prin „gentlemen's agreement“ a acordului de la Bled. Îi spun 
că acuz ре Csáky pentru că, din motive de'vanitate personală 
(Bârdossy surâde), sabotează destinderea la care lucrăm. 
Observ: „si vous aviez été nommé ministre des Affaires Étran- 
gères à sa place cet automne, vous n’auriez sûrement pas pro- 
noncé un discours comme le sien!“1 Iar surâde. Am impresia 
că пи" prea face haz pe ministrul său! 

Între timp, discursul prin care Neville Chamberlain anunţă 
garanţia franco-britanică dată Poloniei, pare să fi sucit capul 
ungurilor, după cum se vede şi dintr'un editorial al lui Pester 
Lloyd. Ei se aşteaptă acum la evenimente de mare amploare, 
în care s’ar putea să nu mai aibă acelaşi interes de a se afla în 
relaţii de destindere cu ţările vecine. Pester Lloyd scrie că noul 
climat creat de cuvântarea primului ministru britanic nu este 
prielnic politicii de apropiere între Ungaria şi vecinii ei. Cu 
alte cuvinte, ungurii se aşteaptă la izbucnirea unui război 
general din care ei ar ieşi învingători alaturi de Germania, şi 
sunt deci mai puţin dispuşi să negocieze cu vecinii. Aceasta 
este atmosfera în care decurge conversaţia mea cu Csâky. Cum 
intru la dânsul, mă întreabă dacă vin să'i aduc vestea îm- 
bucurătoare că armata română se află din nou pe picior de pace 
normal, dat fiind că Ungaria a desconcentrat corpul de armată 
de la Debrețin si a deplasat trupele де la frontiera româno- 
ruteană. Îi răspund că, după cum ştie prea bine, scopul vizitei 
mele este de a'l întreba ce răspuns are intenţia să dea propu- 
nerii noastre de a se semna acordul de la Bled — care a fost 
doar parafat — ceea ce ar înlesni tocmai şi ar grăbi descon- 
centrările în ambele ţări. Fără acest gest din partea Ungariei, 
a cărei armată se află pe picior de război, arăt că România nu 


} dacă aţi fi fost numit ministru al afacerilor străine în această toamnă, 
nu aţi fi pronunţat, desigur, un discurs ca al său! 

este în măsură să descongestioneze complet toate forţele sale, 
si s'ar mărgini eventual la oarecari deplasări de trupe, cum s'a 
procedat în Ungaria. 

Csâky îmi propune o declarar scrisă prin care ar confirma 
că acordul de neagresiune semnat la Bled a intrat în vigoare pe 
baza unui „gentlemen's agreement“, sau, dacă preferăm, să 
semneze şi să dea publicităţii numai părţile din acord mai 
atceptabile pentru opinia publică maghiară în conjunctura 
actuală. Îi arăt că prima alternativă ne'ar putea conveni, dar că 
a doua mi se pare o stranie inovaţie în relaţiile diplomatice. A se 
alege dintr’un text parafat numai unele pasaje pentru a fi sem- 
nate şi publicate ar fi într'adevăr o procedare fără precedent! 
Csâky recunoaşte că ar însemna, de fapt, a se părăsi actul parafat 
spre a se negocia altul nou, dar că ar trebui aşteptată descon- 
centrarea trupelor noastre spre a nu se da impresia că сиуегпи] 
ungar tratează „sub ameninţarea baionetelor rumâhneşti“. Îi 
răspund că declaraţia ce ne'a fost făgăduită şi asupra căreia 
stăruim ar înlesni efectuarea desconcentrărilor noastre reci- 
proce, dar că interlocutorul meu socoteşte că o atmosferă 
prielnică tratativelor nu ar putea fi creată decât după descon- 
centrările din ambele ţări. Până la urmă Csâky admite ca des- 
concentrarea trupelor române să aibă loc după ce guvernul din 
Bucureşti se va fi convins că armata ungară a fost demobilizată. 

Asupra schimbării de atitudine a guvernului din Budapesta 
în ceea ce priveşte acordul de la Bled, Csâky îmi dă următoa- 
rea explicaţie: „Evenimente mari sunt în curs pe marea scenă 
internaţională şi nu este surprinzător că poziţii luate într'o zi 
trebuiesc modificate a doua zi, din cauza împrejurărilor.“ Este 
un mod aproape direct de a declara că ungurii preferă să ter- 
giverseze spre a nu lua nici un angajament cât timp situaţia 
generală nu este limpezită şi grupările de forte în Europa nu 
sunt precis conturate, spre a lăsa poarta deschisă pentru spe- 


ranţele sau iluziile lor. 
> * + 


Chemat telegrafic la Bucureşti, spre a referi asupra situaţiei, 
sosesc în ţară la 3 aprilie.. Lungi întrevederi şi discuţii cu 

Gafencu şi Armand Călinescu. Stabilim împreună să cer 
guvemului ungar fie o notă în sensul indicat mai sus, fie un 
schimb de scrisori — în sensul propunerii lui Csâky — 
atestând intrarea în vigoare a acordului de la Bled. Printre alte 
chestiuni examinate este şi o formulă anglo-franceză tinzând la 
garantarea independenței şi integrjţăţii teritoriale a României, 
cu condiţia să lărgim erga omnes (adică şi faţă de o agresiune 
germană) angajamentul prevăzut în alianţa noastră cu Polonia 
(care prevede numai cazul unui atac rusesc). Sunt consultat şi 
eu. Cretianu mă ia la o parte ca să'mi recomande să'mi cân- 
tăresc bine răspunsul, deoarece părerea mea „a beaucoup de 
poids auprès де Gafencu“!. Arăt că nu putem refuza o garantie 
de sprijin anglo-francez în caz de primejdie: „dacă cineva îmi 
declară pe stradă că, în eventualitatea că aş fi atacat, îmi va sări 
în ajutor, nu pot refuza.“ Totuşi trebuie păzite toate angaja- 
mentele şi toate formele spre a nu părea că vrem să provocăm 
Germania, cu care trebuie păstrate cele mai bune raporturi şi 
de care nimic nu ne desparte atâta timp cât nu are intenţia de 
.a ne domina politic şi de a ne acapara economic. Pentru a con- 
trabalansa gestul anglo-francez, guvernul german nu ar avea 
decât să ne garanteze, la rândul său, că ne'ar apăra în cazul 
unei agresiuni ruseşti. Gafencu emite altă formulă, anume ca 
Parisul şi Londra să accepte ca garanţia reciprocă româno- 
polonă să fie extinsă numai spre a acoperi agresiunile săvârşite 
de „vecini comuni“ (тїзїї şi ungurii). În caz de refuz, el crede 
că este mai bine să renuntäm la garanţia anglo-franceză. Eu aş 
prefera ca polonii să nu se învoiască eventual cu formula lui 
Gafencu, decât să fim noi aceia care, faţă de Istorie, respingem 
mâna întinsă de traditionalele puteri prietene ale ţării noastre. 
Gafencu — susţinut de Creţianu — vrea să evite cu orice chip 
orice atitudine putând fi socotită la Berlin drept o provocare. 
Gafencu se plânge amarnic de ceea ce numeşte „bomba lui 
Tilea“ care, prin declaraţia sa privitoare la „ultimatumul eco- 
nomic german“, a provocat în mod inutil guvernul din Berlin. 
„Nous étions décidés de le rappeler“ — îmi destăinuieşte el — 


1 are multă greutate pe lîngă Gafencu 

„et vous avez failli aller à Londres. Тош était arrangé mais au 
dernier moment, le roi n’a pas voulu se débarrasser de Tilea, 
qui représente à ses yeux la jeunesse transylvaine.“! Călinescu 
si Gafencu mä coplesesc cu felicitäri pentru activitatea mea la 
Budapesta. Le räspund cä nu väd de ce, cum nu le pot aduce 
vreun rezultat bun. „Lasă, că te lupti bine cu ungurii“, îmi 
spune primul-ministru. Colegii care'mi citesc rapoartele şi tele- 
gramele îmi arată, de asemenea, prietenească preţuire. Meri- 
tate sau nu, aceste cuvinte de laudă mă îmbărbătează în 
misiunea ingrată ce'mi revine. 


ж 


Întors la Budapesta la 6 aprilie, sunt rugat îndată de Csâky 
să trec să'l văd la minister. El îmi remite un text de notă diferit 
ca redactare de cel propus de mine. În loc de „guvernul ungar 
va respecta frontiera română“, găsesc fraza: „guvemul ungar 
a dat ordin trupelor sale, încă de la începutul ocupării Rusiei 
subcarpatice, de a respecta, tot atât de scrupulos ca în trecut, 
toate frontierele României.“ Observ lui Csáky că una este 
pentru un guvem a declara că va respecta o frontieră — ceea 
ce implică un element juridic şi politic — şi alta este de a da 
armatei ordinul de a o respecta — ceea ce are un caracter mai 
mult tehnic militar. Se dă apoi impresia că este vorba de trecut: 
timpul ocupării unui ţinut. Csâky mă asigură însă că este vorba 
si de viitor. Îi adaug că voi referi guvernului şi, dacă formula 
sa este acceptată, vom răspunde de primire şi se vor publica 
simultan notele. Vorbind despre tonul presei budapestane fatš 
de România, îl compar cu răbdarea şi demnitatea ziarelor 
noastre când amintesc de Ungaria. Interlocutorul meu recu- 
noaşte că spiritele sunt aprinse în Ungaria, mai ales din cauza 
agitaţiilor venind din străinătate, fiecare grup de puteri căutând 
să câştige ţările mai mărunte spre blocurile lor. Îi observ că, în 
ceea ce priveşte România, ea nu are nevoie să adere la blocuri 
de state, nesimţindu-se ameninţată din пісі o parte: cu 


1 Eram hotărâți să-l chemăm înapoi si era cît pe ce să plecaţi la Londra. 
Totul era aranjat dar, în ultima clipă, Regele n-a vrut să se debaraseze 
de Tilea care, în ochii lui, reprezintă tinereţea transilvană. 

Germania avem raporturi foarte bune, consfinţite prin recenta 
convenţie economică, cu Polonia şi Iugoslavia suntem legaţi 
prin alianţă, cu Ungaria şi Bulgaria prin pacte de neagresiune. 
Nu avem deci de ce ne teme. Cât despre Ungaria — adaug eu 
— se ştie, la Londra ca şi la Paris, că ea este irevocabil legată 
de Axa Berlin-Roma şi, astfel fiind, nici Anglia nici Franţa nu 
caută s'o despartă de aliaţii ei. Csâky pare cam jenat dar nu 


contestă cele ce'i spun. 
ж 


La 8 aprilie, ne întrunim, colegii din Înțelegerea Balcanică, 
la Pipinelis, spre a examina grava situaţie ce se desenează în 
părţile noastre ale Europei, în urma debarcării trupelor italiene 
în Albania şi a ocupării capitalei Tirana. Rasici ne spune că 
guvernul său а fost informat de italieni că sunt hotărâți să izgo- 
nească pe Zog, până acum protejatul lor, spre a impune naţiunii 
albaneze un regim sub protectoratul Romei. Vitejii albanezi 
au luptat şi rezistat cât au putut. Suntem în faţa unei flagrante 
violări a statu quo-ului în Adriatica, consfințit în acordul italo- 
iugoslav din martie 1937, ca şi în acordul italo-englez care 
prevede respectarea statu quo-ului în Mediterana orientală la 
est de meridianul 19 care trece prin Corfu. Pipinelis pare îngri- 
jorat, căci Corfu i se pare direct ameninţat de Italia. După ulti- 
„mele ştiri ce a primit, Zog şi'ar fi căutat adăpost în Grecia. 
Întrebăm pe Raşici ce atitudine se adoptă la Belgrad. Ne spune 
că lugoslavia va rămâne neutră, deoarece Ciano ar fi dat „ga- 
ranfiile cele mai categorice că toate interesele iugoslave vor fi 
respectate în Albania“. Care interes, anume? Nici el, nici 
Andrici, noul ministru la Berlin (viitorul meu coleg în acel 
post), în trecere prin Budapesta, nu sunt în măsură să ne 
lămurească. Amândoi sunt de părere că Iugoslavia se află acum 
complet blocată de Germania şi Italia şi, ca atare, în imposi- 
bilitatea de a reacţiona chiar în cazul unui război general. 
Pipinelis este convins că, în orice eventualitate, Anglia va 
apăra Grecia. Spre a'şi afirma dependenţa de axa Berlin-Roma, 
Ungaria declară că se retrage din Societatea Naţiunilor. 

. Situaţia internaţională devine din ce în ce mai gravă. 
Colegul englez Knox îmi spune că este sigur de iminenta unui 

conflict mondial, în care trebuie, în interesul ei, ca România 
să fie alături de Anglia şi de Franţa. La Bucureşti se caută cu 
grijă să nu se provoace inutil pe Hitler. Agenţia Rador dez- 
minte ştirea despre un ultimatum economic german, lansată 
de Tilea la Londra, şi Gafencu cere tuturor legatiilor noastre 
să dea o cât mai largă publicitate acestei dezminţiri, adăugând 
că negociatorul german Wohlthat nu a depăşit niciodată cadrul 
unor tratative comerciale de la stat la stat. Pe de altă parte, 
Armand Călinescu şi Gafencu au trimis la Londra şi Paris pe 
Creţianu spre a se informa despre stadiul în care se află ches- 
tiunea garantiilor ce ar fi vorba să ni se acorde. La întoarcerea 
sa spre ţară, unde va raporta primului ministru şi ministrului 
de externe rezultatul misiunii sale de informare, Cretianu se 
opreşte la Budapesta spre a mă pune şi pe mine la curent. Îmi 
spune că a fost primit, la Londra, de Halifax. Acesta a râs 
homeric când i s'a arătat textul notei ce mi'a adresat Csáky la 
6 aprilie. „În loc de a vi se da o asigurare privind respectarea 
frontierelor“, a spus el „vi se comunică doar un ordin «tehnic» 
dat trupelor.“ Halifax ar fi dorit să lărgim pactul nostru cu 
Polonia erga omnes, astfel ca să intre în vigoare şi faţă de Ger- 
mania. Beck i'a arătat însă că aceasta este o chestiune pe care 
o va trata direct cu noi, dar că „nu a fost sesizat încă de guver- 
nul din Bucureşti“. Speranţa ministrului de afaceri străine al 
Poloniei ar fi ca România să deschidă chestiunea, astfel ca să 
nu apară că guvernul din Varşovia este acela care caută încer- 
cuirea Germaniei. Pe de altă parte, Halifax a promis o garanţie 
unilaterală a Angliei pentru România şi Grecia, care se va 
adăuga unei garanţii similare din partea Franţei. Din punctul 
de vedere practic, a observat el, ne îndeamnă să ajungem la o 
înţelegere cu polonezii, şi aceasta în propriul nostru interes, 
căci, dacă vom fi atacați de Hitler, numai Polonia şi Rusia ne'ar 
putea veni efectiv în ajutor, pe când flota britanică nu ar putea 
decât sări în ajutorul Greciei. Ce naiv pare acest raţionament 
` în lumina celor ce aveau să se întâmple. Polonezii nu au putut 
rezista decât câteva zile germanilor şi şi'au căutat adăpost în 
România, iap Rusia piănuia de pe atunci ulterioara cotropire a 
țării noastre ! 

La Paris, directorul nostru politic a fost primit la Daladier. 
Acesta ar fi vrut să încheiem un pact în patru, Franţa, Anglia, 
România şi Polonia, dar s'a arătat dispus să accepte şi ideea 
unei garanţii unilaterale. Admite că, în septembrie, în atitu- 
dinea lor faţă de nenorocita Cehoslovacia, „les Polonais ont 
été ignobles!“1 (sic). Nu are nici o încredere în Iugoslavia si 
acuză vehement pe Stoiadinovici. La Quai d'Orsay, secretarul 
general, Léger, a spus lui Creţianu că germanii n'ar putea duce 
războiul mai mult de trei luni fără petrolul nostru. 

În concluzie, Cretianu a câştigat impresia că atitudinea 
apresivă germano-italiană ar fi un bluff! Atât germanii ca şi 
italienii si’ar da seama că pentru fiecare milion pe саге'1 chel- 
tuiesc în înarmări, îi corespund alocaţii anglo-franceze de zece 
sau o sută de milioane. De aceea ar fi resemnati la gândul unei 
conferinţe internationale care să statorniceascä statu quo şi să 
limiteze armamentele. În vederea acelui angajament intematio- 
nal, germanii şi italienii se grăbesc să ocupe poziţiile relativ 
lesne de luat, cum sunt: Boemia, Memel sau Adbania. Ce nai- 
vitate şi ce orbire, de care mai era să dea dovadă bietul Neville 
Chamberlain când, în ajunul ocupării Norvegiei de către arma- 
tele lui Hitler, exclama: „The Germans have missed the bus!“? 
La Paris, ca şi la Londra, se păstrează, aşadar, speranţe de 
pace, mai ales în urma apelului adresat de Mussolini lui 
Chamberlain. Dar dacă este să fie război, persistă în ambele 
capitale credinţa nezdruncinată că victoria finală va fi de partea 
aliaţilor occidentali. 

În aceeaşi ordine de idei, Pipinelis îmi destăinuieşte că ar 
regreta o garanţie oficială engleză dată Greciei, căci ea i-ar 
compromite ţara faţă de Berlin şi Roma. Cu atât mai mult cu 
cât, şi fără garanţie, Anglia va apăra, în orice împrejurare, 
Grecia. Halifax a declarat la Roma că integritatea teritorială a 
Greciei este un interes primordial al Angliei şi că ea ar intra 
în război dacă italienii ar ocupa Corfu. Ministrul din Anglia în 
Sofia a încunoştiinţat despre aceasta guvernul bulgar. 


1 polonezii au fost ignobili 
2 Germanii au pierdut trenul! 

La 13 aprilie, Chamberlairi anunţă la Camera Comunelor 
că, în eventualitatea în care România şi Grecia ar socoti vital 
să intre în luptă cu toate forţele naţionale pentru apărarea inde- 
pendenţei lor, Anglia şi Franţa le'ar veni în ajutor. Daladier 
face la Paris o declaraţie identică în faţa parlamentului. În 
aceeaşi zi — şi, probabil din acel motiv — Csâky pronunţă 
un discurs conciliant faţă de România, dar anunţă ieşirea 
Ungariei din Societatea Naţiunilor. Două zile după aceea, la 
15 aprilie, Roosevelt adresează un mesaj lui Hitler şi Musso- 
lini, propunându-le un armistițiu pe zece ani, o conferinţă de 
dezarmare şi una economică. Altă iluzie anglo-saxonă! 

Colegul meu englez, Knox, vine să'şi ia rămas bun de la 
mine, fiind rechemat la Foreign Office. Este convins că 

"războiul mondial bate la uşă: cel mai târziu la toamnă. Regretä 
slăbiciunea lui Chamberlain care ar fi trebuit să ordone 
bombardarea flotei italiene în drum spre Albania. Mussolini 
s'ar fi retras ruşinat, şi poate ar fi fost spânzurat de ai săi, 
„which would not have been a great loss to anybody“!. Hitler, 
crede Knox, nu s'ar fi umit din loc, iar dacă s'ar fi mişcat, 
războiul s'ar fi desfăşurat în conjunctura cea mai favorabilă, 
lumea întreagă fiind indignată contra dictaturilor. 

La un dejun dat de Orlowski în onoarea lui Knox, soţia lui 
Nelky (cumnat cu Imrédy), iugoslavă de naştere, îmi destäinu- 
ieşte că la Belgrad opinia publică este în unanimitate contra 
axei Berlin-Roma, cu singura excepţie a Principelui Regent, 
Paul, care „plus rusé qu’intelligent, essaie de louvoyer'2. Co- 
legul iugoslav îmi anunţă apropiata sosire la Veneţia a şefului 
său, Сілёаг-МагКоуіё, cu scopul de a discuta, împreună cu 
Ciano, posibilitatea unei apropieri de Ungaria, țelul urmărit la 
Roma — dar nicidecum la Berlin — fiind formarea unui bloc 
satelit Budapesta-Belgrad-Sofia. Pipinelis îmi relatează o 
convorbire a sa cu Remeny-Schneller, ministrul finanţelor, 
care l-a asigurat că guvernul ungar îşi va da toate silintele 


1 ceea ce n-ar fi fost o prea mare pierdere pentru nimeni 
2 mai degrabă viclean decît inteligent, încearcă s-o scalde 

pentru a rămâne neutiu în caz de conflict, căci dacă ar fi silit 
să se declare, ar interveni de partea axei Berlin-Roma, sortită 
înfrângerii, şi s’ar repeta astfel greşeala din 1914. 

La o masă la consilierul englez Gascoigne (viitor ambasador 
la Moscova), Daisy Kârolyi (născută Wenkheim) este indig- 
nată de lipsa de omenie a italienilor, care au detronat pe Zog 
a doua zi după ce Regina Geraldine născuse un băiat. Geral- 
dine (născută Apponyi) a fost foarte demnă şi a refuzat 
adăpostul ce i se oferea la Legația Italiei. Knox, şi el de faţă, 
ne spune că.Principele Paul a încredinţat pe Campbell, minis- 
trul Angliei la Belgrad, că Iugoslavia nu va participa în nici un 
caz activ la război de partea adversarilor Angliei. Adică, 
explică Knox, o alianţă cu „cei doi caporali, vulgari şi ridi- 
coli“ nu prea atrage pe aproape nimeni. 


* 


Dejun plăcut — deşi puţin anacronic — la Arhiducele Iosif 
şi Arhiducesa Augusta. Stau la masă alături de fiica lor, Arhi- 
ducesa Magdalena. Foarte simpatică, cu înclinări artistice — 
pictează şi sculptează — dar cam „unterdruckt“! de „Frau 
тата“2, Ar fi vrut să trăiască în secolul al XV-lea, sau ре 
vremea lui Carol Quintul si François I, amândoi strămoşii ei. 
Îi atrag atenţia că n'ar fi avut odaie de baie. Râde şi renunţă 
atunci la epoca aceea, dar se plânge de cea actuală. Arhidu- 
cele Iosif îmi arată un tablou al unui fost castel al său din Slo- 
vacia: „J'espère qu'il me reviendra prochainement“. Adaugă 
însă că, deşi feldmareşal care a comandat armate în timpul 
războiului, este cu totul opus unui поо conflict armat şi 
doreşte din tot sufletul ca Ungaria să poată rămâne neutră. Lui 
Knox îi spune că, în împrejurările de faţă, o acţiune revizio- 
nistă ungară contra României ar fi o nebunie. Arhiducesa 
Augusta este revoltată la gândul că Zog, fost căprar în armata 
austro-ungară, a putut urca treptele unui tron. Îi răspund că 


1 dominată 
2 doamna mamă 
3 sper că-mi va reveni în curând. 

şi şahul Persiei — Reza Pahlavi — este un fost cäprar, şi că, 
‚де altfel, trăim їп era căprarilor: Hitler, Mussolini. 


* 


Knox era detestat de unguri si, la plecarea sa (25 aprilie), 
contrar protocolului, n'a fost nimeni de la Ministerul de 
Externe sä’1 salute la gară. Numai noi, miniştri aliaţi, eram de 
faţă. O manifestaţie ungară — îmi spune un coleg — contra 
omului care i-a cunoscut prea bine şi i-a descris la Londra aşa 
cum sunt. Rasici, aflat printre cei prezenţi, îmi spune că Csâky 
a recunoscut faţă de dânsul că la Roma, unde a fost, ca şi la 
Veneţia (vizita lui Cincar-Markovi€) s'a evidenţiat imposibi- 
litatea pentru lugoslavia, aliată a României, de a semna singură 
un pact cu Ungaria. Ar fi exprimat lui Mussolini dorinţa 
Ungariei de a vedea Iugoslavia, puternică înăuntru şi în afară, 
asigurând că va împiedica, pe cât îi va sta în putinţă, destră- 
marea sau slăbirea unităţii ei! „Vorbea ca un cocoşel.mic şi 
îngâmfat“, încheie Raşici râzând, „tonul său ridicol nepotri- 
vindu-se cu slaba lui însemnătate pe eşicherul european. Voia 
să apară ca protectorul ţării mele! Un altul l-ar fi repezit, eu 
însă l-am lăsat să se rätoiascä ca să aflu ce gândeşte.“ 

La 28 aprilie, discursul lui Hitler, prin care refuză propu- 
nerea de conferinţă a lui Roosevelt, denunţă acordul naval . 
anglo-german şi pactul de neagresiune germano-polon şi 
indică drept singură piedică pentru realizarea frontierei 
comune polono-maghiare pe „cea mai de seamă personalitate 


românească. (Carol)“. 
* 


La 28 aprilie, înaintam Ministerului nostru al Afacerilor 
Străine următorul raport, privitor la obiectivele urmărite de 
Guvernul ungar în legătură cu Mica Înţelegere: . 

„Din ceasul în care Italia, având nevoie de un punct de ple- 
care pentru politica ei central-europeană, a întins o mână prie- 
tenească Ungariei «mutilate» guvernul din Budapesta a căutat, 
cu ajutorul celui din Roma, să zdrobească unitatea Micii 
Înţelegeri, spre a se putea folosi de împrejurări pentru reali- 
zarea treptată a näzuintelor sale revizioniste. 

Întrucât presiunea germană indica putinţa unui succes revi- 
zionist în direcţia Cehoslovaciei, guvernul din Praga a fost 
pecetluit ca «duşman nr. 1» al Ungariei, încercându-se ruperea 
blocului Micii Înţelegeri în detrimentul lui. Am asistat astfel 
la nenumăratele «avansuri» făcute României şi Iugoslaviei 
pentru a le desolidariza de aliata lor. «Cu România şi cu lugo- 
slavia aş semna oricând orice pact», spunea Kânya vara 
trecută, «cu condiţia să nu fiu silit a mă lega şi de Ceho- 
slovacia». Astfel s'a putut ajunge la încheierea acordului de la 
Bled, în speranţa că guvernele din Bucureşti şi Belgrad ar 
putea fi îndemnate să părăsească Praga în voia soartei. 

Desfăşurarea evenimentelor a îngăduit Budapestei să'şi 
îndeplinească aspiraţiile teritoriale la nord fără ca Ceho- 
slovacia să fie atacată militäreste şi fără ca pactul Micii Înţele- 
geri să aibă prilejul de a fi pus în aplicare. Din acel moment, 
«duşmanul nr. і» urma să fie România şi, deodată, s'a consta- 
tat reaua voinţă a Budapestei pentru punerea în vigoare a acor- 
dului de la Bled. Adversitatea s'a dovedit apoi prin campania 
violentă a presei, precum şi prin mobilizarea trupelor maghiare 
la frontiera noastră, datorită unei greşite interpretări a relaţiilor 
româno-germane. 

...Сапа semnarea convenției comerciale cu Germania а 
dovedit în mod concret reala situaţie a legăturilor noastre cu 
Reichul, tonul Budapestei s'a mai domolit. Acţiunea a trecut 
de pe planul «sonor» al discursurilor, articolelor de ziar şi al 

' măsurilor militare zgomotoase, pe acela, mai tăcut, al intrigi- 
lor politice. Metoda întrebuințată pentru izolarea Cehoslova- 
ciei era acum folosită în vederea încercuirii României. 

Deoarece Ungaria nu poate arunca priviri spre Moscova, 
mai ales după ruperea relaţiilor diplomatice, din cauza alipirii 
de аха Berlin-Roma, ...toate resursele diplomatice ale guver- 
nului din Budapesta au drept scop despărţirea Belgradului de 
Bucureşti. Pentru aceasta se pune în mişcare întregul arsenal 
de ispite al «Axei» mai ales acel al Italiei. Se nădăjduieşte că, 
în măsura în care lugoslavia se va lăsa mai prinsă de mrejile 
prietenilor adriatici, se va "lăsa mai repede atrasă şi spre 
amicitia maghiară, căreia să-i sacrifice şi vechea si încercata 
alianță românească. 

Socoteala pare însă să fi fost greşită şi manevra încurcată nu, 
a izbutit. Atât cu prilejul întrevederilor dintre Mussolini, Teleki 
şi Csáky, cât şi în timpul conversatiilor Cinéar-Markovië-Ciano 
de la Veneţia, s'a luat act de voinţa neşovăită a guvernantilor 
iugoslavi de a nu nesocoti litera acordurilor ce'i leagă de 
România. După cum rezuma situaţia ministrul afacerilor 
străine ungar unor colegi ai mei: «Ungaria este gata să sem- 
neze oricât de curând orice pact cu Iugoslavia, renunțând la 
toate condiţiile ce pusese la început, Italia este adânc doritoare 
de a vedea încheiat un pact Belgrad-Budapesta, dar Iugoslavia 
-refuză să semneze orice instrument separat din cauza alianţei 
ei cu România.» 

Nădejdilor trezite, în opinia publică maghiară de întâlnirea 
din Veneţia, căreia i se atribuia o semnificaţie deosebită după 
vizita ungară la Roma, primul ministru Teleki le-a pus capăt 
într'o cuvântare în care a spus: «cu toţii avem aceleaşi visuri, 
din nenorocire însă nu putem trăi în vis, ci în realitate». lar. 
Csâky a scris personal un comentariu 'al comunicatului oficial 
privitor la întrevederea din Veneţia pe care l-a publicai în 
prima coloană a ediţiei de seară a ziarului Pester Lloyd din 
24 aprilie, şi din care extrag paragraful esenţial: «Punctul de 
vedere al Ungariei faţă de comunicatul din Vencţia este urmă- 
torul: Ungaria, plină de cea mai mare răbdare şi ţinând sc.una 
pe de o parte de conjunctura actuală favorabilä, din toate punc- 
tele de vedere, dezvoltării perfectei încrederi cu lugoslavia, 
precum şi pe de altă parte de progresiva întărire a factorilor 
ce leagă cele două ţări, va folosi şi ea toate posibilităţile între- 
deschise de desfăşurarea atât de fericită a legăturilor dintre 
Belgrad, Berlin şi Roma. Se pare că poporul Iugoslaviei їп[е- 
lege tot mai bine dorinţa Ungariei de a vedea statul iugoslav 
întărit înăuntru cât şi în afară, în cadrul raporturilor sale diplo- 
matice actuale. În timpul acestui proces de consolidare suntem 
dispuşi a da dovadă, faţă de personalităţile de frunte ale lugo- 
slaviei, de tactul necesar, pe care poziţia noastră actuală ni'l 
îngăduie. Astfel vom da putinţa lugoslaviei de a ajunge ca noi, 
după apropierea spirituală în toate domeniile, la o înţelegere 
sinceră între cele două state.» 

__ Cuvântul de ordine pare deci a fi următorul: dat fiind alianţa 
'româno-iugoslavă, guvernul din Budapesta va avea tactul 
necesar faţă de obligaţiile personale ale şefului de stat iugoslav 
spre a nu stărui asupra semnării unui pact maghiaro-iugoslav 
multumindu-se deocamdată cu adâncirea de fapt a legăturilor: 
dintre cele două ţări.“ 


* 


La întoarcerea sa din Berlin (de unde — după câte îmi 
spune Argetoianu — a plecat cu impresii optimiste în ceea ce 
priveşte intenţiile lui Hitler faţă de România), Gafencu s'a oprit 
la Paris. De acolo îmi telegrafiază să vin să’l întâlnesc la Vene- 
ţia spre а mă pune la curent cu rezultatele călătoriei sale şi a 
айа de la mine adevărata poziţie a guvernului din Budapesta. 
Sosesc aşadar î în Veneţia la 3 mai şi trag, ca de obicei, la 
„Daniele“. Până la sosirea ministrului de externe, rătăcesc prin 
ulițele vechi si visătoare, atât de scumpe mie. Am şi prilejul 
de a vizita la Са’ d'Oro splendida expoziţie Veronese. А doua 
zi, coboară din tren Gafencu. Îmi spune impresiile pe care mi le-a 
cules în timpul călătoriei sale, în cursul plimbării noastre la 
Lido şi a unei mese la restaurantul „La Fenice“. Pe seară, mă 
întorc cu dânsul în „Simplon“ şi pornim spre Iugoslavia. Con- 
versaţia continuă în vagon. Îmi dă de citit rezumatul convor- 
birii pe care a avut-o cu Hitler. Acesta i-a declarat că tot ceea 
ce cere României este respectarea convenției comerciale 
încheiate, să ne abținem a transforma angajamentul unila- 
teral de garantie ce l-au luat faţă de noi Anglia şi Franţa їп 
angajament bilateral, şi să nu ne legăm de Uniunea Sovie- 
tică. Despre unguri, Hitler afirmă că nu le-a promis nimic şi 
că, chiar aşa, li s'a acordat prea mult. „Am spus lui Horthy 
şi lui Teleki, şi acum în urmă lui Csâky, care au stat cu toţii 
pe fotoliul în care şezi dta acum“, a adăugat Fiihrerul, „că 
nici populaţia germană din România, nici aceea din lugoslavia, 
nu vor să se întoarcă sub stăpânirea maghiară şi că eu, în 
Europa centrală, fac politica germanilor mei!“ Hitler s'a 
întreţinut cu Gafencu în mod curtenitor, foarte direct, şi cu 

oarecare aparenţă de sinceritate. L'a lăsat pe Gafencu să 
expună timp de un sfert de ceas politica României, apoi a pe- 
rorat o oră întreagă. Ribbentrop i-a vorbit în acelaşi sens, 
bineînţeles, dar mai pe larg. Găring, în schimb, a fost destul 
de neplăcut. A avut aerul să dea României avertismentul de a 
nu adera la politica de încercuire a Germaniei, de unde nu...! 
La urmă, a părut că se îmblânzeşte. În Essener Nationalzei- 
tung, căruia i'a acordat un interviu, i s'a atribuit declaraţia că 
în nici o împrejurare România nu ar intra într'o coaliţie 
îndreptată împotriva Germaniei. Gafehcu a autorizat pe Tilea 
să dezmintă această pretinsă declaraţie, care ar fi putut dăuna 
atmosferei favorabile de care ne bucuram la Londra. „Tilea a 
procedat însă «à la Sibiu»“, îmi spune Gafencu, „şi a dezmintit 
întregul interviu, de unde un articol al aceluiaşi ziar, intitulat 
«Herr Tilea lügt schon wieder!»1“ 

La Bruxelles a găsit pe Leopold al III-lea domic de a convoca 
o conferinţă a puterilor mijlocii şi mici. Gafencu mi l’a descris 
pe acest tânăr suveran ca pe „un om serios şi un cap politic“, 
o judecată dezmintitä însă de istorie! Gafencu a părut deosebit 
de satisfăcut de şederea sa la Londra, unde îmi arată că a fost 
călduros primit de toţi. „Cu Halifax, pot spune că m'am şi 
împrietenit“, adăugă Gafencu, încântat! Personalitätile cu care 
s'a întreţinut au părut că înţeleg dificultatea poziţiei guvemu- 
lui din Bucureşti pe planul politicii externe. Ca în trecut, engle- 
zii au stäruit din nou ca să extindem prevederile pactului nostru 
cu Polonia — care nu se referă decât la primejdia rusă — erga 
omnes (adică „erga germaniam“)2. Gafencu a argumentat că, 
în realitate, pactul este un erga omnes, dar că „aranjamentul 
tehnic nu prevede decât ipoteza rusă“. Nimic nu exclude însă 
ca, la un moment prielnic, să se poată prevedea şi alte „ipo- 
teze“. Nu аг fi însă politic de a se provoca în mod inutil 
Germania, în conjunctura actuală, punct de vedere înţeles de 
Halifax. Gafencu pare convins că Londra se pregăteşte să 
încheie pacte cu Ankara şi Moscova. 


! Domnul Tilea a minţit din nou! 
2 faţă de germani 

La Paris, ca şi la Roma, conversațiile au decurs în mod 
extrem de armonios, îmi spune Gafencu. Mussolini i-a declarat 
categoric: „Transilvania este românească şi nu este admisibilă 
o revizuire teritorială. Există doar o problemă minoritară pe 
care încercaţi s'o aplanati.“ Desfăşurările ulterioare erau să 
arate cât de putin s'a ţinut „Ducele“ de această declaraţie a sa! 
Gafencu a răspuns că ne străduim să rezolvăm cât mai bine 
problema minoritară, dar din interior, căci nu putem recu- 
noaşte „un droit de regard“! guvernului din Budapesta, atât de 
iremediabil vrăjmaş nouă. Mussolini regretă că ne-am învoit 
cu o garanţie unilaterală a Angliei şi a Franţei „care miroase 
a protectorat“. | 

Ajunşi în gara Ljubliana, ne despärtim, Gafencu pentru a 
se duce la Belgrad, iar eu pentru a mă întoarce la post. 


* 


Am prilejul sä’1 reväd pe Gafencu în mai, la Bucureşti, unde 
am stat două săptămâni pentru a asista la ultimele momente ale 
tatălui meu, încetat din viaţă la 15 mai. Ministrul nostru de 
externe îmi destăinuieşte că din vizita sa la Belgrad s'a întors 
cu impresia că guvernul iugoslav ar dori să se retragă din 
Înțelegerea balcanică, invocând pretextul încheierii acordului 
anglo-turc, care ar contraveni principiului esenţial al Înţele- 
gerii, acesta excluzând aderarea la blocurile Marilor Puteri. 
Gafencu speră că a izbutit să'1 convingă ре Cinéar-Markovië 
că acordul anglo-turc nu priveşte decât politica mediteraneană 
a Turciei, iar nu ipostaza ei de putere balcanică. Tot grija Bel- 
gradului de a se pune bine cu axa Berlin-Roma! 

Întors la Budapesta (22 mai), găsesc la Raşici aceleaşi îngri- 
jorări cu privire la pactul anglo-turc, îngrijorări pe care le crede 
împărtăşite şi la Athena. Pipinelis nu ştie însă nimic despre 
aceste pretinse „îngrijorări“ ale guvernului său. Îmi arată că 
Athena este legată de Ankara nu numai pentru cele „balca- 
nice“ ci şi pentru cele „mediterane“. 

* 


1 dreptul de a supraveghea 

Propaganda revizionistă ungară continuă, deşi Csâky susţine 
că se ocupă numai de ameliorarea situaţiei minorităţii 
maghiare din Ardeal. Într'un discurs la Cameră, Gafencu 
declară că „nici o mare putere nu încurajează revizionismul 
unguresc“, şi că „nu luăm angajamente noi exteme în ches- 
tiunea minoritară“. Prietenul meu Christian de Charmasse, 
însărcinatul cu afaceri al Franţei, îmi spune că, bazându-se pe 
propunerea lui Halifax de a se căuta dezlegarea problemelor 
actuale prin negocieri, Barcza, ministrul Ungariei la Londra, 
a expus ministrului de externe britanic revendicările ungare 
asupra Transilvaniei, rugându-l să înlesnească măcar solu- 
tionarea chestiunii minoritare. De la Foreign Office s'a răspuns 
în scris lui Barcza că pentru guvernul britanic nu există pro- 
blemă teritorială a Transilvaniei, iar că pentru a se examina 
temeinicia plângerilor privitoare la ан ar fi necesare 
unele precizări. 

ж 


La sfârşitul vacantei de vară, trec la Bucureşti la minister. 
Directorul politic Creţianu, plin de laude pentru activitatea 
mea, îmi spune că mă aşteaptă curând „les plus hautes fonc- 
tions“!: o ambasadă sau una din legatiile mari încă înainte de 
sfârşitul anului. Apoi îmi spune că primul ministru Armand 
Călinescu mă roagă să asist la o conferinţă a şefilor de post 
din capitalele importante la care va lua parte împreună cu 
Gafencu. Conferinţa are loc la 25 iulie. Sunt de faţă, în afară 
de mine, Radu Cretescu (Berlin) şi Filotti (Sofia) iar din admi- 
nistratia centrală George Grigorcea, Cretianu şi Davidescu. 
Călinescu ne cere la toţi să”i referim asupra situaţiei din sec- 
torul nostru. Crufescu spune că nu crede în izbucnirea räzb6- 
iului deoarece sunt 9 şanse din 10 ca germanii să fie bătuţi şi 
astfel fiind, Hitler, care şi-ar da seama de situaţie, nu are 
interes să declanşeze catastrofa. Ce este drept, adaugă el, nici 
Hitler nici Ribbentrop nu sunt destul la curent cu realităţile, pe 
dipl тарі străini nu'i văd niciodată, iar informaţiile din presa 
străină le sunt tendenţios rezumate de Dietrich. De ruşi par să 


1 cele mai înalte funcţii 

nu se teamă deloc. Pe tot întinsul Germaniei au loc necontenit 
mari mişcări de trupe, ceea се pare să infirme asertiunea lui 
Cruţescu că Hitler nu se gândeşte la război. El, Crutescu, nu 
poate vedea niciodată pe Ribbentrop şi nu este primit decât de 
Weizsâcker. Nu а putut întâlni пісі ре Göring, cu toate că i-a 
solicitat o audienţă în patru rânduri. Pe de altă parte, nici 
ambasadorul Angliei, Neville Chamberlain, nu'i acordă pri- 
lejul unor întrevederi lui Cruţescu şi acesta nu poate avea 
contact decât cu consilierul ambasadei. Ciuţescu regretă 
garanţia franco-engleză ce ni s'a dat — şi care ne compromite 
la Berlin — ca şi tonul presei noastre, atât de ostil faţă de Ger- 
mania. Părerea lui este că ar trebui să ne închidem în casă „ca 
melcul“, spre a nu provoca Reichul, căci în caz de conflagrație 
n'avem decât de pierdut. 

Venind rândul meu să vorbesc, arăt că ungurii sunt legaţi cu 
totul de axa Berlin-Roma. Dacă germanii nu ne atacă, vor 
rămâne şi ungurii neutri. Dar dacă germanii caută să ajungă la 
petrolul nostru cu forţa, ungurii se vor oferi să constituie avan- 
garda lor de atac în Transilvania. Ataşatul militar german de 
la Budapesta se duce zilnic la statul major ungar care a devenit 
o anexă a aceluia din Berlin. Pe planul diplomatic, Csâky 
cochetează cu Londra pentru eventualitatea unei conferinţe 
internaţionale, sau drept contra asigurare în cazul unei înfrân- 
geri a Axei. Campania de presă ungară contra României are de 
scop să pună în evidenţă chestiunea Transilvaniei în faţa opi- 
niei publice engleze. 

Bietul Filotti este foarte impresionat de purtarea bulgarilor, 
care nici nu-i mai întind mâna şi cântă „imnul dobrogean“ cym 
îl văd. Oricâte concesii s'ar face Bulgariei, ea nu va intra în 
Înțelegerea balcanică. Este inutil deci să se discute cu ei. Nu 
este însă exclus să rămână neutri în caz de război general. Vor 
fi influenţaţi, în bună parte, şi de atitudinea lugoslaviei. 

Gafencu afirmă că, în ciuda aparentelor, Iugoslavia nu se 
leagă de Axă. I-a declarat-o categoric Principele-Regent Paul. 
Acesta detesta deopotrivă pe italieni şi pe bulgari. De Regele 
Boris, i-a spus: „C'est le digne fils de son père, le plus grand 

menteur qui soit sur un trône.“! Armata iugoslavă este fran- 
cofilă şi ostilă germanilor şi italienilor. Bulgarii s'au pus rău 
cu toţi vecinii. Ministrul Bulgariei la Ankara i-a spus lui 
Gafencu că de li s’ar da chiar Tracia orientală, Macedonia 
iugoslavă şi Cadrilaterul, ei n'ar coopera militäreste cu Înţele- 
gerea balcanică; cel mult ar rămâne neutri! Se confirmă astfel 
` cele ce'mi spunea Vinci, la Budapesta. În privinţa raporturilor 
cu Germania, Gafencu se teme — după propria lui expresie — 
de două „hopuri“ esenţiale: încheierea, pe de o parte, a pacte- 
lor anglo-turc şi franco-turc, pe de altă parte, a pactelor anglo- 
sovietic şi franco-sovietic, care ar prevedea probabil şi 
asistenţă pentru noi. ` 

Călinescu este foarte îngrijorat. Ca noi toţi, cu singura ex- 
ceptie a lui Crutescu, el crede în izbucnirea apropiată a marelui 
conflict. Se vede şi un semn premergător prin atitudinea din 
ce în ce mai îndrăzneață a minorităţii germane care a pro: 
clamat pe Fabritius „Landesfiihrer“. Ne roagă să'i dăm — 
când vom putea — răspunsul la întrebările ce şi le pune relativ 
la război: 1. unde va izbucni? 2. când va izbucni? Atmosfera 
la Bucureşti îmi apare foarte încărcată. 


* 


Întors la post, am o lungă întrevedere cu Csáky, căreia el s'a 
străduit să”i imprime un caracter cât mai cordial şi conciliant. 
Îmi spune că regretă actuala polemică de presă şi de radio, 
care s'ar desfăşura în contra voinţei lui. A dat acum indicaţii 
ziarelor de а”і pune capăt. Pe un ton însufleţit, mă încredin- 
teazä că ar vrea să aibă cu noi aceleaşi raporturi bune са lugo- 
slavia, dar că noi ne închipuim că Ungaria are intenţii ascunse 
contra României, ceea ce ar împiedica stabilirea unei atmos- 
fere de încredere!! Mi-am arătat satisfacția pentru declaraţiile 
sale, pe care pentru prima oară le aud din gura unui ministru 
de exteme ungar şi l-am asigurat de dorinţa noastră de des- 
tindere. I-am atras atenţia însă că sunt unele indicii саге par să 
contrazică aceste bune dispoziţii. Astfel: continuarea violen- 


1 Este fiul demn al tatălui său, cel mai mare mincinos care stă pe un 
tron. Е 

telor campanii de presă antiromâneşti, tactica periodică pentru 
ridicarea chestiunii raporturilor româno-ungare în faţa opiniei 
publice internaţionale; închiderea tuturor şcolilor româneşti 
din Rusia subcarpatică, interzicerea tipăririi oricărui manual 
şcolar în limba română, izgonirea din slujbe a învăţătorilor 
români, neratificarea convențiilor privitoare la Fundaţia Gojdu 
şi la restituirea arhivelor transilvănene etc. Csâky a luat notă 
de cele ce i-am spus, promițând că va cerceta şi va lua măsuri 
pentru redresarea greşelilor ce ar fi fost comise. Evident că 
unul din scopurile acestei atitudini — poate excesiv de ama- 
bile — a lui Csâky este dorinţa obţinerii din partea României 
a unei convenţii de navigaţie pe Tisa, favorabilă intereselor 
ungureşti. Mai poate intra în joc şi alt element: o relativă des- 
tindere cu România ar da mai mare libertate de mişcări lui 
Csáky în cursul conversaţiilor pe care le va avea cu Ribben- 
trop şi Ciano. 
* 


Ziua de 22 august aduce vestea neaşteptată şi senzationalä 
a sosirii lui Ribbentrop la Moscova pentru încheierea pactului 
de neagresiune germano-rus. Şi aceasta pe când aveau loc 
negocieri franco-anglo-ruse! Bomba trezeşte fireşte aprinse 
comentarii. Pactul anti-Komintem se transformă astfel în pact 
filo-Komintemn. Printre colegii aliaţi, mare indignare faţă de 
întoarcerea la faţă a lui Hitler, capabil de orice târguieli ruşi- 
noase pentru a'şi atinge obiectivele, ca şi faţă de nemaiauzita 
trădare comisă de Stalin. Colegul francez Guerlet observă: „On 
n’en est pas, à Moscou, à une trahison près“! Echilibrul forțe- 
lor este răsturnat acum în favoarea Axei. Colegul italian, Vinci, 
îmi spune că, dacă Germania cere Ungariei s'o lase să'şi treacă 
trupele prin teritoriul maghiar spre a ataca Polonia, guvernul 
din Budapesta nu va ezita un minut să se supună injonctiunii 
fiind legat, de mâini şi de picioare de Berlin (iar nu de Roma!) 

Se află tocmai în Budapesta deputatul laburist, Arthur Hen- 
derson, în drum spre România, şi el vine să dejuneze la mine. 
Se aşteaptă şi el la izbucnirea iminentă a ostilităţilor. Ungurii 


1 La Moscova, că e trădare sau nu, nu are prea mare importanţă. 

pe care i-a întâlnit s'au plâns de aşa-zisul tratament discrimi- 
natoriu rezervat minorităţii maghiare din Ardeal — după 
vechiul calapod! Henderson le-a spus că, dat fiind că în nici o 
împrejurare şi oricare ar fi rezultatul unui eventual război, ei 
nu vor mai putea obţine Transilvania, cel mai bun lucru de 
făcut ar fi, prin urmare, să se înţeleagă cu românii, ceea ce 
s'ar räsfrânge şi asupra traiului minoritarilor lor. 


* 


24 august. S'a semnat la Moscova de către Ribbentrop şi 
Molotov, fiind de faţă Stalin, pactul de neagresiune germano- 
sovietic. Întrucât pactul interzice Rusiei participarea, chiar indi- 
rectă, la un grup de puteri ostil Germaniei, ar trebui, pe bună 
dreptate, ca nici Reichul să nu mai poată rămâne părtaş al pac- 
tului anti-Komintern! Ascult la radio discursurile lui Neville 
Chamberlain şi Halifax, care declară că Anglia rămâne solidară 
cu Polonia. Războiul se apropie şi domneşte o atmosferă de 
panică. Legaţiile Franţei şi Angliei au început evacuarea colo- 
niilor lor din Budapesta. Noul ministru al Slovaciei, Spisiak, 
care'mi vorbeşte cu nostalgie de vechea Cehoslovacie (de care 
slovacii s'au rupt numai spre a nu fi predati Ungariei), îmi 
destăinuieşte că germanii masează trupe în Slovacia şi Prusia 
orientală. ; I 

Pe seară, Henderson vine la mine să'mi spună că, din cauza 
situaţiei încordate şi în urma sfatului Legatiei Angliei, renunţă 
la călătoria sa în România spre a se întoarce la Londra. Tilea, 
în trecere prin Budapesta spre a se întoarce la post, îmi arată 
că, la Bucureşti, nimeni nu se mai îndoieşte de iminenta 
războiului. 

Înainte de plecare, Henderson mă roagă să transmit un 
mesaj din partea sa guvernului român: Teleki a comunicat lui 
Eckhardt că, solicitat chiar azi de Erdmannsdorf de a se alia. 
oficial cu Germania şi de a coopera activ cu ea a refuzat, 
declarând că Ungaria vrea să rămână neutră. Astfel, îmi adaugă 
Henderson „Csáky had his knuckles rapped“!, căci prea se 
angajase mult la Salzburg, în speranţa de a ajunge succesorul 


1 Csâky a fost pedepsit 

lui Teleki la preşedinţia Consiliului ca „om de încredere al lui 
Hitler“. Teleki s’ar fi arătat, în conversaţia sa cu Henderson, 
dornic de conversații neoficiale între Bucureşti şi Budapesta şi 
Regentul Horthy i’ar fi declarat că s'ar opune trecerii de trupe 
germane spre a ataca România. 

Stau până noaptea târziu la cancelarie, cu colaboratorii mei, 
în contact telefonic permanent cu Gafencu şi direcţia cifrului 


de Exteme. 
* 


25 august. Atmosfera de panicš sporeste. Cristea, sosit aici 
cu o delegatie economicš, pentru a trata chestiuni vamale, ar 
vrea să întrerupă negocierile şi să se întoarcă îndată la 
Bucureşti. Îl opresc însă, ca să nu dăm impresia că nu suntem 
stăpâni pe nervii noştri sau că prevedem o încordare serioasă 
a relaţiilor noastre cu Ungaria. 

Reprezentantul agenţiei Havas vine să mă întrebe dacă sunt 
şanse să se ajungă la un pact de neagresiune între România, 
Iugoslavia şi Ungaria — un fel de reînviere a acordului de la 
Bled. La Ministerul de Externe ungar, unde a căutat de ase- 
menea să se informeze, nu i s'a spus „ni oui, ni поп“, Räs- 
pund: „pour une fois je suis d'accord avec lui et vous réponds 
de la même manière.”? | 

Trec la Orlowski, care se aşteaptă la atacul german dintr'un 
moment într'altul. ЇЇ întreb dacă sunt masate la frontieră forte 
polone masive. Îmi răspunde că nu crede, deoarece „ce sera 
une guerre de mouvement et l’armée polonaise sera à Berlin 
en trois semaines“. Bietul Orlowski. Peste trei săptămâni, 
comandanții polonezi nu erau la Berlin, ci la Cemăuţi. 


* 


26 august. Rüstü Aras, in trecere prin Budapesta, a asigurat 
pe Pipinelis că, bazându-se pe o clauză secretă a pactului 
militar italo-german care prevede că cele două părţi contrac- 


1 nici da, nici nu 

2 sînt şi eu o dată de acord cu el şi vă răspund la fel 

3 va fi un război de mişcare iar armata poloneză va fi la Berlin peste 
trei săptămîni | 

tante nu vor declara război timp de trei ani, Italia va rămâne 
neutră şi a prevenit despre aceasta Germania. Secretarul lega- 
tiei noastre din Berlin, Rădulescu-Pogoneanu, în drum spre ţară, 
îmi dă şi el aceeaşi ştire. S'ar explica poate astfel că, faţă de 
refuzul lui Mussolini de a intra în acţiune, Hitler a transmis ieri 
la Londra o propunere de tratative în vederea evitării unei 
conflagrații. 

În sânul guvemului ungar se înregistrează grave divergențe. 
Horthy şi Teleki vor să menţină, cu orice chip, neutralitatea 
Ungariei pe când Csâky, impresionat de forta germană şi încre- 
zător în victoria ei finală, ar fi înclinat spre intervenţia alături 
de „Axă“, ceea ce, dat fiind că se consideră favoritul lui Hitler, 
ar servi ambițiile sale de a ajunge în fruntea guvernului. 


* 


27 august. Propunerile lui Hitler sunt inacceptabile: Danzig, 
coridorul, rectificări de frontieră în Silezia superioară. Atmo- 
sferă premergătoare războiului. Românii trec în fugă prin Buda- 
pesta spre a se întoarce în ţară cu „ultimele trenuri“. Germanii 
ocupă Slovacia. Demonstraţii de simpatie ale ungurilor în faţa 
legaţiilor Germaniei şi Italiei. 

29 august. Corespondenta Chamberlain-Hitler continuă prin 
mijlocirea ambasadorului Angliei la Berlin. Pe de altă parte, 
nici conversațiile telefonice Mussolini-Hitler nu încetează. Un 
publicist francez, Georges Oudard, inteligent şi înflăcărat, îmi 
spune că Franţa întreagă, ca un singur om, este hotărâtă să lupte 
contra tiraniei hitleriste. Vine Ia mine, de asemenea, Vinci, 
întors de la Roma unde a văzut pe Ciano, nu mai este belicos, 
şi'mi vorbeşte de eforturile febnte ale „Ducelui“ şi ale papei în 
vederea salvării păcii, ceea ce pare o confirmare a informaţiei 
că Italia nu înţelege să intre în răzoi o dată cu Germania. . 
Ataşatul militar italian spune Camaradului său român: „Nu 
putem începe un război numai pentru prestigiul lui Hitler.“ 


* 


30 august. Nu s'a întrerupt corespondenţa Chamberlain- 
Hitler dar nici bine nu trebuie să meargă, căci polonezii au 

decretat mobilizarea generală. Atitudinea rezervată a Italiei 
pare să fie un indiciu că Hitler.este de acord ca еа să rămână 
neutră în prima fază a războiului, cât germanii mai au de furcă 
cu polonezii. Când — după cum se speră la Berlin — trupele 
germane îşi vor fi dus la bun sfârşit campania contra Poloniei, 
alte trupe germane se vor putea îndrepta spre Vest, şi atunci 
va fi momentul pentru Italia de a intra în acţiune fără riscuri 


atât de mari. 
ж 


І septembrie. Izbucnirea războiului germano-polon. Fără 
declaraţie de război, Germania a atacat Polonia, bombardând 
Varşovia, Cracovia şi alte centre. Răcnetele lui Hitler se aud 
la radio. Mobilizare generală în Franţa şi în Anglia. Ambasa- 
dorii Franţei şi Angliei la Berlin au prevenit guvemul german 
că, dacă nu încetează ostilitățile contra Poloniei şi nu'şi retrag 
imediat trupele de pe teritoriul polon, Franţa şi Anglia vor 
apăra Polonia potrivit angajamentelor lor. În caz de răspuns 
negativ, ambasadorii îşi vor cere pasapoartele. Italia, cum era 
de prevăzut, nu se mişcă, declarând că nu va lua iniţiativa 
ostilităţilor. Se pregăteşte, de bună seamă, de neutralitatea defi- 
nitivă şi nu ar interveni decât în eventualitatea unei izbânzi 
germane, „spre a sări în ajutorul învingătorului“. Discursul lui 
Neville Chamberlain la Camera Comunelor pune toată răspun- 
derea catastrofei pe seama ambiţiei nebune a lui Hitler. Cum 
există o justiţie imanentă de esenţă divină, Hitler va fi învins. 


* 


2 septembrie. Germanii atacă pe toată linia, dar polonezii se 
apără vitejeşte. Noul ministru al Turciei, Rusem Est Unaydin, 
. îmi face vizita de prezentare, şi îmi confirmă voinţa ţării sale 
de a se ţine de angajamentele sale faţă de Anglia, Franţa şi 
Înțelegerea balcanică. După-amiază trec să strâng mâna lui 
Orlowski şi să'i spun cât suntem sufleteşte alături de Polonia 
în aceste zile de grea cumpănă. El a văzut pe Csâky şi l’a găsit 
foarte abătut de evenimente. Îşi închipuie că, faţă de neutrali- 
tatea Italiei, Hitler ar ezita să declanșeze conflictul. 

* 


3 septembrie. Anglia declară război Germaniei la ora 
11 a.m., iar Franţa la ora 5 p.m. · | 


4 septembrie. Bombardarea vasului englez de pasageri 
„Athenia“ de către germani. Erau vreo trei sute de americani 
pe bord. Se repetă cazul „Lusitania“ din fostul război. Englezii 
au capturat vasul german „Bremen“. Roosevelt a rostit, la 
radio, o înălţătoare cuvântare în care, sub mantia neutralității, 
se simte bătând de indignare inima poporului american. Am la 
dejun pe Spisiak şi Milecz, noii miniştri al Slovaciei la Buda- 
pesta şi Bucureşti. Amândoi îmi descriu starea sufletească a 
compatriotilor lor: ca şi cehii, slovacii aşteaptă salvarea lor de 
la aliaţi. Până atunci însă, spre a supravieţui „au jour le jour“! 
sunt siliţi să se prefacă în instrumente ale Germaniei. 


* 


6 septembrie. Germanii ocupă Cracovia. Francezii înain- 
tează în direcţia Saarbriick. Am o întrevedere de peste un.ceas 
cu ministrul afacerilor străine al Ungariei. Potrivit instructiu- 
nilor primite de la guvem, îi atrag atenţia asupra consecinţelor 
serioase ce le-ar putea avea concentrările masive de trupe 
ungureşti la frontiera noastră, mai ales în regiunea Bekesczâba, 
şi chemarea sub drapel a trei corpuri de armată, adică a patru 
sute de mii de oameni. Csâky ia telefonul în faţa mea şi cere 
lămuriri şefului Marelui Stat Major, carei raportează că la 
Bekesczâba nu ar fi staționat decât un singur regiment си 
rezerviştii săi şi că n'ar fi mobilizate decât corpul VI si jumă- 
tate din corpul V de armată, în total 160000 oameni, care au 
ordin să rămână în gamizoanele lor, iar nu la frontiera română. 
Csâky recunoaşte că guvernul se află sub presiunea Statului 
Major, al cărui şef declară că nu'şi poate lua răspunderea situa- 
tiei dacă nu este lăsat să ia măsurile necesitate de concenträrile 
de trupe române. Ar fi vorba, după cât ştie interlocutorul meu, 
de transferarea comandamentului corpului I de Armată de la 


1 de pe o zi pe alta 

Craiova la Timişoara, şi a regimentului din Botoşani la Braşov, 
în drum spre nord. Răspund că de noi ştie o lume întreagă că 
nu năzuim la bunul altuia, şi că nu am avea deci nici un motiv 
să atacăm Ungaria, cu singura excepţie — adaug eu surâzând 
— a insulei Margareta pe care am avea dorinţa s’o anexäm 
imperiului nostru colonial, căci place la nebunie românilor! Şi 
adaug: „este probabil şi motivul pentru care este păzită de sen- 
tinelele dumneavoastră!“ Csâky râde şi el. Îi spun mai departe: 
„C'est comme le Ritz; pourquoi y a-t-on hissé des canons 
anti’aériens sur le toit? Comme j'y dîne presque chaque soir, 
c'est pourtant une garantie que les avions roumains ne le bom- 
barderont pas!“! Csáky: „Je le sais, puisque j'habite aussi le 
Ritz; mais vous plaisantez alors que nous sommes informés 
que vous voudriez avec l’aide des Turcs envahir et anéantir la 
Bulgarie, pour retourner ensuite, contre nous, en avançant 
jusqu'à la Tisa!“ Bossy: „C'est maintenant vous qui plaisantez 
en nous prêtant d'aussi vastes desseins napoléoniens!“ Îi arăt 
apoi ce desäntatä campanie iredentistä se duce contra noasträ 
în Ungaria: articole de ziar, timbre cu vederi din Ardeal, 
hărţi iredentiste etc. Csáky ia materialul ce'i prezint în această 
privinţă şi, pare impresionat. Se scuză, atribuind această cam- 
panie mişcării de extrema-dreaptă. Promite că va lua măsuri, 
prin ministrul de interne, şi că va prelua personal cenzura arti- 
colelor de politică externă. Ne făgăduim reciproc să lucrăm în 
sensul îmbunătăţirii atmosferei dintre ţările noastre. Arăt că 
cea mai concretă dovadă a sentimentelor noastre paşnice a fost 
propunerea noastră de încheiere a unui pact de neagresiune, 
propunere refuzată la Budapesta. Csaky explică refuzul prin 
lipsa unui protocol privitor la tratamentul minorităţilor pe care 


! E ca la Ritz: de ce au fost urcate tunuri antiaeriene pe acoperiş? 
Avînd în vedere că iau cina acolo aproape în fiecare seară, este totuşi o 
garanţie că avioanele româneşti nu-l vor bombarda! 

2 Ştiu, căci şi eu locuiesc la Ritz; dar dumneavoastră glumiţi, în vreme 
се noi suntem informaţi că voiati să invadati şi să distrugeti Bulgaria cu 
ajutorul turcilor pentru a vă întoarce apoi împotriva noastră înaintînd 
pînă la Tisa! 

3 Acum dumneavoastră glumiti atribuindu-ne planuri atît de vaste şi 
napoleonice! 

guvernul ungar l’a propus Iugoslaviei şi prin mijlocirea Bel- 
gradului şi României. Sugestia aceasta ar fi fost făcută lui 
Raşici la 25 august, oferindu-i-se chiar ca Cinëar-Marcovië, să 
redacteze el formula ce ne'ar conveni şi nouă. Cum ne-ar fi 
parvenit nici un răspuns, Bessenyey ar fi fost însărcinat „de 
revenir à la charge“!. Răspund lui Csáky că Raşici m'a asi- 
gurat formal că n'a primit niciodată o asemenea propunere din 
partea guvernului ungar şi că nici nu i s'a făcut măcar o aluzie 
în acest sens. Unde este adevărul? La Csâky sau la Raşici? La 
nici unul? Sau jumătate la unul, jumătate la altul? În orice caz, 
conchid eu, rog să nu mi se tot vorbească de pretinse per- 
secutii, căci minoritarii de la noi sunt satisfäcuti de situaţia lor 
şi şi-au exprimat în nenumărate rânduri multumirea lor guver- 
nului. Observ apoi, surâzând: „Aş vrea ca noi, majoritarii, să 
fim trataţi de administraţie tot atât de bine ca minoritarii! Şi, 
de acum încolo, când voi avea o cerere de adresat guvernului 
sau vreunei prefecturi, îl voi pune pe contele Bánffy să mă: 
recomande, căci lui i se acordă tot! Vom crea liga pentru 
apărarea majoritarilor!!*““ Csáky: „lar glumeşti! Nu dovedesc 
nimic mulţumirile adresate guvernelor de minoritari. Dacă ai 
vrea, ţi'aş putea pune la dispoziţie dosare întregi cu mulţumiri 
de ale lui Maniu şi Vaida pentru bunul tratament de care s'au 
bucurat românii sub guvemarea ungară. Le-am prezentat de 
altminteri la Trianon.“ | 

Vorbim apoi de politica generală. Csâky consideră pe Mus- 
solini înţeles cu Hitler ca Italia să nu mişte în conjunctura 
actuală, întrucât ea reprezintă partea vulnerabilă a frontului 
Axei. Dacă însă Hitler îi va cere, la un moment dat, lui Musso- 
lini, ajutor armat, „Ducele“ i-l va da — fără entuziasm — dar 
cu hotărâre. Hitler n'are interes să accepte o cooperare militară 
rusă, îmi spune Csâky, spre a nu'şi aduce singur un concurent 
în Europa centrală şi în Balcani. O astfel de cooperare — dacă 
ar fi să aibă loc vreodată — ar fi o catastrofă pentru Ungaria 
ca şi pentru vecinii ei, căci cele două mari puteri şi-ar împărţi 
zonele de influenţă în părţile noastre, cele două regimuri pro- 
letare luptând laolaltă împotriva regimului capitalist. Rezistenţa 


1 să revină la misiunea lui ` 

eroică a Poloniei este de admirat şi până şi Ribbentrop i-a adus 
un omagiu într'o conversaţie cu Sztojay, ministrul Ungariei la 
Berlin. În încheiere, Csâky îmi spune: „Este un război de trei- 
zeci de ani şi eu nu'i voi vedea sfârşitul.“ Partea a doua a pre- 
vestirii s'a adeverit, căci Csâky a murit în cursul războiului. 


* 


8 septembrie. Gigurtu, un om de afaceri cu legäturi în 
Germania si care era sä devinä prim-ministru mai târziu în 
momente tragice pentru ţară, trece prin Budapesta, în drum 
spre Berlin, unde îmi spune că urmează să vadă pe Göring si 

„Ribbentrop, şi poate chiar pe Hitler. Se pare că Göring а 
propus întâlnirea spre a primi prin Gigurtu asigurări în privinţa 
neutralității României. În schimbul livrärilor noastre de petrol 
şi grâu — potrivit convenției încheiate — România ar primi 
asigurarea că nu va fi atacată de Germania. Se pare chiar că 
Hitler ar îngădui tranzitul de muniții în Polonia prin teritoriul 
nostru, în conformitate cu prevederile Convenţiei de la Haga 
din 1907 (convenţia V, art. 7). Nu ar putea fi admisă însă tre- 
cerea de trupe. Chiar aşa, observă Gigurtu, ceea ce ne dau 
nemţii este mult mai puţin decât ceea ce le dăm noi: petrolul. 
Ceea се ar mai putea cere este ca Berlinul să ţină în frâu Buda- 
pesta şi să oprească pregătirile ei de mobilizare. Gigurtu crede 
că aşa ceva s'ar putea obţine. El nu exclude ca Hitler să 
silească pe unguri să încheie cu noi un pact de neagresiune, 
care ar consolida neutralitatea noastră. Numai că Fabritius se 
plânge că nu suntem neutri şi dă ca dovadă că aviatorii englezi 
îşi aprovizionează avioanele la Constanţa, în zborul lor spre 
Polonia. Ministrul german ar fi vrut ca Gigurtu să ducă o scri- 
soare autografă a Regelui către Führer,* spre a împrăştia 
bănuielile, dar Carol, pe bună dreptate, a refuzat. 


* 


11 septembrie. Zi foarte încărcată. Am avut întrevederi cu 
miniştrii Statelor Unite, Iugoslaviei (de două ori), Greciei şi 
Poloniei şi cu însărcinatul cu afaceri al Olandei. 

Aflu că Csâky, fiind chemat joia trecută de către Ribben- 
trop, a călătorit pe un avion german ce i-a fost trimis în acest 
scop. Csâky pretinde că a fost izbit de lipsa de entuziasm 
războinic nu numai în populaţie dar şi printre lideri. Parcă şi-ar 
da seama cu toţii de ce îi aşteaptă până la urmă... S'a cerut lui 
Csâky ca guvernul ungar să lase liberă trecerea trupelor ger- 
mane prin teritoriul maghiar, pe calea ferată din regiunea 
Kosice, în drum spre Polonia. Aceasta, spre a se putea tăia 
retragerea armatei polone înspre România. Slab de îngeri cum 
este, şi „sub papucul пеп ог“, Csáky ar fi fost gata să cedeze, 
dar primise instrucţiuni precise din partea lui Horthy şi a lui 
Teleki de a rezista. Neavând încotro, ministrul de exteme 
ungur s'a rugat stăruitor de colegul său german să se renunţe 
la acea cerere, care ar târî pe unguri în tabăra duşmanilor Polo- 
niei, o ţară de care maghiarimea este legată printr’o prietenie 
tradiţională. Ribbentrop a căutat să'i explice că dacă armata 
polonă ar reuşi să treacă în România, s'ar putea forma acolo, 
cu ajutorul unui corp expediționar franco-britanic (probabil acel 
organizat de Weygand în Siria) un nou „front de la Salonic“, 
ca în timpul primului război mondial. Chestiunea a rămas des- 
chisă, dar, pentru a se exercita o presiune la Budapesta, presa 
slovacă, din îndemn german, a început o campanie revizio- 
nistă antiungară, cerând restituirea teritoriilor pierdute la Miin- 
chen şi la Viena. Faptul că articolele revizioniste slovace sunt 
reproduse de presa germană denotă că Berlinul vrea să forţeze 
mâna Ungariei şi s’o silească să capituleze pe această ches- 
tiune. Singura speranţă ce le mai rămâne ungurilor este ca 
armata germană să înainteze atât de repede spre sudul Poloniei 
încât să poată tăia retragerea armatei polone între Przemysl şi 
Lwow, fără a mai fi nevoie de tranzitul prin teritoriul maghiar 
(ceea ce s'a şi întâmplat). Cercurile guvernamentale din Buda- 
pesta par foarte abătute: Până şi Ullein-Reviezky, marele duş- 
man al românilor, a exclamat astăzi faţă de Pipinelis: „C'est 
le demier moment pour s'entendre avec les Roumains!“! În ce 
stare trebuie să fie ca să ajungă la o astfel de extremitate. În 


! Este ceasul din urmă pentru o înţelegere cu românii! 

orice caz, mi se asigură că Erdmannsdorff a transmis lui Csâky 
voinţa guvernului german ca Ungaria să nu participe la пісі un 
bloc — chiar si la un bloc al neutrilor — deoarece Reichul nu 
admite blocuri, ce s’ar putea întoarce împotriva sa la un 


moment dat. 
* 


12 septembrie. Vinci trece pe la mine. Mai germanofil ca 
întotdeauna. Italia, îmi declară el, este mai legată de Axă ca 
oricând. Poporul italian, pretinde el, deşi mulţumit că „Ducele“ 
i-a evitat până acum intrarea în război, este totuşi раѓа să ia 
armele la chemarea lui, dacă Hitler o cere. Şi alte bazaconii de 
acelaşi fel. Vine şi Raşici să mă vadă, germanofil si el, dar 
mai prăpăstios, adică mai realist, mai puţin „comediante“. 


* 


13 septembrie. Dau un dineu in onoarea delegatiilor eco- 
nomice română şi ungară, care duc tratative în momentul de 
faţă. Printre invitaţi: Nickl, directorul afacerilor economice 
din Ministerul de Externe ungar, şi cunoscutul financiar 
Chorin. Sunt sculat de la masă pentru o comunicare telefonică 
urgentă de la Bucureşti. La aparat, Gafencu, care îmi spune: 
„Am o veste bună pentru tine. Am cerut agrementul pentru 
numirea ta ca ministru la Roma. Te felicit din inimă. Îţi cău- 
tăm un înlocuitor la Budapesta care să fie tot atât de destoinic 
cum ai fost, dar va fi foarte greu de găsit.“* Aflu cu firească 
emoție această ştire, pentru că mă voi întoarce în Italia, unde 


° La 17 septembrie, Creţianu, secretar general al ministerului, îmi 
scrie: „Je veux te dire combien ta nomination m’a réjoui, et te félicite 
de tout cœur, en te souhaitant tout le succès le plus complet dans ta 
nouvelle mission... Je pense que tu te rappelles que je t'avais dit la der- 
nière fois que nous nous sommes vus que tu aurais sous peu un grand 
poste. C’est à Londres que je te voyais, mais, évidemment, on ne peut 
pas te couper en deux!“ (Vreau să-ţi spun cît m-a bucurat numirea ta şi 
te felicit din toată inima dorindu-ţi cel mai complet succes în noua ta 
misiune... Cred că-ţi aminteşti că ultima dată când ne-am văzut ţi-am 
spus că vei avea un post mare în scurt timp. La Londra te vedeam, dar, 
evident, nu poti fi tăiat în două!) 

am fost de două ori în post, dar şi pentru că îmi dau seama 
de dificultăţile unei atari misiuni în conjunctura de atunci. 


ж 


14 septembrie. lar zi încărcată: уіп la mine Pipinelis, 
Guerlet şi Rasici. Csâky a negat lui Guerlet că ar fi fost la 
Berlin şi, în aceeaşi zi, a recunoscut faptul faţă de Orlowski. 
Fără comentariu! Lui Guerlet i-a spus că s'ar putea ca, după 
ce au lichidat războiul cu Polonia, germanii să atace România, 

-peste Nistru, în Bucovina. Colegul francez l’a întrebat dacă 
un asemenea atac n'ar fi mai lesnicios de întreprins prin teri- 
toriul ungar. Csâky a răspuns: „n'am admite niciodată aceasta“. 
Totuşi, discursul de azi al ministrului de externe al Ungariei 
în faţa comisiunilor parlamentare de afaceri străine nu a dus 
lipsă de caracter polemic contra noastră. Singura notă mai 
conciliantă а fost repetarea făgăduielii că Ungaria va ratifica 
în sfârşit convenţia, încheiată cu România cu doi ani în urmă, 
privitoare la Fundaţia Gojdu. Făgăduiala- nu a fost însă 
niciodată respectată şi mai posed, în arhiva mea personală, 
deplinele puteri semnate dé Rege, autorizându-mă să procedez 
la schimbul de ratificări, deplina putere care n'am avut 
niciodată privilegiul de a fi utilizat-o. 

Primesc, tot astăzi, vizita ziaristului german von Michaelis, 
nepot de fiu al fostului cancelar german şi corespondent al 
cotidianelor Kölner Zeitung şi Neues Wiener Tagblatt. Pre- 
tinde că ungurii ar fi „detestaţi acum în cercurile conducătoare 
germane pentru că, după ce s'au proclamat ani de zile prietenii 
cei mai credincioşi ai Reichului, caută să joace acum pe două 
tablouri“. La Berlin ar persista teama unui nou „front de la 
Salonic“, organizat de generalul Weygand cu scopul de a ţine 
în respect pe italieni în Albania şi de a dezlănţui un atac împo- 
triva Germaniei prin Iugoslavia. Simpatiile sârbilor, şi mai ales 
ale croaților, fiind indiscutabil de partea francezilor şi engle- 
zilor, nu ar fi exclus — crede Michaelis —, ca armata iugo- 
slavă s'ar putea uni cu corpul expediționar al lui Weygand în 
vederea unui atac contra Reichului, în direcţia Carintiei. În 
eventualitatea aceasta, Hitler s'ar vedea silit la un „Blitzkrieg“ 

împotriva Iugoslaviei, Belgradul urmând să cadă mai repede 
încă decât Varşovia. Ar urma apoi pentru Fiihrer, adaugă inter- 
locutorul meu, „dureroasa datorie de a ocupa toate ţările din 
acea regiune, spre a'şi asigura izvoarele de producţie ale sud- 
estului european (citeşte: petrolul românesc) în vederea unui 
posibil război de uzură economică de lungă durată“. Arăt 
lui Michaelis că întregul său „échafaudage“! se bazează pe o 
simplă şi improbabilă ipoteză, dar nu mă pot opri de la gândul 
că este vorba de un avertisment discret pe care sä’1 transmit la 
Bucureşti. În atmosfera de disciplină rigidă a aparatului de 
presă din Reichul hitlerist, ar părea într'adevăr inadmisil ca 
un corespondent de ziar german din Budapesta să ceară o 
audienţă ministrului României numai pentru a'i expune rodul 
propriilor sale cugetări! 
* 


16 septembrie. Sunt primit de Csâky, căruia îi comunic că 
sunt destinat unui alt post, şi îi cer agrementul pentru ѕиссе- 
sorul meu, Gheorghe Cruţescu. Vorbim, cu acest prilej, de 
relaţiile dintre ţările noastre. Îi mărturisesc că am găsit dis- 
cursul său de alaltăieri cam „batailleur'2, cel putin în forma се 
i-a dat. Îmi răspunde că i se vor fi denaturat poate cuvintele 
în ziare, deoarece intenţia sa era tocmai de a se arăta conci- 
liant. Cu atât mai mult, subliniază el, cu cât relaţiile româno- 
maghiare sunt, în faza actuală, „simţitor ameliorate“. Promite 
din nou că va propune parlamentului ratificarea convenției 
Gojdu (ratificată de mult de România) şi că ne va prezenta o 
sugestie pentru rezolvarea chestiunii arhivelor transilvănene. 
La întrebarea mea, nu neagă că a fost la Berlin, unde a dobândit 
impresia că Ribbentrop, iar nu Hitler, a avut ideea iniţială a 
unei apropieri germano-ruse. Astfel cum stau lucrurile azi, 
spun eu lui Csâky, „de ce nu propuneţi voi, ungurii, care aţi 
fost puşi să semnaţi pactul anti-Komintem, ca să se schimbe 
anti în filo, şi ca pactul să fie denumit de acum încolo «pact 
filo-Komintem»? Csâky râde: „Nu, dar am altă idee: să intre 


1 eşafodaj 
2 combativ 

şi Stalin în pactul anti-Komintem.“ Întreb pe ministrul de 
externe al Ungariei dacă crede că germanii şi ruşii îşi vor 
împărţi din nou Polonia. Csáky: „Nu este deloc exclus dacă 
anglo-francezii îl împing pe Hitler în braţele ruşilor. Uniunea 
Sovietică şi'ar însuşi atunci Rusia Albă şi ţinutul locuit de 
ucraineni, ajungând astfel la hotarul Carpataliei noastre (Rusia 
subcarpaticä).“ Face о grimasă expresivă. Bossy: „Vom avea, 
în acel caz, şi mai multe interese comune!“ Csáky: „Desigur, 
am fost întotdeauna de părere că nu negocierile ne vor apropia 
pe unii de alţii, ci împrejurările şi primejdiile din afară.“ de 
despärtim în mod foarte cordial. 

Ca încheiere, poziţia politică a Ungariei în criza na: 
nalä de atunci mi se părea următoarea: Ungaria îşi proclama 
prietenia cu Germania şi nu voia să facă o declaraţie de neu- 
tralitate, spre a marca la Berlin solidaritatea sa cu Reichul. Dar 
Ungaria evita, în acelaşi timp, orice gest саге s’o poată antrena 
într'un conflict general de care se străduieşte să rămână străină. 
În cazul unei victorii germane, spera să se poată prevala de 
această prietenie spre a valorifica revendicările ei revizioniste. 
În eventualitatea înfrângerii germane, guvernul din Budapesta 
nădăjduia că s'ar ţine seama, la Londra, de meritele ce şi'ar fi 
câştigat rezistând presiunii germane şi nelăsându-se târâtă . 
într'un război contra aliaţilor. 

Întors la legaţie, găsesc pe colaboratorii mei întristaţi de 
apropiata mea plecare. Dinu Hiott, întors din Bucureşti, îmi 
relatează o conversaţie, avută cu Alexandru Cretianu, şi în 
cursul căreia acesta s'a exprimat la adresa mea în modul 
următor: „Ce que j'admire le plus c'est le merveilleux équi- 
libre de Raoul, qui, tout en déployant une si grande activité, а 
évité de se mettre trop en avant, de se faire distinguer, dans un 
poste réclamant justement beaucoup de réserve“! În altă ordine 
de idei, tot Dinu Hiott îmi spune, din partea lui Cretianu, „mie, 
care sunt un istoric“, care este misterul pentru care au aflat 
germanii că, spre deosebire de englezi, francezii erau dispuşi 


1 Ceea ce admir mai mult este minunatul echilibru al lui Raoul care, 
desfăşurînd o activitate atît de amplă, a evitat să se propulseze prea mult 
în faţă, să se facă observat, într-un post care cere tocmai multă discreţie. 

să accepte medierea !ui Mussolini, care propunea oprirea ostili- 
tätilor germano-polone, rămânerea pe poziţiile militare dobân- 
dite şi întrunirea unei conferinţe. lată cheia misterului: firul 
telegrafic direct Paris- Varşovia fiind tăiat de germani, Georges 
Bonnet (ministrul afacerilor străine al Franţei) a telefonat la 
Bucureşti lui Adrien Thierry (ambasadorul Franţei), însăr- 
cinându'l să comunice lui Noël (ambasadorul Franţei la 
Varşovia) că guvemul francez sfătuieşte pe Beck (ministrul 
afacerilor străine al Poloniei) să accepte propunerea de 
mediere a lui Mussolini. Dar firul Paris-Bucuresti trece şi el 
prin Germania, astfel încât germanii au putut intercepta 


„conversaţia Bonnet-Thierry! 
ж 


17 septembrie. Ruşii au prevenit pe polonezi că, „întrucât 
statul lor nu mai există“, vor intra cu trupele pe teritoriul polon 
spre a ocroti ре conaţionalii lor ruşi albi şi ucraineni, tratatele 
ruso-polone devenind caduce. Ministrul nostru la Moscova a 
fost informat, în acelaşi timp, că URSS va păstra neutralitatea 
faţă de România. Ce fel de neutralitate, căci nu suntem їп 
război! Polonezii se refugiază în masă în România, unde sunt 
primiţi frăţeşte. Printre ei, însuşi preşedintele Moscicki şi 
mareşalul Smigli-Ridz, cu ceilalţi membri ai guvernului. Au 
adus cu dânşii tezaurul şi arhivele politice. 


* 


18 septembrie. Înaintarea armatei sovietice în Polonia pri- 
cinuieşte vie îngrijorare în toate cercurile din Budapesta. 
Ghiczy, directorul politic, pare înfricoşat de perspectiva apro- 
pierii armatei ruse de frontiera ungară, cu atât mai mult cu cât 
după aderarea Ungariei la pactul anti-Komintem, relaţiile 
diplomatice între Moscova şi Budapesta au fost rupte. 


* 


21 septembrie. Cretianu îmi telefonează că guvernul italian 
şi-a dat agrementul pentru numirea mea ca ministru al 
României la Roma şi că decretul de numire a fost semnat de 

Rege. Sunt numit pe ziua de 26 septembrie şi urmează, aşadar, 
să grăbesc pregătirile de plecare. Textul proiectului de 
declaraţie româno-iugo3lavo-ungară propus de Bucureşti şi 
Belgrad, are conţinutul următor: „Fermement décidé de main- 
tenir une attitude favorable à la paix dans le bassin danubien, 
d’éviter toute agression et tout recours à la force et de créer, 
par uné politique conciliante et juste, une atmosphère permet- 
tant d'améliorer et de consolider les bons rapports entre les 
Etats voisins et la bonne entente entre les nationalités qui 
vivent à l’intérieur de chaque Etat, le gouvernement... (rou- 
main, yougoslave, hongrois) véillera dans un esprit d’équité à 
l'application des mesures susceptibles d’assurer le dévelop- 
pement des relations amicales avec la... (Hongrie, Roumanie, 
Yougoslavie)“ Csáky a spus însă lui Raşici că nu poate sub- 
scrie la această formulă care conţine „un angajament prea 
precis“! Se pare că Csâky este îngrozit de prezenţa trupelor 
ruseşti la frontiera ungară. „Ne aşteptam să întâlnim ostaşi 
ruşi“, se tânguieste el, „dar am dat de bande de bolşevici“. 
Este delicată şi situaţia legatiei polone din Budapesta. Dacă 
Orlowski şi colaboratorii săi nu pleacă de bună voie, Csâky se 
teme că germanii îi vor impune sä’i îndepărteze cu sila. La 
amiază, aflu din Bucureşti o veste tragică: asasinarea de către 
legionari a primului ministru Călinescu. Seara, ucigaşii sunt 
executaţi la locul crimei. Intrăm într'o sinistră şi sângeroasă 


fază a istoriei noastre. 
ж 


22 septembrie. Vôrnle, subsecretar de stat la Ministerul 
Afacerilor Străine, vine să'mi prezinte condoleanţe pentru 
pierderea încercată de România în persoana primului ei 


1 Ferm hotărît să păstreze o atitudine favorabilă păcii în bazinul 
Dunării, să evite orice agresiune şi orice recurgere la forţă şi să creeze, 
printr-o politică împăciuitoare şi justă, o atmosferă care să permită 
îmbunătăţirea şi consolidarea bunelor relaţii între statele vecine şi buna 
înţelegere între naţionalităţile care trăiesc în interiorul fiecărui stat, 
guvernul... (român, iugoslav, ungar) va veghea, într-un spirit de echitate, 
la aplicarea unor măsuri susceptibile să asigure dezvoltarea relaţiilor prie- 
teneşti cu... (Ungaria, România, lugoslavia) 

ministru. Primesc vizite de condoleanţe de la miniştrii englez, 
grec şi polon, ca şi de la ceilalţi colegi. În ţară s'au făcut 
represalii straşnice printre legionari. Alecu Cantacuzino 
este printre cei executaţi ca represalii. S’a constituit un nou 
guvern prezidat de generalul Argeşanu, care nu se deosebeşte 
de cel precedent decât prin noile elemente chemate să preia 
portofoliile deţinute de Armand Călinescu (generalii Arge- 
sanu, Gabriel Marinescu şi Iicus). Întors din Berlin, Gigurtu 
se opreşte în Budapesta şi vine să mă vadă. A găsit pe рег- 
mani foarte prevenitori; ei l’au primit cu toate onorurile „ca 
pe un trimis al Regelui“. Göring l’a încredinţat că Germania 
n'ar tolera пісі o agresiune contra României. I-a dat asigurări 
formale şi în privinţa Basarabiei, „cu condiţia — evident — 
că nu vom ataca pe Ruşi în virtutea alianţei cu Polonia, care 
nu ar mai avea sens, acest stat nemaiexistând“ (era în ajunul 
intrării trupelor sovietice pe teritoriul polon). Asigurările lui 
Göring erau însă mincinoase, după cum s'a aflat în urmă, 
deoarece în pactul Ribbentrop-Molotov, Reichul dădea mână 
liberă ruşilor în ceea ce priveşte soarta Basarabiei. Göring si’a 
manifestat şi rezerva faţă de încheierea unui pact de ne- 
agresiune româno-maghiar, care ar putea deveni un prim pas în- 
spre organizarea de către Anglia a unui bloc anti-Axă. Gigurtu 
a stăruit însă că ar fi vorba doar de consolidarea neutralității 
româneşti, ceea ce a părut să'l convingă pe Göring. Radu 
Cruţescu, deşi ministru la Berlin, fusese ţinut în necunostintä 
de rostul misiunii lui Gigurtu în Germania. Göring părea el 
însuşi surprins de rapiditatea izbânzii germane în Polonia. 


* 


24 septembrie. O primă aluzie a lui Hitler la cercetările în 
vederea fabricării temutei arme ce era să fie bomba atomică. 
Într'o conversaţie cu Csáky, Fiihrerul i-a destăinuit că savanții 
săi sunt în pregătirea unei arme putând distruge populaţii 
întregi, dar pe care Germania nu o va folosi decât în cazul în 
care situaţia militară ar deveni, la un moment dat, atât de 
dezastruoasă pentru Germania încât s'ar impune, in extremis, 
şi acest mijloc de luptă. 

Vinci vine la mine să mi se pună la dispoziţie pentru înles- 
nirea transferării mele la Roma. Îmi spune că, din câte a aflat 
de la Csâky, guvernul german ar fi întrebat pe cel sovietic ce 
intenţii are în privinţa sud-estului european. Guvernul sovietic 
ar fi dat asigurări „liniştitoare“ relative la Basarabia, declarând 
că doreşte să respecte statu quo!! 


* 


26 septembrie. După o cină „de adio“ oferită colaborato- 
rilor intru în lanţul de mese de plecare la care mă poftesc 
colegii. Azi, dejun în onoarea mea la Rasici: 18 tacâmuri; de 
faţă şefii de misiune englez, francez, american, grec, turc, 
elveţian, olandez. După amiază plec cu soţia теа Іа Gödöllö 
pentru vizita de plecare la Regent şi doamna Horthy. Remit 
scrisorile de plecare şi Regentul îmi conferă Marea Cruce a 
Ordinului pentru merit. Conversaţie în patru, prietenească şi 
simplă cu această pereche cumsecade şi bine crescută. Horthy, 
de altfel, este austriac din creştet până în picioare şi vorbeşte 
ungureşte, se pare, cu accent german (vienez). Vorbim nem- 
teste. Deapănă amintiri vechi, mai ales de pe vremca räz- 
boiului. Foch, spune el, ar fi propus în 1918, ca aliaţii şi 
adversarii să lupte laolaltă contra Rusiei bolşevice. Ce păcat 
că nu s'a dat urmare acestei propuneri, observă melancolic 
Horthy, căci s'ar fi creat un spirit de camaraderie între popoare 
si n’ar fi fost „diktat“. Dar Clemenceau, încheie el, a preferat 
să rămână un climat de ură şi dezbinare şi de aceea a dat Polo- 
niei Danzigul şi coridorul „etc“ (!). Apoi, unele aluzii străvezi:: 
Societatea Naţiunilor ar trebui astfel reconstituită ca să poată 
condamna pe autorii unei răpiri de teritorii şi să'i urmărească. 
Răspund: „ar trebui întâi stabilit care au fost răpitorii de teri- 
torii la care nu aveau drept şi când a avut loc neîndreptăţita 
însuşire.“ Altă aluzie a lui Horthy: „Să ne împăcăm cu toţii în 
Europa, să ne aşezăm în jurul mesei rotunde de conferinţe şi 
să suprimăm situaţiile intolerabile.“ Replica mea: „Înainte de 
toate, să creăm între noi atmosferă amicală şi leală, apoi să 
examinăm eventualele situaţii intolerabile, căci altminteri s’ar 
putea ca, din ură sau resentimente, să se prezinte drept intole- 
rabile situaţii în realitate perfect justificate.“ Horthy: „Ar fi 

oare posibil ca toţi să se declare де la început mulțumiți?“ 
Bossy: „Nu, dar am stabili un climat amical bazat nu pe dife- 
rendele dintre noi, ci pe comunitatea noastră de interese, care 
le depăşeşte.“ Altminteri, ambii soţi deosebit de prevenitori. 
La plecare, strângându'mi mâna Horthy îmi spune: „De acum, 
mai urci o treaptă. Îţi urez să le urci pe toate şi să ai o carieră 
cât mai strălucită ca să ajungi sus de tot, căci atunci ştiu că ne 
vom putea înțelege!“ Răspund: „Şi eu cred la fel, dat fiind că 
vom crea atunci între noi o astfel de prietenie încât — pentru 
menţinerea ei — să renunfäm a mai ridica chestiuni ce ar putea 
s'0 tulbure!“ Surâde şi adaugă: „Ai întrucâtva dreptate. Prie- 
tenia îţi înlesneşte să înţelegi şi punctul de vedere ce nu este 
al tău.“ Soții Horthy пе întovărăşesc până la uşă, iar noi пе 
întoarcem la Budapesta pe un amurg trandafiriu şi învăluit 
într'o uşoară ceaţă sau un văl de praf. Este poate un văl ce 
cade peste un capitol greu, dar plin de acţiuni şi de interes, al 
vieţii mele. Pe şosea, nesfârşitul şir lugubru al automobilelor 
poloneze, aducând gloata refugiaților, ajunşi fugari de la 
pieirea patriei lor şi căutând să scape de urgia bombardamen- 
telor şi a stăpânirii bolşevice. 
* 


27 septembrie. Audientä de plecare la primul ministru, Paul 
Teleki, acela care, cu câţiva ani pe urmă, era să se sinucidă 
spre а nu'şi călca cuvântul dat Iugoslaviei atunci când Hitler 
îl îndemnase s'o atace ocupând regiunea Bacika. Ultima mea 
întrevedere cu dânsul mi-a confirmat, o dată mai mult, impresia 
pe care o aveam despre acest adevărat boier, fiu al unei gre- 
coaice (tigärile Muratti) şi căsătorit cu fiica unei românce 
(Mocsonyi). Se fereşte de teme politice, în această conversaţie 
cu mine, afară de teama care o exprimă faţă de pătrunderea 
Rusiei în zona noastră, şi pe care o socoteşte definitivă. Soţia 
mea şi cu mine luăm apoi ceaiul cu Contesa Paul Teleki într'o 
atmosferă cât se poate de plăcută şi de amabilă. 


* 


30 septembrie. Seria meselor de plecarë date de colegii mei: 
Guerlet, Montgomery (pe care ега să’l regăsesc în Statele 

Unite, în condiţii atât de diferite!), Pipinelis, Erdmannsdorf, 
Vinci ş.a. Vômle, căruia mă duc sä’i strâng mâna la minister, 
este plin de laude măgulitoare şi mă încredinţează că 
„misiunea mea a fost incontestabil un succes“. În sfârşit, trec 
la Ritz să'mi iau rămas bun de la Csáky, bolnav în camera lui 
de hotel. Mă primeşte în halat „puisque nous nous connais- 
sons depuis bientôt vingt ans“.! Fel de fel de amabilitäti şi com- 
plimente. Îmi spune „Vous avez été très adroit et vous avez 
très bien su faire vos affaires à Budapest; ma sœur a presque 
pleuré en apprenant votre départ (!). Faites toutes mes amitiés 
à Gafencu en qui nous avons tous confiance. Qu’il ne nous 
juge pas seulement d’après nos discours — qui sont destinés 
plutôt à la politique intérieure — mais aussi selon nos actes, 
et alors il vera que nous sommes raisonnables (?). Nous ne 
nous laisserons jamais entraîner dans des aventures. Le danger 
extérieur commun rapproche nos pays encore plus que ne le 
font nos pourparlers. Bien que le voisinage russe ne soit pas 
fait pour nous réjouir, il nous permettra cependant de prati- 
quer une politique d’équilibre, semblable à celle que vous avez 
menée pendant des siècles, vous Roumains, entre Slaves et 
Germains...“2 Ultimele dejunuri la prietenii Ferry Hunyady si 
Franz Hohenlohe-Waldenburg. 


1 octombrie. Dis-de-dimineatä, părăsim Budapesta cu auto- 
mobilul spre a ne întoarce în ţară. S’a închis un capitol. 


1 căci ne cunoaştem, iată, de douăzeci de ani. 
2 Ati fost foarte abil şi ati ştiut să faceţi bine afaceri la Budapesta: 
. sora mea aproape că а plîns, aflînd că plecaţi (!). Transmiteţi toată prie- 
tenia mea lui Gafencu în care avem toată încrederea. Să nu ne judece 
numai după discursuri — care sînt destinate mai degrabă politicii inteme 
— ci şi după ceea ce facem şi va vedea că sîntem rezonabili (?). Nu ne 
putem lăsa niciodată antrenați în aventuri. Primejdia externă comună 
apropie cele două ţări ale noastre mai mult decît negocierile bilaterale. 
Deşi vecinătatea rusă nu ne bucură, ne va permite, totuşi, să practicăm 
„o politică de echilibru, asemănătoare celei pe care aţi dus-o, vreme de 
secole, voi, românii, între slavi şi germani. 

CAPITOLUL AL X-LEA 


ROMA 
(1939-1940) 


1 
1939 


Sosit la Bucureşti, la 5 octombrie, spre a'mi îndeplini for- 
malitätile de transferare la Roma, prima mea vizită oficială 
este, fireşte, la ministrul afacerilor străine, vechiul meu tovarăş 
de tinereţe, Grigore Gafencu. El îmi destăinuieşte că Ciano a 
cerut rechemarea predecesorului meu, Alexandru Duiliu Zam- 
firescu, care nu mai era „persona grata“ la Palazzo Chigi 
„pentru că făcea chefuri prea multe şi, în materie politică, 
sărise peste gard“. Se lăuda că avea o misiune specială din 
partea Regelui pentru Mussolini în vederea unei apropieri 
concrete între Italia şi România şi, bineînţeles, a fost deza- 
vuat. Trebuie, aşadar, să plec imediat la Roma, pentru ca noul 
ministru al României să şteargă impresia neplăcută lăsată 
de cel precedent. Trecând la misiunea politică ce mi se 
încredinţează, Gafencu îmi arată că soluţia care ar conveni cel 
mai mult României ar fi crearea unui grup de state neutre în 
Sud-Estul european, prezidat de Italia. Iniţiativa s’ar cuveni 
însă să pornească de la Palazzo Chigi, nu din partea noastră, 
care suntem vecini direcţi cu Rusia. 

A doua zi (6 octombrie) sunt poftit la masă la Gafencu, 
ceilalţi comeseni fiind Lugojianu, Crutestii, Urdăreanu, Paul 
Zănescu şi Niky Chrissoveloni. Urdăreanu, care este maresa- 
lul palatului, îmi transmite instrucţiunile stăpânului său în 
privinţa atitudinii de observat faţă de membrii familiei regale 
aflaţi în Italia: faţă de Principesa Elena, rezervă politicoasă şi 

carte de vizită când se află în Roma; faţă de Prinţul Nicolae, 
rezervă... fără cărţi de vizită şi rezistenţă hotărâtă în cazuri de 
cereri nesăbuite. „Cu Elena o s'o duci bine“, precizează 
Urdăreanu, „căci este discretă şi acum în bune raporturi cu 
Regele, dar cu Nicolae poţi să te aştepţi la explozii, mai ales 
din cauza influenţei nenorocite a acelei femei — Dumitrescu 
Tohani — care pentru noi nu este soţia sa. Mie nu'mi dă bună ` 
ziua“... Urdăreanu îmi spune că Regele mă consideră cel mai 
bun agent diplomatic: „Ai pricepere şi tact. Când trimiţi o tele- 
gramă, Regele ştie că este cu greutate şi că se poate bizui pe 
cele ce arăţi.“ Apoi, întorcându-se spre Gheorghe Crutescu 
(numit în locul meu în Ungaria): „Ai o moştenire grea la 
Budapesta după dl Bossy.“ Care va să zică, se pare că am 
devenit „persona grata“ pe lângă Carol, dacă este să mă iau 
după amabilitätile lui Urdăreanu! În schimb, persiflează mult 
pe bietul Alexandru Duiliu Zamfirescu, pe vremuri în bunele 
gratii ale „duduei'“. Tempora mutantur.! 

Gafencu pare îngrijorat de situaţia extemä şi se teme să nu 
fim atraşi şi noi în conflict, la primăvară. Pe Argetoianu îl 
socoteşte uşuratic şi convins de izbânda germană. Ce deose- 
bire, adaugă el, cu Armand Călinescu, care se consulta cu 
dânsul nopţi întregi. Cât despre părerea sa personală, Gafencu 
îmi spune: „Je crois dur comme fer à la victoire des Alliés. Ce 
serait un trop grand malheur s’il en était autrement.“ 

Seria vizitelor mele oficiale continuă cu o lungă întrevedere 
cu preşedintele Consiliului de Miniştri, Argetoianu (7 octom- 
brie). Mă întreabă mult despre situaţia la Budapesta, dar pare 
convins că ungurii sunt lipsiţi de orice însemnătate pe eşichierul 
european. Ar dori să lucrez la o cât mai strânsă apropiere de 
Italia. Blocul unor state neutre sub preşedinţia Romei îl 
consideră drept formula politică ideală pentru noi. Noi însă, să 
nu oferim încă nimic concret: „il faut laisser venir“?! Despre 


1 locutiune latină: Tempora mutantur et nos mutamur іп illis „„Vremu- 
rile se schimbă şi noi o dată cu ele“. 

2 Cred ferm în victoria Aliaților. Ar fi o prea mare nenorocire să se 
întîmple altfel. 

3 trebuie să lăsăm evenimentele să se întîmple în mod firesc, să nu ne 
grăbim să actionäm 

politica Italiei are însă idei greşite, pe care i le-a pus în cap 
prietenul său, deputatul Puriceili. Acesta l’a asigurat (pe ce 
bază?) că italienii nu se vor mişca, ba chiar că vor trece de 
partea aliaţilor în schimbul fostelor colonii germane: „les 
dépouilles de l’Allemagne“!. Apoi, câteva amabilitäti la adresa 
mea: „contează pe priceperea şi tactul de care am dat atâta 
dovadă la Budapesta pentru a verifica aceste informaţii ce a 
primit“. 

Vizită de plecare protocolarä la Bârdossy („on vous a adorés 
à Budapest, la princesse et vous!!“2) şi prim contact oficial cu 
Pellegrino Ghigi, ministrul Italiei la Bucureşti, саге mă 
consideră „molto adatto per Roma“ şi'mi vorbeşte mai ales de 
chestiuni economice şi culturale. „Come facio io il Romeno a 
Bucarest, fatte voi l’Italiano а Вота.“ Este un om sprinten, 
de patruzeci de ani, activ, îndemănatic şi „fascistissimo“. 

În aceeaşi zi (9 octombrie), la ora 5, audienţă la Rege, la 
Cotroceni. Extrem de amabil. Mă întreabă mult de tot despre 
Ungaria (persoana Regentului, guvernul, perspectivele mişcării 
de extrema dreaptă). Este de acord cu vederile mele, anume că 
nu trebuie să ducem lupta contra ungurilor la Roma — ceea 
ce ne-ar închide porţile —, ci să arătăm că Italia trebuie să 
colaboreze cu România şi Ungaria în Sud-Estul cotropit de 
nemți si de slavi. Crede că tema conversaţiilor mele trebuie să 
fie mereu „primejdia bolşevică“, cu tactul necesar, fireşte, căci 
situaţia noastră geografică este delicată. Ca de obicei, Carol dă 
impresia de a fi perfect informat şi domic de informaţii cât 
mai numeroase şi precise. Audienţa durează peste o jumătate 
de oră. 

După un schimb de informaţii romane între Lugojianu — un 
predecesor al meu — şi cu mine, iau parte la un mare dejun 
dat în onoarea mea de Ghigi (11 octombrie). Fac cunoştinţă cu 
toţi colaboratorii lui, care îmi fac aluzii lipsite de tact şi 


1 vestigiile Germaniei 

2 aţi fost adoraţi la Budapesta, prinţesa şi dumneavoastră!! 

3 dedicat Romei ; 

+ Aşa cum eu fac pe românul la Bucureşti, dumneavoastră să faceți 
pe italianul la Roma. 

neplăcute la adresa bietului Alexandru Duiliu Zamfirescu, 
închipuindu'şi probabil că'mi fac plăcere. Ce lipsă de gust, şi 
chiar de maniere! Printre comeseni, am deosebita bucurie de 
a păsi şi pe iubitul Alexandru Em. Lahovari, fost în două rânduri 
şeful meu la Roma. 

La 12 şi 13 octombrie, sunt primit de diferiţi membri ai 
guvemului: Victor Slăvescu, ministrul armamentului, îmi 
anunţă că a comandat unităţi mari de echipament antitanc în 
Italia. La Ministerul Economiei, Bujoi şi Marian mă pun la 
curent cu stadiul actual al raporturilor economice italo-române. 
Întâlnesc şi pe Pamfil Şeicaru, care îmi laudă „capacităţile“ 
(1) şi îşi bate joc de „bufonul ăla care era înaintea dtale“ (!). 
Din punctul de vedere al politicii interne este pesimist. 
Executiile după asasinarea lui Călinescu ne-ar putea fi fatale, 
spune el, căci „un stat n'are voie să se răzbune“. 

În ajunul plecării mai văd o dată pe ministrul afacerilor 
străine. Găsesc pe Gafencu mai rezervat şi prudent în ceea ce 
priveşte formarea unui bloc de neutri prezidat de Italia, căci ar 
vrea ca, în prealabil, să fie limpezite relaţiile cu Rusia, spre a 
nu da impresia că intrăm într'o grupare privită cu ostilitate la 
Moscova. El nu crede exclus ca ruşii să prefere să se înţeleagă 
direct cu noi. În orice caz, ar trebui ca blocul neutrilor să 
cuprindă şi Turcia. Oficial nu trebuie să criticăm nici pe ruşi 
şi nici pe germani, dar, „des pointes“!, contra acestora din 
urmă, dacă sunt făcute de italieni, „ar putea fi ascultate favo- 
rabil“. 

La 17 octombrie, plecarea din Bucureşti. Pe peronul Gării 
de Nord, multă lume venită să'mi шеле succes. În afară de 
familie (soţie, fratele, cumnatii, Dimitrie şi Elisabeta Ghica), 
toată Legația Italiei în frunte cu ministrul Ghigi, şeful proto- 
colului, şi noi şi vechi colaboratori ai mei. 

A doua zi, 18 octombrie, sosesc în Veneţia, primit de prede- 
cesorul meu venit întru întâmpinarea mea. Trag, ca de obicei, 
la Dunieli. Bietul Zamfirescu îmi mărturiseşte şi el cauzele 
bruştei sale rechemări. Îndemnat de Guaranta di Zullino (soţul 

Magdalenei Lahovari) , a căutat, prin intermediul acestuia, să 
sondeze guvernul italian asupra posibilităţii unei înţelegeri 
secrete între Roma şi Bucureşti. Când Guaranta i'a comunicat 
că „Ducele“ este gata să’l primească spre a lua cunoştinţă de 
„mesajul Regelui“ în această privinţă, Zamfirescu s'a văzut 
silit să dea înapoi („de battre en retraite“), deoarece Bucureştii 
„ne voulaient pas marcher“!. Supărat, Ciano a dat instructii lui 
Ghigi să informeze pe Gafencu că Zamfirescu nu mai era „per- 
sona grata“ la Roma. 

În ziua de 20 octombrie, sosesc la Roma — după 12 ani — 
într'o încântătoare dimineaţă însorită. Fontana di Trevi, în 
apele căreia aruncasem după uzul local „due soldi“? peste 
umăr, ca să mă aducă înapoi, s'a ţinut de cuvânt. Pe peron, mă 
aştepta întregul personal al legatiilor noastre pe lângă Quirinal 
şi Vatican, reprezentanţii Ministerului Afacerilor Străine si 
numeroşi membri ai coloniei noastre. Locuiesc la Hotelul 
„Excelsior“, unde mi s'a reţinut un apartament întreg. Seara, 
iau cina la Grill-Room de la Hotelul „Ambasador“, împreună 
cu consilierul legatiei, Dimitrie Buzdugan, şi soţia sa. Pe când 
Хат la masă, intră în sală Ciano, cu banda lui de prieteni („la 
chicheria“). Mă recunoaşte, se apropie de masa noastră. Îmi 
reaminteşte întâlnirile noastre de la Budapesta, şi'mi urează, 
cu multă cordialitate, bun sosit în Italia. 

A doua zi, trec la Palazzo Chigi, spre a lua contact cu şeful 
protocolului („саро cerimoniale“), Geisser Celesia di Vegliasco, 
cu care fusesem în post la Viena. Îi cer, conform uzanţei, să'mi 
obţină o audienţă la ministrul afacerilor străine, spre a'i remite 
copia scrisorilor mele de acreditare. 

Audienţa mea de prezentare la ministrul afacerilor străine 
are loc la Pallazzo Chigi, la 24 octombrie. Găsesc pe Ciano 
întristat şi aproape lăcrimând. l’a murit sora, soţia ministrului 
plenipotenţiar Magistratti şi omul acesta, în aparenţă cinic şi 
uşuratic, pare adânc tulburat. Când îi prezint condoleantele 
mele, îmi răspunde cu vocea tremurândă: „Avea doar douăzeci 


1! nu mai voiau să facă tîrgul 
2 doi bänuti 

şi trei de ani! A fost smulsă o floare!“ Se reculege o clipă şi 
îmi spune apoi, cu obişnuita sa amabilitate, cât este de „recu- 
noscător“ lui Gafencu, pentru că a propus Regelui numirea 
mea ca ministru al României la Roma, dat fiind că ne,cunoaş- 
tem încă de la Budapesta. Apoi, îndată, mă întreabă în ce 
stadiu sunt relaţiile noastre cu Ungaria. Îi arăt că ele s'au ame- 
liorat mult, mulţumită mai ales influenţei Italiei, care s'a 
străduit să facă să se înţeleagă la Budapesta importanţa conce- 
siilor acordate de guvernul de la Bucureşti minoritarilor 
maghiari de la noi. În afară de acesta, adaug eu, sunt acum o 
serie de probleme extérne noi la care cele două ţări au de făcut 
faţă în urma recentelor evenimente internaţionale. Îi citez 
fraza spusă mie de Csâky, la despărţire: „Mai mult decât nego- 
cierile noastre, primejdiile comune contribuie să ne apropie.“ 
Ciano îmi expune atunci atitudinea generală a Italiei în bazinul 
dunărean: „Relaţiile noastre cu Ungaria sunt excelente, cele cu 
Iugoslavia foarte bune, cele cu Grecia bune, cele cu România 
corecte. Dacă nu am putut păşi mai departe în legăturile 
noastre cu România este din cauza fazei prin care trec rapor- 
turile dintre Bucureşti şi Budapesta. Acum însă, întrucât con- 
statăm un progres în această direcţie, ceea ce îmi confirmaţi 
şi dumneavoastră, nu văd пісі o rațiune pentru ca legăturile 
dintre noi să nu se dezvolte în modul cel mai cordial.“ 

În această ordine de idei, Ciano îmi exprimă speranţa că 
pactul anglo-franco-turc, semnat de curând la Ankara, nu va 
avea consecinţe, căci se reconfirmă, în articolul 3, garanţia 
franco-britanică acordată României. Îi explic că, nefiind părtaşi 
la acel pact, aluzia din articolul 3 este pentru noi res inter alios 
acta!, şi că nu văd astfel пісі un element de natură să zdrun- 
cine poziţia noastră de strictă neutralitate. Ciano este de acord 
că neutralitatea este atitudinea cea mai potrivită pentru statele 
Întelegerii Balcanice, dar se întreabă dacă nu vom fi târâţi prea 
departe de garanţia ce ne’a fost dată. La ce ne poate folosi, 
continuă dânsul, o atare garanţie, a cărei ineficacitate a fost 
patentă în cazul Poloniei? 


1 un lucru ca toate celelalte 

Răspund că nu se poate respinge o garanţie unilaterală şi că 
am fi fericiţi să putem obţine asemenea garanţii de la oricare 
altă mare putere. Ciano întrerupe: „În cazul acesta, da. 
Garanţia Germaniei sau a Rusiei ar avea într'adevăr valoare 
pentru dumneavoastră, căci s’ar sprijini pe o bază geografică. 
Dacă Austria, Cehoslovacia şi Polonia au pierit este pentru că 
nu au ţinut seama de legile geografiei. Pentru Polonia mai intră 
în joc şi vanitatea lui Beck. Când eşti om mic, mic rămâi chiar 
dacă te urci pe masă. Beck îşi închipuia că, dacă strigă toată 
ziua că Polonia este putere mare, lucrul acesta se va realiza!“ 
Îmi vine atunci în gând că acesta este şi cazul lui Mussolini şi 
al Italiei! 

Despre pactul tripartit de la Ankara, ministrul îmi explică 
unul din motivele de căpetenie pentru care displace guvernului 
din Roma, anume preponderența ce se recunoaşte Turciei în 
Balcani: „Nu trebuie să se uite că Italia este o mare putere bal- 
canică!“ „Prezenţa Italiei în Balcani“, observ eu „este de na- 
tură să bucure toate popoarele din regiunile noastre.“ Ciano 
surâde. „Ştiu şi se vorbeşte mult de un bloc al neutrilor din 
Sud-Est." Ideea aceasta însă nu prea mă atiage, cel putin pentru 
moment. Dar chiar fără constituirea unui bloc, se pot avea 
contacte utile. Trebuie văzut totuşi, mai întâi, cum evoluează 
situaţia în urma pactului de la Ankara. Cum aţi observat 
desigur, noi am rămas calmi, presa noastră nu a reacţionat. 
Rămânem de veghe.“ . 

Vorbind despre război, Ciano îmi spune: „Adevăratul război 
nu a început încă şi aceasta graţie atitudinii hotărâte a Italiei. 
Deşi legaţi de Germania, nu ni s'a cerut să intervenim. Aţi 
citit desigur schimbul de telegrame dintre Hitler şi Mussolini. 
Nici n'avem ce căuta în conflagratia aceasta, care nu ne 
priveşte. De aceea ne'am declarat nu «neutri», ci «ne-beli- 
gerânţi». Căutăm să menţinem raporturi bune cu toţii şi să 
consolidăm pacea în Sud-Est.“ 


* Punctul acesta de vedere este oglindit şi în editorialele lui Virginio 
Gayda din Giornale d'Italia. Presa italiană atribuie României ideea unui 
bloc balcanic şi a unei eventuale conferinţe balcanice la Roma. 

La plecare, Ciano îmi arată că voi fi primit de Rege de 
îndată ce se întoarce de la San Rossore şi îşi reia reşedinţa de 
iarnă în Roma. Din cauza lipsei sale de timp, „Ducele“ nu mai 
primeşte pe şefii de misiune străini. Ciano se va folosi totuşi 
de primul prilej spre a mă pune în contact cu dânsul. Mă roagă 
să închiriez ca sediu al legatiei Villa Ruspoli „dont je suis l’un 
des familiers“!, ceea ce ar scoate din încurcătură pe Dora Rus- 
poli (născută Labouchăre), care, fiind englezoaică din naştere, 
îşi are averea în Anglia, de care nu se poate atinge. „Cu 
plăcere“, răspund eu, „dacă, fără a fi «un des familiers de notre 
légation»?, ne'ati face onoarea de a fi uneori oaspetele nostru.“ 
„Mais c’est sous-entendu“ declară tânărul ministru şi, ară- 
tându'mi cu un gest puţin teatral sala în care stăm de vorbă, 
„de même que cette chambre est à vous, et que vous pourrez 
n'importe quand venir me rendre visite.“ Pierdusem obisnuinta 
elocventei politeti a italienilor. Străbat, la ieşire, sălile minu- 
natului Palazzo Chigi, cu tavanele sale („soffiti““) de frumuseţe 
fără pereche. Este cel mai grandios Minister de Externe din 
lume. Şi, trecând din salon în salon, însoţit de Ducele Cordon 
Sallier de la Tour, subşeful protocolului, mă simt întinerit cu 
doisprezece ani, amintindu'mi vremea când păşeam pe aici ca 
prim-secretar de legatie. | 

ж 


După cum reieşea din declaraţiile ce'mi făcuse Contele 
Ciano, semnarea pactului tripartit anglo-franco-turc nu putea 
să nu provoace nemulţumire în cercurile politice italiene. Zia- 
rele, ce este drept, urmând cuvântului de ordine primit, se / 
mărgineau să înregistreze faptul şi comentariile din străinătate, 
fără a lua însă o poziţie. Doar Virginio Gayda, ale cărui legături 
strânse cu ministrul afacerilor străine erau îndeobşte cunos- 
cute, consacra pactului de la Ankara, în editorialele sale din 
Giornale d'Italia, rânduri pline de reticentä, care nu tăinuiau 


! al cărei obişnuit al casei sînt 

2 „unul dintre obisnuitii legaţiei noastre“ 

3 Dar este de la sine înţeles, tot aşa cum camera aceasta este a dum- 
neavoastră şi cum puteţi veni oricînd să mă vizitaţi. 

îndestul iritarea faţă de sporul de prestigiu şi greutate politică 
dobândit de Turcia. „Să nu se uite“, scria el la 24 octombrie, 
„Că, dacă Turcia dispune de o frontieră mică în Balcani, Italia 
(stăpânitoare peste Albania) are însă acolo o graniţă întinsă.“ 
Şi ziaristul fruntaş al fascismului adăuga însăşi fraza spusă 
mie de patronul său: „Nimic nu se poate face de acum încolo 
în Balcani fără Italia, căci Italia este astăzi o mare putere bal- 
canicä.“ Pe de altă parte, insuccesul tratativelor turco-sovietice 
produce satisfacţie la Roma. Deşi se declară credincioasă soli- 
daritätii cu Germania, Italia încearcă să combată efectele înte- 
legerii dintre Berlin şi Moscova, care tinde a o relega pe planul 
al doilea în sistemul politic al lui Hitler şi căreia îi este po- 
trivnică şi din motive ideologice. Dorinţa guvemului fascist 
ar fi fost ca ruperii negocierilor Molotov-Saracioglu să nu'i 
urmeze deocamdată nici un alt act, îngăduindu-se astfel dez- 
voltarea nestânjenită a acţiunii diplomatice italiene în Balcani. 
Cum însă s'a ajuns la încheierea pactului de la Ankara, satis- 
factia a făcut loc deceptiei. Cu atât mai mult cu cât clauzele 
pactului prevedeau ipoteza unei agresiuni italiene în Medite- 
rana, gest privit ca total inamical. 

Guvemul din Roma, care întrevedea posibilitatea înjghebării 
unei grupări de state neutre, pe саге s’o poată manevra în slujba 
politicii sale, se vedea acum dintr'o dată stânjenit în mişcările 
sale. Într'adevăr, orice gest al Italiei ar fi avut răsunet sporit 
dacă la spatele ei s'ar fi înşiruit şi toate statele mijlocii şi mici 
din Sud-Est. Cuvântul lui Mussolini ar fi căpătat astfel o greu- 
tate deosebită, nu numai în timpul războiului, ci mai ales mai 
târziu, la conferinţa de pace. Cu o Turcie, însă, oficial legată de 
puterile occidentale, pe de o parte, şi de statele balcanice, pe de 
alta, se considera la Roma că jocul Italiei ar deveni mai limitat, 
unele posibilităţi de manevre fiind chiar excluse. 

Susceptibilitatea guvernantilor italieni era deci serios atinsă. 

Atât ambasadorul Franţei — care are contacte frecvente şi 
cordiale cu ministrul afacerilor străine — cât şi ambasadorul 
Angliei au încredinţat pe Ciano că noul instrument diplomatic 
nu are nici о „pointe“! îndreptată contra intereselor italiene, 

cărora dimpotrivă le'ar putea servi. Nu era desigur nici un 
motiv pentru care Londra şi Parisul să se opună alcătuirii unei 
grupări de state neutre în Sud-Est, întrucât prezenţa într'o ase- 
menea grupare, pe lângă Italia legată de Germania, a Turciei 
prietene cu democratiile, ar chezăşui tocmai perfectul echilibru 
şi neutralitatea în bazinul dunărean. Şi nimic nu părea mai 
firesc decât să se ofere Italiei preşedinţia — măcar formală — 
а proiectatei alcătuiri. Era îndoielnic însă ca André Егапсоіѕ-. 
Poncet şi Sir Piercy Lorraine să fi izbutit a convinge guvernul 
fascist. De fapt, totul era să depindă de întorsătura evenimen- 
telor pe teatrul de război occidental. 


* 


Instrucţiunile de la Ministerul nostru al Afacerilor Străine 
îmi arată care este punctul de vedere al Guvernului român 
asupra posibilităţii constituirii unui bloc neutru în sud-estul 
Europei. Bazele pe care ar urma să se alcătuiască un asemenea 
bloc trebuie să fie următoarele: 

1) Neutralitate desăvârşită în cadrul actualului conflict; 2) 
declaraţie de neagresiune între statele membre ale blocului, 
obligaţiile de asistenţă mutuală stipulate între unele din acele 
state rămânând în vigoare; 3) în cazul unei agresiuni externe 

- împotriva unuia din statele făcând parte din bloc, celelalte 
urmând să păstreze cel puţin o neutralitate binevoitoare faţă 
de statul atacat; 4) normalizarea măsurilor militare luate la 
frontierele comune; 5) stabilirea unui contact direct între 
miniştrii -afacerilor străine ai statelor din bloc şi schimb de 
informaţii politice şi economice între guvernele respective; 
6) adoptarea unor măsuri de ordin economic pe baza comuni- 
tätii de interese. Primele sondaje făcute în acest sens de diplo- 
maţia română par să fi trezit, în principiu, un ecou formidabil 
nu numai în statele Întelegerii Balcanice, dar chiar în cele două 
grupări de puteri beligerante. Prezenţa şi chiar preşedinţia Ita- 
liei ar atrage, de bună seamă, şi adeziunea Ungariei şi Bulga- 
riei. Singurele rezerve făcute au fost la Ankara, unde s'ar dori 
prevederea unor măsuri de sprijin mai eficace pentru puterile 
eventual atacate, ca şi la Roma, unde s'ar cere în prealabil lim- 

pezirea relaţiilor italo-turce, şi în unele cercuri ale oficialită- 
tii franceze, unde există teama ca Italia să nu atragă pe 
nesimţite blocul de partea Axei. Dar, în general, şi în mod ofi- 
cial, toate guvernele par să aprobe o iniţiativă menită să evite 
lărgirea conflictului european. 


ж 


André Frangois-Poncet, ambasadorul Franţei, îmi trimite 
vorbă că ar dori să mă vadă chiar înainte de a'mi prezenta 
scrisorile de acreditare Regelui Italiei. Fac deci această 
excepţie uzanțelor protocolare şi mă duc să’l văd în märetul 
şi minunatul Palazzo Farnese, reşedinţa Ambasadei franceze. 
Mărimea uriaşă a sălilor, frescele unice care le împodobesc, 
proporţiile grandioase ale lui Hercule Famese fac parcă să 
treacă pe planul al doilea preocupările politice ale unor vre- 
muri trecătoare. 

François-Poncet, de care era să mă lege o neîntreruptă prie- 
tenie de'a lungul vieţii întregi, era pe atunci un bărbat în plină 
vigoare, cu ochii vii şi plini de scăpărătoare inteligenţă. Cu 
mica lui mustață, cu veşnica lui cravată „papillon“, degaja un 
sentiment de activă tinereţe, câştigând îndată simpatia interlo- 
cutorilor săi. Venise din Berlin, după o lungă misiune, în care 
spiritul său sclipitor şi buna lui cunoaştere a limbii germane 
(fusese „agrégé d'allemand“! la Şcoala Normală din Paris) îi 
îngăduiseră să câştige încrederea şi „bunele graţii“ ale Fiihreru- 
lui, care spunea despre dânsul că, printre diplomaţii străini, 
Frangois-Poncet era acela pe care îl prefera. Fotografiile mări- 
milor naziste, cu dedicaţii măgulitoare, erau expuse pe mesele 
din camera de lucru a ambasadorului francez. Mare a fost amă- 
răciunea şi deceptia lui Hitler când, publicându-se după izbuc- 
nirea războiului „cartea galbenă“ a guvemului francez, a luat 
cunoştinţă de rapoartele trimise din Berlin la Quai d'Orsay de 
către François-Poncet, în care acesta, cu ironia lui caustică, 
ridiculiza grandomania Fiihrerului şi asemuia reşedinţa aces- 
tuia din munţii de la Berchtesgaden cu sanctuarul sfântului 

Graal din Parsifal. Rezultatul a fost că, după ocuparea între- 
gului teritoriu francez de către Wehrmacht, bietul meu coleg a 
fost ridicat pe sus şi internat în Tirol, până ce a fost liberat de 
trupele aliate victorioase... 

La Roma, situaţia era mult mai delicată pentru Frangois- 
Poncet. El sosise într'o vreme când Italia, deşi nebeligerantă, 
era de partea Axei, când manifestantii fascişti cutreierau străzile 
Cetăţii Eterne strigând: „Nizza, Corsica, Tunisi“, revendicările 
teritoriale ale „Ducelui“. Când apărea într'un restaurant cu 
muzică, se intona un cântec ironic la adresa sa: „E arrivato 
l'ambasciatore“!. Apoi, mai putin încă înzestrați cu simţul umo- 
rului decât partenerii lor germani, italienii nu gustau deloc 
glumele cam usturătoare — deşi pline de duh — ale reprezen- 
tantului Franţei la adresa regimului şi a maimuţăriilor lui. 
În afară de oficialități, puţini erau cei care acceptau invitatiile 
la Palazzo Farnese, ale cărui săli uriaşe păreau uneori aproape 
goale. François-Poncet mi se plângea odată: „J'ai invité toute la 
Cour, et ce n'est que la basse-cour qui est venue.“2 

În prima mea întrevedere cu ambasadorul Franţei, el nu şi-a 
tăinuit pesimismul în legătură cu evoluţia situaţiei inter- 
naţionale. Era convins că Mussolini nu se putea împăca defel 
cu gândul unei neutralitäti definitive, atât din cauza cuvântului 
dat lui Hitler, cât şi din pricina temperamentului său dinamic 
şi a doctrinei sale intervenţioniste. N’ar vrea să se repete 
părăsirea Aliaților de care se făcuse vinovată Italia în 1915, 
oricât de avantajoasă şi de fructuoasă ar putea fi neutralitatea 
guvernului din Roma în actualul conflict. Suveranul, mareşa- 
lul şi opinia publică sunt hotărât potrivnici unei intrări a ţării 
în război, dar, observă François-Poncet, o surpriză nu este 
exclusă la un moment dat, cu atât mai mult cu cât, se pare, 
Mussolini este sigur de o victorie germană. 

François-Poncet socoteşte că formarea unui bloc al neutrilor 
în Sud-Est, prezidat fiind de Italia, ar fi un debuşeu şi o plat- 
formă pentru energiile neîntrebuinţate ale „Ducelui“. Ar trebui, 


1 A sasit ambasadorul 
2 Am invitat toată Curtea, dar n-a venit decît poiata. 

prin urmare, ca statele dunărene să facă un efort serios, mai 
ales pe teren economic, pentru а’і demonstra că un asemenea 
bloc ar aduce Italiei bogăţie şi prestigiu. Deocamdată, Fran- 
çois-Poncet l'a găsit pe Ciano sceptic şi bănuitor în această 
privinţă, deoarece consideră că prezenţa în blocul balcanic a 
Turciei ar micşora poziţia Italiei şi pentru că guvernul italian 
ar consfinti statu quo în Balcani, ceea ce ar fi în contrazicere 
cu angajamentele luate de „Duce“ în favoarea revizionismului. 
Înalta ierarhie fascistă este ostilă — pare-se — proiectului de 
a sacrifica interesele noastre în vederea unei ipotetice sta- 
bilizări a păcii în Europa centrală. Pentru moment, italienii 
"observă atent urmările Pactului de la Ankara cu privire la care 
ambasadorul francez stăruie întruna că nu este întru nimic 
îndreptat împotriva influenţei Romei în Balcani. 

Totuşi, François-Poncet îmi va destăinui, în mod confiden- 
tial, că în sferele guvernamentale italiene nu s'ar respinge, în 
materie de rectificări teritoriale, ideea sacrificării intereselor 
româneşti tot cu speranţa deşartă că s'ar consolida astfel pacea 
în părţile noastre. 

Se pare, pe de altă parte, după câte îmi arată François- 
Poncet, că se manifestă scepticism în privinţa coeziunii noastre 
interne. Dar colegul meu francez mă încredinţează că nu pierde 
nici un prilej de a arăta lui Ciano că a se atinge de România 
ar însemna a arunca în război întregul Sud-Est european, căci 
garanţia franco-anglo-turcă ar intra imediat în acţiune şi şi'ar 
putea chiar relua ideea unii nou „front de la Salonic“ sub 
comanda lui Weygand, idee preconizată de Principele Regent 
Paul al Iugoslaviei. 

Evenimentele erau să arate ineficacitatea tragică, pentru noi, 
a acestei garanţii! Ciano asigură însă pe François-Poncet că 
eventualitatea nu se va produce, Germania şi Rusia (!!) nea- 
vând nici o intenţie agresivă contra României. Altă asigurare 


desmintitä curând de fapte! 
- ж 


La 31 octombrie аге loc la Roma о importantă remaniere 
ministerială. „Ducele“ obişnuieşte să procedeze, din timp în 
timp, la primenirea echipei sale de lucru, dar schimbările 

intervenite atunci păreau să iasă din cadrul periodicelor recon- 
stituiri ale Cabinetului său. Nouă miniştri şi subsecretari de stat 
sunt înlocuiţi şi printre ei Dino Alfieri, mare protagonist al 
alianței cu Axa, pe care eram să'l regăsesc mai târziu са amba- 
sador la Berlin. Semnificativă pare şi îndepărtarea din postul 
de secretar general al partidului a lui Starace (se zicea: 
„l'aquila è rapace, Госа è Starace“!), înlocuit prin Ettore Muti. 
La prima vedere s'ar părea că Mussolini a vrut să scape de 
prezenţa colaboratorilor prea ostentativ germanofili şi să facă 
apel la personalităţi mai reprezentative ale politicii de neutra- 
litate de atunci a Italiei. Astfel, noul şef de Stat Major, 
mareşalul Graziani, trece drept ostil alianţei cu Germania. În 
general, noii titulari fac parte din cercul prietenilor lui Ciano, 
ceea ce tinde să întărească poziţia în guvern a ministrului afa- 
cerilor străine. Deşi nu era cazul să se tragă concluzii pripite 
din această remaniere, nu se poate nega că ea producea 
satisfacţie în cercurile franco-italiene. La o masă, la Princi- 
pesa Maria a Greciei, soţul morganatic al Principesei, amiralul 
Joannides, ca şi François-Poncet spuneau în faţa mea că 
schimbările intervenite în echipa ministerială italiană repre- 
zentau „un coup де barre vers les puissances occidentales“? 

Dar, întrebam eu — fără a căpăta răspuns —, dată fiind 
impulsivitatea „Ducelui“ şi desfăşurările războiului, este oare 
exclusă o inversare a situaţiei şi „un coup de barre dans la 
direction opposée“? 

Augusta gazdă, lângă care stau la masă, nu face decât să'mi 
repete cât îl detestă pe Hitler. În schimb, însă, îmi vorbeşte cu 
multă afecţiune de strănepotul ei, Mihai al României, făcând 
totuşi următoarea rezervă: „Quel dommage qu’il n’ait aucun 
usage du monde; on voit qu'il n'est jamais en contact avec 
des gens de la société!‘ | 

* 


1 vulturul e rapace, gisca e Starace 

2 o lovitură ameţitoare către puterile occidentale 

3 o lovitură ameţitoare în direcţia opusă. 

4 Ce păcat că nu ştie să se descurce în societate; se vede că nu e 
niciodată în contact cu oameni din lumea bună! 

Iau contact, la Palazzo Chigi, cu şefii de serviciu: ambasa- 
dorul Buti, director politic; ambasadorul şi senatorul Giannini, 
director economic (о veche cunoştinţă); miniştrii pleni- 
potentiari Viletti, directorul afacerilor generale (pe care era 
să'] regăsesc mai târziu ca şef al delegaţiei permanente italiene 
la Naţiunile Unite, iar apoi ca ambasador la Paris); Anfuso, 
directorul Cabinetului şi Leguio (fost consilier la Bucureşti), 
directorul personalului. Le expun poziţia noastră. Ei par cam 
rezervaţi, căci necunoscând gândurile lui Mussolini, nu 
îndrăznesc să deschidă gura. Toţi îmi spun doar că se bucură 
de destinderea româno-ungară. Vorbesc — în cadrul raporturilor ` 
noastre cu toţi vecinii de nezdruncinatul nostru pacifism. Gian- 
nini îmi replică: „Caro Ministro, per volere e mantenere la 
pace, bisogna essere due“!! Parcă desprind însă oarecare îngri- 
jorare faţă de stările din Bulgariă, unde sporeşte curentul 
rusofil, la nevoie chiarprin jertfirea instituţiilor fundamentale 
ale statului, în speranţa că o alianţă cu Uniunea Sovietică ar 
îngădui realizarea revendicărilor iredentiste, 

Continui vizitele mele oficioase (căci nu mi-am prezentat 
încă scrisorile de acreditare Regelui Victor Emmanuel) la 
colegi. Pe ambasadorul Turciei, Hiiseyin Ragip Baydur, îl 
cunoşteam încă de pe vremea când era ministru la Bucureşti. 
Om foarte deştept, vioi şi subţire, dar devenit de o prudenţă 
proverbială în urma celor şase ani petrecuţi la Moscova ca 
ambasador. Închide toate uşile din jurul său şi vorbeşte în 
şoaptă, la ureche. Îmi spune că manevrele italiene din toamnă 
au dat la iveală o totală nepregătire. Ducele l-a fnvinovätit pe 
generalul Pariani, subsecretar la Ministerul de Război şi acesta 
a aruncat vina pe Guarnieri, ministrul schimburilor şi al valu- 
tei, care nu i'ar fi pus la dispoziţie fondurile necesare. Scurt, 
au fost demişi amândoi, iar Regele a putut impune poziţia de 
ne-beligerantä. Colegul turc îmi arată că şi ia Roma se întru- 
neau periodic colegii din Înțelegerea Balcanică până ce s'a 
retras iugoslavul — Ducici, actual ambasador la Bucureşti — 


1 Dragă ambasadorule, pentru a vrea şi a menţine pacea, trebuie să fii 
în doi! 

în urma unei certe cu predecesorul meu Lugojanu, care nu'i 
putea ierta de a'i fi tăinuit încheierea acordului italo-iugoslav. 

Succesorul lui Ducici, Bochko Cristici, pe саге mă duc să'l 
văd în somptuoasa sa reşedinţă din Palatul Borghese, este un 
om tăcut, închis şi temător. Este convins de izbânda germană 
şi de pieirea definitivă a Poloniei. Nu i s'a vorbit niciodată la 
Palazzo Chigi de posibilitatea închegării unui bloc neutru în 
Balcani şi crede că ideea displace italienilor. Pare foarte îngri- 
jorat de întorsătura primejdioasă pe care ar putea s’o ia relaţiile 
ruso-turce. 

Colegul elen, Petre Metaxas, este un om de lume, fin, deştept, 
simpatic. Se plânge de greutatea de a obţine informaţii într'un 
oraş de guralivi, unde numai cei ce ştiu ceva tac. La Palazzo 
Chigi, Buti nu este la curent cu secretele politice, iar Viletti şi 
Anfuso, amici personali ai lui Ciano, sunt muţi. Cum pactul 
de conciliatie şi arbitraj dintre Italia şi Grecia din 1928 a 
expirat şi nu poate fi reînnoit pentru că era întemeiat pe Pactul 
Societăţii Naţiunilor, s'a procedat la un simplu schimb de note, 
spre a se da o bază raporturilor dintre cele două ţări până la 
încheierea unui nou pact după terminarea războiului. Guvemul 
italian caută să dea acestui schimb de note semnificaţia, pe 
care nu o are, a unei apropieri mai concrete cu Grecia. De fapt 
se privesc cu îndreptăţită bănuială, la Atena, concentrările ex- 
cesive de trupe ale Italiei în Albania, care depăşesc cu mult ne- 
cesitätile ocupaţiei militare a noii posesiuni a Romei fasciste. 

Astfel încât profunzimea de expresii călduroase formulate de 
guvernul italian la adresa Greciei şi declaraţiile fasciste de cor- 
dialitate, de „nouă perioadă de prietenie, înţelegere şi încredere 
reciprocă“ nu sunt de natură să zdruncine justificatele apre- 
hensiuni ale guvernantilor atenieni. Bietul ambasador polon, 
pe care nu lipsesc să’l cercetez, este un fost general, Wie- 
niawa-Dlugoszowski, care îşi dă aparenţa de a fi foarte jovial, 
cu toate nenorocirile care s'au abătut asupra ţării sale. Ba chiar 
face pe italofilul şi critică pe anglo-francezi. Încă acum! 

Din vizitele pe care mi le înapoiază colegii turc şi grec, ca 
şi aceea pe care mi'o face Virginio Сауда, primul redactor al 
lui Giornale d’Italia, rezultă că principalul obstacol la 

alcătuirea unui bloc neutru în Balcani îl constituie divergentele 
dintre Roma şi Ankara. Turcia nu ar putea admite ca Italia să 
ia conducerea unui asemenea bloc, pe când Italia la rândul ei, 
după cum îmi afirmă Gayda, nu poate fi favorabilă unei ase- 
menea înjghebări, atâta timp cât guvernul turc nu schiteazä 
nici un gest în vederea limpezirii atitudinii sale faţă de Roma. 
Italia, adaugă Gayda, nu ar râvni la preşedinţia blocului bal- 
canic, neavând intenţia de a jigni nici o susceptibilitate, dar nu 
poate nici uita că îşi are cuvântul de spus în Balcani, unde este 
cea mai mare putere şi ca atare trebuie să se opună tendinței 
Guvemului de la Ankara de a servi de instrument pentru atra- 
gerea ei în jocul franco-britanic. Ziaristul de frunte al fascis- 
mului a publicat un articol violent contra manifestului prin 
care Kominternul a atacat regimul fascist. Dar, încrezător — ca 
şefii săi — de victoria germană, Gayda nu še teme prea mult 
de o pătrundere rusă în Europa centrală şi în Balcani, căci, 
după război, Germania ar izbuti să recâştige poziţiile în apa- 
гепій pierdute şi să pună un zăgaz imperialismului panslavist! 

Fac, de asemenea, obişnuita vizită protocolară lui Macken- 
sen, ambasadorul Germaniei. Ne cunoaştem de mult, căci este 
a treia oară că ne regăsim în acel post (o dată ca secretari la 
Roma, apoi ca miniştri la Budapesta). Deşi ştie perfect de bine 
că prin înţelegerea Ribbentrop-Molotov din august, a fost dată 
mână liberă lui Stalin, de către Hitler, în ceea ce priveşte Basa- 
rabia, Mackensen îmi susţine că „nici nu este vorba să se 
redeschidă chestiunea Basarabiei, zvonurile räuvoitoare 
răspândite în această privinţă provenind de la adversarii Rei- 
chului, care caută să lărgească zona conflictului“. Germania, 
îmi declară el, vrea cu orice chip să menţină pacea în Balcani, 
de ar fi numai din motive economice. La fel ar gândi şi ruşii, 
care ne-ar fi dat, în inod spontan, „asigurări liniştitoare“! 
Singurul element de natură să pericliteze pacea în Balcani, 
observă colegul meu german, ar fi Pactul de la Ankara, care 
ar vădi în mod limpede manevrele inamicilor Reichului. 
Încredintez pe Mackensen că prezenţa noastră în Înțelegerea 
Balcanică chezăşuieşte politica de strictă neutralitate a acestei 
grupări, dar el îşi exprimă îngrijorarea că influenţa noastră în 

această direcţie ar risca să fie handicapată de garanţia britanică. 
Îi răspund că nu văd cum această garanţie unilaterală ce ne'a 
fost dată — şi pe care am fi mulţumiţi s'o primim şi de la 
celelalte mari puteri — ar putea stânjeni acţiunea noastră pentru 
statomicirea neutralității în sud-estul Europei. Mackensen îmi 
spune că, deşi Hitler, ca şi Mussolini, favorizează orice acţiune 
menită să întărească pacea în bazinul mediteranean şi 
dunărean, ei privesc amândoi cu scepticism ideea alcătuirii 
unui bloc neutru în Balcani. Despre politica externă a Italiei, 
ambasadorul german îmi arată că „Ducele nu este neutru, ci 
hotărât doar să nu ia deocamdată iniţiativa unei acţiuni mili- 
tare“. În vizita pe care mi-o întoarce peste câteva zile; Macken- 
sen mă sfătuieşte să'l văd cât de des pe Ciano, „singurul 
demnitar fascist care îndrăzneşte să vorbească“. Revenind 
asupra amintirilor noastre comune din Budapesta, colegul ger- 
man nu'şi tăinuieşte antipatia faţă de unguri şi profundul 
dispreţ, pe care i'l inspira Капуа. 

Tot în cadrul vizitelor ce mi se fac primesc pe François- 
Poncet, care aprobă ideea unui bloc neutru în Balcani, dar fără 
imixtiunea vreunei mari puteri — adică a Italiei. Acesta este 
şi punctul de vedere al Turciei. Cât despre bietul şi timoratul 
Cristici, el ar vedea cu îngrijorare formarea unui nou fel de 
„Mică Înţelegere“ în Sud-Est, care ar fi „o aberaţie“, mai ales 
dacă nu s'ar putea sprijini cu fermitate pe Italia. 


* 


18 noiembrie. Instalati în sfârşit în splendida Villa Ruspoli 
de pe Gianicolo, soseşte şi ziua prezentării scrisorilor mele de 
acreditare la suveranul Italiei. 

Marchizul Marini-Clarelli, maestrul de ceremonii al Curţii 
(care a fost la. noi în ţară cu prilejul funeraliilor Reginei ` 
Maria), vine să mă conducă la Quirinal într'un superb „car- 
rosse de Cour“! (cu un vizitiu şi trei lachei în livrele mari, 
roşii şi aurii, şi purtând peruci pudrate!). În celelalte trăsuri 
iau locul ceilalţi membri ai legatiei. La ora 11, cortegiul intră 


1 caleaşcă de Curte 

în curtea de onoare a Quirinalului (printre privitori, soţia mea 
cu copiii!). O gardă de onoare de „bersaglieri“ prezintă armele. 
Urcăm treptele, trecem în faţa frumoasei fresce a lui Melozzo 
de Forli şi ajungem într'o sală grandioasă împodobită cu 
tapiserii unice, unde o gardă a Palatului, în uniforme roşii şi 
purtând coifuri, îmi dă onorul. Înaintez într'un alt salon, unde 
sunt primit de alt maestru de ceremonii, Principele Ruffo di 
Calabria (tatăl viitoarei Principese Paola a Belgiei). Acesta mă 
însoţeşte încă în alt salon, unde sunt-salutat de marele maestru 
de ceremonii, Contele de Sant'Elia. Sunt introdus apoi într'o 
sală în care aşteaptă Casa Militară a Regelui. Sant'Elia intră 
în sala Tronului şi mă anunţă. Păşesc singur în sala Tronului 
şi înmânez Regelui Victor-Emmanuel al III-lea scrisorile 
regale care mă acreditează pe lângă persoana sa în calitate de 
Trimis Extraordinar şi Ministru Plenipotenţiar al României. 
Regele, care poartă cordonul şi colanul Ordinului „Carol I“ este 
surâzător şi cât se poate de amabil. După un schimb de vorbe 
curtenitoare şi oarecum obligatorii, Regele, apropiindu-se de 
mine şi arătând cu degetul una din decoraţiile pe care le port, 
îmi spune: „Je vais faire comme les enfants, en vous deman- 
dant quelle est cette médaille que vous portez après la croix 
de guerre et qui représente une figure à cheval?“1 Răspund că 
este medalia centenarului Regelui Carol I. Regele continuă: 
„Cela me fait penser que j'ai reçu ces jours-ci une lettre d'un 
Italien de Roumanie avec un timbre représentant l’effigie du 
roi Carol I« et de la reine Elisabeth. Bien que n'étant pas col- 
lectionneur moi-même, j'ai fait détacher ce timbre de l’enve- 
loppe, car on m’en demande sans cesse. J'ai bien connu le roi 
Carol I7, c’était une belle figure.“2 


1 Mă voi comporta ca un copil întrebându-vă ce medalie purtaţi pe 
lîngă Crucea de război, aceea care reprezintă o siluetă călare? 

2 Asta mă face să mă gândesc că am primit zilele acestea o scrisoare 
de la un italian din România, o scrisoare care purta un timbru reprezen- 
tînd efigia Regelui Carol I si a Reginei Elisabeta. Deşi nu sînt 
colecţionar, am dezlipit timbrul de pe plic pentru că adesea îmi cere 
cineva aşa ceva. L-am cunoscut, desigur, pe Regele Carol I; era o figură 
impozantă. А 

Vorbim apoi de voiajul său în România, în anul 1894, şi 
promit să'i fac să parvină o fotografie a sa, luată atunci la noi. 
Si, cu privire la marca comemorativă a primului nostru Rege, 
adaug: „Nous avons été émus en revoyant son effigie bien 
connue sur les timbres; cela nous a rajeunis.“! Regele observă: 
„Vous n'en avez pas besoin, Excellence, vous avez au moins 
trente ans de moins que тоі“!2 (Îmi spusese acelaşi lucru la 
Budapesta.) „Quant à moi, mes soixante-dix ans commencent 
a me peser.‘ Eu: „On ne le dirait pas Sire, Votre Majesté les 
porte si bien.“ Regele Victor-Emmanuel: „N'empâche que 
c’est une vie déjà longue!‘ Eu: „Mais quand elle est comme 
la vôtre, Sire, si bien remplie et si riche en pages de gloire, il 
n'y a pas lieu de s’en plaindre“. Victor-Emmanuel: „Oh, riche 
en gloire!!“7 Eu: „Quatre guerres victorieuses, Sire, et le bel 
épanouissement actuel du peuple italien!“8 Victor-Emmanuel: 
„Се sont les circonstances, mon cher ministre. Même une per- 
sonnalité mediocre peut être servie par les événements. Et 
alors оп dit que c'est son mérite“. Eu: „Тоше l’Europe 
sait cependant le rôle de Votre Majesté pour le maintien de la 
paix dans le bassin méditerranéen et danubien, et vous en est 
гесоппаіѕѕапіе“.!0 Victor-Emmanuel: „Si mérite il y a, c’est 


1 Am fost foarte emotionafi să revedem efigia sa pe timbru; asta ne-a 
întinerit. 

2 Nu e nevoie de aşa ceva, Excelenţă, sunteţi cu cel puţin treizeci de 
ani mai tînăr decît mine. 

3 În ce mă priveşte, cei şaptezeci de ani ai mei încep să mă apese. 

4 Nu s-ar.spune, Sire. Maiestatea Sa arată foarte bine. 

5 Da, dar viaţa mea e şi aşa destul de lungă! 

$ Dar cînd este ca a Dumneavoastră, atît de plină şi bogată în pagini 
de istorie, nu aveţi de ce vă plînge. 

? O, plină de glorie! 

8 Patru războaie victorioăse, Sire, şi frumoasa înflorire actuală a poporu- 
lui italian! А 

9 Astea sînt împrejurările, dragă ambasadorule. Pînă şi о personalitate 
mediocră poate fi servită de împrejurări. Şi se spune că este meritul 
său. 

10 Totuşi, toată Europa cunoaşte rolul Maiestăţii Voastre în menţinerea 
păcii în bazinul mediteranean şi dunărean şi vă este recunoscătoare 


pentru asta. Е 
a 

celui de mon gouvemement.“! Eu: „Quand le mérité et la 
gloire s’entourent de discrétion, leur rayonnement n’en est que 
plus étendu!“? Victor Emmanuel: „Vous me dites des «cose 
molto gentile», mais, croyez-moi, c’est ainsi que je vous le 
dis. D’ailleurs, nous ferons de notre mieux pour conserver la 
paix. On ne peut jamais connaître le futur (sic), mais, pour le 
moment, vous, voyez, on travaille chez nous sans faire de 
grande politique.“ Eu: „Ош, Sire. On a l’impression d’un 
peuple fort, tranquille, qui a foi en son destin et qui, par dis- 
cipline patriotique, se tait et laisse la politique à ceux qui ont 
en mains les destinées du pays.“ Victor Emmanuel: „Mais 
pourquoi faudrait-il que les dirigeants seuls fassent de la poli- 
tique? Tout homme possède une intelligence et a le droit de 
juger les événements et de donner son avis.“ Eu: „N'y 
aurait-il pas parfois le risque de voir s’éparpiller les énergies 
ou d’amener de la confusion dans les esprits?“ Victor Emma- 
nuel: „Pas du tout. C’est de l'opposition d’opinions contraires 
que naît la discussion, d’où jaillit ensuite la bonne décision à 
prendre.“ Un surâs plin de înţelesuri pe buzele suveranului. Toată 
fineţea seculară a Casei de Savoia. Parcă văd profilându'se 
în jurul jilturilor pe care şedem şi, acolo, în jurul Tronului, 
o întreagă procesiune de cavaleri în zale strălucitoare, de gen- 


1 Dacă există vreun merit, acela este al guvemului meu. 

2 Atunci cînd meritul şi gloria sînt înconjurate de discreţie, razele lor 
sînt şi mai strălucitoare! 

3 Imi spuneţi lucruri foarte drägute, dar, credeti-mä, este aşa cum v-am 
spus eu. De altfel, vom face tot ce ne stă în putinţă pentru a menţine 
pacea. Niciodată nu poţi prevedea viitorul (sic) dar, pentru moment, 
vedeţi, la noi se lucrează fără a se face prea multă politică. 

4 Da, Sire. Ai impresia unui popor puternic, liniştit, care are încredere 
în destinul său şi care, prin disciplină patriotică, tace şi lasă politica în 
seama celor care au destinele ţării în mîinile lor. 

5 Dar de ce ar trebui ca numai conducătorii să facă politică? Fiecare 
om are o inteligenţă şi are dreptul să judece evenimentele şi să-şi exprime 
părerea. 

6 Nu ar exista atunci riscul să se împrăştie energiile şi să se ajungă la 
o confuzie în minţile oamenilor? 

7 Deloc. Discuţia se naşte din opoziţia unor opinii contrare şi de aici 
apare ideea hotărîrii bune care trebuie luată. 

tilomi în peruci pudrate, toţi acei membri ai Casei Sabando 
care, trecând acestui vlăstar de regi liberalismul şi scepticismul 
lor, au făcut din acest bărbat mărunt de stat un aşa de rafinat 
„grand seigneur“l. 

Conversatia aceasta, atât de deschisă şi de nesilită, se în- 
dreaptă apoi spre domeniul politicii externe. Cum Regele aduce 
vorba despre bolşevism, arăt că astăzi, când această ideologie 
este pe cale de a se infiltra în Balcani — unde terenul este 
prielnic din cauza atracției panslaviste asupra populațiilor 
slave din acele părţi — România reprezintă, mai mult ca 
oricând, un zăgaz, care se cere să fie întărit, iar nu slăbit. Să 
nu se spună, adaug eu, că, dacă dispare acest zăgaz, se vor 
găsi altele care sš'i ia locul. Cel mai sigur zăgaz este acela 
care există, nu acela care ar putea exista. Regele Victor-Emma- 
nuel îmi spune: „Je suis d'accord avec vous. Une barrière ne 
sert ă quelque chose que si elle est solide. Et je crains davan- 
tage une pénétration pacifique — contre laquelle il est diffi- 
cile 'de lutter — qu'une action militaire dont on peut se 
défendre par les armes. Parlez à Ciano en ce sens. Le rôle d'un 
agent diplomatique est très grand. Quand j'étais jeune je 
croyais que les diplomates ne servaient pas a grand chose.“2 
Îmi permit să întrerup: „Pas mal de diplomates sont du même 
avis, Sire!“ Victor-Emmanuel: „Laissez-mois finir ma pensée: 
maintenant que je suis vieux, j'en suis arrivé à la conclusion 
qu'un ministre intelligent, sérieux, actif, peut changer du tout 
au tout une situation.“* Vorbim de problemele româno-ungare. 


1 mare senior 

2 Sînt de acord cu dumneavoastră. O barieră nu serveşte la nimic dacă 
nu este solidă. Şi mi-e mult mai teamă de o pătrundere pacifică — îm- 
potriva căreia e greu de luptat — decît de o acţiune militară împotiva 
căreia te poţi apăra cu armele. Vorbiţi cu Ciano în acest sens. Rolul unui 
agent diplomatic este foarte mare. Cînd eram tînăr nu credeam că 
diplomaţii servesc la prea mare lucru. 

3 Nu puţini sunt diplomaţii care sînt de aceeaşi părere cu dumnea- 
voastră, Sire! А 

4 Lăsaţi-mă să-mi termin ideea: acum, cînd sînt bătrîn, am ajuns la 
concluzia că un ambasador inteligent, serios, activ, poate să schimbe cu 
totul o situaţie. 

Regele îşi exprima satisfacția faţă de ameliorarea relaţiilor 
dintre cele două ţări şi speranţa că se va găsi mijlocul de a 
face să dispară orice sentiment de adversitate între naţiuni 
vecine. Reamintesc, în această ordine de idei, măsurile luate la 
noi, în materie minoritară, tocmai în scopul de a limpezi 
atmosfera şi observ că, după părerea mea, Italia ar putea exer- 
cita cu folos influenţa de care se bucură pentru a obţine la 
Budapesta un spirit de moderație şi comprehensiune în aceste 
momente atât de grave din punctul de vedere іпіета[іопа!. 
„C'est cela“, aprobă suveranul, „tâchez d'attirer les Hongrois. 
On ne peut pas étre ennemis pour l’éternité.“1 

Răspund: „En cela l’Italie peut nous aider. Il s’agirait de 
faire comprendre aux Hongrois qu’il faut créer une atmosphère 
de bonne entente entre nous, qu’il faut faire passer au second 
rang nos querelles particulières devant les grands problèmes 
qui se posent à nous.“2 Victor Emmanuel: „Votre frontière avec 
la Russie est, je crois, bien plus longue que la frontière russo- 
hongroise.“ Eu: „Oui, Sire, mais la leur est tout de même 
assez large pour laisser passer des doctrines subversives.“4 
Victor Emmanuel: „Oh, les doctrines passent, même s’il n'y 
a pas du tout de frontières communes.“ Eu: „Si notre frontière 
avec la Russie est plus longue, raison de plus pour que tout le 
monde contribue à fortifier cette barrière que la Roumanie 
représente, comme l’a dit Votre Majésté.“é 


1 Asta este, încercaţi să-i atrageti pe unguri. Nu pot exista duşmani pe 
vecie. 

2 Italia ne poate ajuta să facem aşa ceva. Ar trebui ca ungurii să fie 
făcuţi să înţeleagă că trebuie creată o atmosferă de bună înţelegere între 
noi, că certurile noastre mărunte trebuie să treacă pe planul al doilea faţă 
de marile probleme care se ridică în faţa noastră. 

3 Frontiera dumneavoastră cu Rusia este, cred, mult mai lungă decît 
cea ruso-ungară. 

4 Da, Sire, dar a lor este totuşi destul de mare ca să lase să treacă prin 
ea doctrine subversive. 

3 O, doctrinele trec şi dacă nu există nici măcar o frontieră comună. 

6 Dacă frontiera noastră cu Rusia este mai lungă e un motiv în plus 
pentru ca toată lumea să contribuie la întărirea acestei bariere reprezen- 
tate de România, aşa cum aţi spus Maiestatea Voastră. 

Spre sfârşitul audienței, convorbirea ia din nou un ton mai 
familiar. Regele îmi vorbeşte de şederile mele precedente la 
Roma, şi îmi dă un sfat: ,Méfiez-vous de notre «tramon- 
їапа»!“1 Eu: „Oh, Sire, comparée aux grands froids de chez 
nous, je crois que je la supporterai sans peine!“2 Cer voie 
Regelui să’i prezint personalul legatiei mele. Se scoală, iar eu 
merg să bat în uşă, conform ceremonialului. Usa se deschide, 
îmi prezint colaboratorii şi Regele face cerc. Apoi, strângerea 
de mână si obişnuitele temenele „A reculons“! Mă întorc cu 
acelaşi alai la Villa Ruspoli, unde golim câteva cupe de şam- 
panie си Marini-Clarelli şi ceilalţi de faţă. Sunt „hirotonist““ 
ministru al României la Roma. 

Tot potrivit protocolului, depun a doua zi coroane la Pan- 
theon, în faţa mormintelor regilor Italiei, la mausoleul solda- 
tului necunoscut şi la „Sacrario dei caduti fascisti“, primit 
fiind pretutindeni de numeroase delegaţii militare, de vice- 
secretarul partidului fascist, precum şi de Ducele de La Tour, 
din partea direcţiei protocolului. 

Câteva zile mai târziu, sunt invitat să fac parte din „Circolo 
della Caccia“, clubul prezidat de Rege. Sunt primit de pre- 
şedinte (G.B.Rospigliosi) şi de membrii comitetului. 

Curând după aceea, soţia mea şi cu mine suntem primiţi în 
audienţă de Regina Italiei, introduşi fiind de Contele Quic- 
ciardini, „gentilom de onoare“ şi de Contesa Quicciardini 
(nevasta lui), „doamnă a Curţii“. Regina Elena este foarte ama- 
bilă şi conversaţia pe un ton familiar, fără prea mare interes. 
La sosire şi la plecare, garda de onoare prezintă armele. 

Am o audienţă, oficială de asemenea, la Principele moşte- 
nitor Umberto („il Principe di Piemonte“) — viitorul Rege, de 
scurtă durată, Umberto al II-lea („1 re di Maggio“). Conver- 
satie protocolară. La sfârşit îmi spune însă, „sotto voce“ şi în 
mod confidenţial, că membrii familiei regale sunt puşi într'o 

„situaţie faţă de pretenţia fostului Principe Nicolae (Nicolae 


1 Să vă feriti de „tramontana“! 

2 O, Sire, dacă ar fi s-o compar cu gerul de la noi, cred că о voi 
suporta fără probleme! 

3 mergînd cu spatele 

4 încet 

Brana) ca soţiei sale (născută Dumitrescu-Tohani) să i se acorde 
acelaşi tratament ca unei adevărate principese regale. Mă abtin 
de la orice comentariu sau reacţie, afară de un surâs. 

Pe Mussolini voi avea prilejul să-l văd prima dată de-abia 
la 16 februarie, când îi prezint o delegaţie a organizaţiei 
tinereşti „Straja Таги“. Cordial, surâzător, aerul amabil de a 
mă recunoaşte. ЇЇ găsesc îmbătrânit şi îngrăşat, dar fără cris- 
parea fălcii de pe portretele sale oficiale. 


* 


După primele săptămâni de informare, de conversații cu fac- 
torii de căpetenie ai ţării, cu ziariştii de frunte şi cu diferitii 
colegi străini, înaintez ministerului nostru, la 21 noiembrie, 
următorul raport privitor la poziţia Italiei. 

„Oricât s’ar declara neutră sau nebeligerantă este greu de 
conceput ca o putere ca Italia să poată rămâne cu totul străină 
de un mare conflict european fără a risca soarta Spaniei sau a 
Suediei în secolele trecute, căzând la rangul unui stat de mâna 
a doua. Cu atât mai neverosimilă apare o atare ipoteză dacă ne 
gândim la întinsele näzuinte ale Guvemului din Roma, precum 
şi la însăşi doctrina fascismului bazată pe acţiunea directă 
înăuntru şi în afară. 

Pornind de la premisa că Mussolini consideră că are un 
cuvânt hotărâtor de spus atât la stabilirea păcii viitoare — care 
nu ar trebui să fie un nou Versailles, cum a declarat-o chiar 
dânsul, adică о pace încheiată în afară de voinţa Italiei — cât 
şi la rezolvarea problemei mediteraneene, se ajunge la con- 
cluzia că nu rămân decât două posibilităţi pentru ca glasul 
«Ducelui» să fie ascultat. Prima posibilitate ar fi intervenţia 
-armată, declanşată la momentul prielnic, spre a contribui efec- 
tiv la izbânda învingătorului şi a câştiga astfel drepturi incon- 
testabile la satisfacerea propriilor revendicări. Cea de a doua 
posibilitate ar fi menţinerea atitudinii de nebeligerantä până la 
sfârşitul războiului, dar în urma unui acord care ar recunoaşte 
în prealabil drepturile pe care le pretinde Italia. 

Pentru formula dintâi, intervenţia armată — guvernul ia de 
pe acum toate măsurile, accelerând ritmul înzestrării tehnice a 

oştirii, organizând pe baze noi cadrele militare şi remaniind 
marile comandamente. Recentele cuvântări ale şefului guver- 
nului adresate studenţimii fasciste şi comisiei pentru organi- 
zarea autarhiei au pus în evidenţă un spirit belicos. 

Ar fi logic, pe de altă parte; са şi unele conversații să fie 
iniţiate pentru eventualitatea adoptării celeilalte formule: a neu- 
tralitätii bazate pe un acord politic şi teritorial. După câte se 
află, însă, se pare că, în afară poate de unele sondaje prelimi- 
nare şi de aluzii foarte vagi în presă, nu s'a atacat problema, 
Mussolini socotind momentul nu încă oportun. Într'adevăr, 
înainte de a se angaja în tratative — oricât de secrete ar fi — 
care i'ar putea stânjeni libertatea de mişcări sau ar risca sä’l 
compromită prea de timpuriu, «Ducele» doreşte să poată vedea 
mai clar în jocul partenerilor săi. Doreşte mai ales să'şi dea 
seama de situaţia reală pe teatrul de război. 

Va trebui deci să se aştepte desfăşurarea măcar a primelor 
faze ale adevăratului război, care n'a început încă după părerea 
italienilor, actuala «guerra non guerregiata» («la drôle de 
guerre», cum îi spun francezii) neputând încă da indicii asupra 
raportului de forte între beligeranti. 

Guvernul italian, după toate probabilitățile, nu şi'a fixat încă 
atitudinea definitivă. El ezită, prins între teama de a se pro- 
nunţa prea devreme — şi poate deci greşi — şi grija de a nu'şi 
da cărţile pe faţă prea târziu, adică atunci când, sorții războiu- 
lui fiind cunoscuţi, nu s’ar mai consimti la sacrificii pentru 
câştigarea unei alianţe devenite superfluă. Şovăiala este expli- 
cabilă şi pe planul politicii interne. Opinia publică este hotărât 
potrivnică unui nou război după campaniile din Etiopia şi 
Spania. O pasivitate prelungită ar putea însă, pe de altă parte, 
indispune cercurile fasciste mai imperialiste şi nerăbdătoare, 
crescute în cultul dinamismului «Ducelui». Şi dacă acesta nu 
şi-ar arunca sabia în cumpănă decât în ajunul soluţiei finale, 
ar putea fi învinuit că el confirmă injurioasa prorocire a 
Komintemului spre a'şi asigura partea din pradă. 

Aceeaşi ezitare în judecarea situaţiei internaţionale, atât de 
complexă astăzi. Dacă Mussolini ar putea cu mâinile sale 
plămădi viitorul, desigur că ar alege o pace de compromis, sta- 

bilită la o conferinţă de pace, în care Italia ar fi în măsură să 
joace un rol de arbitru între beligeranti, impunând concesiuni 
în folosul ei şi al sateliților săi. lar dacă una din părţi ar fi 
menită unei victorii decisive, desigur că dânsul, ca vechi 
revoluţionar şi proletar, ar prefera izbânda ţărilor «have-nots»!, 
care ar deschide Italiei perspective mai largi în dauna marilor 
imperii coloniale. Conştiinţa «Ducelui» ar fi astfel, şi pe deplin, 
împăcată că nu se abate de la angajamentele luate faţă de 
Fiihrer, element ce Joacă un rol mare în linia sa de conduită. 
Îmi reamintesc cum Contele Csâky îmi relata odată, la Buda- 
pâsta, o ieşire a lui Mussolini contra bărbaţilor de stat italieni 
care, în 1915, împinseseră ţara lor în lagărul adversarilor foştilor 
ei aliaţi. «Dacă eu aş fi fost atunci la putere» — ar fi exclamat 
«Ducele» — «n'aş fi îngăduit aceasta», deşi personal, pe 
vremea aceea, preconizase alăturarea Italiei de Franţa şi де 
Anglia. Dar, în situaţia actuală, victoria Germaniei — după 
acordul dintre Hitler şi Stalin — ar putea însemna şi aceea a 
Uniunii Sovietice, a Kominternului care insultă Italia, a bolse- 
vismului, pe care dânsul l-a combătut în Spania şi pe care atât 
Сауда, în recentul său articol, cât şi însuşi Ciano, în prefața 
la traducerea discursurilor lui Franco, îl denunţă încă şi acum 
ca duşman al civilizaţiei. Şi o astfel de «victorie» Mussolini 
nu o poate dori. «Este un lucru pe care Italia nu’l va putea 
nicicând îngădui», scrie cunoscutul ziarist Francesco Coppola 
în Gazzetta del Popolo (16 noiembrie) — «şi anume o nouă 
înaintare a Rusiei bolşevice dincolo de Carpaţi, în vaiea Dună- 
rii, în Balcani, spre Mediterana», idee reluată şi într'o emi- 
siune în limba engleză a posturilor de radio din Roma. 
Rezultatul acestor situaţii complexe cu aspecte contradic- 
torii şi al explicabilelor ezitări ale guvernului italian pare a fi, 
prin urmare, pentru moment, acea «pace înarmată» pe care 
şeful fascismului a proclama-o de pe faimosul balcon al lui 
Pallazzo Venezia, la 16 noiembrie. О pace de'expectativă, o 
pace provizorie, care nu exclude hotărâri în anumite 
împrejurări favorabile. Într'un editorial din Tribuna, (17 noiem- 


1 sărace 

brie), senatorul Maurizio Maravighia, unul din acei vechi 
fascişti grupaţi pe vremuri în jurul ziarv'ui Ideea Nazionale, 
scrie: «Italia, în afară de învălmăşeală, dar nu deasupra ei. 
Neutralitatea noastră nu este ca aceea a altor ţări al căror unic 
interes este de a rămâne neatinse până la urmă de conilictul 
actual... Italia nu se poate dezinteresa de soarta Europei, 
pentru că are o funcţie normală de îndeplinit, pe care vrea 
s'o păstreze şi chiar 's'o valorifice mai mult. De: aceea 
rămânem cu arma la picior... Aşadar, pacea noastră se va 
menţine atâta timp cât interesele legitime ale Italiei vor fi res- 
pectate şi vor putea fi satisfăcute». 

Acefta este cel mai exact comentariu al formulei «расе 
armată», lansată de Mussolini, şi fixează adevărata poziţie a 
Italiei.“ 

ж 


În legătură cu proiectul.unui bloc de state neutre în Sud-Est, 
înaintez ministerului, la 22 noiembrie, raportul confidential ce 
urmează: 

„Тіп să vă pun la curent cu impresiile dobândite aci, la ita- 
lieni şi la colegii aliaţi, în privinţa ideii unui bloc neutru în 
Balcani. 

La italieni observ o oarecare rezervă sceptică datorită nu 
ideii în sine —, care le este simpatică (ziarele reproduc toate 
comentariile favorabile din presa străină) — ci putintei de a o 
pune în aplicare. Se întrevăd condiţii prealabile puse de unele 
state care ar urma să intre în bloc şi care s'ar folosi de 
conjunctură pentru a pune din nou pe tapet vechi diferende. 
Există şi temerea ca cele trei ţări garantate de franco-britanici 
să nu dea grupării un colorit putând trezi bănuieli la Berlin. 
Mai este, în sfârşit, şi îngrijorarea că prezenţa Turciei ar putea 
micşora rolul preponderent pe care Italia $1" atribuie în această 
formaţiune. 

Guvernul fascist ar prefera să fie el nucleul în jurul căruia 
să se grupeze pe rând şi pe baza unor acorduri bilaterale dife- 
ritele țări din sud-estul Europei. În acest caz, statele care аг 
intenţiona să adere la blocul neutru organizat de Roma şi-ar 
prezenta candidatura — ca pentru admiterea într'o asociaţie... 

Este o veche idee a diplomaţiei italiene. Când se vorbea pe 
vremuri de apropierea între Mica Înţelegere şi triunghiul 
Roma-Viena-Budapesta, italienii preconizează, tot astfel, ca 
fiecare din ţările componente ale Місіі Înţelegeri să adere indi- 
vidual, pe baza unui acord separat, cu gruparea în fruntea 
căreia se află Roma... Nu rezultă de aici că Mussolini s'ar 
arăta în principiu ostil blocului neutru din Balcani, dacă ar fi 
cristalizat în jurul Italiei. Dimpotrivă, el socoteşte că ar putea 
câştiga prin închegarea unui asemenea instrument politic, în 
care ar spera să aibă cuvântul hotărâtor, dar are îndoieli asupra 
putintei de a'l realiza. De aceea preferă să rămână în expec- 
tativă spre a vedea în ce măsură se concretizează ideea gru- 
pului balcanic şi care sunt reacţiile Germaniei, pe de o parte, 
şi ale Uniunii Sovietice, pe de alta, si pe de altă parte să nu’si 
lege mâinile participând la un bloc eutru, atunci când între- 
vede să transforme, la un moment dat, «nebeligeranta» sa 
într'o acţiune militară alăturându-se Germaniei. 

Mai mult scepticism încă am găsit la colegul meu iugoslav. 
Într'adevär, Cristici nu pare să aibă nici o încredere în formula 
grupului balcanic. Deşi nu ştiu până la ce punct ideile ce'mi 
expune corespund vederilor guvernului său, este totuşi semni- 
ficativ că el consideră că gruparea laolaltă a unor state mijlocii 
şi mici, fără obţinerea în prealabil a sprijinului unei mari puteri 
vecine, «s'ar arăta, până la urmă, tot atât de ineficace cât a 
fost Mica Înţelegere». | 

Ministrul Iugoslaviei nu socoteşte utile decât acordurile 
întemeiate pe forţa militară a unui stat puternic şi învecinat 
geografic. «Cu atât mai bine», adaugă el, «dacă ne găsim mai 
multe ţări sprijinite de aceeaşi mare putere.» Modul de a vedea 
al lui Cristici pare deci a se apropia foarte mult de ideea 
favorită a Palatului Chigi, anume gruparea ţărilor legate prin 
acorduri de o putere mare, în speţă Italia. 

La colegii turc şi elen, foarte favorabili ideii unui bloc bal- 
canic, am constatat dimpotrivă oarecare aprehensiune faţă de 
un amestec al Italiei. Ambasadorul Turciei, îndeosebi, a insis- 
tat asupra faptului că s'ar putea primi orice stat în gruparea 

proiectată, cu condiţia însă să fie excluse tendinţele de hege- 
monie. Teama ca Italia să încerce a «prezida» o «Uniune bal- 
canică» este, cred, substratul acestei rezerve." 

Cam în acelaşi sens ca ambasadorul Turciei, mi-a vorbit şi 
ambasadorul Franţei. François-Poncet se teme şi el de o în- 
jghebare balcanică care ar putea fi manevrată din Roma. 
Aceasta, de bună seamă, pentru că atitudinea viitoare a Italiei 
este departe de a fi deslusitä.“ 

Am câştigat şi mai mult convingerea că alcătuirea unui bloc 
neutru în Sud-Est nu era bine privită de nici o parte, la un 
dineu dat în onoarea mea, a doua zi, de către Mackensen, pe 
care’l cunoşteam de multă vreme şi cu care fusesem de curând 
coleg la Budapesta. După masă, ambasadorul german m-a luat 
de îndată la o parte spre а mă preveni „prieteneşte“ că Româ- 
nia ar face un joc foarte periculos dacă s'ar lăsa antrenată în 
planurile tintind la constituirea unui bloc balcanic care, sub 
eticheta neutralității, ar fi îndreptat împotriva Germaniei. „Un 
asemenea bloc nu se va alcătui niciodată“, a afirmat Macken- 
sen“ pentru că Italia şi sateliții ei direcţi nu vor participa 
nicicând la o asemenea formulä**, considerată de Germania са 
o acţiune ostilă ei.“ Cel mai bun lucru de făcut, a adăugat dânsul, 
ar fi de a se înmormânta cât mai grabnic întreaga chestiune şi 
de a se „ein schöner Tumulus draufsetzen“!. Am răspuns că 
sunt surprins de cele ce îmi spune, deoarece, după informaţiile 
mele, colegul său de la Bucureşti nu s'a arătat deloc ostil 
acestei idei, care serveşte principiul stabilizării neutralității în 


* Într'o convorbire ulterioară, Ragip Baydur îmi arăta credinţa sa că 
Italia are năzuinţe înspre Dalmația şi Salonic şi că, dat fiind, pe de altă 
parte angajamentele ei faţă de unguri, i se pare exclus ca Mussolini să 
fie favorabil unui bloc în care ar intra Iugoslavia, Grecia şi România, 
adică tocmai ţările cărora ar vrea să le impună sacrificii. Cât despre neu- 
tralitatea unui asemenea bloc, ambasadorul Turciei ar considerat-o de-a 
dreptul iluzorie, deoarece Italia este ferm hotărâtă să intervină în conflict 
alături de Germania, la momentul ре care’l va socoti prielnic. 

** Atitudinea aceasta negativă a Italiei îmi este confirmată si de Buzi, 
directorul politic (7 dec.) 

1 aşeza peste ea un Tumulus şi mai frumos 


195 


Balcani. Mackensen mi-a replicat că se face probabil o confu- 
zie la noi: este adevărat că Germania doreşte ca ţările balca- 
nice să rămînă neutre, dar ea se opune formării unui bloc cu 
Turcia, care a trecut fätis de partea puterilor democratice. Am 
întrebat: „Chiar dacă Italia ar face parte din bloc?“ Răspunsul 
a fost: „Chiar atunci.“ Desigur'că, aflând despre această vehe- 
mentă opoziţie şi despre rezervele celorlalte puteri interesate, 
Guvemul din Bucureşti trebuie să fi renunţat la stäruintele ce 
depunea pentru închegarea acelui bloc neutru. 


* 


Într'o conversaţie avută cu Mackensen şi pe care am 
raportat-o guvernului la 23 noiembrie, el mi-a declarat că 
războiul actual se transformă din ce în ce mai mult într'o luptă 
pe viaţă si pe moarte între Germania şi Anglia. L-am întrebat 
dacă din această uriaşă încăierare n'ar putea cîştiga o terță 
putemică. Mi-a răspuns că, dacă mă refer la Uniunea 
Sovietică, el mă poate linişti cu desăvîrşire deoarece „pentru 
Germania armata rusă nu contează.” La observaţia mea că 
pentru ţări mai mici acea armată ar putea totuşi conta, a 
replicat că nimeni nu poate, fireşte, cunoaşte cu precizie vii- 
torul, dar că, în conjunctura de faţă, nu întrevede nici un motiv 
de îngrijorare. Colegul german m'a întrebat totodată dacă am 
impresia că misiunea economică germană, prezidată de Clo- 
dius şi aflată actualmente la Bucureşti, se va întoarce la 
Berlin cu un rezultat concret, întrucît „politica internaţională 
este astăzi bazată pe petrol“. Tocmai atunci se anunţă demisia 
guvernului Argetoianu şi formarea unui minister Tătărescu. 


ж 


Tratative economice aveau loc concomitent la noi şi cu 
Italia şi am avut în această privinţă un schimb de vederi cu 
Riccardi, ministrul schimburilor şi al valutei (24 noiembrie). 


* Ambasadorul Japoniei era să mă asigure si el (11 dec.) că „forţa 
armată rusă este considerată la Tokio ca fiind mult inferioară celei Japo- 
neze şi nereprezentând, astfel, пісі o primejdie serioasă“. 

Cere să sporim comenzile militare în Italia, ca, la rîndul ei, 
Italia să ne poată cumpăra mai mult petrol şi cereale. Nego- 
cierile economice italo-române nu trebuie, după părerea lui, 
puse exclusiv pe termen economic, ci ar urma să ţină seamă 
şi de factorul politic; România, declară el mai departe, este 
înconjurată de duşmani şi are, prin urmare, nevoie de prie- 
tenia Italiei. Am răspuns că ar fi de dorit, în această ordine de 
idei, să putem simţi ceva mai concret, din partea Italiei, dorinţa 
stabilirii unor raporturi mai strânse cu noi. Riccardi îmi spune 
atunci, în mod spontan, că dovada cea mai palpabilă este faptul 
că pentru Italia nu există o problemă a Transilvaniei şi că 
vorbeşte mereu în acest sens cu „Ducele“. Sunt, evident, doar 
presiuni exercitate de Riccardi pentru a ne îndemna la concesii 
economice! 
ж 

Conversaţie foarte lămuritoare cu Frangois-Poncet, la 25 no- 
iembrie. Tocmai ieşea de la Ciano, care i-a spus că guvernul 
italian nu încurajează, dar nici nu descurajează, formarea unui 
bloc balcanic, hotărât fiind însă, după matură chibzuire, să nu 
participe la el, nefiind dispus să se angajeze nici în privinţa 
unei neutralitäti definitive, nici în aceea а unui statu quo în 
acea parte a continentului. Preferă să încheie acorduri bilaterale 
cu diferitele state din acea regiune. Italia, adaugă Ciano, are 
raporturi foarte strânse cu Ungaria, excelente cu lugoslavia, 
foarte bune şi în plină ameliorare cu Grecia. Cu Bulgaria 
legăturile ar fi bune, însă fără a fi concretizate printr'un pact. 
Apropierea între Roma şi ţările din Sud-Est s'ar desăvârşi 
astfel treptat pe cale de acorduri bilaterale. 

François-Poncet observându'i că a uitat în enumerarea sa 
România, ministrul afacerilor străine al Italiei i-a răspuns 
foarte evaziv şi rezervat. Din acest răspuns reieşea că Italia 
nu'şi poate lega destinele de ale unui stat ameninţat pe toate 
hotarele sale şi care riscă să fie atacat de Rusia pentru a i se 
smulge din nou Basarabia. Ambasadorul Franţei îmi spune că 
a explicat lui Ciano că un atac contra României ar însemna 
războiul în Balcani şi că România este tare şi plină de coe- 

ziune. În gândul lui Ciano аг încolţi prin urmare ideea unei 
înţelegeri balcanice închegate în jurul Italiei şi din care ar 
rămâne izolate nu Ungaria şi Bulgaria ca până acum, ci Româ- 
nia şi Turcia. | 

Venind vorba de „raporturile foarte strânse italo-maghiare“, 
Frangois-Poncet a amintit lui Ciano de zvonurile răspândite în 
legătură cu o eventuală uniune personală între cele două ţări. 
Ciano s'a grăbit să le dezmintă, dar fără a avea aerul că le pri- 
veşte de-a dreptul fanteziste. Ba chiar, a adăugat: „Si, ă la fin 
de la guerre et vu le grand âge de l’ Amiral Horthy, les Hon- 
grois offraient au roi Victor-Emmanuel la couronne de leur 
pays, il n'y aurait là rien, je pense, de contraire aux intérêts fran- 
çais.“! Ungurii caută, deci, în mod febril, o formulă — alianţă 
militară sau uniune personală — care să le permită să se pre- 
zinte, la o viitoare conferinţă de pace, strâns legaţi politiceşte 
de Italia, astfel ca pretenţiile lor să fie înglobate în masa reven- 
dicărilor italiene! Ce iluzii spulberate de desfăşurarea inexo- 
rabilă a evenimentelor! Cât despre guvernul fascist, îmbătat şi 
orbit de fantezitle şi grandomania sa, el urmărea să acumuleze 
pe fruntea suveranului său cât mai multe coroane: Rege al Ita- 
liei şi Albaniei, Împărat al Etiopiei, poate Rege al Croaţiei şi 
— de ce nu? — Rege al Ungariei! 


ж 


La 30 noiembrie cer să'1 văd ре Ciano — саге mă primeşte 
îndată — spre a'i confirma că пош guvem Tătărescu va urma 
aceeaşi politică externă ca aceea a ministerului precedent. 
Ministrul afacerilor străine italian îmi răspunde că este convins 
despre aceasta, mai ales după recentele discursuri ale lui 
Tătărescu şi Gafencu. S’a arătat mulţumit că ministrul nostru 
de exteme nu a dat importanţă rodomontadelor din ultima 
cuvântare a lui Csâky şi că s'a ferit să intre în polemică cu 
dânsul. Într'adevăr, făcând aluzie la cuvântarea vehementă — 


1 Dacă, la sfârşitul războiului, avînd în vedere vârsta înaintată a Ami- 
ralului Horthy, ungurii i-ar oferi regelui Victor-Emmanuel coroana ţării 
lor, nu ar fi, cred eu, nimic contrar intereselor francezilor în acest gest. 

şi oarecum ridicolă — a şefului diplomaţiei maghiare, Gafencu 
s'a mărginit să arate că „unele din amenințările contelui Csáky 
ne-au surprins, celelalte ne-au înveselit, nici una nu ne-a spe- 
riat!“ Atrag atenţia interlocutorului meu asupra puternicelor 
aplauze care au subliniat, în parlamentul nostru, pasajul din 
discursul lui Gafencu privitor la Italia. Este firească amără- 
ciunea de la noi atunci când se răspunde acestor sentimente şi 
bune intenţii prin articole ca acela apărut în Il Telegrafo din Li- 
vomo (ziarul personal al lui Ciano) sau în revista I] Mediterra- 
neo, în care sunt puse la îndoială puterea şi coeziunea statului 
român. Ciano îmi spune că autorul articolului din Telegrafo, 
un anume Ciasca, fiind un om fără nici o însemnătate, nici nu 
i'a citit proza: „Fă ca mine“, adaugă el, „citeşte numai artico- 
lele semnate de Ansaldo, singurele care oglindesc vederile 
mele.“ La terminarea vizitei, îmi repetă că nu încetează să dea 
sfaturi de moderație la Budapesta, spre а nu încorda şi mai 
mult situaţia internațională. 
* 


Comunicând la Bucureşti cele de mai sus, atrágeam totodati 
atenţia asupra intereselor pregătirii militare ale Italiei. Comen- 
zile de armament urmau pe ritmul cel mai rapid. Se proceda 
cu febrilitate la remanieri în înaltul comandament, se examina 
regruparea forţelor armate şi se luau felurite măsuri care 
indicau voinţa guvernului italian de a fi gata pentru orice even- 
tualitate ce s'ar putea produce la primăvară şi care ar asigura 
Italiei un prilej prielnic pentru valorificarea, printr'o interven- 
tie în conflict, a näzuintelor fasciste, proclamate zgomotos: 
„Nizza, Corsica, Tunisia.“ | 

Aceste idei mi'au fost confirmate de principalul corespon- 
dent de ziar german din Roma care a cerut să mă vadă: Rudolf 
Kircher de la Frankfurterzeitung. El este convins de interven- 
tia Italiei alături de Germania. De îndată ce „Ducele“ va socoti 
` oştirea italiană îndestul de pregătită şi se vor fnfätisa conjunc- 
turi favorabile — cea mai favorabilă fiind cufundarea de către 
submarinele germane a patru sau cinci crucișătoare mari bri- 
tanice putând ameninţa coastele Italiei — şeful fascismului va 
trage sabia. | 

Privind relaţiile româno-germane, Kircher îmi arată că ar 
trebui să le privim în mod „realist şi negustoresc“, înțelegând 
situaţiile economice şi geografice impuse de un destin superior 
voinţelor omeneşti. Din punctul de vedere politic, nu am avea 
de ce să ne temem. Ca austriac şi proletar, Hitler detestă pe 
maghiarii feudali. El îşi dă seama că nu poate exista, în ceea 
ce priveşte Transilvania, o problemă teritorială. Majoritatea 
românească şi minoritatea germană s'ar împotrivi unei noi 
stăpâniri ungureşti şi Fiihrerul ţine întotdeauna seama de sen- 
timentele grupurilor de „auslands-deutsche“. El ştie că saşii 
şi şvabii n'ar putea prefera soluţiei româneşti decât o singură 
altă soluţie: alipirea la Reich. Or, aceasta este geografic impo- 
sibil. Nu s’ar putea concepe o asemenea alipire — încheie Kir- 
cher „decât în cazul în care Ungaria ar fi fost în prealabil 


încorporată Germaniei“. 
* 


Cinci zile în Sicilia (1-5 decembrie). Ne aflăm la Palermo, 
unde soţia mea botează — prin aruncarea unei sticle de 
şampanie pe vas — nava „Mangalia“ comandată de guvemul 
român şi construită în şantierele navale Anseldo. Apoi, banchet 
oferit în frumosul lor palat San Marco de către principele şi 
principesa Stefano Lanza di Mirto (el „gentilom de onoare“ şi ea 
„doamnă a Curţii“*), pe lângă Principesa de Piemont (viitoarea 
Regină Maria-José). Toată aristocrația de faţă — şi în general 
toţi sicilienii — nu'şi tăinuiesc sentimentele de ură faţă de 
Germania. Depun o coroană de lauri pe mormântul lui Nicolae 
Bălcescu, Vizităm pe urmă Monreale, Cappella Reale şi de la 
Villa Igica pomim la Taormina, un vis pământesc. După vizi- 
tarea ruinelor teatrului grec, ne îmbătăm de soare şi flori în gră- 
dina de la San Domenico şi în împrejurimile acestui colţ de rai. 


* 
Spre a se căuta, pe cât posibil, ca relaţiile dintre Aliati şi 
Italia să nu ajungă la o tensiune, dându-i se astfel posibilitatea 


să reziste cât mai mult presiunilor germane, Franţa şi Anglia 
au asigurat guvernul din Roma că nu va avea de suferit econo- 

miceşte de ре urma blocului contra Reichului. Astfel, Parisu. 
şi Londra s'au angajat să furnizeze împreună Italiei cantitatea 
de cărbuni се” era procurată până acum de Silezia (7 milioane 
de tone) şi pe care n'o mai putea primi acum din cauza inter- 
zicerii oricărui transport pe mare a mărfurilor originare din 
Germania. Pe de altă parte însă, diplomaţia italiană, deşi 
conştientă de un pericol mai mare — acela al extensiunii 
comuniste — se fereşte să examineze problema pe plan diplo- 
matic, cum o sugerează guvernul român, spre a nu indispune 
Berlinul, actualmente legat politiceşte de Moscova, şi, după 
cum Îmi arată directorul politic Buti, la 7 decembrie, „spre a 
nu trezi la ruşi susceptibilitäti care ar provoca tocmai ceea ce 
se doreşte a se împiedica“, şi crede că ar fi mai abil să nu se 
ia măsuri „până ce pericolul nu apare efectiv“. Atrag atenţia 
lui Buti că atunci va fi poate prea târziu... Aflu, în aceeaşi 
ordine de idei, că guvernul fascist este şi oarecum liniştit în 
urma unei declaraţii oficiale ce i s’ar fi făcut la Berlin că 
„Germania îşi va întrebuința toată influenţa la Moscova spre 
a împiedica eventualele tendinţe de expansiune ale Uniunii 
Sovietice spre Balcani“. Fapt este că, în loc de a se socoti 
Ankara ca un punct de sprijin pentru o acţiune politică de pre- 
venire a primejdiei ruseşti, relaţiile italo-turce nu par deloc 
să se îndrepte spre o destindere. Şi totuşi se ţin lanţ mani- 
festatiile de stradă favorabile Finlandei si pe faţă ostile Rusiei 
din cauza agresiunii comise contra slabei ei vecine, iar Italia 
trimite cincizeci de avioane guvernului din Helsinki. Ca urmare 
a acestor desfăşurări, ambasadorul sovietic, care nu'şi pre- 
zentase încă scrisorile de acreditare, a fost rechemat la Mos- 
cova fără a mai aştepta să i se acorde audiența regală. 
Singurul element favorabil ce'l pot desprinde în atitudinea 
italiană este comunicatul Marelui Consiliu fascist (9 dec.) a 
cărui notă dominantă este pasajul privitor la bazinul dunărean- 
balcanic, ceea ce, în împrejurările actuale, ia semnificaţia unei 
împotriviri hotărâte faţă de expansiunea sovietică. Comunicatul 
înglobează toate statele din Europa dunăreană şi balcanică în 
zona de interese directe ale Italiei. Pasajelor relative la alianţa 
cu Germania şi la libertatea navigaţiei nu li se acordă vreo 

importanţă deosebită. Concomitent, Mussolini transmite la 
Paris condiţiile pe care le consideră esenţiale pentru statorni- 
cirea păcii generale: 1) alcătuirea unei „cruciade“ a tuturor 
țărilor civilizate contra bolsevismului, şi 2) o perfectă egalitate 
între marile puteri interesate în Mediterana. 


* 


Un articol amenintätor la adresa României, apărut în revista 
internaţională comunistă pune problema noastră — măcar vre- 
melnic — pe planul întâi al preocupărilor diplomaţiei italiene. 
Înaintez în această privinţă, la 15 decembrie, următorul raport 
la minister: 

„Publicarea în Revista internaţională comunistă a articolului 
lui Ştefanov «Războiul imperialist şi România» a avut darul să 
trezească la guvernanţii şi în opinia publică italiană un senti- 
ment aproape de solidaritate cu ţara noastră. Ca în urma unei 
revoluţii a apărut deodată o comprehensiune mai clară a 
poziţiei noastre geografice şi a menirii europene pe care 
această aşezare ne'o impune. 

Atât în presă cât şi în conversațiile politice se simte o oare- 
care tendinţă de a se renunţa, cel puţin provizoriu, la dis- 
criminările ce se făceau până acum în urmă între diferitele ţări 
din zona dunăreană şi balcanică, unele fiind agreate şi consi- 
derate demne de sprijinul italienesc, celelalte socotite nevia- 
bile în forma lor actuală şi părăsite soartei lor. Din ce în ce mai 
mult se aminteşte de toate aceste ţări laolaltă, fără deosebire, 
ca alcătuind complexul dunărean-balcanic de care sunt legate 
interesele vitale ale regatului italo'albanez. Statul care bene- 
ficiază cel mai mult de pe urma acestei atitudini noi a italie- 
nilor este desigur statul român. Pentru prima oară, după atâţia 
ani, ne'a fost dat să citim în editorialul din Messaggero (5 dec.) 
că Italia are legături strânse cu toate ţările din acea regiune, 
«din care unele îi sunt chiar apropiate prin comunitatea sânge- 
lui». lar Giornale d'Italia (9 дес.) subliniază că Italia, devenită 
putere balcanică, are interese şi în România, «căci România 
este tot atât străbătută de Dunăre ca şi Ungaria». 

Dar manifestarea cea mai evidentă a celor de mai sus este 
însuşi pasajul din comunicatul Marelui Consiliul Fascist în 

care se vorbeşte de «bazinul dunărean-bălcanic» î în întregimea 
sa, Ca sferă a intereselor Italiei. În orice caz, nu trebuie fireşte 
dedus de aici că Palazzo Chigi şi-ar fi schimbat definitiv pozi- 
tia. Tot mai am prilejul să aud aluzii despre necesitatea unei 
«sistematizări» a păcii şi a ordinii din Sud-Estul european, dar 
tot mai des se recunoaşte că o atare sistematizare nu va putea 
-avea loc decât după ce primejdia bolşevismului va fi fost 
înlăturată... Trebuie însă constatat că articolul lui Ştefanov 
пега adus în rândul întâi al preocupărilor şi până Ја un punct al 
„simpatiilor — poate efemere — ale opiniei publice italiene...“ 
Tendinţa aceasta se manifestă şi mai aparent cu prilejul dis- 
cursului rostit de Ciano, la Cameră, la 16 decembrie şi la care 
asist. După ce a declarat că guvernul fascist nu a luat şi nu va 
lua iniţiative pentru constituirea unui bloc al neutrilor, minis- 
trul afacerilor străine a arătat că raporturile dintre Italia şi sta- 
tele dunărene şi balcanice sunt încă de pe acum reglementate 
şi nu mai au, prin urmare, nevoie de acorduri noi. Apoi, enu- 
merând diferitele ţări din bazinul dunărean-balcanic, a închinat 
un pasaj foarte călduros României, accentuând cordialitatea 
dintre cele două ţări, ale căror legături corecte se dezvoltă de 
` сауа vreme în modul cel mai satisfăcător. La pronunţarea 
numelui România, văd cum însuşi Mussolini dă semnalul : 
aplauzelor, care mi s'au părut a fi unanime pe toate băncile şi 
au ţinut destul de mult. La plecare, mai mulţi colegi m'au feli- 
citat pentru această manifestaţie spontană de simpatie la adresa 
noastră, care de pe vremea guvemului Averescu nu a mai avut 
loc în parlamentul italian . Ghigi, ministrul Italiei la Bucureşti, 
care dejuneazä la mine а doua zi, îmi spune că Ciano 1-а 
întrebat: „Ei, ţi'a plăcut pasajul meu despre români? Trebuie 
dezvoltate însă acum şi legăturile economice.“ 


* 


Dar discursul lui Ciano a fost semnificativ şi din punctul de 
vedere al situaţiei politice generale. A exprimai deceptia Ita- 
liei faţă de insuccesul propunerii ei de „pact în patru“, apoi s'a 
întins asupra istoricului companiilor din Etiopia şi Spania, 
precum si la „unirea“ cu Albania. Vorbind de legăturile cu 

Germania, a accentuat, că în momentul încheierii pactului de 
alianţă s'a stabilit între cele două guverne ca pacea să fie men- 
ţinută cel putin timp de trei ani (Germania ar fi propus cinci 
ani), „spre a da ambelor ţări timpul necesar reconstituirii 
interne şi completării pregătirilor militare“. Ciano a confirmat 
astfel zvonul care circula în cancelariile europene cu privire la 
obligaţia luată de Hitler de a nu declanşa un război înainte de 
1942. El a adăugat că їп acel răstimp „Italia şi Germania 
hotărâseră să nu tulbure pacea prin atitudini amenințătoare sau 
agresive“. Alianţa prevedea consultarea reciprocă, dar minis- 
trul afacerilor străine a declarat că numai în seara de 21 august, 
ora 22, a aflat prin telefon că a doua zi urma să fie semnat 
pactul de neagresiune germano-sovietic. 

Trecând la evenimentele din Polonia, vorbitorul a adus 
omagiul său eroismului polonezilor, criticând totuşi „inflaţia“ 


statului polon... 
ж 


La 19 decembrie, am о conversaţie interesantă cu colegul 
„german Mackensen, întors din Berlin, unde a asistat la sărbă- 
torirea celei de'a 90-a aniversări a tatălui său, mareşalul. Redau 
principalele pasaje din raportul adresat de mine la minister, în 
legătură cu această vizită ce mi-a făcut Mackensen: 

„Ambasadorul Germaniei mi-a exprimat satisfacția sa faţă 
de pasajul din discursul lui Ciano referitor la România. A 
adăugat că nu'şi aminteşte са {ага noastră să mai fi fost 
aplaudată în Camera italiană, ceea ce dovedeşte, a adăugat 
dânsul nu fără ironie, că ne putem apropia de Italia şi fără bloc 
de ţări neutre. I-am răspuns, pe acelaşi ton, că el personal este 
«groparul» blocului, deoarece, după câte ştiu, colegul său din 
Bucureşti fusese mult mai puţin categoric. Mackensen mi-a 
replicat că poate să fi fost aşa situaţia la început, dar că acum 
desigur că Fabritius vorbeşte la fel ca dânsul. 

Schimbând tema conversatiei, am întrebat pe interlocutorul 
meu dacă este adevărat că guvernul din Berlin a obţinut în 
Moscova asigurări liniştitoare în privinţa intenţiilor sovietice 
în Balcani... Mackensen mi-a răspuns că ştie sigur că guver- 

. nul său a explicat la Moscova importanţa pentru Germania, 

din punctul de vedere economic, a menţinerii păcii în Balcani. 
«De altfel», a încheiat, «cred că puteţi fi linistiti deoarece 
Rusia va avea încă multă vreme de furcă în Finlanda şi nu se 
va putea ocupa în altă direcţie.» Am spus atunci că observaţia 
aceasta nu mă linişteşte, căci înseamnă că trupele sovietice, 
după ce vor termina expediţia în Finlanda — şi oricât se admiră 
eroismul finlandezilor trebuie ţinut seama de disproportia 
numerică — s’ar putea îndrepta la primăvară, de pildă, spre 
Balcani. «Finland ist eine harte Nuss»!, mi-a răspuns ambasa- 
dorul Germaniei, care nu'şi poate ascunde simpatia pentru fin- 
landezi, «şi rezistenţa va fi mai lungă decât se crede. Dar, chiar 
dacă n'ar ţine decât până la primăvară, c’est autant de pagné?, 
un răgaz de câteva luni nu este de disprețuit, căci se pot 
schimba atâtea situaţii». 

Am dezvoltat atunci convorbitorului meu toate argumentele 
noastre, explicându-i că Basarabia nu poate fi un tel pentru 
Soviete, căci acel ţinut nu prezintă nici foloase strategice, nici 
bogății economice prea mari şi nu este nici măcar populat de 
vreo minoritate rusă importantă. Basarabia, cu prelungirea ei 
dobrogeană, înseamnă stăpânirea Gurilor Dunării şi trecerea prin 
Bulgaria, etniceşte înrudită, până la strâmtori şi marea caldă. 
O agresiune contra Basarabiei nu ar fi deci numai o agresiune 
contra teritoriului românesc, ci un atac aproape fätis împotriva 
tuturor puterilor cu interese în Balcani şi în Mediterana. În 
timpul expunerii mele, Mackensen mă aproba mereu, nefă- 
cându-mi nici o obiectie. Cum conversaţia noastră se desfăşura 
pe un plan pur personal şi amical, l-am întrebat apoi: „După 
sacrificiile ce aţi făcut pentru Soviete în Baltica (îngăduirea 
înglobării statelor baltice în U.R.S.S.) vreţi să faceţi şi unul în 
Sud-Est, jertfind poziţiile culturale şi economice ce le aveţi, la 
noi de pildă?» Mackensen m'a întrerupt brusc: «Desigur că nu!» 

Cum dobândisem de la interlocutorul meu ceea ce căutasem, 

„adică o impresie personală, o reacţie instinctivă, mai degrabă 
decât o informaţie ce ştiam că nu mi poate da, nu mai am insis- 


1 Finlanda este o nucă ce are coaja tare 
2 e ceva cîştigat 

tat şi l-am lăsat să se întindă asupra problemei baltice. El a 
încercat să mă convingă — sau încerca să se convingă pe el 
însuşi — că greşeam atunci când calificam retragerea Germa- 
niei în Baltica drept un «sacrificiu». Hitler ar fi dispus, la 
pacea generală, să consimtă la reconstituirea unei mici Polonii 
pe o parte a teritoriilor ocupate acum de trupele germane. 
Frontiera germano-polonă s'ar trasa mult mai la est de hotarul 
fixat la Versailles. Cum în această regiune se află aglomeratii 
polone, ele vor fi strămutate spre interiorul Poloniei şi înlocuite 
prin germanii aduşi din statele baltice. Nu ar fi vorba deci de 
o jertfă, ci de o «operaţiune foarte înţeleaptă (sehr klug)». 
Tot în întrevederea de azi, ambasadorul Germaniei mi'a 
„exprimat convingerea sa că nu vor avea loc operațiuni mari 
pe frontul de Vest. Pe de o parte, Hitler, care nu el a declarat 
război Franţei şi Angliei, se va mărgini a respinge atacuri even- 
tuale. Pe de altă parte, nici guvernele din Paris şi Londra nu vor 
ataca linia Siegfried, care nu poate fi străbătută având adâncime 
de 50 km. Mai ar fi şi elementul de politică internä, guvernul 
Daladier întâmpinând mari greutăţi. (Daladier ar vrea să fie dic- 
tator ca Hitler, dar Fiihrerul este o personalitate istorică, pe când 
Daladier nu este decât al nu ştiu câtelea prim-ministru al repu- 
blicii a treia.) Lupta decisivă, după Mackensen, se va da pe 
mare. Uzinele germane ar construi un număr enorm de subma- 
rine, în măsură să distrugă treptat flota comercială britanică. 
Cum Anglia, după interlocutorul meu, este mai dependentă de 
importurile ei decât Germania, va sosi momentul când nu va 
mai putea rezista. Germania, nu trebuie uitat, are posibilitatea 
de a se aproviziona în ţările balcanice, cu care a încheiat acor- 
duri economice, şi în Rusia, guvernul sovietic fiind dispus să 
efectueze toate lucrările tehnice şi de organizare cerute de la 
Berlin, se vor putea transporta în Germania produsele necesare 
din Rusia şi chiar din Manciukuo. Pentru moment, autorităţile 
sovietice ar lărgi căile ferate din Polonia rusă, spre a putea uti- 
liza vagoanele lor până la frontiera germană.“ 
La sfârşitul convorbirii noastre, nu mă pot împiedica de a'mi 
pune întrebarea: această desăvârşită siguranţă în viitor de care 

a vrut să'mi dea dovadă Mackensen corespunde ea oare cu 
convingerile sale personale, sau reprezintă doar instrucţiunile 
ce primeşte din Wilhelmstrasse? 


‚ Ж 


Întors de la Paris, François-Poncet cere să mă vadă. Iată miezul 
conversaţiei noastre din 22 decembrie, astfel cum am raportat’o 
guvernului meu: „Stând de vorbă cu ambasadorul Franţei, 
întors de câteva zile de la Paris, el mi-a spus că a găsit acolo 
o atmosferă de îngrijorare în privinţa sud-estului european. 

“Există teama unui apropiat atac germano-rus contra României. 
Având în vedere că Franţa şi Anglia sunt ferm hotărâte să se ţină 
de garanţia ce ne-au dat, ele ne vor apăra efectiv contra orică- 
rei agresiuni de oriunde ar porni, fie din partea Rusiei, fie din 
partea Germaniei, fie din partea.celor două puteri împreună. 

Ca atare, guvernele din Paris şi Londra doresc să ia la timp 
măsurile necesare. Generalul Weygand socoteşte cä’i trebuie 
două luni spre a organiza debarcarea în Balcani şi cere să se 
constituie de pe acum o bază de operaţii unde să poată începe 
a'şi aduna forţele. Baza cea mai indicată ar părea să fie 
Constanţa. 

. François-Poncet a adăugat că, personal, nu crede temerea 
justificată, cel puţin deocamdată, fiindcă Germania preferă să 
obţină pe cale paşnică produsele din Balcani, iar Uniunea 
Sovietică are destul de lucru în Finlanda. Totuşi, dacă se decid 
măsuri preventive în sensul arătat, el consideră ideea unei 
debarcări la Constanţa indicată. 

Nu am lăsat să treacă această afirmaţie fără a'mi arăta nedu- 
merirea. O debarcare la Constanţa nu s’ar putea concepe decât 
în cazul unei agresiuni săvârşite efectiv împotriva României. 
Cum şi-ar putea închipui cineva că Germania ar privi nepăsă- 
toare debarcări treptate de trupe la noi, menite să lupte contra 
ei la primăvară? Am observat mai departe că nu există astăzi, 
la cunoştinţa mea, elemente care să ne fndreptäteascä a socoti 
inevitabilă o agresiune contra noastră. Încheierea favorabilă a 
negocierilor cu Germania şi noua atitudine a Italiei faţă de noi 
îmi par dimpotrivă simptome liniştitoare în momentul de faţă. 

Interlocutorul meu n'a insistat. El mi-a spus doar că este 
informat că guvernul iugoslav şi-ar fi dat asentimentul pentru 
trecerea trupelor italiene prin teritoriul iugoslav în eventuali- 
tatea în care Ungaria ar fi atacată. Astfel s'ar explica concen- 
trările de trupe italiene în regiunea frontierei de est.“ 


* 


În aceeaşi zi, am o întrevedere cu Ciano la Palazzo Chigi. 
` Îi arăt satisfacția noastră pentru declaraţiile sale amicale de la 
Cameră. Îmi răspunde că este fericit că gestul său a fost apre- 
ciat la noi. L-am întrebat dacă pot să comunic guvernului meu 
că, ori de câte ori vorbeşte de împotrivirea Italiei la o agresiune 
contra țărilor din Sud-Est, el se referă şi la România. „Desigur“, 
îmi declară ministrul afacerilor străine, „dinadins întrebuinţez 
expresia de regiune dunăreană-balcanică, spre a include şi 
România. Trebuie să recunoasteti însă că sunteţi zona cea mai 
periferică şi cu cele mai multe probleme pendinte şi că este 
nevoie de bunăvoință reciprocă pentru aplanarea dificultăţilor.“ 
Am spus că nu ni se poate imputa lipsă de bunăvoință şi că 
sperăm că guvemul italian se va folosi de influenţa sa spre a ex- 
plica pretutindeni necesitatea de a lăsa pe planul al doilea cer- 
turile mărunte, date fiind marile primejdii comune. Ciano mi-a 
afirmat că acest punct de vedere inspiră mereu acţiunea sa. 

Ciano mi-a vorbit apoi cu îngrijorare de situaţia internă din 
` Iugoslavia, unde gravele mişcări comuniste ale studentimii 
dovedesc reînvierea vechii idei panslaviste şi un puternic. 
curent favorabil Rusiei sovietice. 


ж 


În urma a numeroase convorbiri cu personalităţi italiene де 
frunte, cu colegi şi cu personalităţi române în trecere prin Roma 
cred că bilanţul pe anul 1939 al relaţiilor dintre România şi 
Italia poate fi considerat următorul: 

Pasajul cel mai semnificativ al discursului de politică extemă 
al lui Ciano la Cameră a fost, după părerea generală, acela pri- 
vitor la România. Tara noastră, voit ignorată până atunci de 
factorii politici fascişti, era acum cuprinsă în mod limpede în 
zona intereselor italieneşti. Menţinerea independenţei României 

devine, după declaraţiile oficiale, un interes al Italiei. Dacă 
guvernul italian va voi să păstreze aceste legături prieteneşti 
cu toate statele din Sud-Est, realizând astfel, în fapt dacă nu 
în formă, ideea blocului neutru italo-balcanic ca un zăgaz . 
contra penetraţiei bolşevice, el va trebui să'şi atenueze politica 
revizionistä. Formula de adoptat, în acest caz, va fi amânarea 
rezolvării diferendelor din regiunea dunăreană şi balcanică 
până după eventuala înlăturare a pericolului bolşevic. 

Cât priveşte România, Mussolini şi Ciano ne asigură că 
Ungaria nu ne-ar ataca atâta timp cât am fi în luptă cu trupe 
sovietice şi cât nu ar fi fost cu desăvârşire înlăturată primejdia 
bolşevică. În cazul în care România s’ar vedegsilitä sä lupte 
contra Uniunii Sovietice, Italia ar fi dispusă s'o ajute, procu- 
rându-i material de război, ca tancuri, tunuri anti-aeriene şi anti- 
tancuri, precum şi avioane." Această din urmă făgăduială, care 
era să'mi fie făcută şi ulterior, nu a fost ţinută în momentul . 
ultimatumului rusesc din iunie 1940, când Ciano mi'a declarat 
că Italia n'o poate onora, „aflându-se în luptă pe viaţă şi pe 
moarte“ cu puterile occidentale! 


2 
1940 


Guvernul fascist continuă a'şi afirma interesul în ceea се 
priveşte Sud-Estul european. Într'o convorbire cu ambasadorul 
Franţei, ministrul afacerilor străine îi declarä că are asigurări 
din partea Germaniei că nu va întreprinde nici o acţiune împo- 
triva României şi a Ungariei şi că, pe de altă parte, nu crede 
că Uniunea Sovietică, care are dificultăţi serioase în Finlanda, 
să mai încerce ceva spre Balcani. 

Totuşi, a adăugat Ciano, dacă România ar fi atacată de 
Soviete şi trupe ruseşti ar trece în Basarabia, Italia ne-ar veni 
în ajutor chiar cu forţa armată; Italia ar proceda evident la fel 
şi în cazul unui atac contra Ungariei. 


* Lui Frangois-Poncet, Ciano îi spune că, dacă ruşii ar intra în Basa- 
rabia, Italia ar fi gata să sară în ajutorul României chiar cu forţa armată! 

François-Poncet l'a asigurat, la rândul său, pe Ciano că, în 
cazul unei agresiuni contra României, Franţa şi Anglia n'ar 
rămâne nici ele cu braţele încrucişate şi, astfel fiind, l-a întrebat 
dacă n'ar fi potrivit ca guvernele din Paris, Londra şi Roma să 
se înţeleagă de pe acum asupra unei eventuale acţiuni comune 
de apărare a ţării noastre. Răspunsul a fost negativ, guvernul 
italian nevoind să se lase atras într'o acţiune ostilă Germaniei. 

Ciano, cu care am prilejul să stau de vorbă, şi care îmi anunţă 
rechemarea ambasadorului Italiei de la Moscova — consecinţă 
a rechemării ambasadorului sovietic de la Roma — mă previne 
că pleacă la Veneţia, unde se va întâlni cu Csâky, colegul său 
ungur. Nu paéf:sä preţuiască prea mult valoarea ministrului 
de externe ungur, ale cărui discursuri agresive le dezaprobă. 
„Din fericire“, spune el, „este la Budapesta Teleki, un mare 
cap politic, care încearcă să impună moderație.“ Ciano îmi 
promite că, la Veneţia, „va lucra în interesul nostru“, şi mă 

sfătuieşte „să arătăm cât mai multă fermitate faţă de Uniunea 
Sovietică, evitând bineînţeles orice atitudine agresivă“! 


ж 


7 


6-8 ianuarie: Sicilia. Soţia mea botează alt vas românesc: 
„Balcicul“. Remit decoraţii directorilor şantierelor. Excursie 
la Segeste. Socrul meu vine să petreacă iama la noi. 


* 


Întorşi ta Roma suntem prinşi în vâltoarea meselor şi recepli- 
ilor. Nu mai ţin minte care diplomat celebru (poate Talley- 
rand?) spunea: „la vie serait supportable, s’il n'y avait pas 
les divertissements!“ Sunt totuşi prilejuri de conversații 
plăcute, unele chiar înveselitoare. La o masă dată la Palazzo 
Farnese, în onoarea lui Henry Bordeaux, atrăgătoarea mar- 
chiză Marini-Clarelli îmi povesteşte că excentrica Principesă 
Bichette Radziwill (care venise să ne facă o vizită la legatie), 
deşi închisă de G.P.V. la închisoarea Lubianka unde ginerele 
ei, Lubomirski, a fost împuşcat, laudă „amabilitatea“ bolşevi- 


1 viaţa ar fi suportabilă dacă n-ar fi distractiile 

cilor, care au devenit snobi şi adoră să aibă prințese în 
tineretele lor!! Este oare nebună sau s'a legat să vorbească. 
astfel ca să scape de moarte vreo rudă rămasă ostatic în Rusia? 
Facem o vizită lui Edda Ciano. Are falca tatălui ei, Mussolini, 
şi este deşteaptă, dar, cu toată vOita ei amabilitate, este total 
lipsită de farmec. 

La un dineu ce dau la legaţie, bătrânul marchiz Imperiali, 
fost ambasador al Italiei la Londra, îmi citează unele definiţii 
ale ambasadorului rus Muraviev: „Le congé est l'âme du ser- 
vice“; „La colonie, voila l'ennemi!“; „La colonie est com- 
posée de gens plus ou moins respectables, qui passent leur 
temps à déblatérer les uns contre les autres, et qui ne se met- 
tent d’accord que pour tomber sur leur consul et surtout leur 
ambassadeur! ‘2 

La Ambasada Frantei, ca si în legatiile aliate, este comentat 
cu vie mulţumire un articol al lui Vladimir d'Ormesson, care 
indică drept condiţii indispensabile ale păcii: reînvierea Aus- 
triei, Cehoslovaciei şi Poloniei, ca şi înlăturarea regimului hi- 
tlerist. Această profetică întrezărire a viitorului irită însă la 
culme guvernul fascist, care, într'o notă oficioasă, califică drept 
absurde aceste condiţii! 


* 


Aflând de întoarcerea lui Ciano din Veneţia după întreve- 
derea sa cu Csáky, cer să’! văd şi sunt îndată primit în ziua de 
10 ianuarie. Într'o scrisoare personală şi ultraconfidenţială 
către ministrul nostru al afacerilor străine, îi relatez conver- 
satia, rugându-l pe Gafencu să păstreze asupra ei cel mai 
desăvârşit secret. Cu trecerea anilor şi vălmăşagul evenimen- 
telor istorice ce s'au petrecut de atunci, mă cred îndreptăţit s’o 
public astăzi, în folosul cercetătorilor viitori ai acestor vre- 
muri tulburi şi tragice: „Îndată după întoarcerea „ы ian 


1 Concediul este sufletul serviciului 

2 Colonia, iată duşmanul!; Colonia este alcătuită din oameni mai mult 
sau mai puţin respectabili care-şi petrec timpul certîndu-se între ei şi 
care nu se pun de acord decît pentru a fi împotriva consulului şi mai ales 
a ambasadorului lor. 

de la Veneţia, am cerut să’l văd. Eram cu atât mai îndreptăţit 
în graba ce arătam, cu cât chiar dânsul exprimase dorinţa de a 
se întâlni cu mine după întrevederea sa cu Contele Csâky. Azi 
dimineaţă am fost, aşadar, primit la Pallazzo Chigi de minis- 
trul afacerilor străine, care m’a întâmpinat cu cuvintele: «Dacă 
nu cereai să mă vezi, te’as fi rugat eu să treci ре la mine, căci 
am lucruri foarte importante şi secrete să'ţi comunic.» ` 

Apoi, intrând imediat în materie, mi-a spus că a găsit pe 
colegul său maghiar foarte întelegätor al situaţiei şi că a apre- 
ciat simţul său «european», adică «simţul de solidaritate cu 
interesele generale ale continentului şi ale civilizaţiei occi- 
dentale». Contele Ciano expunând cu căldurăzoaspetelui său 
punctul lui de vedere — care este punctul de vedere al lui 
Mussolini — a fost, după câte mi-a arătat, pe deplin satisfăcut 
de a constata că «ungurii subordonează chestiunile lor parti- 
culare marilor probleme ale lumii civilizate şi că sunt hotărâți 
să nu facă nici un gest care ar putea înlesni lätirea bolsevis- 
mului, pe care’l recunosc drept primejdia de căpetenie a 
ceasului de faţă». 

Ciano a explicat lui Csâky că Italia, care a ajutat rezistenţa 
armată contra bolşevismului în Spania şi în Finlanda, ar pro- 
ceda la fel dacă România ar fi atacată de Soviete. Cu atât mai 
mult cu cât în Spania şi în Finlanda interesele Italiei erau indi- 
recte şi mai mult de natură ideologică, pe când în România ele 
ar fi directe deoarece ar fi vorba de menţinerea primului baraj 
contra bolşevizării Balcanilor, reziune în care Italia este acum 
cea mai mare putere. «Nu i-am ascuns», a continuat interlo-" 
cutorul meu «că ajutorul ce l-am da României ar putea îmbrăca 
diferite forme — eventual până la cele mai precise — şi l-am 
întrebat, în consecinţă, care ar fi atitudinea Ungariei.» 

Csâky i-ar fi răspuns că, fără a renunţa la poziţia sa revi- 
zioni bine cunoscută, guvernul ungar nu va întreprinde 
nimic Către să slăbească rezistenţa României contra unei even- 
tuale agresiuni din partea Uniunii Sovietice. 

Am rugat atunci pe Ciano să'mi arate dacă nu crede că 
această formulă vagă s'ar putea concretiza printr'un pact de 
neagresiune între noi şi unguri, sau printr'unul din acele nume- 

roase proiecte de declaraţii bilaterale pe care le-am examinat 
pe rând, de atâtea ori, cu Csâky, în timpul misiunii mele la 
Budapesta. Ministrul afacerilor străine al Italiei mi-a răspuns 
negativ, adăugând că încercase şi el să determine un asemenea 
gest din partea Ungariei, dar că Csâky se arătase refractar, 
invocând opinia publică maghiară care s'ar opune semnării 
unui asemenea act. 

«Ce chezăşie putem avea în acest caz», am întrebat eu, «că 
ungurii nu ne vor sări în spate, dacă suntem atacați pe Nistru?» 
Răspunsul lui Ciano a fost: «Chezăşia o aveţi în declaraţia 
ce’ti voi face acum, şi care este tocmai motivul pentru care 
voiam să te văd. Iat-o: 

«Sunt autorizat de Csâky să declar că, în cazul în care 
România ar fi atacată de Uniunea Sovietică şi ar rezista cu 
armele їп mână la acest atac, Ungaria va păstra neutralitatea 
în timpul conflictului, ba chiar o neutralitate binevoitoare. 
Ungaria nu va face nici un gest care să dezlănţuie un război 
în zona dunăreană-balcanică; Ungaria îşi rezervă însă liber- 
tatea de acţiune pentru următoarele trei eventualitäti: 1) dacă 
s'ar organiza în Transilvania măceluri ale minorităţii 
maghiare; 2) dacă regimul actual din România ar fi răsturnat 
şi înlocuit printr'un regim bolşevic; 3) dacă, fără a se bate, 
România ar ceda Basarabia Rusiei şi Dobrogea Bulgariei. 
Dacă una din aceste eventualitäti s'ar realiza, Ungaria îşi 
rezervă libertatea de a începe o acţiune contra României, indi- 
ferent dacă România ar fi sau nu atacată de Soviete.» 

"Faţă de importanţa acestei declaraţii, am cerut lui Ciano să 
mi-o repete spre a o putea nota. El mi-a întins un creion şi o 
hârtie şi mi-a dictat următorul text: «Csáky a autorisé le comte 
Ciano de transmettre au gouvernement roumain par l’entre- 
mise de M. Bossy, ministre de Roumanie à Rome, la déclara- 
tion suivante: Au cas où la Roumanie serait attaquée par 
T'U.R.S.S. ét où elle se battrait contre cette dernière, la Hongrie 


1 Csáky a autorizat pe contele Ciano să transmită guvernului român, 
prin domnul Bossy, ministru al României la Roma, declaraţia următoare: 
În cazul în care România ar fi atacată de U.R.S.S. şi ar lupta împotriva 
acesteia din urmă, Ungaria va păstra în timpul luptei o atitudine de 

gardera pendant la lutte une attitude de neutralité bienveillante 
à son égard. La Hongrie ne fera aucun geste de nature à pro- 
voquer la guerre dans la la région danubienne-balcanique. La 
Hongrie se réserve cependant une entière liberté d’action — 
indépendamment du fait que la Roumanie serait ou non en 
guerre avec la Russie — 1) si des massacres de la minorité 
hongroise avaient lieu en Transylvanie; 2) si une révolution 
bolchévique éclatait en Roumanie et le régime actuel était rem- 
placé par un régime bolchévique; 3) si la Roumanie cédait, 
sans se battre, la Bessarabie à la Russie et la Dobrogea à la 
Bulgarie.»! 

Ciano mi-a spus cä aceastä comunicare este strict secretä, 
căci dacă s'ar afla de ea la Berlin, «Germania ar începe să facă 
intrigi contra guvernului din Budapesta, denunţându-l că а 
renunţat să lupte pentru revendicările naţionale». Ambasado- 
rilor marilor puteri le-a spus doar că Csáky s'a arătat conştient 
de răspunderile europene ale Ungariei. 

Am cerut atunci lui Ciano să'mi desluşească două puncte: 
a) faţă de cine este dată această garantie a guvernului maghiar: 
faţă de România sau de Italia; b) ce dovadă avem că ungurii 
nu vor invoca pretinse măceluri în Transilvania spre a ne ataca 
atunci când ne-am lupta cu sovietele. 

Ciano mi-a răspuns în modul următor: А) Garanţia este dată 
de guvemul ungur celui italian, care nu face decât s’o comu- 
nice celui român; obligaţia este luată, prin urmare, de Ungaria 
faţă de Italia; B) Invocarea unor măceluri plăsmuite spre a 
ataca România nu ar fi posibilă, căci ar însemna o violare de 
către Ungaria a angajamentelor sale faţă de Italia. 

Am atras atenţia ministrului afacerilor străine, în altă ordine 
de idei, asupra imposibilității oricărei concesiuni la Sud, căci 


neutralitate binevoitoare în ceea ce-o priveşte. Ungaria nu va face nici 
un gest саге să poată provoca războiul în regiunea danubiano-balcanică. 
Ungaria îşi rezervă totuşi о totală libertate de acţiune — independent de 
faptul că România va fi sau nu în război cu Rusia — 1) în cazul în care 
ar avea loc masacre ale minorităţii ungureşti din Transilvania; 2) dacă ar 
izbucni o revoluţie bolşevică în România şi regimul actual ar fi înlocuit 
de un regim bolşevic: 3) dacă, fără luptă, România ar ceda Basarabia 
Rusiei şi Dobrogea Bulgariei. 

aceasta ar constitui atunci pentru unguri un casus belli. Contele 
Ciano mi-a răspuns textual: «Recunosc că, în această кую 
dvs. românii, aveţi dreptate». 

..Mi-a mai spus că'şi va da toată osteneala spre a ajunge 
isie o conciliere între români şi unguri şi că a sfătuit prieteneşte 
pe Csâky să evite în viitor discursuri agresive care răscolesc 
patimile. 

..La plecare, Ciano mi-a strâns călduros mâna, spunându-mi: 
„Acum puteţi rezista bolşevicilor cu toate forţele. Nu aveţi 
nici o primejdie la Apus, cât timp vă luptati la Răsărit»... 
Mulţumindu”i pentru acţiunea sa personală, mi-am exprimat 
nădejdea că este vorba doar de prima fază a prieteniei dintre 
ţările noastre şi că de acum încolo, ne vom putea bizui în toate 
împrejurările pe dânsul, în vremuri grele.“ 


* 


La 11 ianuarie, primesc vizita însărcinatului cu afaceri al 
Uniunii Sovietice, Helfant. Este un evreu de o inteligenţă scli- 
pitoare, om destul de subţire, cu un frate dentist în Statele 
Unite (а care era să se refugieze mai târziu după căderea sa 
în disgrație). Putintel läudäros, îmi destăinuieşte că ar fi 
„prieten intim“ cu Ciano şi cu Muti, secretarul partidului fas- 
cist, Când îi spun că am fost nu mai târziu decât ieri la acesta 
din urmă, exclamă cu un aer de snobism foarte burghez: 
„Comment? Muti reçoit à présent les visites des ministres? Il 
est si fruste, si peu affiné encore!“ 

Nu este lipsit de savoare să auzi o astfel de observaţie din 
gura unui bolşevic!! Ca să'mi arate cât de intim pretinde că 
este cu Ciano, Helfant îmi spune că nu o dată i-a reproşat că'şi 
poartă şapca trasă pe un ochi: „Je lui ai dit que cela ne fait pas 
solide (ѕіс).“2 Pe nemţeşte (desigur limba de baştină a lui Hel- 
fant, «solid» înseamnă «serios». Se vedeau, spune el, până la 
„criza finlandeză“, cel puţin o dată pe săptămână, căci îl consi- 
deră al doilea om al Italiei, ca importanţă politică. Й socoteste 


1 Cum? Muti primeşte în prezent vizitele ambasadorilor? E atît de 
necizelat, de nerafinat încă! 
2 l-am spus că nu arată solid. 


215 


mai putin germanofil, de când 1-а insultat personal Hitler, vara 
trecută, la Berchtesgaden. Totuşi, nu va renunţa nicicând la 
politica de conlucrare cu Germania, în cadrul Axei. 

Uniunea Sovietică, declară Helfant, „nu are de gând şi nici nu 
are vreun interes să atace România: este doar o sperietoare pe 
care Italia o flutură întruna spre a închega în jurul ei un bloc 
balcanic. Reprezentantul sovietic îşi manifestă via nemulţumire 
faţă de campania de presă din Italia îndreptată contra Rusiei şi 
de acea „flamură antibolşevi. ă“, care, creând o atmosferă de 
perpetuă tulburare, atinge prin forţa lucrurilor şi raporturile 
româno-sovietice. Şi Helfant repetă apăsat: „Moscova nu are nici 
o intenţie ostilă faţă de România.“ Mi-am exprimat părerea că, 
în acest caz, ar fi bine ca Uniunea Sovietică să ne dea oarecare 
semne vizibile de bună vecinătate, dezmintind astfel prin fapte 
zvonurile persistente despre proiectele ei de agresiune împo- 
triva noastră. Întrebat саге ar putea fi asemenea manifestații 
amicale, am dat ca exemplu: numirea unui ministru sovietic la 
Bucureşti, schimburi de misiuni economice etc. S'a arătat de 
acord, în principiu. Mi-a arătat, cu acest prilej, că este pozitiv 
informat că guvernul iugoslav ar fi refuzat sugestia ce i-ar fi 
fost făcută de guvernul din Roma de a autoriza trecerea even- 
tuală a trupelor italiene prin teritoriul său pentru cazul în care 
Ungaria ar fi victima unei agresiuni. Subînteles de Helfant: 
acelaşi lucru în cazul unui atac contra României. Colegul iugo- 
slav Cristici îmi va dezminti că s’ar fi făcut vreodată un aseme- 


nea demers la Belgrad. 
* 


Vizita la mareşalul Badoglio care, deşi declară că nu crede 
că ruşii ne vor ataca, mă roagă să transmit la Bucureşti sfatul 
său — în calitate de cetăţean de onoare al României — ca să 
se construiască la noi-fortificaţii în Basarabia şi în Bucovina, 
mai ales în direcţia unde debuşează drumurile de fier şi şose- 
lele pomind din Rusia şi Galiţia. Ar trebui construite la noi mai 
ales şosele, căci căile ferate pot fi mai lesne distruse prin bom- 
bardări aeriene. Aceste sfaturi, pe care le transmit fireşte 
guvemului meu par să contrazică credinţa exprimată iniţial de 
Badoglio că „nu vom fi atacați de ruşi“! 

La o masă la colegul polon Wieniawa-Dlugoszowska, întâlnesc 
numeroşi refugiaţi din familiile Radziwill, Sapieha, Potocki. Ei 
se plâng mult mai mult de atrocitățile nemtesti decât de cele 
ruseşti. Este drept că sub bolşevici au făcut închisoare, dar 
germanii s'au arătat de o barbarie fără seamăn, sterilizând sau 
ucigând tinerii, împuşcând lumea pe străzi după ora 8 seara, 
jefuind toate comorile de valoare internationalä şi distrugând 
pe cele de interes naţional. Familia Radziwill a fost predată de 
bolşevici autorităţilor germane, pentru tranzitul spre Italia, cu 
chitantä în regulă, ca să nu se pretindă că ei i'ar fi omorât dacă 


sunt ucişi de germani. 
* 


Despre starea de spirit a maselor largi ale opiniei publice 
italiene, am prilejul să adresez Ministerului, la 22 ianuarie, 
următorul raport: 

„În ziua de 17 ianuarie, Ettore Muti, ministru şi secretar al 
partidului fascist, a ţinut în faţa reprezentanţilor regionali ai 
organizaţiilor fasciste un discurs care a luat proporţiile unei 
adevărate proclamatii către poporul italian. După însuşi stilul 
acestor declaraţii, stil lapidar şi sacadat, s'a putut recunoaşte. 
că ele emanau direct de la Mussolini şi au avut ca atare 
rezonanţa cuvenită în opinia publică. 

Telul cuvântării a fost o rechemare la ordine, atât în privinţa 
politicii interne cât şi a celei externe. Din punctul de vedere 
intern, Muti a accentuat necesitatea unei strângeri a rândurilor 
pentru continuarea luptei disciplinate «împotriva burgheziei, 
democraţiei şi bolşevismului» şi în slujba autarhiei şi a inte- 
reselor pur italieneşti. Indicarea «democraţiei» şi «bolşevis- 
mului» ca fiind duşmanii de căpetenie ai fascismului denotă că 
se condamnă deopotrivă ideologii din cele două mari grupări 
politice. Apelul încearcă să menţină treaz spiritul revoluţionar. 
în poporul italian şi să reînvie vechea dogmă a «egoismului 
sacru». 

Din punctul de vedere extern, națiunea italiană este aver- 
tizată să nu adoarmă în iluzia permanentizării situaţiei actuale 

a Italiei faţă de conflict. Italia fascistă se poate în orice 
moment găsi în necesitatea de a lua armele. Este, prin urmare, 
absurd şi primejdios de a se complace în manifestații de sim- 
райе internaţională, neîndreptăţite şi neîntemeiate... «Politica 
lui Mussolini este inspirată exclusiv din apărarea intereselor 
nationale.» În comentariul său din Giorrale d'Italia, Virginio 
Gayda pune şi mai mult punctele pe i. «Mai mult ca niciodată» 
scrie el, «Italia fascistă trebuie să'şi afirme individualitatea 
intereselor sale şi libertatea atitudinilor ce va lua. Prea vizibile 
sunt încercările străinătăţii de a acapara şi întuneca conştiinţa 
politică italiană pentru a o târâ în direcţii care nu sunt acelea 
ale intereselor italieneşti.» Reiese limpede, prin urmare, că este 
vorba de o «rechemare la realitate». 

De la începerea războiului, opinia publică italiană se 
îndepărtează într'adevăr din ce în ce mai mult de politica Axei. 
Acordul-germano-sovietic a dat o lovitură mortală simpatiilor 
— şi aşa foarte relative — ale masei populaţiei pentru regimul- 
frate din Germania. «Le mariage de raison»!, cum i se spunea 
uneori aici alianţei italo-germane, tinde treptat, în inimile ita- 
lienilor, spre un divorţ. Omul de pe stradă — de pe toate stră- 
zile Italiei — nu'şi ascunde ura faţă de ruşi, după agresiunea 
săvârşită contra Finlandei şi această ură are repercusiuni 
` directe asupra sentimentelor faţă de Germania. Curentul se 
generalizează progresiv... şi Mussolini a vrut să redreseze 
situaţia spre a'şi păstra neatinsă libertatea mişcărilor, libertate 
ce ar fi serios îngrădită dacă nu s’ar pune zăgaz valului anti- 


german din opinia publică...“ 
ж 


Având loc, la Belgrad, conferinţa periodică a Înţelegerii 
Balcanice, Ciano este curios să afle cum s'a desfăşurat. Po- 
trivit informaţiilor ce mi s'au dat de la Bucureşti, îi arăt că, atât 
în convorbirile ce au avut loc între miniştrii de externe, cât şi 
în comunicatul publicat, s'au subliniat ideile de pace, ordine 
socială şi securitate. A fost o reală manifestare în favoarea 
păcii căreia i'a aderat integral şi Saracioglu, ministrul aface- 


1 căsătoria din interes Q 

rilor străine al Turciei. S'au făcut şi eforturi serioase în 
vederea unei apropieri de bulgari şi de unguri, fără a se intra 
în miezul problemelor, dar prin formule ce i-ar fi trebuit încu- 
raja. Totuşi, ungurii nu reacţionează deloc. „C'est idiot de leur 
part“, îmi spune Ciano, „mais vous savez comment ils sont: il 
faut toujours qu’ils grognent, car cela fait bien dans le paysage 
de leur politique intérieure.“! Şi Helfant, însărcinatul cu afa- 
ceri sovietic, vine să mă descoasă şi crede că a precumpănit 
curentul franco-britanic din cauza sporirii fortelor comandate 
de Weygand. Apoi îmi spune că relaţiile dintre Roma şi Mos- 
cova nu se ameliorează deloc: nici campania de presă nu a 
încetat, nici acordul comercial nu s'a încheiat. „Numai după 
ce vom fi terminat cu Finlanda, se vor apropia italienii de noi“, ` 


conchide Helfant. 
ж 


Sir Piercy Lorraine, са şi Егапс̧оіѕ-Ропсеї par din се în ce 
mai convinşi că Mussolini şi-a legat definitiv soarta de aceea 
a lui Hitler. Ciano ar regreta această hotărâre, de acum pecet- 
luită şi care este oglindită zilnic în presă. Este o impresie pe 
care o dobândesc în toate cercurile, spre vădita mâl:nire şi 
aprehensiune a straturilor largi ale populaţiei. La 28 februarie, 
adresez guvemului, în această privinţă, raportul următur: 

„Си începere de Ја 17 ianuarie, când ministrul Muti, secre- 
tarul partidului fascist, a ţinut faimoasa cuvântare în care «a 
readus la realitate» opinia publică italiană, avertizänd’o să nu 
se lase atrasă de propaganda ţărilor democratice, au început să 
se înmulțească manifestatiile de solidaritate a politicii italiene 
cu aceea a Germaniei. Cam tot de atunci apare seria articolelor 
lui Сауда în Giornale d'Italia, prin care Anglia şi Franţa sunt 
zilnic atacate de temutul polemist italian, cunoscut ca fiind 
reprezentantul ideilor personale ale «Ducelui». Se accentuează 
astfel nota de ostilitate faţă de franco-britanici, pe care presa 
italiană a primit cuvântul de ordine de a o păstra în comenta- 
riile ei şi care contrastează cu sentimentele populaţiei. 


1 Este o prostie din partea lor, dar ştiţi cum sînt ei, trebuie întotdeauna 
să mîrîie, căci face impresie bună în peisajul politicii lor interne. 

În această atmosferă ce se încearcă a se crea, s'au produs şi 
unele fapte de natură a indica o nouă apropiere a Romei de 
Berlin. Astfel, s'a înregistrat tensiunea dintre guvernul fascist 
si guvernele din Londra şi Paris, tensiune economică їп 
aparenţă, dar cu bază politică. Într'adevăr, în ziua de 8 fe- 
bruarie, sub presiunea Germaniei, guvernul italian a denunţat 
acordul încheiat, cu trei zile înainte, cu guvernul englez şi care 
prevedea livrări de materiale de război de către uzinele italiene, 
până la o valoare totală de şapte milioane şi jumătate lire ster- 
line. Motivele denuntärii sunt limpezi. Germania nu putea 
admite ca aliata sa — fie chiar în faza actuală de nebeligeran- 
tä — să procure adversarilor mijloace de luptă contra ei. 

Urmarea a fost imediată: amiralitatea britanică a anunţat că 
nu va mai scuti de vizită în viitor vasele de comerţ transpor- 
tând cărbune german de la Rotterdam spre porturile italiene. 
Pe de altă parte, guvernul italian a informat şi pe guvernul 
francez că nu este în măsură а'1 furniza materialele de război 
prevăzute de acordul italo-francez în curs de elaborare. Cum 
însă acest contract s’ar fi referit, se pare, mai puţin la furni- 
turi de avioane şi muniții, cât mai ales la material servind 
indirect numai scopuri militare, rămân posibilităţi de a se 
aplana dificultăţile... 

Nu este mai puţin adevărat că, în urma celor arătate mai 
sus, temperatura politică a relaţiilor dintre Italia şi Aliați a mai 
scăzut cu câteva grade. 

În acelaşi timp, Clodius, sosit în Roma, încheia un acord 
economic cu Italia, la negocierea căruia presa italiană a su- 
bliniat că Mussolini în persoană a jucat un rol precumpănitor... 
«Ducele» ar fi ajuns la concluzia că Germania nu poate fi 
învinsă nici milităreşte, nici economiceşte, şi că sorții răz- 
boiului îi sunt favorabili! Editorialul din 25 februarie al zia- 
rului Il Telegrafo intitulat «Factorul-timp» şi semnat de Ansaldo, 
deţinătorul încrederii personale a lui Ciano, pare să dea oare- 
care temei acestei din urmă ipoteze. Autorul înceracă într'a- 
devăr să demonstreze că timpul nu lucrează pentru Aliați, ci 
pentru germani, îngăduindu-le reorganizarea vastului rezervor 
economic ре care’l reprezintă Uniunea Sovietică. 

Singurul punct negru al alianţei italo-germane, alianţă pro- 
clamată încă cu atâta emfază de Hitler în ultimul său discurs, 
precum şi de Ribbentrop într'o cuvântare recentă ţinută pe 
front, este politica antibolşevică a guvernului fascist...“ 

Summer Wells, subsecretar de stat american trimis în 
misiune la Roma, destăinuieşte şi el lui Sir Piercy Lorraine că 
nu a găsit la Mussolini nici o tendinţă de apropiere de Uniunea 
Sovietică. Lui François-Poncet, tot el îi spune că guvernul ita- 
lian nu a primit nici o. asigurare germană relativă la poltica 
rusă în Balcani, ceea ce pricinuieşte serioase îngrijorări lui 


Mussolini. 
* 


Tensiunea italo-britanică. În necesitatea în care se află de a 
intensifica blocusul contra Germaniei, guvemul britanic 
anunţase încă de la 27 noiembrie guvemului italian că, їпсе- 
pând de la data de 1 martie, amiralitatea engleză, nu va mai 
scuti de vizită vasele transportând cărbune de proveniență 
germană destinat porturilor italiene. Economia italiană avea 
însă neapărat nevoie de a importa lunar un milion de tone de 
cărbune pentru uzul său intern. Anglia i-a propus atunci guver- 
nului fascist să’i procure ea această cantitate. În acest scop şi 
începuseră tratative între cele două ţări pentru încheierea unui 
acord economic pe baza căruia Italia urma să primească com- 
bustibil pentru plata căruia ar fi livrat la rândul ei Angliei pro- 
duse manufacturate ale industriei sale grele. Aflând însă de 
această înţelegere, guvernul german a făcut serioase demer- 
suri la Roma pentru a împiedica Italia să procure adversarilor 
mijloace de luptă. Faţă cu această energică intervenţie a Ber- 
linului, guvernul italian s'a văzut nevoit să comunice, la 8 fe- 
bruarie, la Londra că nu este în măsură să semneze proiectul 
de acord care ar fi prevăzut livrarea de material de război unei 
puteri inamice a Axei. După câte îmi arăta Anfuso, directorul 
de cabinet şi cel mai apropiat colaborator al lui Ciano, nota ita- 
liană era relativ moderată în ton şi, ţinând fireşte seama de 
necesitatea pentru politica engleză a unei intensificări a blo- 
cusului, cerea să se înţeleagă şi situaţia delicată a Romei ca 
aliată — deşi nebeligerantă — a Berlinului. 

Consilierul ambasadei britanice, Noel Charles, a venit atunci 
la mine din partea lui Sir Piercy Lorraine, suferind, spre a'mi 
cere avizul, conform instrucţiunilor primite de la Londra 
asupra posibilităţii de a ieşi din impas prin următoarea moda- 
litate: achiziţiile româneşti de armament italian ar putea fi 
plătite în lire sterline, pe care ni le-ar pune la dispoziţie 
guvemul britanic, urmând să punem din partea noastră la dis- 
poziţia Angliei echivalentul în lei, la un curs de circa 1 200 lei 
lira sterlină, pentru cumpărăturile engleze în România. Sis- 
temul acesta ar înlesni găsirea unei formule pentru plata de 
către Italia a cărbunelui ce ar cumpăra în Anglia. Am răspuns 
lui Charles că voi raporta evident această sugestie la Bucureşti, 
dar i-am atras atenţia că în stadiul de atunci al schimburilor 
noastre cu Italia, noi eram creditori şi nu am avea deci o 
diferenţă de achitat guvernului italian în devize. 


* 


Problema Basarabiei si politica hitleristă. Am avut, la 
4 martie, o lungă şi oarecum pesimistă convorbire cu amba- 
sadorul Germaniei. Discutând diferitele probleme la care avea 
de făcut faţă România, Mackensen, invocând bunele noastre 
raporturi personale încheiate în cele două posturi ocupate în- 
acelaşi timp de amândoi (consilieri la Roma şi miniştri la 
Budapesta), nu mi'a lăsat nici o speranţă că acele probleme ar 
putea fi rezolvate. în favoarea noastră. Acum, după scurgerea 
atâtor ani, îmi dau seama că Mackensen era la curent cu soarta 
ce ni se rezerva de Hitler (consimţământul său la pierderea 
Basarabiei şi la diferitele proiecte de revizuiri teritoriale în 
paguba noastră) şi că voia, în mod amical, să mă prevină de 
ceea ce ne aşteaptă, fără însă a pune punctele pe i. Mă voi 
mărgini să transcriu — ca fiind cel mai semnificativ şi tragic — 
pasajul din raportul meu din 7 martie în legătură cu chestiunea 
Basarabiei: | 

».. Ambasadorul german mi-a declarat «cu titlu personal»: 
«Noi vrem pace în Sud-Est şi chestiunea Basarabiei trebuie 
închisă. Acum câteva luni eraţi dispuşi să staţi de vorbă cu 
ruşii, acum refuzati pentru că evenimentele din Finlanda vă 
încurajează la rezistenţă. Dar să ştiţi că ambasada sovietică nu 

este de disprețuit [contrariul a ceea ce îmi spusese anterior!]. 
Dacă vă atacă, ce faceti?». Tot «cu titlu personal», am răspuns: 
„« Vom face ca finlandezii. Dacă e să murim, vrem să murim 
frumos. Dar sunt sigur că nu vom pieri. În afară de rezistenţa 
noastră, cred că am fi ajutaţi de toţi cei potrivnici penetratiei 
bolşevice în Balcani, în primul rând Germania care nu poate 
avea interes să i se taie drumul spre Strâmtori şi Răsărit.» Mac- 
kensen a replicat: «Nimeni nu vrea ca ruşii să ajungă în Bal- 
cani, dar în genere se socoteşte că Balcanii încep la Prut. 
Ocuparea Basarabiei n’ar fi un prim pas spre o politică impe- 
rialistă — ’dazu ist Stalin fiel zu klug” —, ci ultima fază а 
unei politici revizioniste, o 'restitutio in integrum’ a Rusiei 
din 1914.» 

«Atunci», am răspuns eu, «Rusia va anexa Varşovia, care a 
fost a ei, şi Finlanda?», «Aceasta пи», a răspuns Mackensen, 
«căci s'ar lovi de mari greutăţi, pe care nu ştiu dacă le-ar 
întâmpina în Basarabia, a cărei soartă — să fim sinceri — nu 
interesează pe nimeni în afară de dumneavoastră, în orice caz 
nu pe germani şi pe italieni, care nu vor decât un lucru: să se 
stabilească pacea în Sud-Est, indiferent dacă este într'un fel 
sau într'altul (’ob so oder so')2.» 

Am arătat că ar fi un straniu mod de a stabili pacea, ata- 
cându-se România şi atrăgându-se întreg Balcanul în război. Dar 
interlocutorul meu nu s'a lăsat convins: «Pentru Basarabia пи 
va lupta nimeni. De aceea cred, personal, că ar trebui să vă 
înţelegeţi cu ruşii dacă ridică chestiunea Basarabiei... Tocmai 
pentru că România este un element de mare valoare în bazinul 
dunărean, trebuie evitat de a o lăsa să alunece într'o situaţie 
primejdioasă. Sau vă simtiti oare apärati de garanţia britanică? 
Englezii vă vor sprijini prin campanii de presă, dar nu prin 
campanii militare». Am răspuns că, în loc de ironii despre 
valoarea garanţiei britanice, Germania n'ar avea decât să ne 
ofere şi ea garanţia ei, pe care nu cred că am refuza-o.» «Când 
vă vom da garanţia noastră, va fi efectivă, nu ca a englezilor», 
a ripostat Mackensen.“ 


1 la aceasta Stalin este mult prea înţelept 
2 ori aşa, ori aşa 

Din cele de mai sus reiese clar că ambasadorul Germaniei 
ştia precis că pactul Molotov-Ribbentrop prevedea „expressis 
verbis“ dezinteresul Germaniei în problema Basarabiei. Cât 
despre asigurarea lui Mackensen că Stalin ar fi prea înţelept 
pentru a proceda la o pătrundere în Balcani, este unul din nume- 
roasele cazuri care confirmă orbirea politică a colegului meu 
german, ca şi de altfel a celor care, de bună seamă, îi porun- 
ceau să vorbească în acest sens. Pentru noi, sensul cuvintelor 
lui Mackensen era: vedeţi cum puteţi să evitati un conflict armat 
cu ruşii, căci de pierdută este ca şi pierdută Basarabia, nimeni 
nu vă va sări în ajutor! 

* 

Sosirea neaşteptată a lui Ribbentrop la Roma, la 9 martie, a 
fost o reală lovitură de teatru chiar pentru italieni; Ciano n'a 
aflat'o decât în ajun, prin Mackensen, şi vestea nu pare să-i fi 
pricinuit o plăcere deosebită. Situaţia este într'adevăr destul de 
gingasä pentru guvernul fascist, care era tocmai în căutarea unei 
formule conciliatorii cu Anglia pe chestiunea fumiturilor de căr- 
bune. Este limpede că Hitler, care, de când cu faimoasa întâlnire 
de la Salzburg, avea oarecare îndoieli în privinţa lui Ciano, din 
cauza atitudinii sale mai favorabile faţă de Aliați, îşi trimitea 
acum omul de încredere spre a se întreţine direct cu Mussolini, 
fără intermediar. Dată fiind cunoscuta simpatie a «Ducelui» 
pentru cauza germană, Ribbentrop a fost însărcinat să’l lege şi 
mai mult de politica Reichului, convingându-! să reintre mai 
activ în scenă, după rezerva în care s'a ţinut atâta vreme. Se va 
căuta totodată stabilirea în comun a condiţiilor în care Axa ar 
fi dispusă să intre în negocieri de pace, condiţii pe care şeful 
guvemului fascist ar urma să le comunice Statelor Unite prin 
mijlocirea lui Sumner Welles. Dar aceste condiţii — sau mai 
bine zis pretenţii — nu vor fi de natură să înlesnească guver- 
nului de la Washington rolul de împăciuitor şi paznic al păcii. 

„Que ce soit demain, dans trois jours ou dans trois mois“, 
îmi spune Frangois-Poncet, „les Italiens entreront de toute façon 
en guerre.“ 


1 Că o să fie mâine, peste trei zile sau trei luni, italienii vor intra 
oricum în război. 

Cât despre Mackensen, care nu sclipeşte prin inteligenţă, 
el îşi execută fără mare îndemânare instrucţiunile. I s'a spus 
să sublinieze strânsa — deocamdată — înţelegere cu ruşii, şi 
iată”! pe dânsul, fost ofiţer prusac şi fiu de mareşal, făcând 
teorii sociale avansate şi preconizând o grabnică ridicare a 
nivelëlui de trai al maselor. Ba mai mult, întorcându-se de la 
gară unde şi-a însoţit la plecare şeful, îmi laudă capitularea 
letonilor şi a estonienilor „die sehr klug waren“! şi critică 
„încăpăţânarea” finlandezilor, pe când aceştia îşi apără cu 
eroism independenţa! O fi învăţat bine lecţia sărmanul Mac- 
kensen, dar o repetă tare rău! Fapt este că, mulţumită 
stäruintelor germane, săracii finlandezi s'au văzut nevoiţi să 
semneze o pace dezastruoasă cu Uniunea Sovietică... 


* 


După prezentarea de către Mussolini lui Sumner Welles a 
condiţiilor de pace ale Axei şi convorbirea avută cu acesta pri- 
vitor la vederile preşedintelui Roosevelt, „Ducele“ s'a repezit, 
la rândul său, la 17 martie, pe Brenner, la frontiera italo-ger- 
mană, spre a se întâlni cu Hitler. Cum era însoţit de Ciano, 
părerea generală, în cercurile politice, era că, în afară de mi- 
siunea Sumner Welles, socotită lipsită de rezultat concret, este 
vorba si de o clarificarea raporturilor italo-germane si de deter- 
minarea precisă a rolului Italiei în evoluţia viitoare a răz- 
boiului. Tensiunea politică şi ideologică dintre Roma şi 
Moscova părea să se atenueze, fie că Mussolini se încredea în 
asigurările Berlinului că Rusia nu va pătrunde în Balcani, fie 
că îi destăinuise Hitler, în modul cel mai secret, proiectele sale 
viitoare în ceea ce privea soarta pe care o pregătea Uniunii 


Sovietice. 
* 


Intercalez асі un episod nepolitic, oarecum înveselitor. 
Întorcându-ne de la Ninfa, reşedinţa lui Roffredo şi Margaret 
Caetani di Bassiano într'un vechi orăşel medieval transformat 


- 1 care au fost foarte înţelepţi 

în parc şi „country house“! — unde toţi se arătau a fi extrem 
de antifascişti —, colegul portughez Lobos d'Ovila Lima îmi 
indică sistemul său pentru a scăpa de atmosfera mussoliniană. 
El stă la Paris fără a părăsi Roma. Cum face? Pleacă la Sân 
Remo, de aici alunecă în autocar la Nizza, iar de acolo „un 
petit wagon-lit“2 îl debarcă la Paris. Mă sfătuieşte să procedez 
Ја fel, dar sunt silit să'i explic că munca ce am de depus la 
Roma şi numeroşii compatrioți pe capul meu m'ar împiedica 
să”i pot adopta sistemul!! 
ж 


Prezenţa în Orientul Apropiat a forţelor comandate de gene- 
ralul Weygand trezea, pe atunci, îngrijorare la Berlin. În cazul 
în care Aliaţii ar căuta să creeze un nou front în Orient, ger- 
manii ar dori са o acţiune navală i'aliană în Mediterana să 
împiedice trecerea vaselor britanice. Presa romană nu exclude 
această eventualitate, subliniind că rolul „Ducelui“ este de pro- 
tagonist, nu de mediator. Însărcinatul cu afaceri sovietic, Hel- 
fant, este sigur că Hitler nu a dat nici с garanţie lui Mussolini 
în legătură cu relaţiile româno-ruse (există doar acordul 
Molotov-Ribbentrop care a jertfit Basarabia noastră!) Dar Hel- 
fant pretinde că relaţiile între Moscova şi Bucureşti s’ar fi 
ameliorat. (2?) Primul ministru ungur, Teleki, sosind їп Roma, 
i se povätuieste moderație în ceea ce priveşte revizionismul 
maghiar. Ciano, care’l găseşte infinit superior lui Csáky ca 
minte politică, îmi arâtă că Teleki este cât se poate de „rezona- 
bil“, chiar în legătură cu divergentele româno-ungare. Teleki, 
pe de altă parte, s'a arătat cât se poate de satisfăcut de şederea 
;a la Roma. I se dăduse, de bună seamă, încredințarea că Italia 
nu va părăsi Ungaria şi se va strădui măcar spre o parţială rea- 
lizare a revendicärilor ei, la momentul oportun. 

În linii generale, dăinuia deosebirea izbitoare între opinia 
Publică italiană, opusă ideii unui război şi ostilă hitlerismului 
Si cercurile guvernamentale în aparenţă războinice şi potrivnice 


1 casă de ţară 
2 un mic vagon-lit 

Aliaților. Ciano continua să treacă drept factorul moderator, si 
de aceea circulau persistent zvonuri despre retragerea sa de la 
Palazzo Chigi, insistent cerută de Hitler şi Mussolini. Du- 
cându-mă să’l văd, la 4 aprilie, i-am vorbit de recentul discurs 
amenintätor, la adresa noastră, al lui Molotov. Este şi el preo- 
cupat de această cuvântare şi pare să împărtăşească punctul 
nostru de vedere, socotind că dispariţia lui Butenko este un 
pretext ridicol pentru a căuta cearta cu lumânarea. Dar îmi 
adăuga că nu era încă în măsură să determine atunci semnifi- 
carea politică a discursului. Ultimele informaţii primite de la 
germani indicau dimpotrivă o tendinţă spre pacificarea Balca- 
nilor, chiar în Rusia. Cu Moscova însă nu se poate şti niciodată 
ce cloceşte, iar relaţiile italo-sovietice nu se ameliorează, nici 
pe plan politic, nici pe plan economic. 

Vorbindu-mi apoi de întrevederea sa cu Teleki şi de modera- 
tia acestuia „chiar faţă de România“, ministrul afacerilor 
străine al Italiei a sugerat că ar trebui să ne folosim de bunele 
intenţii ale preşedintelui consiliului maghiar spre a căuta о înţe- 
legere cu Ungaria. Ciano mi-a spus atunci textual: „Telcki este 
primul ungur care a renunţat să mai stăruie pentru sută la sută 
din revendicările maghiare. El nu trăieşte în nori, ca majori- 
tatea compatriotilor săi, ci are picioarele adânc înfipte în pă- 
mântul realitätilor. Ca om de stat, ca transilvănean, dar, mai 
presus de toate, ca geograf, el cunoaşte situaţia Ardealului şi 
nu râvneşte la stăpânirea unor popoare străine neasimilabile. 
Cred că ar fi bine să folosiţi faptul că un atare om conduce des- 
tinele Ungariei spre a vă înţelege cu el... Ar fi înţelept să 
cädeti acum de acord cu ungurii, când am putea cu toţii lao- 
laltă forma un zid putemic. de rezistenţă, decât mai târziu, 
adică prea târziu... Împrăştiaţi o dată atmosfera otrăvitoare 
dintre români şi unguri, spre a înlesni italienilor putinţa de a 
se lega şi mai intim de soarta ţărilor voastre!“ 

La rândul meu, am arătat fireasca noastră dorinţă de aplanare 
a asperitätilor cu vecinii, strădaniile noastre zadarnice — timp 
de două decenii — la a căror ultimă fază am fost şi eu părtaş la 
Budapesta — spre a crea un climat normal pentru dezvoltarea 
legăturilor strânse, pe care geografia le impune celor două 

popoare, nenumăratele noastre propuneri de pacte sau declaraţii 
— toate respinse —, alcătuirea statutului minoritar, primirea 
minorităţilor în înseşi organele conducerii partidului politic la 
putere şi toate celelalte dovezi ale spiritului de împăciuire 
caracteristic structurii sufleteşti a poporului român. Toate s'au 
lovit de rea voinţă, de încăpățânare pentru că de la Budapesta 
nu se urmăreşte decât revizuirea teritorială, adică anexarea 
Ardealului, care ar restitui Ungariei un milion şi jumătate de 
maghiari, dar ar smulge României trei milioane şi jumătate de 
români. „Cum îşi pot închipui vecinii noştri“, am adăugat, „care 
nu pot asimila 750 000 de slovaci, tot atâţia germani, 500 000 de 
ruteni şi un milion de evrei, că vor fi în stare să mai digere şi 
trei milioane şi jumătate de români şi peste şapte sute de mii de 
alţi germani?“ Ciano a intervenit: „Nici nu se gândeşte Teleki 
la aşa ceva! E un om prea cuminte şi realist. Deşi nu mi'a 
indicat nimic concret, presupun că cel mult se uită înspre zona 
de frontieră cu oraşe locuite de maghiari.“ „Adică de evrei 
maghiarizați“, am rectificat eu, „dar toate satele mărginaşe sunt 
curat româneşti. Se găsesc în Roma stampe vechi ale unui 
pictor italian, Valerio, cu titlul «sate româneşti în jurul lui 
Gross-Wardein» (Oradia Mare), si ele datează din prima jumă- 
tate a secolului trecut, când nu putea fi vorba de «propagandă 
românească». Un sacrificiu teritorial din partea noastră n'ar 
închide problema minoritară ungară, ci, dimpotrivă, i-ar da un 
caracter mai acut. Socotiţi că faptul de a reduce numărul mino- 
ritarilor maghiari din Transilvania de la un milion şi jumătate 
la un milion, de pildă, ar pune capăt pe vecie revizionismului 
unguresc? Dar chiar dacă ar dobândi jumătatea Ardealului, tot 
ar rămâne în afară blocul masiv de opt sute de mii de secui de 
la hotarul Moldovei şi s’ar avea, în plus, şi o problema mino- 
ritară română în Ungaria. Soluţia nu poate fi decât o formulă. 
de acord regional, саге ar potoli patimile, şi Italiei i'ar putea 
reveni un mare rol în pregătirea unei atari formule.“ 

Interlocutorul meu nu a contestat nici unul din argumentele 
înfăţişate şi mi-a răspuns doar: „Ştiu că problema este extrem 
de zomplicată. Vă asigur că n'am vreo soluţie gata, aci, în ser- 
tarul meu. Si nici n'am fost rugat să mijlocesc ceva.“ 


228 


ж 


Cât priveşte discursul agresiv al lui Molotov, însărcinatul 
cu afaceri sovietic, Helfant, a venit la mine spre a căuta 
să'mi liniştească aprehensiunile. Mi'a spus că nu a fost vreo 
intenţie din partea Comisarului U.R.S.S. pentru afacerile 
străine de a se arăta agresiv şi că el a amintit doar motivele 
care stau în calea unui pact între Moscova şi Bucureşti sau a 
unei garanţii ruseşti în favoarea noastră. Aceste motive sunt de 
mult cunoscute: anume poziţia guvernului sovietic faţă de pro- 
blema Basarabiei şi amărăciunea rămasă în urma fugii lui 
Butenko din România. Am răspuns repetând argumentele 
noastre în privinţa acestor două chestiuni. 


ж 


Între 6 şi 8 aprilie mă aflam în Milano, pentru inaugurarea 
secţiei româneşti de la expozitia-târg denumită „La Triennale“. 
Conduc pe Regele Victor-Emmanuel la inaugurarea secţiei 
noastre şi el admiră îndeosebi tapiseria lui Mia Steriade cu 
Brâncovenii. După festivalul de la Scala, cu Beniamino Gigli în 
Manon, şi după excursii la Pavin şi pe lacul Como, mă întorc 
la Roma tocmai la timp ca să aflu dramatica veste a ocupării 
Danemarcei şi Norvegiei de către trupele germane. Cercurile 
guvernamentale par foarte impresionate de această nouă „lovi- 
tură de teatru“ a lui Hitler şi presa are ordin să preamărească 
sporirea de prestigiu a dictatorului nazist prin asigurarea unor 
importante poziţii strategice şi a unor însemnate rezerve de fier. 
Opinia publică este însă vizibil îngrijorată şi se teme ca 
iniţiativa germană să nu îndemne şi pe Mussolini la o acţiune 
militară. Într'adevăr, „Ducele“ rosteşte în faţa veteranilor ulti- 
mului conflict un discurs din cele mai războinice: „Faremo la 
guerra. L'Inghilterra ci la impone. Si fara la guerra quando le 
circonstanze saranno propizie, ma si dovra fare.“! 

Alt incident ameninţător — îndreptat direct contra României 
— este convocarea, în toiul nopţii, la Comisariatul afacerilor 


t Va fi război. Anglia o impune. Va fi război cînd împrejurările vor 
fi propice, dar va trebui să se pornească. 

străine din Moscova a ministrului nostru, Davidescu, căruia 
Molotov îi face cele mai grave învinuiri pentru pretinse cioc- 
niri de frontieră, pe Nistru, a căror răspundere o aruncă în spi- 
narea autorităţilor române. Ciano se declară în neputinţă de a 
evalua sensul şi urmările atitudinii actuale a Sovietelor faţă 
de România. Speră însă că Hitler, care n'are interes la o tul- 
burare a păcii în Sud-Est, va căuta să domolească Moscova; 
deşi în situaţia de faţă „totul se poate schimba dintr'o zi 
într'alta“. 

În Roma domneşte o atmosferă de panică, asemănătoare 
acelora din pragul evenimentelor senzaţionale. În acest climat 
neliniştitor, primesc vizita lui Helfant, pe care o redau lui 
Gafencu cam în termenii următori: 

Conversafia din 19 aprilie cu însărcinatul cu afaceri 
sovietic: 

>... Helfant este un om tânăr, izraelit din Ukraina, de o inte- 
ligentä suplă şi vioaie. El a început prin a'mi arăta că, după 
zvonurile pe care le aude, străpungerea relaţiilor italo-române 
ar avea de scop coordonarea unei politici potrivnice Rusiei. S’a 
arătat surprins, în această ordine de idei, de atitudinea presei 
italiene care nu încetează de a pune în relief o presupusă 
încordare între Moscova şi Bucureşti şi de a lăsa să se înţe- 
leagă că U.R.S.S. ar pregăti un atac iminent contra Româ- 
niei... Helfant a căutat să mă convingă că rău facem să ne 
apropiem de Italia care, prea îndepărtată geograficeste, nu 
ne-ar putea fi de nici un folos în cazul „improbabil“ al unui 
atac rusesc, ci, dimpotrivă, s'ar grăbi în acea eventualitate să 

_sfătuiască pe unguri si pe bulgari să ocupe teritoriile româneşti 
la care râvnesc şi a căror posesiune definitivă diplomaţia ita- 
liană s’ar fi angajat a le'o dobândi la pacea finală. În loc de a 
urma o atare politică înşelătoare, guvernul român, după păre- 
rea lui Helfant, ar trebui să aibă drept ţintă o lămurire defi- 
nitivă şi amicală a raporturilor sale cu Rusia. 

Am răspuns că, în ceea ce priveşte zvonurile înregistrate de 
presa română în legătură cu posibilitatea unei ameninţări ruse 
contra ţării noastre, ele sunt explicabile pânä la un punct dacă 
ţinem seama de ultimele manifestări ale guvernului de la Mos- 

cova faţă de noi: discursul lui Molotov şi întrevederea dintre 
Comisarul Poporului pentru afacerile străine şi ministrul 
României la Moscova. În asemenea condiţii, nu văd cum ni s’ar 
putea reproşa că nu căutăm o «lămurire amicală» cu Moscova. 

Însărcinatul cu afaceri sovietic mi’a spus atunci că suntem 
victimele «intrigilor» Aliaților şi ale italienilor care interpre- 
tează manifestările acestea ale lui Molotov ca o provocare, 
atunci când ele ar fi într'adevăr «o invitaţie la vals». La învi- 
novätirile aduse de Molotov, Davidescu ar fi trebuit să răs- 
pundă propunând o conversaţie amplă pentru clarificarea 
relaţiilor româno-ruse. 

Mi-am exprimat părerea personală că o asemenea procedare 
ar fi cam riscantă, deoarece ar îngădui lui Molotov să pună pe 
tapet chestiunea Basarabiei — ca în discursul său — şi că 
astfel tratativele ar fi rupte înainte de a fi început. 

«Să vorbim limpede», a intervenit Helfant, «Basarabia nu 
este pentru noi atât de interesantă în ea însăşi, dar modul în 
care ne-aţi luat-o ne'a lăsat în suflet o rană adâncă. Rana este 
cauzată de România, care s'a folcsit de slăbiciunea şi nenoro- 
cirile Rusiei spre a'i smulge un ţinut. Nu putem uita accasta, 
după cum nu putem uita că românii s'au aliat cu polonezii 
contra noastră. Trebuie căutat un mijloc de a vindeca rana.» 

Am întrerupt pe convorbitorul meu, exprimându'mi sur- 
prinderea pentru această înfăţişare a faptelor. În haosul de după 
război, când Rusia părea că se dezmembrează, când nimeni nu 
ştia încotro să apuce, românii din Basarabia s'au alipit de fraţii 
lor. Dacă este o ţară care s'a folosit de slăbiciunea şi nenoro- 
cirea alteia, spre a'i smulge ţinuturi, nu este oare mai mult 
cazul Rusiei faţă de Polonia, toamna trecută? 

«Dar noi nu făceam decât să reluăm ceea ce polonezii ne 
răpiseră pe nedrept», a ripostat Helfant. 

«Nu este oarc şi acesta cazul nostru în privinţa Basarabiei?», 
am întrebat eu. 

«În orice caz», a urmat reprezentantul sovietic, fără a ţine 
seama de întrebarea mea, «de unde ştiţi că Molotov. ar pune 
chestiunea Basarabiei în totalitatea ei? Eu cred că aţi fi miraţi 
de generozitatea (sic!) guvernului sovietic.» 

Am arătat că nu putem sta de vorbă pe chestiunea terito- 
rială. Un început de dezmembrare ar fi dărâmarea zidului de 
rezistenţă morală a poporului. Am putea, cred eu, face even- 
tual unele gesturi de bunăvoință, dar o concesiune teritorială 
este exclusă. Preferăm lupta, cu toate riscurile ei. 

«Dar s’ar putea să nu vi se ceară nici o concesiune terito- 
rială. De unde ştiţi că Molotov nu s'ar mărgini să propună, de 
pildă, cedarea vreunei baze navale — ca Estoniei — menite 
apărării contra unei eventuale debarcări a trupelor generalului 
Weygand?» 

Am răspuns că precedentul estonian nu mi se pare de natură 
a ispiti prea mult guvernul meu şi că, de altfel, cedarea unei 
baze navale intră tot în cadrul chestiunilor teritoriale. 

Însufleţit de discuţie interlocutorul meu nu se lăsa bătut: 
«Am vorbit de baza navală ca de un exemplu. S’ar putea even- 
tual să vi se ceară şi mai puţin. Eu nu cunosc intenţiile şefului 
meu. Dar, orişicum, luaţi contact cu Molotov, staţi de vorbă 
fără a vă angaja, sondaţi terenul! Fiecare zi ce trece înrăutățește 
situaţia!» 

Am întrebat pe Helfant dacă era autorizat să'mi vorbească 
№ acest sens si de ce se dă această indicație tocmai la Roma, 
сі: noi avem un reprezentant la Moscova şi Sovietele au un 
reprezentant la Bucureşti. Însărcinatul cu afaceri sovietic mi-a 
declarat ca nu are instrucţiuni a face «avansuri» guvernului 
român, dar că îşi permite a'mi da o sugestie şi că, dacă doresc, 
poate scrie imediat secretarului particular al lui Molotov 
despre convenţia noastră de astăzi, fiind sigur că nu va fi dez- 
avuat. I-am răspuns că nimic nu'l împiedică a întreba pe şeful 
său dacă a făcut bine sau nu să vorbească cum a vorbit, dar că 
aş fi de părere să trecem întreaga chestiune, care iese din 
resortul nostru, colegilor noştri respectivi din Moscova şi 
Bucur. ti ltalia fiind şi aşa un câmp destul de vast pentru 


activităţile noastre“... 
* 


Pe la sfârşitul lunii aprilie, atmosfera politică în Roma 
devenea din ce în ce mai agitată şi zvonurile cele mai alar- 

mante — dar şi cele mai fanteziste — circulau în voie. Presa 
lua faţă de Aliați o atitudine de vrăjmăşie fără precedent. 
Veştile erau toate exagerate — şi chiar denaturate — cu scopul 
de a răspândi în opinia publică convingerea înfrângerii anglo- 
francezilor şi a victoriei necontestate a armelor germane. Cam- 
pania din Scandinavia era prezentată ca un suprem act de 
apărare al Germaniei împotriva puterilor democratice, acuzate 
de a fi încălcat neutralitatea Norvegiei.Articolele vehemente 
ale lui Gayda în Giornale d'Italia, „miroseau a praf de 
puşcă“... Hotărârea principală a lui Mussolini de a intra în 
război alături de Hitler isca neînţelegeri între membrii guver- 
nului şi între guvern şi Coroană. Masele rămâneau, aproape 
unanim, strânse în jurul Casei de Savoia, considerată ca simbol 
al păcii. Observatore Romano, organul Vaticanului, îşi ridica 
tirajul de la 9 000 la 200 000 de numere, ceea ce denotă cum 
publicul se arunca asupra singurului ziar impartial şi veridic. 
Faptul că atât şeful guvemului, cât şi ministrul afacerilor 
străine, şi până şi directorul politic, nu mai primeau pe şefii de 
misiune sub pretextul de boală — o adevărată epidemie diplo- 
matică! — lua orice posibilitate de verificare a tuturor celor ce 
se şopteau. 
Printre zvonurile cele mai fantastice şi fantasmagorice, este 
. acela pe care Puricelli (senatorul, specialist în construirea de 
şosele) l'a comunicat lui Argetoianu, aflat cu mine la Milano 
pentru vizita oficială a expoziţiei „Fiera di Milano“. Puricelli 
l-a asigurat pe fostul prim-ministru român că s'ar fi încheiat 
un acord secret între Roma şi Paris, cu prilejul unei întreve- 
deri a Principelui de Piemont cu Daladier pe riviera italiană! 
Meritul acestei întrevederi si’1 atribuie Puricelli lui însuşi, după 
o vizită făcută la Paris preşedintelui de consiliu francez (căruia 
îi fusese recomandat de Argetoianu). În cursul pretinsei 
întâlniri Umberto-Daladier, Principele moştenitor italian ar fi 
declarat: „înţelegerea cu Franţa este o problemă de competenţa 
Casei de Savoia.“ Dacă Hitler insistă pentru intrarea în acţiune 
a Italiei, conchide atotştiutorul Puricelli, Mussolini se va putea 
deci opune, invocând voinţa casei domnitoare!!! Este de 
necrezut că un om de inteligenţă şi experienţă politică a putut 

da crezare unor neghiobii de aşa dimensiuni, născocite de un 
individ fără nici o trecere în cercurile oficiale italiene. Totuşi, 
Argetoianu este adânc convins de veracitatea acestor elu- 
cubraţii, după cum este convins de nebeligeranta definitivă a 
Italiei. O singură prezicere justă a lui Argetoianu: „până la - 
urmă tot Aliaţii vor învinge.“ | 

La întoarcerea în Roma, găsesc multă nervozitate în aer. 
Vestea despre hotărârea guvernului britanic de a interzice 
vaselor comerciale engleze intrarea în Mediterană pare să 
confirme aprehensiunea unei intervenţii apropiate în conflict. 
Într'un discurs — nereprodus de ziare — Mussolini a declarat 
că Italia nu va mai găsi nici peste un secol un moment atât de 
prielnic pentru realizarea aspirațiilor sale şi că este deci absolut 
obligată să intre în război. Toate manifestatiile oficialități ita- 
liene tintesc să dea impresia, în ţară şi în străinătate, că Italia 
trece prin faza premergătoare războiului. Sentimentul public 
rămâne însă tot atât de opus unei aventuri militare şi fostul 
ministru, Giunta, într'o cuvântare ţinută la Cameră (şi de ase- 
menea nepublicată), a cerut guvernului să aplice sancţiunile 
cuvenite „acelor domni şi doamne din societatea bună, care 
fac propagandă în saloane pentru Anglia şi Franţa, colportând 
infamii pe seama aliaţilor germani“. O comisie militară ger- 
mană care lucrează zilnic la Marele Stat Major italian şi înlo- 
cuirea, pe de altă parte, în fruntea ambasadei din Berlin, lui 
Attolico, diplomat moderat şi prudent, prin Dino Alfieri, 
cunoscut campion al alianţei cu Germania, erau de asemenea 
considerate ca semne îngrijorătoare. Toate speranţele de pace 
se cristalizează în jurul Regelui care, prins între două focuri, 
ar fi mărturisit totuşi că „între un război extern şi un război 
civil, cel dintâi este preferabil“. O convenţie între Mussolini 
şi Phillips, ambasadorul Americii, nu a rezultat, după câte îmi 
destăinuieşte acesta din urmă la un prânz la noi, la legatie, 
decât în asigurări liniştitoare „pentru moment“, iar colegul bel- 
gian, la aceeaşi masă, îmi împărtăşeşte îngrijorările sale în 
legătură cu o posibilă şi apropiată invazie a Belgiei de către 
trupele germane. | 

* 

10 mai 1940. Luând dejunul mic cu ai mei pe una din tera- 
sele Vilei Ruspoli, întorc comutatorul de la radio şi aud vestea 
tragică: nemţii au năvălit în Belgia, Olanda şi Luxemburg, 
reînnoind sub o formă şi mai groaznică nelegiuirea lor din 
1914. Mintea ti se opreşte în loc la gândul consecinţelor incal- 
culabile ale faptei. Nu are nimeni dintre noi dispoziţia sufle- 
tească necesară pentru sărbătorirea zilei noastre naţionale. Cu 
toate acestea, asistăm în mare ţinută la tedeumul de la biserica 
română. Apoi, recepţia la legatie, pe terasa mare de unde 
vederea se întinde peste întreaga Romă. Ce deosebire între pri- 
veliştea aceasta măreaţă, scăldată în soare, şi ceea ce frământă 
sufletele noastre. 

Dejunăm la ambasadorul Angliei şi Lady Piercy Lorraine, 
cu fostul ambasador şi Lady Rennelle of Rodd. Sir Piercy Lor- 
raine îmi spune că a fost chemat azi dimineaţă de Ciano, care 
i-a declarat că situaţia Italiei rămâne neschimbată faţă cu noile 
evenimente, nefiind nici un motiv ca guvernul italian să aibă 
cu privire la agresiunea germană contra Belgiei, Olandei şi 
Luxemburgului o atitudine diferită de aceea păstrată când au 
fost ocupate Danemarca şi Norvegia. Ministrul afacerilor 
străine a adăugat că poziţia de nebeligerantä a Italiei este în 
perfectă concordanţă cu cadrul obligaţiilor luate de Mussolini 
faţă de Hitler şi pe care „Ducele“ este hotărât să le respecte 
sută la sută. Ambasadorul britanic l’a întrebat atunci cât timp 
va ţine nebeligeranta. Răspunsul a fost: „Pentru viitor nu mă 
pot angaja. Poate o lună, poate două, poate chiar doi ani, totul 
depinzând de situaţia generală, căci Mussolini şi-a păstrat 
întreaga libertate de acţiune. În orice caz, veţi fi preveniti la 
timp.“ Lorraine s'a informat ironic dacă preavizul va fi de 24 
de ore; Ciano i-a răspuns: „Fiţi liniştiţi, va fi un preaviz rezo- 
nabil.“ Cam aceleaşi declaraţii au fost făcute de Ciano şi lui 
Frangois-Poncet. Ambasadorul englez mă întreabă dacă n'ar fi 
momentul ca toate puterile neutre să ajute acum Balcanii să 
atace „Germany's геаг“!. Îi explic că o astfel de întorsătură nu 
ar putea avea loc decât dacă Rusia ar fi de partea Aliaților — şi 


1 ariergarda Germaniei 

încă atunci ar trebui să i se cunoască intenţiile ulterioare. Alt- 
minteri, ar fi o sinucidere care n'ar folosi nimănui. 

După primul moment de stupoare, opinia publică nu'şi mai 
tăinuieşte sentimentele în legătură cu agresiunea contra Bel- 
giei, Olandei şi Luxemburgului, sentimente diametral opuse 
celor înfăţişate de presă, care atât în înregistrarea evenime:i- 
telor cât şi în interpretarea lor se face reprezentanta conştiia- 
cioasă a intereselor germane. Se intensifică măsurile pentru 
pregătirea morală şi materială a poporului italian în vederea 
intervenţiei alături de Germania. Zidurile oraşelor erau aco- 
perite de afişe insultătoare la adresa Angliei şi a Aliaților, dar 
publicul le rupea. Lui Kerchove, ambasadorul Belgiei, Ciano 
i-a spus că Italia nu mai este în stare de „nebeligeranţă“, ci de 
„pre-beligeranţă“ şi că această atitudine poate ţine „câteva zile 
sau câteva săptămâni“. Oficiosul Vaticanului, Osservatore 
Romano este interzis de a mai fi vândut în chioşcuri. Momen- 
tului intrării în acţiune a Italiei, după părerea generală, îi va 
urma o eventuală mare acţiune germană pe frontul occidental. 

Phillips, colegul american, îmi spune că a remis lui Ciano 
un mesaj adresat lui Mussolini de către Roosevelt şi în care 
acesta face apel solemn guvernului italian să nu lărgească zona 
conflictului prin aruncarea Italiei în război. Deşi negocieri eco- 
nomice foarte importante pentru Italia au loc între Washington 
şi Roma şi cu toate că are mare greutate cuvântul Statelor 
Unite, presiunea germană este atât de putemică şi de stărui- 
toare încât Phillips crede că Mussolini va ceda şi că intrarea 
în război a Italiei este foarte apropiată. ` 

Un dejun cu colegii aliati la Jean Politis este dramatic. 
Contesa Kerchove plânge, căci are fiii ei pe front. Principesa 
Maria a Greciei vituperează cât poate contra lui Hitler: „We 
must pray as much as we can!“! Frangois-Poncet уеде în перги 
situaţia şi consideră iminentă intervenţia italiană. Lady Charles 
şi-a făcut bagajele în vederea plecării. Ea îmi confirmă că 
Labouchère, de la ambasada lor, a fost lovit pe când intra la 

` Regina-Cariton Hotel, pentru că rupsese un afiş anti-engle- 


1 Trebuie să ne rugăm cît de mult putem! 

zesc. Refugiat în hotel, a chemat pe Charles la telefon. Acela 
s'a repezit acolo, dar cum era în „dinner jacket“ şi vorbea engle- 
zeste, a fost îmbrâncit la intrarea sa în hotel. Au vrut sà'] ducă 
la sediul fascist, dar a telefonat lui Ciano, саге a trimis să’l scape. 
La ieşire, a găsit lipit pe automobilul său un afiş anti-englez. 
I-a silit pe agenţii de poliţie să'1 dezlipească, apoi a plecat. 

Anfuso îmi arată că nimic nu este iminent în Italia până la 
sfârşitul lunii, când se va desluşi rezultatul luptei pe frontul 
occidental. Deocamdată, germanii înaintează în Olanda, Belgia 
şi chiar Franţa. 


ж 


La 18 şi 19 mai sunt în Veneţia (la Danieli) pentru expoziţia 
„Biennale d'Arte“. Avem un pavilion frumos cu pânze de ale 
lui Pallady, Steriade, Dărăscu ş.a. Regele este de faţă, cu 
ducele de Genova. Apoi dejun oferit de Volpi, care îmi spune 
că războiul este departe de a fi terminat. Îmi dau seama care 
sunt sentimentele lui şi ale familiei sale, căci fiică-sa, Marina 
Ruspoli, care şade la masă lângă mine, se plânge de „organi- 
zarea aceasta teribilă a germanilor“. Cum se anunţă luarea 
Anversului, Mackensen, radios şi lipsit de tact ca toţi compa- 
triotii săi, îşi ridică paharul în slava armatei germane, gest 
urmat de Bottai. Şi aceasta în prezenţa doamnei Ruegger, soţia 
colegului elveţian, a cărei fiică dintr'o primă căsătorie,de 
naţionalitate belgiană, locuieşte tocmai în Anvers. Soţia lui . 
Mackensen îmi şopteşte la ureche: „cel puţin acum, războiul 
se va termina repede“!! Grandi este foarte rezervat, dar ştim 
cu toţii ce gândeşte, deoarece Mackensen îl găseşte „schlau 
und falsch“!. Doamna Cini, soţia senatorului, — alias Lyda 
Poorelli — răspândeşte la toate mesele farmecul ei vestit dar 
cam trecut! A doua zi, adunarea anuală a Institutului Internatio- 
nal de Agricultură. Regele vrea să apară degajat şi îmi spune: 
„déjà de retour de Venise?2 Atmosfera este însă lugubră. 
Anunţ vestea auzită chiar acum la B.B.C.: Gamelin este înlo- 
cuit prin Weygand la comandamentul suprem al armatei fran- 


1 siret şi fals 
2 V-aţi întors deja de la Veneţia? 

ceze şi ne facem cu toţii iluzia că de acum va merge mai bine! 
Peste două zile, expoziţia de fine de an a Academiei noastre 
din Roma. Primesc pe Regele Victor-Emmanuel la intrare $171 
conduc prin toate sălile. Foarte amabil îmi spune: „on se voit 


chaque jour maintenant!“! 
ж 


Mai orbit са oricând де izbânzile germane, Mackensen îmi 
arată că, la Berlin, războiul este privit ca virtualmente terminat, 
nemaifiind nici o îndoială asupra rezultatului final. Nu crede 
că armata britanică să mai aibă măcar timpul material de a se 
retrage pe teritoriul englez! (Vezi Dunkerque!) Se aşteaptă la 
apropiata mobilizare a armatei italiene („pour courir ă l'aide 
des vainqueurs!!“2) Cât despre Mussolini, el а răspuns mesa- 
jului lui Roosevelt că nu poate lua angajamentul de a nu inter- 
veni în conflict, fiind legat cu Germania de o alianţă pe care 
înţelege s'o respecte. Un dezastru al forţelor aliate va declanşa 
automat o acțiune militară italiană. 

Sigur şi el de victoria germană, Anfuso nu se sfieşte să'mi 
declare că „a sosit momentul ca Italia să rezolve acum integral 


procesul ei cu Franţa“! 
* 


Alfons al XIII-lea. La 25 mai, prînzim în patrie — soţia 
mea şi cu mine, şi Martha Bibescu cu Regele Alfons al XIII-lea 
al Spaniei, acum în exil, la „Grand Hotel“. Regele este plin de 
vervă. Ne vorbeşte întâi de trecut: a fost rege încă înainte de 
naştere şi a ajuns astfel decanul suveranilor în viaţă. S’a spus 
de el că nu era fiul mamei lui, ci că ar fi fost substituit ca nou- 
născut, „mais mon physique prouve bien mon origine!”? 
Seamănă într-adevăr în mod izbitor cu Regina Maria-Chris- 
tina. Are un accent spaniol foarte pronunţat. Îi vorbesc de vărul 
său primar, Arhiducele Albrecht, pe care l-am cunoscut bine 
la Budapesta. ЇЇ dezaprobă pentru diversele lui căsătorii mor- 


1 acum ne vedem în fiecare zi! 
2 pentru a sări în ajutorul învingătorilor! 
3 dar fizicul meu demonstrează cu prisosinţă originea mea! 

ganatice: „Je m'’incline devant l’ Amour. Mais alors, оп agit 
comme le duc de Windsor. Vouloir, en même temps, la femme 
et la situation, c’est trop. On n’a pas le droit d’imposer aux 
autres la femme qu'on а choisie!“! Povesteste cum, fiind de 
17-18 ani, a avut de primit pe Kaiser. Acesta i-a făcut farsa 
de a sosi înaintea lui si de a’1 aştepta în public. După ezitări 
asupra ţinutei, ataşatul militar german îi sugerase ţinuta de 
campanie a regimentului german al cărui colonel de onoare 
era. I se sugerase, de asemenea, de a se prezenta cu formula de 
„Meldung“ a ofiţerilor germani. La prezentarea trupelor, s'a 
apropiat de Kaiser şi în poziţia de drepţi i-a spus: „Melde mich 
Euer Majestät als Oberst des Regimenten Alfons XIII von Spa- 
піеп“,2 Kaiserul l-a apostrofat: „Ne sais-tu pas qu'on se pré- 
sente en tenue de gala à l’empereur?“ Alfons al XIII-lea, 
i-a răspuns: „Mais c'est ton attaché militaire qui m’a indiqué 
cette tenue.“4 Wilhelm al II-lea: „De quel droit me tutoies-tu?5 
„Alfons al XIII-lea: „C'est parce que toi, tu as commencé à me 
tutoyer.““6 Adăugă: ,S’il était empereur d’Allemagne depuis 
quelques années, moi j'étais roi d’Espagne depuis mille ans. 
Quand nous avions chez nous la fleur de la civilisation, ils 
étaient encore dans leurs forêts. Il a eu à qui parler, surtout que 
je n’ai jamais manqué de toupet. Je l’ai revu à Doom: mécon- 
naissable. П m'a dit que j'étais le premier souverain à venir 
le voir dans son exil. Aussi ai-je toujours conseilleé aux 
«collègues» d'en faire autant. Je crois pourtant qu’il n'y a eu 
que le roi de Saxe à aller le voir. La reine Wilhelmine elle-même 
n’a jamais été chez lui.“? În altă ordine de idei: „C'est la crise 


1 Mă înclin în faţa Iubirii, dar atunci actionezi ca ducele de Windsor! 
A vrea, în acelasi timp, si femeia si situatia, e prea mult. Nu ai dreptul 
sä le impui altora femeia pe care ai ales-o! 

2 Raportez Majestätii Sale ca sef suprem al regimentelor, Alfons al 
XIII-lea al Spaniei. 

3 Nu ştii că în faţa Împăratului trebuie să te prezinti în ţinută de gală? 

4 Dar ataşatul tău militar mi-a recomandat această ţinută. 

5 Cu ce drept mă tutuieşti? 

6 Pentru că tu ai început să mă tutuiesti. 

7 El era Împărat al Germaniei de cîțiva ani, iar eu eram Rege al Spa- 
niei de mii de ani. Pe cînd la noi înflorea civilizaţia, ei erau încă prin 

économique qui m'a jeté par terre, car on a tout mis sur le 
dos de la monarchie“! 

Regele Alfons îmi spunea că, după informaţiile sale, Italia 
va intra în război la 4 iunie, Hitler şi Mussolini s'ar fi pus de 
acord în această privinţă, la Bremer, asupra împărţirii viitoare 
a globului pământesc: Germania ar prelua protectoratul ţărilor 
nordice. Dacă Mussolini nu reuşeşte să salveze integritatea 
Belgiei (mai putin Eupen, Malmédy şi Congo), provinciile 
franceze s’ar alipi Franţei, iar cele flamande protectoratului 
Ţărilor de Jos. Alsacia şi Lorena ar fi reunite Marelui Ducat 
de Luxemburg. Spania ar lua Gibraltarul (cu o comisie inter- 
naţională pentru reglementarea navigaţiei), obţinând totodată 
o rectificare de frontieră în Maroc şi poate Tanger (dacă nu’l 
cere stăruitor Germania), Italia ar dobândi Corsica, Malta, 
Tunisia (poate numai sub formă de condominiu), Egiptul, 
Dalmația, Corfu, Sudanul, Djibuti! Croaţia ar deveni autonomă 
sub protectoratul italian. În schimbul Croaţiei şi Dalmației, 
Iugoslavia ar primi Salonicul. României i s'ar cere „rectificări 
moderate“, cu schimb de populaţii, Bulgaria ar ajunge la 
Marea Egee, dându'i-se Turcia europeană cu excepţia Constan- 
tinopolului, proclamat oraş liber. Turciei i s’ar atribui Siria şi 
Irakul, puturile de petrol de la Mossul căzând însă sub stăpâ- 
nirea italiană. Ce de fantasmagorii, care erau să se prăbuşească 
o dată cu Hitler şi Mussolini! 


ж 


Vestile de pe front tot proaste pentru Aliați. Regele Belgiei, 
Leopold al III-lea, a capitulat la 28 de ani. O fi gestul expli- 
cabil din punctul de vedere umanitar, dar istoriceşte este o 
gravă eroare. Ar fi trebuit să urmeze pilda Reginei Wihelmina 


păduri. A şi avut cu cine se certa, mai ales că nu mi-a lipsit niciodată 
tupeul. L-am revăzut la Doorn: de nerecunoscut. Mi-a spus că eram 
primul suveran care venise să-l vadă în exil. Aşa că i-am sfătuit pe 
„colegi“ să facă şi ei la fel. Cu toate acestea, cred că numai Regele Saxei 
s-a mai dus să-l vadă. Nici măcar Regina Wilhelmina n-a fost la el. 

1 Criza economică m-a doborit, căci totul a fost pus pe socoteala 
monarhiei. 

a Olandei şi să plece în Anglia, lăsând unui general belgian 
trista sarcină a capitulării. Oricine ar prefera să fi fost Albert I 
decât Leopold al III-lea. Acum, de rezultatul bătăliei de pe 
Somme-Aisne depinde şi intrarea Italiei în război, socotită imi- 
nentă în cercurile diplomatice. În ceasurile acestea de înfrigu- 
rare, cer să'l văd pe Ciano, care mă primeşte la 31 mai şi îmi 
face următoarele declaraţii: 

1) Concentrările Ungariei nu sunt îndreptate împotriva 
României. Dat fiind că Ungaria face parte din axa Berlin- 
Roma şi are raporturile cele mai strânse cu guvernul italian, 
acesta este în perfectă cunoştinţă a politicii maghiare şi este în 
măsură, prin urmare, a ne da această asigurare. 

2) Ministrul afacerilor străine italian are, fireşte, mai puţine 
posibilităţi de a aprecia exact situaţia din U.R.S.S. Totuşi, după 
informaţiile ce posedă, mişcările de trupe din sudul Rusiei nu 
ar fi prea importante. Ciano nu crede că, în momentul de faţă, 
guvemul din Moscova ar avea intenţii ostile nouă. 

3) Impresia guvernului italian este că, în conjunctura actuală, 
nu sunt primejduiţi nici Balcanii, în general, nici România, în 
particular. ă 

4) Ciano îmi afirmă cu toată hotărârea că Italia va lua foarte 
curând hotărârile cele mai grave. Acţiunea militară a Italiei, 
îmi precizează el, nu va fi îndreptată însă nici în contra lugo- 
slaviei, nici în contra Greciei. Se va evita orice gest putând 
atrage Balcanii în zona conflictului. 

5) Mussolini şi Hitler vor stabili statu quo şi pace în Balcani. 
Interesul şi bunăvoința guvernului italian faţă de România, 
accentuează Ciano, rămân neschimbate. 

Am întrebat atunci pe ministrul de exteme italian dacă faptul 
că Germania este ocupată atât de intens într'alt sector şi că Italia 
va acţiona şi ea într'o direcţie opusă peninsulei balcanice nu ar 
putea oferi Uniunii Sovietice un prilej considerat favorabil spre 
a iniţia o acţiune în Balcani, dar el îmi răspunde textual: „Ger- 
mania şi Italia vor avea întotdeauna mâinile libere.“ Am arătat 
din nou că suntem hotărâți să rezistăm cu îndârjire — şi in- 
dependent de rezultat — oricărei agresiuni. Ciano repetă însă 
că am acceptat garanţiile unilaterale franco-britanice, care 

seamănă a protectorat. Răspund că suntem gata a primi garanţii 
identice şi de la celelalte mari puteri, ajungând astfel, de fapt, 
în situaţia de neutralitate a Belgiei dinainte de 1914. 

Intervenţia Italiei devenise o chestiune de zile. Ciano însuşi 
a anunţat'o lui François-Poncet şi Piercy Lorraine, încredin- 
țându'i că va lua toate măsurile pentru ca ei şi personalul lor 
să poată părăsi teritoriul italian în cele mai bune condiţii. 

n ţară, evenimente politice destul de importante. Gafencu 
este înlocuit la 7 iunie la Externe prin omul de afaceri germa- 
nofil, Ion Gigurtu. În declaraţiile acestuia, el subliniază telu- 
rile politicii româneşti: neutralitate, independență, integritatea 
frontierelor, interesele permanente ale neamului fiind bazate pe 
geografie, dezvoltarea istorică şi economică. Trec la Ciano să'i 
comunic aceste declarații. Îmi spune că vine tocmai de la Musso- 
lini, „căci suntem în ajunul marii hotărâri“. Nu crede — dat 
fiind discursul lui Paul Reynaud — că Franţa va putea rezista 
şi consideră cauza Aliaților ca şi prăbuşită. Într'o astfel de 
ipoteză, zic eu, vechiul echilibru de forte va fi înlocuit printr’o 
conducere unică, o hegemonie. Tace, pare încurcat. Apoi: „On 
ne peut encore percer l’avenir.“! (7 iunie) 

La 10 iunie, Italia declară război Franţei, care este la pământ, 
şi Angliei. O lovitură de pumnal pe la spate unei naţiuni care 
îşi trage sufletul. „Le coup de pied de l'âne.“ Declaraţiile de 
război sunt făcute prin note remise personal de Ciano lui Fran- 
çois-Poncet si lui Lorraine. La ora 6, Mussolini anunţă vestea 
de pe balconul Palatului Veneţia. Declară solemn că nu va 
ataca Elveţia (!), Iugoslavia, Grezia, Turcia şi Egiptul. Nici un 
entuziasm în norodul-care’l ascultă şi încă mai putin în stra- 
turile largi ale opiniei publice. Dimpotrivă, un val de tristeţe 
şi de îngrijorare. Simpatia faţă de francezi în nenorocirea care’i 
loveşte, frică de reacţia viitoare a Americii, ca şi de eventua- 
litatea unei Europe dominate de Germania. Ambasadorii Fran- 
tei şi Angliei urmează să părăsească a doua zi Italia, după ce 
au remis interesele ţărilor lor în mâinile lui Phillips, ambasa- 
dorul Statelor Unite. Găsesc în jumalul meu zilnic următoarea 
frază scrisă în repezeală cu creionul: 


1 Încă nu putem prevedea viitorul. 

„Dar va veni şi ziua socotelilor, ziua justiţiei imanente!“ 

Scopul lui Mussolini este fireşte, de a ajunge la timp la o 
conferinţă de pace în calitate de „beligerant“, spre a'şi înde- 
plini revendicările nu ca dar al Germaniei, ci ca rodul luptei 
duse de forţele armate ale Italiei. Spre a justifica laşitatea şi 
oportunitatea gestului său, „Ducele“ a invocat argumentul că 
„popoarele proletare şi prolifice au dreptul să ia locul natiu- 
nilor capitaliste şi sterile“ şi trebuie, prin urmare să lupte împo- 
triva „democraţiilor plutocrate care deţin toate bogăţiile şi tot 
aurul din lume“. Acest cuvânt de ordine va avea desigur şi 
repercusiuni din cele mai adânci la Washington, care deţine 
trei sferturi din aurul lumii întregi. 

11 iunie. Prima zi a războiului italian. Mussolini ia comanda 
supremă a forţelor de uscat, mare şi aer, cu Badoglio ca şef de 
Stat Major General. Teatral, Ciano ia comanda unui regiment 
de aviaţie şi lasă pe Anfuso să gireze Ministerul Afacerilor 
Străine. S'a bombardat Malta, la care englezii au răspuns 
bombardând Libia şi Africa orientală italiană şi sechestrând 20 
de nave italiene. Roosevelt veştejeşte public fapta lui Musso- 
lini, care „has stabbed his neighbour in the back“!. Mă duc sš'l ` 
văd pe Lorraine înainte de plecare: liniştit, demn, „a perfect 
gentlemen“. Pleacă prin Ancona, pe „Conte Rosso“, la Lisa- 
bona, unde se va încrucişa cu Bastianini, venit de la Londra. 
Acolo va trece fiecare pe vaporul său naţional spre a se 
întoarce în ţara respectivă. Strâng mâna şi consilierului Noel 
Charles, o veche cunoştinţă încă de pe vremea misiunii sale la 
Bucureşti. 

Cu soţia mea şi cu copiii trecem la Palazzo Farnese — pustiu 
ca un mormânt — spre a ne lua rămas bun de la François- 
Poncet şi familia sa. Ei pleacă în Franţa prin Elveţia. Doamna 
François-Poricet îmbrăţişează plângând.pe soţia mea. lar minis- 
trul Olandei, Jan Hubrecht (fost ministru la Bucureşti şi bun 
prieten al nostru), ia masa de seară la noi, împreună cu soţia, 
în drum spre gară, unde’i aştepta trenul diplomaților aliaţi. 
Ataşatul nostru militar, colonelul George Petrescu, se duce şi 


! şi-a înjunghiat vecinul pe la spate 

el, cum se cuvine între oameni bine crescuţi, să facă vizite 
camarazilor săi din misiunile aliate, înainte de plecarea lor din 
Roma. Aceste.gesturi de firească curtenie au fost socotite un 
prilej nimerit de către consilierul de presă al legatiei noastre, 
un anume Alexandru Gregorian (legionar din grupul Stelescu), 
ca să ne „denunțe“, la Bucureşti, de manifestații pro’aliate се 
ar fi putut displace italienilor şi Axei. Am aflat, mult mai târziu, 
că o comisie specială fusese numită spre a ancheta „cazul“. 
Preşedintele comisiei, un general al cărui nume îmi scapă şi 
care fusese şi el pe vremuri ataşat militar, ne-a dat pe deplin 
dreptate, arătând că, în sânul corpului diplomatic şi indiferent 
de poziţiile politice ale guvernelor respective, trebuie menti- 
nute relaţiile personale de curtenie între membrii diferitelor 
misiuni. Aprobându-se astfel atitudinea noastră, comisia a 
condamnat la închisoare pe denunţător pentru că atacase corecti- 
tudinea unui ofiţer superior, ataşat militar şi adjutant onorific 
al Regelui. Individul nu a ieşit din temniţă decât — fireşte — 
când legionarii au sosit la putere şi i-au dat drumul. Tot el este 
acela care, după ieşirea noastră din lupta alături de Axă, a 
violat ordinul dat de lege de a se colabora cu aliaţii şi s'a pro- 
clamat cu de la sine putere reprezentant al:,,pseudo-guver- 
nului“ legionar de la Viena pe lângă republica de scurtă durată 
instituită de Mussolini, fugar, în localitatea Salo. 


ж 


Tragedia Parisului se apropie cu paşi repezi şi їп mod 
ineluctabil. Inimile noastre sângerau pentru viteazul popor 
francez, căruia pronia cerească i-ar fi putut hărăzi o soartă mai 
puţin crudă. Între timp, Ciano asigura pe colegul meu elen, în 
modul cel mai formal, că în nici o împrejurare Italia nu va 
întreprinde vreo acţiune împotriva teritoriului Greciei. -Un 
viitor apropiat era să arate ce valoare avea această „asigurare 
formală“ a ministrului de externe fascist. La 13 iunie, adresam 
ministerului nostru un raport asupra intrării Italiei în război: 

„Primele zile ale războiului italian au trecut într'o linişte 
relativă şi fără zguduituri care să tulbure aparenţa unei vieţi 
normale. Până acum nu se constată reacţii violente în opinia 

publică, nici de ostilitate împotriva ţărilor indicate de Musso- 
lini ca duşmane ale Italiei, nici de avânt faţă de războiul care 
începe şi a cärui izbândă grabnică a fost făgăduită. O resem- 
nare absolută şi o tristeţe netăinuită, iată ce se poate citi pe 
feţele majorităţii populaţiei. Cine a trăit vreodată cele dintâi 
zile de război într'o ţară care porneşte spre cucerirea unor teri- 
torii de mult râvnite, nu poate să nu fie surprins de lipsa de 
entuziasm din Italia. Nu se văd coloane de tineri pe străzi 
manifestând zgomotos sau cântând imnuri patriotice, nu se văd 
tradiţionalele trenuri militare cu inscripţii războinice sau glu- 
mete pe vagoane, nu se văd, în sfârşit, trupe parcurgând 
străzile oraşelor acoperite de flori oferite de populaţie... Se 
caută a se convinge poporul că victoria va fi dobândită uşor şi 
în scurtă vreme — cel mult trei luni! —, după care näzuintele 
cele mai îndrăzneţe vor fi îndeplinite: de la Djibuti în Corsica 
şi de la Nizza la Tunis!... Dar până acum primele succese 
scontate (cum ar fi fost ocuparea Maltei şi a.Corsicei, debar- 
carea în Tunis etc.), care se credea că vor coincide aproape cu 
vestea declaraţiei de război, par a întârzia. Comunicatul primei 
zile de luptă a deceptionat, căci nu amintea decât de bombar- 
darea insulei Malta. lar initiatii sau ascultătorii de emisiuni 
străine la radio au mai aflat şi de activitatea Aliaților (bom- 
bardarea Libiei, a Africii orientale italiene, a Genovei şi a 
Turinului), neaşteptată din partea unor adversari socotiți lipsiţi 
de iniţiative militare. 

Opiniei publice i se explică rostul acestui război, hotărât 
impopular — mai ales în ceea ce priveşte lupta contra Franţei 
— ca fiind un prilej unic în istorie, pentru realizarea 
aspirațiilor italienesti. Aliaţii urmând să se prăbuşească defi- 
nitiv, Italia ar avea datoria de a'şi lua partea ei din moştenire, 
care altminteri ar cădea în mâinile germanilor. Dar cum pres- 
tigiul fascismului se opune unei atribuţii de teritorii la masa 
verde «din graţia Reichului», singura soluţie era ocuparea 
acelor teritorii de către forţele nationale. Înfăţişat, prin urmare, 
ca o campanie de ocupaţie, iar nu ca ultima lovitură dată unor 
popoare zbătându-se cu moartea, căreia i s'ar fi refuzat sensi- 
bilitatea unei naţiuni de veche, rafinată şi atât de umană civi- 

lizatie ca cea italiană, războiul a fost înţeles şi acceptat de 
mase drept o necesitate tristă dar inexorabilă... Poporul resimte 
însă îngrijorarea cu privire la reclădirea Europei de mâine pe 
ruinele celei de azi. Şi de acest sentiment de nesiguranţă nu 
sunt lipsiţi nici guvernanţii. Un «tête-à-tête» cu puternicul 
Reich nu surâde nimănui. 

De aceea se vede necesitatea formării unei contraponderi 
care să fie în stare să asigure conversații Roma-Berlin pe picior 
de epalitate. Această contrapondere, în minţile diriguitorilor 
politici italieni, ar putea fi constituită de o grupare a forţelor 
latine din Mediterana sub conducerea Romei, cu eventuale 
puncte de reazem în Europa centrală şi răsăriteană...“ 


Н 


* 


Parisul se apropia de tragedia finală şi inimile noastre de 
români sângerau pentru nobilul şi viteazul popor francez. Tru- 
pele italiene începuseră să atace teritoriul francez („le coup de 
pied de l'âne“), dar destul de slab şi cu multă prudenţă. În 
noaptea de 14 iunie, pe la ora 1,30, suntem treziti din somn de 
sinistrul şuierat al sirenelor de alarmă, vestitor al apropierii 
avioanelor adversarilor. Alarma ţine până la ora 3,30 şi se aude 
focul continuu al artileriei antiaeriene. Se pare că ar fi fost 
bombardat aeroportul militar de la Ciampini. În curtea legatiei, 
găsim manifeste aruncate de avioane franceze: „Il Duce ha 
voluto la guerra. Eccola! La Francia non fă la guerra al popolo 
italiano. Fermatevi! La Francia si fermera.“! Sunt bombardate 
Trieste, unde se află importante industrii şi mari rezervoare de 
petrol, ca şi Marghera, portul industrial al Veneţiei, unde sunt 
adăpostite de asemenea depozite de petrol. La 16 iunie, iar 
alarmă la Roma, între orele 2 şi 3 noaptea. Avioanele aliate 
lansează manifeste, iar artileria antiaeriană italiană este neîn- 
cetat în acţiune. Cum unul din posturile D.C.A. este la poarta 
San Pancrazio, aproape de Villa Ruspoli, zgomotul este asur- 
zitor, dar priveliştea „pirotehnică“ impresionantă de frumu- 


1 Ducele a vrut războiul. Iată-l! Franţa nu declară război poporului 
italian. Opriţi-vă! Franţa se va opri şi ea. ` 

sete în noaptea romană. Faptul se repetă şi în noaptea de 
17 iunie. În zilele acelea tulburate, singurele ceasuri de des- 
tindere le petrecem în muzeele Vaticanului, sub priceputa 
călăuză a marelui critic de artă Bernard Berenson, sau la 
Ninfa şi Sermoneta, ca oaspeţi ai lui Rofredo Caetani, principe 
di Bassiano (mai târziu principe Caetani) şi ai soţiei sale, Mar- 
garet, o americană plină de cultură şi de umor. 

Trec să’l văd pe Ciano, dar e plecat „pe front“ şi sunt primit 
de braţul său drept, directorul de cabinet Anfuso, care îmi face 
straniile declaraţii următoare: „Spania îşi interpune în mod dis- 
cret bunele oficii în vederea încheierii unei păci separate între 
Franţa, dezorientată după căderea Parisului, şi puterile Axei. 
Franţa este la pământ. Dacă se învoia la o pace separată înainte 
de bătălia de pe Somme, poate că mai scăpa ceva. Acum însă, 
va pierde întregul ei imperiu colonial, ca şi Germania în 1918. 
Dacă Anglia cedează şi ea acum, i se vor impune condiţii mai 
uşoare, dacă aşteaptă lovitura finală va avea aceeaşi soartă cu 
Franţa... Elementul liniştitor pentru pacea viitoare a omenirii 
îl reprezintă faptul că destinele lumii sunt de acum încolo în 
mâinile a două genii — Hitler şi Mussolini — şi că geniile nu 
sunt niciodată prada exagerărilor, ci făuritorii moderatiei şi 
echilibrului. „În privinţa înaintării ruseşti în ţările baltice, 
Anfuso o socoteşte doar ca „о întărire a poziţiilor sovietice pe 
Baltica fără gând de acţiune mare şi fără înrâurire, directă sau 
indirectă, asupra relaţiilor dintre Moscova şi România!“ 

Aflăm totodată de retragerea primului ministru francez, Paul 
Reynaud, care îşi lasă locul mareşalului Pétain, iar acesta pro- 
pune din Bordeaux guvernului german, prin mijlocirea Spa- 
niei, încetarea ostilităţilor. Tragedia din sufletul bătrânului 
maresal, eroicul învingător din Verdun, se desprinde limpede 
din însuşi textul mesajului ce adresează poporului francez. 

Hitler şi Mussolini se întâlnesc la Miinchen spre a stabili 
împreună condiţiile de pace ce urmează să fie impuse Franţei. 
Între timp, în afară de ocuparea celor trei state baltice, Stalin 
stationeazä 45 de divizii în ţinuturile mărginaşe cu tara noastră, 
spre a afirma prezenţa Rusiei sovietice în pragul Balcanilor, 
regiune în care guvernul din Moscova a declarat că nici o atin- 

gere nu l-ar lăsa nepăsător. La 20 iunie, notez în jurnalul meu 
zilnic că s'au răspândit zvonuri despre un ultimatum al Mos- 
covei cerând României cesiunea Basarabiei. Raportez la 
Bucureşti şi caut să verific ştirea la Palazzo Chigi unde mi se 
arată că trebuie să fie „o criză alarmistă provenind de la United 
Press“! Directorul politic Buti mă asigură chiar, pe baza 
informaţiilor primite de la ambasadorul Italiei la Moscova, că 
„nu rezultă în nici un fel că Uniunea Sovietică ar avea intenţii 
agresive faţă de România“! 

La 20 iunie, primesc vizita senatorului Puricelli, întors din 
Bucureşti, unde a stat la masă cu Regele, cu Argetoianu şi cu 
Tătărescu. Am impresia că se crede la”noi сї acest Puricelli 
se bucură la Roma de o influenţă pe care într'adevăr n'o are. 
Eu îi vorbesc politică şi el răspunde vorbind de afaceri: vrea 
să încheie cu statul român un contract pentru construirea de 
şosele, în valoare de vreo patru miliarde şi jumătate de lei, 
dându''i-se îndată un acont de două sute milioane de lire. 

Noi zvonuri alarmante: Rusia ar fi masat o sută de divizii 
la frontiera noastră. Persistă credinţa că, potrivit tacticii folo- 
site în Baltica, Moscova are intenţia să ocupe poziţii înaintate 
în Balcani spre a preîntâmpina o încercare de pătrundere 
germană în acea „zonă rezervată“. La Palazzo Chigi observ 
oarecare nelinişte dar şi un refuz de a interpreta acţiunile lui 
Stalin. Ambasadorul american, Phillips, vine să'mi ceară 
informaţii în această privinţă, pe care nu sunt în măsură a i le 
procura, guvernul nostru ferindu-se, ca întotdeauna, să pună la 
curent cu situaţia pe reprezentanţii săi din străinătate. Phillips 
crede că Anglia nu va putea rezista decât dacă germanii nu 


pan mâna pe flota franceză. 
ж 


La 22 iunie, aveam o conversaţie cu Mackensen, întors din 
Germania. Declaraţiile sale lipsite de perspicacitate sau de sin- 
ceritate, ca întotdeauna, erau să fie infirmate, câteva zile în 
urmă, de evenimente. lată cum o raportam guvernului: | 

„Am avut azi o întrevedere cu ambasadorul Germaniei, 
întors din München unde a însoţit pe Mussolini la întâlnirea sa 

cu Hitler. Mi-a spus că, în timpul şederii celor doi şefi de 
guverne, nimeni nu i-a vorbit de eventualitatea unei agresiuni 
sovietice contra României, deşi s'au examinat problemele cele 
mai felurite. Trage concluzia că alarma în această privinţă este 
lipsită de temei. A recunoscut că problema Basarabiei are un 
aspect european care interesează toate puterile. A adăpgat tex- 
tual: «Chiar dacă аг interveni o înţelegere directă între 
România şi Rusia cu privire la Basarabia — ceea ce pare ex- 
clus —, tot nu i-ar conveni Germaniei să aibă loc, în împreju- 
tările de faţă, modificări de natură a tulbura indirect Balcanii.» 
Cu acest prilej, mi-a afirmat din nou voinţa Germaniei şi Ita- 
liei de a menţine pacea în Balcani. Mackensen priveşte victoria 
totală a Reichului ca pe deplin asigurată. Depinde de Anglia 
să recunoască faptul şi să se supună acum voinţei învingă- 
torilor sau să continue lupta care, după câteva săptămâni şi 
multe pierderi materiale, o va duce la acelaşi rezultat. În orice 
caz, în urma jertfelor făcute, Germania nu ar putea admite 
decât о расе care sä’i dea complet satisfacţie. I se pare exclus 
să aibă loc o conferinţă europeană cu reminiscente geneveze. 
Vor fi probabil numai păci bilaterale între beligeranti.“ 

Se vede, o dată mai mult, ce valoare aveau prezicerile lui 
Mackensen! Este drept că era ametit de fumul victoriiler mili- 
tare germane, căci, chiar în acea zi, Franţa semnase cel mai 
umilitor armistițiu din istoria ei, cu predarea armamentului şi 
ocuparea de către forţele inamice a coastei occidentale fran- 
ceze şi a teritoriului la nord de linia Geneva-Tours! 

Doua zile după aceasta, generalul Huntzinger şi maresalul 
Badoglio semnau armistițiul franco-italian. La noi, aşa-zisul 
„front al renasterii se transforma într'un „partid al naţiunii“ 
sub conducerea directă a lui Carol. lar la Palazzo Chigi Ciano 
declara şi el că masările de trupe sovietice la frontiera română 
nu înseamnă că Moscova ar intenţiona să pătrundă cu forţa în 
Basarabia, deoarece Germania s'ar împotrivi unei înaintări 
ruseşti în direcţia Balcanilor si la fel s’ar opune şi Italia“! Cât 
despre noul ambasador sovietic, Gurelkin, el îmi exprimă 
speranţa stabilirii unor bune relaţii între ţările noastre, la care 
se уа strădui si Lavrentiev, ministrul U.R.S.S, la Bucureşti. 

Cu privire la situaţia generală, Gurelkin socoteşte că Anglia a 
greşit respingând toate ofertele” de împăciuire ale lui Hitler: 
faţă cu poziţia strategică actuală, atât de avantajoasă Germa- 
nici, ar fi greu de conceput o victorie britanică, deşi posi- 
bilitätile ei de rezistenţă sunt foarte mari şi trebuie ţinut în 
seamă şi factorul american. 


* 


. 27 iunie 1940. Începutul tragediei neamului românesc. Sunt 
chemat la telefon, dis-de-dimineatä, de către ministrul de 
externe, Gigurtu, care pune să mi se comunice cifrat ştirea că 
Uniunea Sovietică a remis ieri guvernului român — printr'o 
notă înmânată de Molotov lui Davidescu, la ora 10 seara, — 
un ultimatum cerând cesiunea Basarabiei şi a Bucovinei de 
nord. Răspunsul urmează să fie dat până în 24 de ore. Sunt 
însărcinat să cer avizul guvernului. italian cu privire la 
hotărârea noastră de a rezista, întrebând totodată dacă va inter- 
veni la Budapesta şi la Sofia spre a împiedica o agresiune din 
acele părţi contra noastră. Cer imediat să fiu primit de Mus- 
solini şi de Ciano. Mi se comunică însă că Mussolini lipseşte 
din Roma de câteva zile şi că Ciano nu se va înapoia decât a 
doua zi, din Livorno. Spre a nu pierde timp, mă duc la Palazzo 
Chigi şi fac demersul pe lângă Anfuso. Citez textul raportului 
meu telefonic cu privire la această întrevedere: 

„Anfuso mi-a declarat că guvemul italian cunoaşte situaţia 
prin ministrul Italiei la Bucureşti. El mi-a citit atât telegrama 
lui Ghigi privitoare la audiența sa la Rege, cât şi instrucţiunile 
ce i-au fost trimise şi al căror conţinut este următorul: «Minis- 
trul Italiei va comunica Regelui şi guvernului român că 
guvemul italian consideră de un interes european esenţial, nu 
numai pentru România dar şi pentru celelalte ţări, ca România 
să evite un conflict cu Uniunea Sovietică». Cât despre even- 
tualele demersuri la Budapesta şi la Sofia, Anfuso mi-a spus 
că nu are instrucţiuni, dar că voi avea prilejul să mă informez 
direct de la Ciano. Personal, pare convins că se vor face 
intervenţiile acestea, fiind vorba şi de un interes italienesc. 

L-am întrebat cum vede posibilitatea evitării conflictului 
când ni se cere până diseară să cedăm o mare parte din terito- 
riul nostru. Mi-a răspuns că am putea propune negocieri. l’am 
cerut să'mi spună dacă guvernul italian insistă în acest sens la 
Moscova. S’a scuzat că nu are căderea să'mi dea el această 
informaţie, dar că poate să mă asigure că, de acord cu Germa- 
nia, Italia face tot ce'i stă în putinţă spre a ne ajuta, fiind vorba, 
a repetat, şi de un interes italian. 

În cursul conversatiei, i-a scăpat că guvernul italian ştia de 
trei zile despre intenţia guvernului sovietic de a deschide ches- 
tiunea Basarabiei. Am întrebat de ce n'a fost pus la curent 
imediat guvernul român şi de ce se repetă mereu că lipsesc 
informaţii în această privinţă. Mi-a răspuns că intenţiile ruseşti 
nu au fost foarte cunoscute decât în ultimul moment la Berlin 
şi la Roma şi că nu se ştia precis că era vorba de un ultimatum. 
Dacă ar fi existat posibilitatea de a se evita cele ce s'au întâm- 
plat, guvernul italian nu ar fi lipsit a încunoştiinţa guvernul 
român, cu care are, în această chestiune, o identitate completă 
de interese ceea ce constituie cea mai sigură chezăşie de soli- 
daritate.“ 

28 iunie. Încep această zi dramatică ducându-mă la Ciano. 
Pare foarte jenat şi surâde fără rost. Îi amintesc convorbirile 
noastre trecute, sfaturile ce mi-a dat de a rezista Sovietelor, 
făgăduielile sale de ajutor (avioane, muniții etc.) pentru cazul 
în care am fi atacați. Recunoaşte că am dreptate, dar Italia este 
acum într'o luptă pe viaţă şi pe moarte cu Anglia şi nu poate 
privi într'altă parte. Reproduc raportul telegrafic trimis de mine 
la Bucureşti după această deosebit de întristătoare întrevedere: 

„Am reamintit lui Ciano conversațiile noastre trecute, sfa- 
turile sale de rezistenţă faţă de Soviete şi făgăduielile de ajutor 
militar. A recunoscut că ceea ce îi spuneam era exact, dar că 
pe atunci Italia nu se afla în război. Acum însă toate forţele şi 
energiile Italiei sunt dedicate războiului contra Angliei şi Italia 
nu mai poate avea altă grijă decât aceasta. De aceea ne sfătu- 
leste să negociem cu Uniunea Sovietică, căci disproportia 
forţelor este prea mare şi nimeni nu ne va sări în ajutor. 

L-am întrebat dacă mai este timp de negociat şi, în acest 
caz, dacă guvernul italian ne va sprijini recomandând Mos- 
covei moderație. Mi-a răspuns afirmativ, asigurându-mă că va 
vorbi chiar azi-dimineatä în acest sens ambasadorului sovietic. 

L-am întrebat de asemenea dacă guvernul italian îşi va exer- 
cita influenţa la Budapesta şi la Sofia spre a împiedica o agre- 
siune contra noastră. M'a încredinţat că stăruie cât poate spre 
a potoli pe unguri şi bulgari şi a evita tulburări noi în Balcani. 
Crede că va izbuti. Consideră exclusă ipoteza unei înţelegeri 
ruso-ungaro-bulgare contra noastră. 

Am arătat că ni se cere o îndoită jertfă dureroasă: cedarea 
unor teritorii curat româneşti, care fac parte din patrimoniul 
nostru national şi sufletesc cel mai sfânt, şi consimtirea la 
această fărădelege fără a ne apăra măcar cu sabia în mână. 
Dacă am urma sfatul Italiei de a ne resemna faţă de inevitabil, 
vom putea oare să ne bizuim în viitor pe o prietenie sporită din 
partea Italiei? 

Ministrul afacerilor străine mi-a declarat că Italia va ţine 
socoteală de sacrificiul ce facem în folosul păcii în Sud-Est, 
şi care este un serviciu pe саге” aducem şi Italiei şi Germa- 
niei. Solidaritatea intereselor noastre este desăvârşită. A pre- 
ferat să nu vorbească de planuri de viitor. Am avut impresia 
că era, în fond, foarte abătut şi că priveşte înaintarea bolşevică 
drept o lovitură pentru Axă, deşi s-a ferit să mi-o spună pe 
faţă. I-am expus toate argumentele noastre istorice şi etnice şi 
i-am lăsat hărţi etnografice. A părut edificat, dar repeta: «un 
popor de 20 milioane nu poate lupta singur contra unuia de 
170 milioane şi nimeni nu vă va putea vreodată învinovăţi că 
nu v'aţi măsurat cu un aşa uriaş, riscând ocuparea capitalei 
voastre, dacă nu a ţării întregi.» Mi-a vorbit cu multă căldură, 
rugându-mă să trec oricând să'l văd. 

Mi-am exprimat dorinţa de a vedea în aceste clipe tragice 
pentru ţara mea şi pe «Ducele» pe care’l considerăm fruntasul 
latinitätii şi ale cărui cuvinte de solidaritate şi de îmbărbătare 
ar produce o adâncă impresie la noi. Ciano mi-a spus însă că 
Mussolini este pe front şi că nu se va întoarce în Roma decât 
cel mai devreme peste o săptămână.“ 

La plecare, strângându'mi mâna, Ciano mi-a spus că vor veni 
poate împrejurări care ne vor îngădui să îndreptăm nelegiuirea 
ce ni se face astăzi, căci nimeni nu poate prevedea viitorul. 

Adânc tulburat, trec apoi pe la Mackensen. Îi amintesc că, 
dacă nu ne-am împăcat cu ruşii este, în mare parte, şi pentru 
că Hitler ne spunea că singura condiţie pentru închegarea de 
raporturi bune româno-germane ar fi să nu ameliorăm situaţia 
cu Rusia. Ori de câte ori ne-am apropiat de Germania, Sovie- 
tele au reacţionat. După constituirea guvemului Goga, au 
rechemat pe ministrul lor, Ostrowski, iar acum ne răpesc din 
nou Basarabia, la care au adăugat Bucovina de Nord, ce n'a 
fost niciodată a lor. Ce va face acum Germania? Un coleg 
(Ragip, ambasadorul Turciei) îmi spunea deunăzi că, „Dacă 
intrăm în apele Germaniei, vom fi atacați de ruşi“. Cu о franchete 
brutală Mackensen, după ce se uită la hărţile etnografice ce 
i-am adus, îmi dă dreptate, dar observă că nu dreptatea, ci „die 
Realpolitik“ este hotărâtoare şi că, pentru interesele germane, 
este indiferent ca Basarabia să aparţină României sau Rusiei. 
Altceva este restul ţării, nucleul central, pe care Germania n'ar 
tolera să fie încălcat, căci are acolo mari interese economice. 
Ne dă sfatul să cedăm, dat fiind că este exclus să se mai poată 
negocia. De altfel, după informaţiile sale, Regele a şi cedat, iar 
trupele sovietice au intrat în Basaratia. „Dacă împrejurări vii- 
toare vă vor fi favorabile“, încheie el (ca şi Ciano), „vă veţi 
folosi de ele spre a lua înapoi Basarabia, şi nici un factor deter- 
minant nu vă va putea obiecta că aţi consimţit la pierderea 
acelui ţinut, căci toţi ştiu că ar fi fost o nebunie să riscati nimi- 
cirea ţării fără rezultat. „Cât despre Ungaria şi Bulgaria, îmi 
spune: „În Moskau haben wir keinen grossen Einfluss, in Buda- 
pest und Sofia haben wir aber Einfluss genug um ihnen sagen 
zu Кӧппеп, dass sie ruhig bleiben sollen... Die Ungam 
schreien um so mehr мей sie doch nichts anders tun Кӧппеп.“! 
Tocmai atunci este chemat la telefon. Se întoarce: „Ciano hat 


1 La Moscova nu avem influenţă prea mare, dar la Sofia şi Budapesta 
avem influenţă destul de mare şi vă putem spune să staţi liniștiți... 
Ungurii fac atîta caz pentru că ştiu cä nu aveţi altceva de făcut. 

mich eben angerufen um mir zu bestătigen, dass die Ungam 
und Bulgaren sich nicht bewegen werden.“! La plecare, 
strângându-mi mâna tare, Mackensen îmi spune: „Das sind 
harte Tage für Sie.“2 Iată şi textul telegramei mele la Externe: 

„Am avut acum o lungă întrevedere cu Mackensen. I-am 
expus, cu hărţi etnografice şi statistici, drepturile noastre 
asupra Basarabiei şi Bucovinei de Nord, părţi integrante ale 
Moldovei. Părea convins de dreptatea noastră, dar mi-a mărtu- 
risit că în ceasul de faţă nu are cuvânt hotărâtor justiţia, ci poli- 
tica realistă şi că, din punctul de vedere al intereselor germane, 
este indiferent dacă Basarabia aparţine României sau Uniunii 
Sovietice. L-am întrebat dacă este indiferent ca bolşevismul să 
înainteze în Europa şi să ia poziţii noi contra Germaniei. Mi-a 
observat că este vorba de kilometri şi că o diferenţă de câteva 
zeci de kilometri nu joacă mare rol pentru Reich. A recunoscut 
că altfel s’ar prezenta situaţia dacă Rusia ar încerca să treacă 
Prutul. Germania nu ar tolera ca Sovietele să încalce nucleul 
central al României, cu care întreţine atât de strânse şi impor- 
tante legături economice. Dar Basarabia ar fi o chestiune aparte, 
care n'ar intra în complexul problemelor balcanice. 

Ambasadorul Germaniei consideră că nu mai este timp de 
negociat cu Moscova şi că raţionamentul rece se opune unei 
rezistenţe inutile. 

L-am rugat să'mi arate dacă nu crede că lipsa unei rezistenţe 
ar putea fi interpretată ca o învoire tacită care să ne fie opusă 
dacă am ridica din nou chestiunea Basarabiei în anumite even- 
tualitäti istorice viitoare. Mi-a declarat categoric: „Dacă împre- 
jurările vor fi vreodată favorabile pentru reluarea Basarabiei, 
vă veţi folosi de ele şi fiţi sigur că nici un factor determinant 
nu vă va împiedica s'o faceţi sub cuvânt că aţi fi consimţit de 
bună voie la cesiunea acestui ţinut. Toată lumea ştie că cedaţi 
în faţa unei forţe covârşitoare şi numai spre a evita măceluri 
şi distrugeri zadamice.» 


1 Ciano. m-a chemat chiar acum pentru a-mi confirma că ungurii şi 
bulgarii nu se lasă înduplecaţi. 
2 Sînt zile grele pentru dumneavoastră. 

Am întrebat dacă guvemul german mai poate îndemna 
Uniunea Sovietică la moderație. Mi-a explicat că este exclus 
şi că Moscova nu va ceda asupra hotărârilor sale. 

Am abordat atunci chestiunea atitudinii Ungariei şi Bulga- 
riei. Mackensen este convins că ele nu au nici o înţelegere cu 
Rusia şi că nu vor mişca. A adăugat: «La Moscova nu avem 
putinţa să schimbăm lucrurile, dar la Budapesta şi la Sofia 
avem atâta trecere са sä’i facem să se astâmpere.» Am atras 
atenţia asupra tonului îndrăzneţ de la Budapesta la adresa 
României. Ambasadorul Germaniei mi-a răspuns: «Cu cât 
strigă mai tare, cu atât dovedesc că nu pot face nimic.» În acel 
moment am fost întrerupţi, interlocutorul meu fiind chemat la 
telefon de ministrul afacerilor străine italian. Când s'a întors, 
mi'a spus: «Ciano mi-a telefonat spre a'mi confirma convin- 
gerea lui că ungurii şi bulgarii nu vor mişca.» 

La plecare, Mackensen mi-a arătat adânca sa părere de rău 
pentru zilele dureroase prin care trece România.“ 

Suntem, prin urmare, päräsiti de lumea întreagă. Ce este mai 

_revoltätor este că reiese, fără nici o îndoială, că Moscova pusese 
la curent Berlinul şi Roma cu voinţa sa de a lua stăpânire cu 
forţa pe ţinuturile Basarabiei şi Bucovinei de Nord încă la 
24 iunie, deci cu trei zile înainte de prezentarea ultimatumului, 
şi că nici guvernul german, nici cel italian nu au găsit cu cale să 
prevină guvernul român, jucând astfel un rol de complicitate! 

Sovietele, cum era de prevăzut, au refuzat să negocieze şi 
au cerut evacuarea în termen de patru zile a teritoriilor reven- 
dicate. Guvernul din Bucureşti a cerut, prin Davidescu, о pre- 
lungire a termenului de evacuare, dar Molotov nu a acordat 
decât câteva ore în plus, urmând ca, după ocuparea ținuturilor 
noastre, să se întrunească o comisie mixtă la Odessa pentru 
stabilirea amănuntelor de transferare a dominaţiei. Astă-noapte, 
la ora 2, trupe sovietice masive au trecut frontiera pe toată întin- 
derea ei; la ora 2 după-amiază au fost ocupate Chişinău, 
Cetatea-Albă şi Cernăuţi. Cu adâncă amărăciune trebuie con- 
semnat că populaţia evreiască a acestor oraşe, care s'a bucurat 
întotdeauna de un tratament omenos sub administraţia româ- 
nească, a avut laşitatea de a ataca cu pietre pe soldaţii noştri, 

în cursul retragerii lor forţate, în bucuria ei de a vedea sosind 
oficialităţile comuniste în rândurile cărora erau numeroşi evrei! 


* 


Vremurile zbuciumate prin care trecea biata noastră ţară 
îndemnau guvernul să proclame mobilizarea generală. Unei 
cereri de explicaţii din partea Budapestei, noul nostru ministru 
al afacerilor străine, C. Argetoianu, îi răspunde foarte demn 
că „aceasta priveşte numai guvemul român şi națiunea 
română“. Cum ungurii stârnesc incidente continui pe frontiera 
noastră, tot Argetoianu le trimite vorbă, prin reprezentanţii 
Germaniei şi Italiei la noi, că „dacă vor cu tot dinadinsul 
război, îl vor avea“. I 

Prăpăd mare la bietii francezi. Mittelhšuser si Puaux, în 
Siria, ca şi Noguès, în Tunisia, declară, potrivit instrucţiunilor 
guvemului lor, refugiat la Bordeaux, că încetează lupta. Japo- 
nezii ameninţă Indochina franceză, ca şi, de altminteri, Indiile 
neerlandeze şi Нопр-Копр. - 

Ocuparea de către trupele sovietice a Basarabiei noastre şi 
a Bucovinei de Nord devine o adevărată tragedie. Exodul 
populaţiei române ar fi o dramă de nedescris fără admirabilele 
eforturi ale organelor noastre administrative. Locuitorii evrei 
organizează pretutindeni — şi până în Galaţi — adevărate 
rebeliuni cu jafuri şi omoruri. Le ţin piept corpuri de volun- 
tari localnici. 

La 3 iulie sunt primit de Ciano. Este o zi deosebit de tragică 
pentru noi, căci s'a desăvârşit pierderea Basarabiei, a Buco- 
vinei de Nord şi a ținutului Herţa (deosebit de jalnică pentru 
mine, căci în acel ţinut se afla moşia strămoşească Bossia, de 
lângă Şendriceni). Pun să se ridice steagul „en berne“ în semn 
de doliu pe faţada legatiei şi iau doliul împreună cu colabora- 
torii mei. lată cum raportam lui Argetoianu conversaţia mea cu 
ministrul afacerilor străine al Italiei: 

„Ciano şi-a manifestat satisfacția faţă de hotărârea guver- 
nului român de a renunţa la garanţiile franco-britanice din 
13 aprilie 1939. Presa italiană laudă noul curs al politicii ex- 
terne române. Ciano îmi declară că, în urma demersurilor 

făcute de guvernele din Roma şi Berlin, este exclusă orice 
eventualitate a unor agresiuni ungare sau bulgare contra noastră. 
Incidentele grave stârnite la frontiera româno-ungară au ne- 
mulţumit profund cele două mari puteri ale Axei, care au inter- 
venit cu toată autoritatea lor la Budapesta spre a potoli 
spiritele. Ciano a adăugat: «guvernul german, în special, a luat 
chestiunea cu toată seriozitatea şi a vorbit la Budapesta atât de 
categoric şi cu atâta energie încât nu cred să existe un singur 
ungur care să îndrăznească să ia răspunderea unei acţiuni necu- 
getate, deoarece cred că s'a înţeles acolo, în sfârşit, că, dacă 
guvernul ungur ar provoca un conflict armat în Balcani, ar 
comite un act în directă contradicţie cu interesele Germaniei 
şi ale Italiei.» Am avut impresia că, de data aceasta, guvernul 
italian a fost realmente iritat de atitudinea ungurilor, despre 
care niciodată nu se exprimase până acum atât de liber... Cele 
două guverne sunt tot atât de hotărâte şi de energice în împo- 
trivirea lor la o aventură maghiară... 

Întreruperea de 'către autorităţile militare sovietice a navi- 
gatiei pe Dunărea maritimă impresionează adânc pe ministrul 
de exteme italian, care mi-a spus că se va consulta cu guvernul 
german asupra acestei grave chestiuni, care loveşte în primul 
rând interesele Reichului... Ciano şi-a reînnoit dorinţa de a 
păstra contactul cu mine în aceste zile de criză.“ 

La 4 iulie se anunţă demisia guvernului Tătărescu, înlocuit 
printr'un minister prezidat de Ion Gigurtu şi din care fac 
parte naţionali creştini, Garda de Fier, câţiva tehnicieni, totul 
încadrat de trei generali. Mihail Manoilescu preia portofoliul 
Externelor. 

La 6 iulie, Ciano este convocat la Berlin, unde se depla- 
sează împreună cu şefii de serviciu de la Palazzo Chigi. S’ar 
părea că se vor discuta condiţiile de pace de impus Franţei. 
Despre reacţiile Italiei faţă de răpirea ținuturilor noastre de 
către ruşi, comunicam următoarele la Bucureşti: 

„Răpirea Basarabiei şi Bucovinei de Sud, precum şi împre- 
jurările în care s'a produs tragica si nemeritata lovitură suferită 
de neamul românesc, au avut un adânc răsunet atât în cercurile 
largi ale opiniei publice italiene, cât şi la guvernanţii Italiei. 

Cu sufletul veşnic deschis ideilor de dreptate, cu ura înnăs- 
cută faţă de tot ce este silnicie, haos şi răsturnare a principiilor 
ce stau la temelia societăţii civilizate, italianul de azi nu putea 
să nu considere înaintarea bolşevismului ca o atingere adusă 
însuşi crezului pentru саге luptă. Întrebarea firească ce'şi pune 
este: ce folos că am zdrobit comunismul de Apus — în Italia 
şi în Spania — dacă el va putea pătrunde în Europa pe la 
Răsărit. 

Dar aceeaşi adâncă tulburare şi vădită îngrijorare cuprinde 
şi pe diriguitorii ţării. Faţă de atitudinea de dârză împotrivire 
a guvernului fascist contra bolşevismului, anexarea brutală a 
ținuturilor noastre märginase de către regimul stalinian consti- 
tuie, fără îndoială, o înfrângere. Înfrângere cu atât mai dure- 
roasă cu cât, luni de zile întregi, purtătorii de cuvânt ai 
fascismului proclamaseră că Italia nu va tolera nici o atingere 
a statu quo-ului în Balcani şi se va cpune, chiar cu forţa, unei 
pătrunderi ruseşti în acea zonă a Europei. 

Azi însă, toate problemele trec pe planul al doilea spre a nu 
stânjeni eforturile ce se fac pentru atingerea telului primordial 
al Axei: nimicirea Angliei! Una din aceste probleme — a căror 
rezolvare se amână pe mai târziu — este tocmai aceea rusească. 
Iar noi suntem recunoscuţi ca jertfele momentane ale acestei 
serieri a problemelor. Şi, ca jertfirea noastră să nu ia inutil 
proporţii catastrofale, am fost sfätuiti să ne închinăm în faţa 
fatalităţii clipei actuale, lăsându-ni-se totuşi nădejdea unor 
îndreptări viitoare. 

În conversațiile particulare, factorii cei mai autorizaţi mi-au 
arătat via lor compătimire pentru ţara noastră lovită de vitregia 
vremurilor, cât şi solidaritatea completă a intereselor Italiei 
cu acelea ale României în această latură a politicii inter- 
naţionale...“* | 


* La 9 iulie, Manoilescu îmi telegrafia spre a-mi mulţumi, arătându-mi 
„cît de mult sunt apreciate informaţiile“ pe care le dau. El adăuga: „în 
special m-a interesat foarte mult ultimul dvs raport şi vă rog să binevoiţi 
a continua a fi foarte activ şi a ne da informaţii cît mai multe.“ (tel.cif. 
nr.4] 442). 

Contrar părerii colegilor mei din Înțelegerea Balcanică 
— mai ales a celui turc, care se crede în relaţii bune cu Mos- 
cova —, nu încetez a le împărtăşi convingerea теа — pe саге 
bineînţeles o comunic şi guvernului meu, că ruşii nu se vor 
opri în năzuinţele lor de pătrundere în Sud-Est, eventual până 
la Dardanele. 

Ciano, plecat în Germania, se va întâlni la Minchen cu 
Hitler şi Ribbentrop şi apoi ei laolaltă vor primi pe Teleki şi 
Csâky, care vin să'şi valorifice pretenţiile. Capece de la Regino, 
fost prim secretar al Legaţiei italiene la Bucureşti şi ataşat 
acum Cabinetului ministrului, îmi spune că, între alte näzbâtii, 
ungurii ar cere judeţele secuieşti de la noi cu un coridor care 
să treacă prin inima Ardealului. Se pare că li s'a pus în vedere 
să se astâmpere cât timp ţine atacul contra Angliei, promi- 
tându-li-se ulterior o parţială satisfacţie a revendicărilor lor. Dar 
Teleki, geograf de meserie, stăruie pentru una din următoarele 
soluţii: fie coridorul în chestiune, fie o împărţire a Transilva- 
niei în două zone de la sud-est la nord-vest; cea de la nord ar 
cuprinde şi judeţele secuieşti. Raportând cele de mai sus la 
Externe (tel. cif. nr. 3897 din 10 iulie), adaug: „Pentru even- 
tualitatea în care această informaţie ar corespunde realităţii, 
cred că ar trebui să se pună de urgenţă la dispoziţia guvernului 
Axei întreg materialul etnografic şi economic саге săi 
convingă de imposibilitatea morală şi materială a unor ase- 
menea formule“. 

De abia s'a întors Ciano şi cer să'l văd. lată conversaţia 
noastră, raportată de mine guvernului, la 15 iulie: 

„Am fost primit chiar acum de ministrul afacerilor străine 
al Italiei şi l-am întrebat dacă este exact că, la Miinchen, 
guvernul ungar a prezentat un memoriu cerând aproape recon- 
stituirea regatului Sf. Ştefan şi dacă bucuria exuberantă ce se 
afişează la Budapesta indică într'adevăr că s'ar fi luat unele 
decizii. 

Ciano a început prin a mă ruga să'mi reamintesc portretul 
psihologic al preşedintelui consiliului ungar şi al ministrului 
său de afaceri străine, pe care am avut prilejul îndelungat de 
a'i cunoaşte la Budapesta. Csâky tânăr, pasionat, doritor de 

succese," şi Teleki mai în vârstă, mai inteligent, mai moderat, 
geograf cunoscător al posibilităţilor practice. Cum Teleki 
conduce guvernul şi este de o incontestabilă superioritate inte- 
lectuală faţă de celălalt, el este acela care dă nota determinantă 
revendicărilor maghiare. Aceste revendicări, după impresia lui 
Ciano, ar fi moderate. f 

Memoriul unguresc va fi examinat la vremea sa, împreună 
cu toate chestiunile privind Sud-Estul european. Deocamdată, 
Germania şi Italia au luat o hotărâre de principiu, dar aşteaptă 
momentul oportun pentru a trece la studierea concretă a pro- 
blemei. Vom fi înştiinţaţi la timp despre vederile guvernelor 
Axei. 

Confidential, Ciano mi-a arătat părerea sa că soluţia cea mai 
bună ar fi conversații directe Bucureşti-Budapesta, fără drame 
si ameninţări de o parte nici de alta si doar cu gândul de a sta- 
tomici o pace definitivă. 

Am răspuns că, după convingerea mea personală asemenea 

contacte ar putea fi utile numai dacă s’ar întemeia pe princi- 
piul schimbului de populaţii, singur în măsură a înlătura fai- 
moasele chestiuni minoritare care au otrăvit Europa timp de 
două decenii. 
„Fără a'mi răspunde direct, ministrul afacerilor străine al 
Italiei a observat că atât noi cât şi ungurii vom fi chemaţi a 
face jertfe, noi faţă de situaţia noastră actuală, iar ungurii faţă 
de situaţia lor dinaintea războiului mondial şi faţă de aspiraţiile 
lor. Totuşi, întreaga chestiune ar fi încă prematură şi nu se pune 
în conjunctura actuală, şi nici nu va fi pusă de un act nesăbuit 
al ungurilor. Hitler le-a spus răspicat că nu vrea război în 
Balcani şi ei au înţeles. Ciano mi-a repetat: «ungurii nu vor 
mişca». 

Am rugat pe Ciano să'mi arate dacă este în măsură a'mi da 
aceleaşi asigurări liniştitoare şi în ceea ce priveşte Răsăritul. 
Mi-a răspuns că situaţia acolo este cu totul alta, căci «înotăm 
în mister»... şi nu are informaţii directe... 


* Ciano a folosit termenul de „prostuţ“ („bâtichon“). 

Ciano mi-a confirmat că pleacă din nou în Germania mâine, 
dar mi s'a părut deceptionat de ritmul desfăşurării evenimen- 
telor. Discursul lui Churchill de aseară rupe puntile şi va 
împiedica pe Hitler să facă în discursul său de poimâine pro- 
punerile de pace la care se gândea. Cuvântarea ţinută acum 
două zile de preşedintele de consiliu al Turciei ar avea, de ase- 
menea, un ton ostil Germaniei“... 


* 


La întoarcerea dintr'o scurtă şedere în sudul Italiei, cu 
familia mea, ascult la radio uluitoarea cuvântare a lui Hitler, 
care face în acelaşi timp „avansuri“ Angliei şi Rusiei, lăudând 
această din urmă putere — care ne-a răpit Basarabia, nordul 
Bucovinei şi ţinutul Hertii! — pentru că „nu ar fi depăşit zona 
ei de interese“. Între timp, se urmăresc de aproape în Italia, 
cu un înfrigurat interes, proiectele care se elaborează în 
Germania cu privire la un viitor statut european, ce ar urma 
să fie întocmit în urma unei izbânde militare a Reichului. Deşi 
alianţa ei cu Berlinul ar trebui să asigure Romei un rol în 
orânduirea unor aşezări noi în lume, Mussolini n'ar dori ca 
acest rol să fie pur nominal şi reprezentativ. De aici, efortu- 
rile făcute spre a desprinde visul real şi consecinţele concrete 
pentru Italia ale reformelor plănuite la Berlin. Nu se cunoaşte, 
de pildă, proiectul la care lucrează Schacht şi care are drept 
obiectiv prefacerea Europei într'o vastă entitate politică şi 
economică, într'un fel de State Unite ale Europei, sub condu- 
cere germană. Ideea în sine nu era nouă. Еа a stat la temelia 
Societăţii Naţiunilor şi a fost reluată în planul de „confe- 
deratie europeană“ al lui Aristide Briand, fără a mai aminti. 
şi de «Paneuropa» a-precursorului Richard Coudenhove- 
Kalergi. Dar, în mintea megalomană a lui Hitler, ar fi fost 
vorba să se constituie — după cum îmi destăinuia corespon- 
dentul unui ziar oficios german, pe când eram ministru la 
Budapesta — un sistem sud-est european. După calapodul 
imperiului britanic de atunci, „diferitele State mijlocii şi mici 
din acea regiune urmând să aibă faţă de Reich poziţia domi- 
nioanelor faţă de Anglia; fiecare ţară şi-ar păstra şeful de stat 

şi forma de guvernământ pe care o vrea, dar, din punct de 
vedere politic şi economic, ar rămâne în cadrul fixat la 
Berlin." 

Principiile călăuzitoare ale înjghebării concepute de Führer 
erau să fie, după câte se putuse afla la Palazzo Chigi, speciali- 
zarea şi descentralizarea. Specializarea ar fi constat din atri- 
buirea unui rol economic anumit fiecărei ţări. Ţările agricole 
din centrul şi sud-estul Europei ar urma să renunţe la indus- 
trializarea lor — scop urmărit mai târziu de faimosul 
„C.A.E.R.“ (COMECOM) sovietic, dar care nu a fost atins din 
cauza dârzei împotriviri româneşti. În schimb, economiştii 
nazişti voiau să silească ţările industriale să nu mai protejeze 
în mod excesiv agricultura lor naţională în detrimentul statelor 
pentru care cultivarea pământului era îndeletnicirea de căpe- 
tenie. În ceea ce priveşte ţările cu caracter „eminamente 
agricol“, specializarea obligatorie ar fi mers şi mai departe, căci 
oficii de studii „de la centru“ — adică de la Berlin — ar indica 
fiecărei naţiuni în parte căror culturi de cereale urmează să'şi 
închine activitatea şi în ce proporţii, spre a se evita concurenţa 
şi supraproductia. Europa s'ar fi asemănat astfel — dacă visu- 
rile lui Hitler s’ar fi realizat — cu o vastă uzină, în care fiecare 
atelier are o atributie diferită spre a asigura eficienţa rezulta- 
tului general. Pe de altă parte, descentralizarea în executarea 
controlului şi a dirijării activităţii europene ar fi asigurată prin 
două centre de administraţie regională: unul la Berlin, celălalt 
— sperau italienii — la Roma. Primul ar fi avut în competenţa 
sa zona de nord şi est, inclusiv Polonia, al doilea, zona de sud 
şi sud-est, adică ţările latine şi Balcanii. De fapt însă, Berlinul 
ar fi avut conducerea supremă. Că, în linii mari, astfel înţele- 
geau germanii să croiască noua Europă, reieşea atât din artico- 
lele lui Rosenberg, cât şi din acelea ale lui Magerl, redactorul 
politic al lui Berliner Boersenzeitung. Ochii conducătorilor 
fascişti erau aţintiţi cu speranţe, dar şi cu fireşti îngrijorări, spre 
aceste perspective ce păreau a se profila. 


* A.Niri, Istoricul unui tratat înrobitor, Bucureşti, Ed. Stiinţifică, 1965, 
pp.229-230. 

Rugat de Ciano, la 23 iulie, să trec pe la dânsul, el îmi spune 
că Ghigi, ministrul Italiei la Bucureşti, i-a transmis propunerea 
guvernului român ca preşedintele de consiliu, Ion Gigurtu, şi 
ministrul de externe, Mihail Manoilescu, în urma vizitei ce 
vor face lui Hitler, la Salzburg, să vină şi la Roma spre a se 
întâlni cu Mussolini. Ciano îmi arată că guvernul italian este 
cu totul de acord cu această propunere, regretând numai că 
împrejurările grave ale momentului îl vor împiedica să acorde 
oaspeţilor români recepţia oficială ce li s’ar fi rezervat în alte 
circumstanţe. 

Aici trebuie intercalat un episod regretabil — deşi destul de 
comic — cauzat de neîmpăcata dorinţă a lui Petrescu Comnen 
de a juca un rol politic chiar din postul său, relativ şters, de la 
Vatican. El telegrafiază lui Manoilescu că „o personalitate 
foarte importantă din jurul guvernului italian“ i-ar fi dat a 
înţelege că, dacă România şi-ar alinia complet politica cu 
aceea a lui Mussolini, Italia ar fi dispusă să părăsească atitu- 
dinea ei pro-maghiară şi să ne asigure integritatea frontierelor. 
Adică o repetiţie a cazului Zamfirescu! Manoilescu mă însărci- 
nează să verific această stranie informaţie. Cer lui Petrescu 
Comnen să'mi divulge numele „personalităţii importante“ care 
i-ar fi făcut senzationala destăinuire, spre a fi în măsură să 
verific la Palazzo Chigi autenticitatea ei. Petrescu Comnen, 
vizibil jenat că nu mă pusese în prealabil la curent cu ches- 
tiunea, se codea să'mi indice numele interlocutorului său. 

Faţă de insistenţele mele însă şi de arătarea că voi răspunde 
la Bucureşti că nu pot verifica informaţia cât timp nu ştiu cine 
i-a vorbit în acest sens reprezentantului nostru de la Vatican, 
Petrescu Comnen, strâns cu uşa, îmi comunică identitatea pre- 
tinsei „înalte personalități“: era vorba de generalul Bodrero de 
mult în retragere şi care cu zece ani în urmă fusese ministru 
la Belgrad! O persoană, desigur, foarte onorabilă, dar complet 
ştearsă şi fără nici o legătură cu sferele guvernamentale. Folo- 
sindu-mă de prilejul întrevederii mele cu Ciano, şi potrivit in- 
structiunilor precise ce primisem, îl întreb dacă aceste sugestii 
ce ar fi fost făcute lui Petrescu Comnen corespundeau vede- 

rilor reale ale guvernului italian. Ciano îmi răspunde cu un 
hohot de râs: „Ce i-a trecut în cap colegului dtale de la Vatican 
şi de ce nu'şi vede de treburile lui?“ Ministrul afacerilor 
străine al Italiei descrie toată această vorbărie drept o pură fan- 
tezie, căci el nu a însărcinat pe nimeni să facă asemenea 
sugestii atât de contrare nezdruncinatei alianţe cu Ungaria. „În 
orice caz“, adaugă el, „dacă am fi avut sugestii de orice fel de 
făcut guvernului român, le-am fi făcut direct, fie prin dta aici, 
fie prin Ghigi la Bucureşti, iar nu printr'un diplomat de pe 
lângă Vatican şi încă mai puţin prin intermediul unui bătrân 
general în retragere, pe care nu l-am mai întâlnit de ani de zile. 
De altminteri, nu este locul să ne ocupăm acum de rolul vostru 
în Europa de mâine, căci faza actuală a desfăşurării eveni- 
mentelor nu permite calcule de viitor asupra rolului destinat 
diferitelor țări.“ Am fost dator, fireşte, să comunic cele de mai 
sus la Externe şi, din loialitate, şi bietului Petrescu Comnen. 
La 26 iulie, plec la Brennero întru întâmpinarea şefului 
guvernului român şi a ministrului său de externe, sosiți din 
Salzburg. Ei mă pun la curent cu întrevederile avute cu căpete- 
niile hitleriste. Ribbentrop li s'a părut foarte bätos şi maghia- 
rofil. A găsit necesar să le reamintească de politica dusă de 
România pe vremea lui Titulescu. Nimic prietenesc sau 
expansiv la omul acesta. Hitler, dimpotrivă, care i-a primit la 
ceai la Berghof, li s'a părut mult mai înţelegător şi conciliant. 
Pare să deteste pe unguri şi „diese abscheuliche Oesterrei- 
chisch-Ungarische Monarchie“!. Dacă n'ar fi fost „Titulescu, 
Gafencu und die апает“2, declară el, пісі n'ar fi luat fiinţă 
apropierea germano-maghiară. Ungurii, adaugă mai departe, 
sunt veşnic nemulţumiţi, protestează întruna, chiar după arbi- 
trajul de la Belvedere „unde li s'a dat mult prea mult din 
Slovacia“. Totuşi, stăruie Hitler, în vederea linistirii spiritelor, 
România trebuie să se înţeleagă cu Ungaria prin negocieri 
directe. Dar puterea care ar rupe acele negocieri, sau ar pro- 
voca un război, ar fi privită drept „duşmană a Axei“. Guvernul 
român ar putea ţine la curent guvemul german cu mersul tra- 


1 şi această oribilă monarhie austro-ungară 
2 Titulescu, Gafencu şi ceilalţi 

tativelor şi acesta ar putea eventual „pune o vorbă bună“. Ber- 
linul nu vrea însă să intervină direct. Miniştrii români l-au 
întrebat pe Fiihrer dacă, în eventualitatea în care s'ar ajunge 
la un acord cu Ungaria pe baza schimbului de populaţii, ar fi 
posibil ca trupe germane să prezideze executarea acordului. 
Hitler răspunde negativ şi propune, în schimb, trupe italiene 
sau spaniole. În general, impresia lui Gigurtu şi Manoilescu nu 
este prea pesimistă. 

A doua zi, 27 iulie, sosim la Roma, fiind primiţi în gară de 
Ciano, de alţi înalţi demnitari şi de o gardă de onoare. De abia 
ajungem la „Grand Hotel“, unde sunt gäzduiti Gigurtu şi 
Manoilescu, şi plecăm îndată tustrei la Palazzo Chigi, unde 
avem o întrevedere de un ceas şi jumătate, la care, în afară de 
mine, mai asistă şi Ghigi, ministrul Italiei la Bucureşti. Înce- 
putul convorbirii nu este prea reuşit. În loc de a căuta să creeze 
un ambiant favorabil, Ciano ia o atitudine bătăioasă, căutând 
sä’1 imite pe socrul său cu ochi fulgerători şi o falcă aruncată 
parcă în afară. Commediante! Aminteşte, fără rost, de faimoa- 
sele sancţiuni decretate de Societatea Naţiunilor contra Italiei 
pe vremea agresiunii ei împotriva Etiopiei, apoi de garanţiile 
franco-engleze ce ni s'au acordat. Cu glas răspicat şi prefăcută 
mânie, declară: „П y a des Roumains dont le nom est à jamais 
inscrit dans le livre noir de l’histoire de l’Italie. Je veux parler 
de Titulescu, qui a osé nous traiter de sauvages. Je sais qu’il ne 
doit pas être confondu avec la Roumanie, cependant il la repré- 
sentait officiellement quand il prenait cette attitude.“! Foarte 
loial, Gigurtu aminteste cä acest Titulescu nu a semnat 
niciodată un pact de natură să'l poată târâ într'o acţiune 
potrivnică Germaniei sau Italiei. lar Manoilescu adaugă: „Sans 
vouloir défendre Titulescu — qui a tâché cependant d’atténuer 
la rigueur des sanctions contre l’Itaiie, du moins en ce qui 
concernait la Roumanie — est qui a disparu maintenant de 
notre vie politique, je crois devoir remarquer que Іа politique 


1 Sînt români al căror nume e scris în cartea neagră a istoriei Italiei. 
Vorbesc despre Titulescu care a îndrăznit să ne considere sălbatici. Ştiu 
că nu trebuie confundat cu România; cu toate acestea, o reprezenta ofi- 
cial atunci cînd lua această atitudine. 

se fait en regardant vers l’avenir, non vers le passé.“1 Ciano se 
potoleste brusc si întreabă ce socotim că am putea face spre a 
ne împăca definitiv cu vecinii noştri. Gigurtu răspunde că 
guvernul său este dispus să înceapă neîntârziat negocieri ре 
baza schimbului de populaţii, „căci nu vrem să dăm nici un 
român Ungariei“. Minoritarii maghiari din Ardeal, continuă el, 
ar putea fi consultaţi printr'un plebiscit asupra voinţei lor de а 
trece sub stăpânirea Ungariei şi, în caz afirmativ, li s'ar putea 
ceda poate o zonă adecvată în vederea reinstalării lor, zonă de 
maximum 12 000 km?, dar într'o regiune din cele mai bogate 
din punctul de vedere agricol. Manoilescu întreabă atunci care 
este motivul pentru care se consideră atât de urgentă problema 
reglementării litigiilor teritoriale cu ţările vecine. Răspunsul lui 
Ciano este următorul: România, care a câştigat atât de mult în 
urma războiului din 1914-1918, trebuie să pună capăt diferen- 
delor, acum când toate aşezările vechi se schimbă şi se delimi- 
tează pretutindeni frontiera nouă. Manoilescu prezintă atunci 
numeroase hărţi şi statistici care demonstrează că graniţele trase 
în 1918 sunt depăşite, în fapt, de întinderea populaţiei româneşti. 
El caută să se informeze dacă, în cazul încheierii unui acord cu 
Ungaria şi a sabotării acelui acord de către guvemul din Buda- 
pesta, Italia ar spune un cuvânt hotărâtor, sau s’ar ађіпе, ca 
Germania. Ciano se asociază punctului de vedere german, căci 
a interveni sau a da o sentinţă arbitrară este a te face duşman cu 
amândouă părţile, cum a fost cazul cu arbitrajul de la Belvedere 
când toate părţile în cauză — inclusiv ungurii — au fost nemul- 
tumite. Manoilescu pune atunci altă întrebare: în eventualitatea 
încheierii unui acord cu Ungaria, guvernul din Roma s’ar arăta 
oare dispus să procedeze la o ocupare militară provizorie a teri- 
toriului în chestiune de către trupe italiene pentru a suprave- 
ghea şi garanta executarea schimbului de populaţii? Pentru o 
dată, Ciano se desparte de vederile Berlinului, arătându-se favo- 
rabil trimiterii unei forţe de poliţie italiene pentru garantarea 


1 Fără a vrea să-l apăr pe Titulescu — care a încercat totuşi să ate- 
nueze rigoarea sancţiunilor împotriva Italiei, cel putin în ceea ce priveşte 
România — şi care a dispărut acum din viaţa noastră politică, cred că tre- 
buie să remarc că politica se face privind spre viitor, nu spre trecut. 

executării clauzelor eventualului acord, deoarece, subliniază el, 
„germanii au numai interese economice în Balcani, pe când 
Italia are şi interese politice, fiind astăzi o mare putere bal- 
canică“. Deşi Italia nu vrea să intervină între România şi 
Ungaria, spune mai departe Ciano, ea ar putea fi ţinută la curent 
cu desfăşurarea negocierilor, ceea ce i-ar permite să rostească 
uneori un cuvânt moderator. Apoi gazda noastră ne arată foto- 
grafii ale realizărilor italieneşti în Albania şi ne conduce la Villa 
Madama, unde are loc un dejun. Mă aflu la masă între Thaon 
de Revel, ministrul finanţelor, şi Pavolini, ministrul culturii 
populare. După aceea, obişnuitele depuneri de coroane şi în- 
scrieri în registrele palatului regal. 

Ca şi în Germania, întrevederea cu şeful guvernului a fost 
mai cordială decât aceea cu ministrul de externe. Manoilescu 
i-a spus, între altele: „dacă ungurii nu se arată oameni de înţeles, 
ne întoarcem iar la Roma!“ Mussolini a răspuns râzând: „da, 
da!“ S'a cam plâns „Ducele“ de exigenţele nelimitate ale ungu- 
rilor. A recunoscut că nu se poate stabili o ordine europeană cu 
Rusia uriaşă în spate şi că „problema aceea trebuie rezolvată“. 

Seara, mare dineu la mine, la legatie. Toţi par entuziasmați de 
vederea minunată asupra Romei ce se desfăşoară în faţa ochilor 
de pe terasa unde are loc dineul. Ciano este încântat de toate: de 
panoramă, de aranjamentul mesei, de icre şi, cum este aşezat la 
masă lângă mine, îmi şopteşte la ureche: „n'am avut oare drep- 
tate să te îndemn să'ţi instalezi legația la Villa Ruspoli?“ În cursul 
conversaţiei noastre, care ia o întorsătură politică se arată însă 
„prooroc mincinos“, căci mă încredinţează că războiul va lua 
sfârşit în octombrie prin distrugerea Angliei şi a imperiului ei! 
După cină, Gigurtu şi Manoilescu pleacă la gară spre a se 
întoarce în ţară, conduşi fiind până pe peron de Ciano şi de mine. 


Misiune oficioasă la Budapesta 


Chemat telegrafic la Bucureşti „spre а mi se încredința о 
misiune confidențială la Budapesta“, sunt primit în ziua de 
5 august de către ministrul de externe, Mihail Manoilescu, care 

îmi spune că „Regele având o înaltă părere“ despre mine, 
„părere ce se suprapune aceleia a guvernului“, s'a hotărât a 
mi se încredința următoarea însărcinare: este vorba de „о 
misiune de încredere şi foarte delicată“, anume de a lua primul 
contact cu guvernul ungar pentru a rupe gheaţa şi a iniţia nego- 
cieri. Misiunea constă din cinci puncte: 1) a arăta guvernului 
ungar că dorim să intrăm în tratative asupra tuturor chestiunilor 
pendinte între cele două țări: 2) scopul acestor tratative trebuie 
să fie statornicirea unei prietenii trainice între România şi 
Ungaria, încadrată mai târziu într'un sistem stabil, politic şi 
sufletesc, reciproc; 3) începerea tratativelor ar putea să aibă 
loc cât mai curând într'o localitate din vechiul Regat, care va 
fi indicată ulterior; 4) un sondaj asupra atitudinii pe care 
guvemul ungar înţelege s’o adopte în legătură cu acele trata- 
tive; 5) declaraţia categorică că guvernul român nu ar admite 
o eventuală modificare a situaţiei actuale, decât bazată pe prin- 
cipiul unui schimb de populaţii, fiind bine înţeles că nici un 
român, şi în nici un caz, nu ar urma să treacă sub stăpânire 
ungurească. Manoilescu îmi spune că mi se va indica ulterior 
data plecării mele la Budapesta, unde, după câte relatează Cru- 
tescu, Csáky i'a spus: „Bossy sera reçu on пе peut plus cor- 
dialement et amicalement par nous.“! 

МЯ folosesc de răgazul се mi se lasă spre a mă întâlni cu 
prietenul Grigore Gafencu, numit de guvemul Gigurtu ministru 
la Moscova. Îmi arată cât de uşurat se simte că a părăsit Minis- 
terul Afacerilor Străine, deoarece, în conjunctura actuală, tre- 
buie o apropiere necondiționată a României de Germania, 
politică pe care sentimentele sale personale îl împiedică de a 
o urma. A aflat că italienii Й fnvinovätesc de a fi acceptat 
garanţiile franco-engleze în ciuda sfaturilor lui Mussolini şi 
Ciano. Gafencu ţine să precizeze că nu s'a întâlnit cu „Ducele“ 
şi cu ginerele său decât o lună după ce guvernul din Paris şi 
Londra ne acordaseră garanţiile. El aprobă ideea unor trata- 
tive cu Ungaria, dar bazate pe schimbul de populaţii. N'ar vrea 
să conducă el acele tratative, pentru care mă socoteşte pe mine 
— care ат fost stimat şi prețuit la Budapesta — mult mai 


! Bossy va fi primit de noi cum nu кее mai cordial şi mai amical. 

indicat. Îi răspund că nimic nu mi-ar fi mai penibil şi mai 
neplăcut decât să fiu însărcinat cu asemenea negocieri, care ar 
trebui conduse de un membru al guvernului actual. În ţară, 
liberalii, naţional-ţărăniştii, ardelenii cu Maniu în frunte, tine- 
retul, presa, opinia publică, armata sunt hotărât potrivnici unei 
soluţii ce ar risca să ducă la o modificare a frontierei cu 
Ungaria. Totul este ca Regele şi guvernul să păstreze moralul! 

A doua zi, la 6 august mi se cere să plec la Budapesta, chiar 
în acea seară. La 7 august sosesc în capitala ungară, unde sunt 
primit în gară de succesorul meu în post, Gheorghe Crutescu, 
cu colaboratorii săi, dar, vai! şi de o mare adunare de repor- 
teri şi fotografi unguri veniţi să'] vadă pe „solul României“, si 
aceasta cu toată hotărârea luată în comun de a se da vizitei mele 
un caracter cu totul particular şi confidential. Este drept că 
toată presa europeană semnalase şi comentase călătoria mea la 
Budapesta. Le Journal de Gèneve scria: ,M.Bossy, ancien 
ministre de Roumanie à Budapest, sera certainement bien 
accueilli comme négociateur, car ce diplomate, malgré les dif- 
ficultés de sa situation, a laissé dans les milieux hongrois le 
souvenir d'un homme correcte et sympathique“! În Neue 
Ziiricher Zeitung se specifica: „Die Bukarester Regierung will 
zuerst den Bericht des Gesandten Bossy über die Haltung 
Ungams abwarten.“? În Gazette de Lausanne se putea citi: „Le 
voyage à Budapest de M.Bossy, ministre de Roumanie à 
Rome, est considéré par la presse comme un premier pas... 
La personne de M. Bossy este prise en considération, car il a 
été longtemps ministre de son pays à Budapest. Оп n’émet 
aucune supposition sur les propositions que le représentant 


1 DI Bossy, fost ambasador al României la Budapesta, va fi, desigur, 
bine primit ca negociator, căci acest diplomat, în ciuda dificultății pos- 
turii sale, a lăsat în mediile ungare amintirea unui om corect şi simpatic. 

2 Guvernul de la Bucureşti va aştepta mai întîi raportul ministrului 
plenipotenţiar Bossy despre poziţia ungurilor. 

3 Călătoria la Budapesta a dlui Bossy, ambasador al Rcmâniei la 
Roma, este considerată de presă ca un prim pas... Persoana dlui Bossy 
este înconjurată de consideraţie, căci el a fost.mult timp ambasador al 
ţării sale la Budapesta. Nu se emite nici o presupunere asupra propune- 
rilor pe care reprezentantul român le va face la Budapesta; se bănuie, 

roumain fera à Budapest, toutefois on présume qu'il s’agira 
d’entretiens tendant à établir la date et le lieu des prochaines 
négociations.“ Din Roma, corespondentul ziarului Curentul 
raporta: „Numirea domnului Bossy ca negociator oficial pe 
lângă guvemul din Budapesta a produs un ecou favorabil în 
cercurile competente italieneşti. Se menţionează că dl Bossy 
se bucură de simpatii numeroase la Budapesta încă de pe 
timpul când a funcţionat acolo ca diplomat. DI Bossy este cel 
mai indicat în ducerea la bun sfârşit a tratativelor de la Buda- 
pesta, dat fiind că domnia sa, pe baza cunoştinţelor sale exacte, 
va ţine seamă şi de punctul de vedere al Italiei.“ În Giornale 
d'Italia se afirmă că: „L'arrivo del ministro Bossy a Buda- 
pesta e suoi colloqui con i reppresentanti del suo Governo 
sono considerati come un segno di imminente apertura di 
negoziati con l'Ungaria... Il Ministro Bossy, che ë stato lun- 
gamente a Budapest prima di essere transferito a Roma, ë un 
profondo conoscitore dei problemi romeni-ungheresi ed ë anche 
considerato a Budapest como un abile e sereno diplomatico 
romeno. Egli, dopo avere fissato i preliminari degli conversa- 
zioni romeno-ungheresi, fară anche parte della delegazione 
ufficiale romena che tratteră a fondo il problema delle rela- 
zioni fra i due Paesi vicini.“! Cu o viziune mai exactă a situa- 
tiei reale, Corriere della Serra preciza: „Il Governo rumeno, 
agendo con estrema circospezione, a dato al Sig. Bossy poteri 
assai limitati... La visita avrebbe dunque un valore più che 


totuşi, că va fi vorba” de convorbiri care vor avea drept ţintă stabilirea 
datei şi locului viitoarelor negocieri. 

1 Sosirea ambasadorului Bossy la Budapesta, împreună cu repre- 
zentanţii guvemului său, pentru întîlnirile ce vor avea loc aici, este consi- 
derată ca un semn de deschidere iminentă a negocierilor cu Ungaria... 
Ambasadorul Bossy, care a stat mult timp la Budapesta înainte de a fi 
transferat la Roma, e un profund cunoscător al problemelor româno- 
ungureşti şi e considerat la Budapesta drept un abil şi calm diplomat 
român. După nişte preliminarii la întrevederile româno-ungare, el va face 
parte şi din delegaţia oficială care va trata în profunzime problema 
relaţiilor dintre cele două ţări vecine. 

2 Guvernul român, acţionînd cu extremă circumspectie, а dat dom- 
nului Bossy puteri destul de limitate... vizita nu ar avea, deci, decît o 

altro simbolico come un sigillo apposto alla buona volontă di 
ambedue le parti di addivenire a una amichevole soluzione.“? 
Remo Cenci, corespondentul ziarului roman I] Messaggero 
raporta din Bucureşti: „La selta di Bossy non è state fatta a 
caso o per simpatia personale. Essa vuole dimostrate una certa 
buona volontă da parte romena. Raoul Bossy, che attualmente 
& ministro di Romania presso il Quirinale, e difatti in grado di 
conoscera perfettamente anche il pensiero dell "Italia nella fac- 
conda ungaro-romena perche ha partecipato direttamente alle 
recenti conversazioni che Gigurtu e Manoilescu abbero col 
Duce e col conte Ciano. Inoltre egli eră stato, prima di essere 
trasferito a Roma, proprio a Budapest e in quella capitala si eră 
create pure nel difficile momento di allora una atmosfera di 
viva simpatio. Inoltra egli ë un profondo conoscitore dei rap- 
porti ungaro-romeni ed ha quindi tutte le possibilità di portare 
a termine con successo la nouva alta missione che il suo 
governo gli affida.“! În acelaşi fel se exprimau şi ziarele 
Popolo di Roma, Tribuna, Il Tevera, Lavoro Fascista, П Picolo, 
ca şi organul Vaticanului Osservatore Romano. 

Nu este de mirare că, după atâta vâlvă în presa 
internaţională ca şi în ziarele ungurești, gara din Budapesta 
era înţesată de public la sosirea mea, fapt pentru care mi-am 
exprimat neplăcuta surprindere faţă de şeful protocolului, 
contele Iuliu Teleki, venit să mă salute în numele guvernului. 


valoare simbolică, un sigiliu pentru bunăvoința ambelor părţi de a ajunge 
la o soluţie amicală. 

1 Sosirea lui Bossy nu e întîmplătoare sau datorată unor simpatii per- 
sonale. Vrea să demonstreze o anumită bunăvoință din partea română. 
Raoul Bossy, care este actualmente ambasador al României pe lângă 
Quirinal, este în măsură să cunoască perfect şi gîndurile Italiei faţă de rela- 
tia ungaro-română pentru că a participat direct la recentele convorbiri pe 
care Gigurtu şi Manoilescu le-au avut cu „Ducele“ şi cu contele Ciano. 
Între altele, el-a fost, înainte de a fi transferat la Roma, chiar la Buda- 
pesta şi a creat în capitala Ungariei, în acele momente dificile de atunci, 
o atmosferă de vie simpatie. De asemenea, este un profund cunoscător 
al relaţiilor ungaro-române şi caută toate posibilităţile de a duce la bun 
sfîrşit, cu succes, această nouă şi înaltă misiune pe care i-a 
încredinţat-o guvernul. 

Trec întâi la palatul regal spre a mă înscrie în registrul 
Regentului Horthy ca „ancien ministre de Roumanie à Buda- 
pest“!, şi apoi la palatul Sándor, sediul preşedinţiei consi- 
liului, unde sunt îndată introdus în sală unde mă aşteaptă 
primul ministru, Teleki (sortit unui sfârşit atât de tragic), şi 
ministrul de externe, Csâky. După frazele protocolare de 
rigoare, expun obiectul misiunii mele oficiale „qui ne cor- 
respond pas au grand nombre de journalistes et de photo- 
graphes m'entourant à ma descente du train.“2 Este vorba 
doar, precizez eu, de o primă luare de contact între guvernele 
noastre în vederea examinării unei posibilităţi de ameliorare 
a relaţiilor noastre. Adaug că, în urma cutremurului care 
zdruncină din temelii aşezământul vechii Europe, guvernul 
meu este sincer domic să contribuie la reclădirea paşnică a 
Sud-Estului european şi doreşte, în acest scop, aplanarea dife- 
rendelor ce există cu vecinii ţării. Interesat în prim rând la 
stabilirea unor relaţii de prietenie trainică şi temeinică între 
naţiunile noastre, guvernul român este dispus să examineze 
cu guvernul ungar, dacă acesta este însufleţit de aceleaşi sen- 
timente, toate chestiunile pendinte dintre cele două ţări, 
obiectivul final! fiind statornicirea unei colaborări leale între 
România şi Ungaria. Nu suntem oare singurele popoare ne- 
slave, pierdute într'o masă crescândă de slavism? Aceleaşi pri- . 
mejdii ne ameninţă pe unii mai devreme, pe alţii mai târziu. 
Dacă guvernul din Budapesta vede situaţia în acelaşi mod ca 
noi, îmi conchid eu argumentarea, sunt autorizat să'l invit 
să'şi trimită delegaţii într'o localitate din vechiul Regat — ре 
care o vom indica ulterior — spre a se întreţine cu delegaţii 
noştri asupra tuturor problemelor care despart cele două state. 
Am propus ca aceste tratative să fie iniţiate cât mai neîntârziat. 
Teleki ia primul cuvântul spre a răspunde scurtei mele expu- 
neri. El se declară de acord cu vederile guvemului român, ale 
cărui sentimente privitoare la o colaborare viitoare între ţările 


1 fost ambasador al României la Budapesta 
2 care nu justifică numărul mare de ziarişti şi fotografi ce m-au încon- 
jurat la coborîrea din tren 

noastre le împărtăşeşte în totul. Apoi Csâky propune să'mi 
remită un ,aide-mémoire“ conţinând sugestiile guvernului 
ungar în legătură cu procedura de urmat pentru ducerea tra- 
tativelor. Mi-am exprimat regretul de a nu putea primi un ase- 
menea document, mandatul meu fiind limitat la sondarea 
guvernului ungar spre a afla dacă doreşte să procedeze îndată 
la tratative pentru luarea în cercetare a tuturor chestiunilor 
pendinte între noi. Modalitätile de procedură, precizez eu, 
vor urma, după părerea mea, să facă obiectul discuţiilor celor 
două legaţii în prima şedinţă în care se vor întruni. Csáky îmi 
arată, în replica sa, că procedura propusă în memoriul său ar 
da şi aspectul colorat al întregilor tratative. Răspund că este 
un motiv mai mult ca eu să nu pot primi un document cu un 
astfel de conţinut. Ministrul de externe ungar mă roagă atunci 
să îndeplinesc oficiul de simplu transmitätor, predând memo- 
riul în chestiune ministrului afacerilor străine al României, 
Mihail Manoilescu. Am refuzat şi această modalitate, arătând 
că nu am căderea să fac o asemenea transmisiune, atâta timp 
cât Români, are un ministru la Budapesta, iar Ungaria un 
ministru la Bucureşti, în a căror competenţă se află comu- 
nicările între cele două guveme. Csáky a stăruit, în fine, să'i 
fac serviciul de a fi „la boîte aux lettres“! şi să înmânez lui 
Manoilescu un plic, eventual chiar sigilat, conţinând memo- 
randul, de care astfel nici n'aş lua cunoştinţă. Am respins 
şi această formulă, arătând că era mult mai nimerit ca Bâr- 
dossy, ministrul Ungariei la Bucureşti, să îndeplinească acest 
oficiu. Csâky nu mai insistă şi îmi comunică doar că va tri- 
mite pe şeful său de cabinet, Ujpeteri, la Bucureşti spre a 
remite memoriul lui Bârdossy, care, la rândul său, va urma 
să'] predea lui Manoilescu." 


! cutia de scrisori ` 

* Textul memoriului înmînat de Bârdossy lui Manoilescu nu privea 
atât procedura de urmat pentru tratative, cît ataca fondul problemei într'o 
formă arogantă şi inacceptabilă, promiţînd, în schimbul unor concesii 
teritoriale de formulat ulterior, „amiciţia Ungariei, de care nimeni nu аг 
fi avut a se plînge!“ Dovadă, părăsirea de către Ungaria a prietenelor ei, 
Austria şi Polonia!! 

Atunci, preşedintele de consiliu ungar adaugă că ar avea 
două sugestii de făcut, pe care eu le-aş putea transmite la 
Bucureşti fără a depăşi limitele mandatului meu. În primul 
rând, în loc de o localitate din vechiul Regat ar prefera să se 
aleagă un oraş de la frontiera româno-ungară, soluţie ce ar fi 
mai lesnicioasă pentru comunicările delegaţiei maghiare cu 
guvernul ei. În al doilea rând, ar dori ca tratativele să înceapă 
în ziua de sâmbătă 10 august. Răspund că, în ceea ce priveşte 
primul punct, pot asigura pe Teleki că toate înlesnirile vor fi 
făcute spre a facilita comunicațiile delegaţiei maghiare cu 
Budapesta, deşi sediul tratativelor ar fi fixat în vechiul Regat 
şi că, pe de altă parte, data de 10 august mi se pare prea apro- 
piată pentru a permite chiar pregătirea tehnică a întrunirii. 
Totuşi, am făgăduit că voi supune guvernului meu, spre exa- 
‘minare, sugestiile lui Teleki. 

În încheiere, am declarat că, întrucât guvernul ungar îmi 
declară că este dispus să intre în tratative cu guvernul român, 
consider misiunea mea oficioasă terminată. Pester Lloyd su- 
blinia, la 11 august, că această misiune avusese un caracter 
pur informativ, şi că, în realitate „nach Ansicht ungarischer 
politischer Kreise der Besuch des Gesandten Bossy keinen 
Fortschritt bedeutet hatte.“ 

Întoarcerea mea la Bucureşti a avut loc în condiţii cam 
neplăcute. Urma să zbor cu un avion bimotor Douglas, pilotat 
de vărul meu, Constantin Cantacuzino, cunoscut mai ales sub 
porecla de „Bâzu“. Până la Arad, unde facem escală, totul 
merge bine. După Arad însă, ulciul începe să curgă dintr'unul 
din motoare. După câtăva vrerne, radio-telegrafistul anunţă 
că, supus la о sforţare prea mare, şi cel de al doilea motor 
„se defectează“ şi pierde uleiul. Trebuie recurs la o aterizare 
forţată, pe care trebuie recunoscut, că „Bâzu“ o realizează 
la perfecţie, fără zdruncinături. Suntem într'un câmp din 
preajma satului Topolovät, între Lugoj şi Timişoara. Jan- 
darmii previn de accident postul de Räcas şi mi se pure la 


t după părerea cercurilor politice ungare vizita ministrului pleni- 
potenţiar Bossy nu însemna un progres important. 

dispoziţie de prefect un automobil care mă transportă la 
Timişoara, de unde îmi continui drumul la Bucureşti cu 
trenul. 

Sosesc deci în dimineaţa de 9 august la Bucureşti, salutat în 
gară de şefii de Cabinet ai ministrului, care mă conduc direct 
la minister, unde sunt îndată primit de Manoilescu şi îi raportez 
rezultatul misiunii mele. ЇЇ găsesc pe ministrul de externe 
adânc amărât de atitudinea ostilă a lui Hitler care atât în cursul 
întrevederii de la Salzburg, cât şi prin intermediul ministrului 
său, Fabritius, a stăruit pentru concesiuni teritoriale substan- 
tiale în favoarea Ungariei şi a Bulgariei. Plec cu Manoilescu 
la Gigurtu, căruia îi repet raportul meu, apoi suntem primiţi, 
toţi trei împreună, de Rege. Pentru a treia oară, refer în faţa lui 
Carol rezultatul misiunii mele la Budapesta. Dacă ungurii 
menţin tonul adoptat în memoriul lor, Carol consideră că este 
vorba de „une fin de non-recevoir.“! Vorbind de pretenţiile 
bulgăreşti, el nu admite să putem ceda Balcicul şi judeţul 
Caliacra, care sunt importante puncte strategice. Carol pare 
vizibil abătut şi îşi dă seama că faimoasa lui frază „nici o 
brazdă de pământ“ este goală de conţinut şi că poziţia sa 
tantosä din trecut se năruie. Dă impresia unui om decăzut, total 
sfârşit. Presimteam că se pusese capăt domniei lui. De atunci 
nu l-am mai întâlnit niciodată. 

Manoilescu îmi mulţumeşte călduros pentru modul în care 
am îndeplinit misiunea ce'mi fusese încredinţată. Pare deznădăj- 
duit că soarta i-a hărăzit tocmai lui sarcina de a discuta grani- 
tele țării cu adversarii de ieri. ЇЇ doare că soarta Balcicului — la 
care ţine mult şi pe care ar fi voit sä’1 prefacä într'un fel de 
Hock van Holland, adică un punct de plecare a liniilor mari- 
time şi aeronautice spre Orient — este acum primejduită. A 
trimis un memoriu la Berlin şi la Roma pentru a încerca să 
salveze Silistra şi Balcic. Mă roagă să plec îndată la Roma 
spre a pleda cauza noastră. Găsesc scris în jurnalul meu per- 
sonal: „Părăsesc ţara cu inima frântă, căci încrederea în 
cârmuirea actuală a dispărut, iar prestigiul Coroanei scade 

văzând cu ochii. Este tragic de constatat cum ceasurile grele 
prin care trecem nu ne găsesc uniţi în simtiri. Multe greşeli 
vechi se plătesc acum pe spinarea bietei ţări. Îmi vine în minte 
celebra apostrofă a lui P.P.Carp: «păcat de ţara aceasta, care 
au făcut-o boierii şi o agiuns azi pe mâna ţiganilor!» 

Poate cam tare expresia de «ţigani», dar este drept că nu 
mai avem icoanele mari din trecut. Poate că din rândurile 
urmaşilor noştri vor răsări români mari cum i-a avut neamul 
nostru la răspântii şi în vremuri de restriste.“ 


ж 


Întors în Roma la 14 august, sunt primit їп aceeaşi zi de 
Ciano. Îi adresez un apel călduros ca să ne sprijine în chestiunea 
Cadrilaterului şi să ne ajute să salvăm Silistra şi Balcicul. Dar 
interlocutorul meu nu vrea să se angajeze formal, căci „Ducele“ 
şi Fiihrerul au decis să nu intervină în negocierile noastre 
directe cu vecinii. Totuşi, adaugă că va căuta un prilej spre a 
sfătui moderație la Sofia, căci îi crede pe bulgari „Oameni de 
înţeles“. Ciano se lansează, pe de altă parte, într'un atac vio- 
lent contra Greciei, aliată activă a Angliei. ЇЇ întreb dacă s’ar 
putea ajunge până la complicaţii serioase. Nu le exclude dacă 
Grecia nu se îndepărtează de Anglia şi nu cedează Albaniei Cia- 
muria. Nori întunecaţi par deci să se adune deasupra relaţiilor 
dintre Roma şi Atena. Colegul grec, Jean Politis, se aşteaptă la 
un atac armat al Italiei contra ţării sale în relativ scurtă vreme. 

Între timp încep tratative directe româno-ungare la Turnu- 
Severin. Ungurii, care dau dovadă cä au pierdut orice urmă de 
bun simţ, propun o linie demarcationalä pomind de pe Mureş 
la sud de Arad, trecând la nord de Blaj şi Sighişoara pentru a 
cobori la est de Braşov, care ar reveni Ungariei. Cu alte cuvinte, 
cer două treimi din Ardeal cu patru milioane de locuitori, 
dintre care peste 2 200 000 de români. Trec la Palazzo Chigi 
spre a'i exprima lui Ciano toată indignarea noastră faţă de 
această atitudine a delegaţiei maghiare. lată textul telegramei 
ce adresam guvernului nostru după această întrevedere: 

„Am arătat fără înconjur lui Ciano surprinderea şi indigna- 
rea noastră faţă de cererile unguresti, care nu pot constitui 

nici măcar o bază pentru conversații serioase. Surprinderea 
este datorată mai ales faptului că el însuşi, Ciano, mi-a spus 
de atâtea ori că pretenţiile maghiare sunt cât se poate de mode- 
rate şi că Teleki este ungurul cel mai înţelegător pe care l-am 
întâlnit. Indignarea noastră este firească dat fiind că ungurii, 
care de douăzeci de ani se plâng că au peste un milion de cona- 
tionali ai lor sub suzeranitatea statului nostru, preconizează 
acum o formulă care ar trece peste două milioane de români 
sub stăpânire maghiară. L-am întrebat dacă guvernul din Buda- 
pesta nu îşi închipuie cumva că ar fi susţinut chiar dincolo de 
marginile rezonabile, spre a'şi îngădui o asemenea atitudine 
arogantă. 

Ciano s'a ferit a face vreo apreciere asupra propunerii ungare, 
care, ajunsă indirect de la Budapesta, ar fi putut părea ca o 
dezaprobare a guvernului italian. Dar din surâsurile sale iro- 
nice când expuneam soluţia înfăţişată de delegaţia ungară, am 
avut impresia limpede că o găsea şi el exorbitantă şi nese- 
rioasă. Tot ce mi-a spus au fost următoarele: «Tulburarea 
voastră este explicabilă, dar trebuie să vă păstraţi tot calmul şi 
sângele rece. Propunerea ungară nu are caracter ultimativ, = 
este doar o primă formulă, pe care se poate discuta. Noi nu 
putem interveni direct căci, cum v'am mai spus, «Ducele» şi 
Führerul vor să rămână în afara acestor tratative, dar voi vedea 
ce gândesc germanii. Spun drept că nu am avut vreun contact 
direct cu ungurii în zilele din urmă.» 

Am făcut observaţia că, dacă linia demarcationalä pre- 
zentată de delegaţia ungară nu este decât o tactică, cum rămâne 
cu declaraţia din primul memoriu ce ne-a remis ministrul 
Ungariei că guvernul din Budapesta nu doreşte să adopte 
metoda «tocmelilor». Am revenit apoi asupra temeiniciei şi 
echităţii principiului că modificări teritoriale nu se pot concepe 
decât în funcţie de schimb de populaţii. 

Ciano avea aerul să aprobe punctul nostru de vedere. Am 
vrut însă să am un răspuns mai precis şi l-am întrebat direct 
dacă nu socoteşte acest principiu just şi logic. A ezitat puţin, 
ca spre a'şi cântări cuvintele, şi apoi a spus: «desigur că este 
logic, dar noi nu putem interveni». Am replicat că, fără a inter- 

veni, S'ar putea recomanda moderaţia şi bunul simţ. Ciano mi-a 
răspuns că nu se poate angaja deocamdată, dar că urmăreşte 
chestiunea şi că se va consulta cu Berlinul. 

La plecare, m-a invitat să vin să'l văd ori de câte ori voi găsi 
util.“ 

Relaţiile italo-iugoslave păreau a se răci, pe de altă parte. 
Colegul meu, Cristici, se arăta îngrijorat de prezenţa a vreo 
două milioane de soldaţi italieni la frontierele din ţara sa şi 
Italia şi Albania. El nu excludea ca, într'un viitor mai mult sau 
mai puţin apropiat, să se pună pe tapet chestiuni teritoriale pri- 
vind lugoslavia. Ar spori necontenit aluziile la un pretins ire- 
dentism albanez în regiunea Kossovo. lugoslavia n'ar putea 
însă consimti la această cesiune şi ar prefera să lupte, după 
cum ar lupta dacă i s'ar cere Macedonia pentru formarea unei 
Bulgarii mari în Balcani. S’ar putea eventual concepe mici 
rectificări de frontieră în folosul Ungariei şi al Bulgariei, îmi 
destăinuie Cristici, ca, de pildă, o restabilire a graniţelor din 
1914. Dar s'ar părea că guvernul din Sofia ar fi foarte exigent, 
având chiar aspirații asupra Salonicului, în credinţa că Grecia 
va pierde acest port şi că Germania n'ar accepta să fie anexat 
de Italia. 


Arbitrajul de la Viena şi mişelia nazisto-fascistă 


Secretarul de legatie, Metta, mă trezeşte la 27 august la ora 
4 dimineaţă, spre a-mi comunica textul unei telegrame de la 
minister, pe care tocmai a descifrat-o. Guvernul nostru îşi 
exprimă îngrijorarea faţă de chemarea subită a lui Fabritius, la 
Salzburg, şi a lui Ghigi, la Roma, temându-se că ar putea fi 
vorba de un arbitraj italo-german, între România şi Ungaria, 
cu privire la problema Transilvaniei, pe care noi nu l-am putea 
accepta fără a ne expune teza în prealabil. Mi se cere să aduc 
acest punct de vedere la cunoştinţa guvernului italian. Ciano 
se fereşte să mă primească personal, invocând scuza că tre- 
buie să plece îndată la Viena şi mă roagă să’l văd în schimb 
pe Anfuso, căruia îi fac comunicarea ce mi-a fost prescrisă. 

Anfuso îmi răspunde doar atâta că şeful său se va întâlni cu Rib- 
bentrop la Viena „spre a examina problema româno-ungară“ 
şi că nu s'ar proiecta deocamdată un arbitraj. Îi observ că dacă 
s’ar ajunge la aşa-zise „recomandări amicale“, ca acelea din 
31 iulie ale lui Hitler în privinţa Cadrilaterului, tot arbitraj camu- 
flat ar fi, ceea ce guvemul meu nu poate admite. Potrivit in- 
structiunilor ce primisem, i-am cerut, aşadar, să împărtăşească 
lui Ciano cerința stăruitoare a guvernului român ca, înainte de 
emiterea chiar numai a unei recomandări, reprezentantul 
României să poată fi ascultat spre a putea apăra drepturile ţării. 
De abia întors la legatie, primesc telefonic de la Anfuso rezul- 
tatul demersului meu: Manoilescu va fi invitat la Viena spre 
a i se da prilejul de a mai expune încă o dată şi în amănunt 
punctul de vedere al României. Era o făgăduială tot atât de 
mincinoasă ca cele precedente, căci după cum se va vedea mai 
jos, ministrul de exteme al României nici nu a fost consultat 
sau măcar ascultat. A doua zi, 28 august, Manoilescu îmi tele- 
grafiază să vin şi eu la Viena unde urmează să fie prezent şi 
Ghigi, ministrul Italiei la Bucureşti. 

La 29 august sosesc în Viena, unde mai sunt adunaţi şi alţi 
colegi ai mei: Alexandru Romalo, ministru la Berlin, Gheorghe 
Cruţescu, ministru la Budapesta, Nicolae Em. Lahovari, ministru 
la Bratislava, Mihail E. Pencovici, consul general la Viena, 
Dinu Hiott, Blaga, Baltă, Poloni, din centrala ministerului. 
Delegaţia română este compusă din Manoilescu şi Valer Pop, 
însoţiţi de Cornăţeanu, fost ministru, Sabin Manuilă, şeful Ser- 
viciului Statistic şi Etnografic al statului, generalul Dragalina, 
maiorul Tilichi. De partea germană sunt de faţă la Viena: Rib- 
bentrop, Mackensen, Fabritius, Baldur von Schirach (ca guver- 
nator al Vienei). Ca italieni, găsim pe Ciano, Ghigi, Talamo 
(ministru la Budapesta). 

După dejunul pe care noi, românii, îl luăm împreună la 
„Стапа Hotel“, Fabritius vine să-l ia pe Manoilescu ca să-l 
conducă la „Hotel Imperial“, unde este găzduit Ribbentrop. 
După un ceas şi jumătate de convorbire cu ministrul de externe 
al Reichului, Manoilescu se întoarce complet abătut, cu faţa 
lividă şi descompusă. Ne spune că a fost primit împreună de 

Ribbentrop şi Ciano, care i-au pus în vedere că nu sunt prevă- 
zute negocieri, ci că —— centrar declaraţiilor solemne date ante- 
rior — va avea ioc un arbitraj între România şi Ungaria, pe 
care guvernul român trebuie să hotărască dacă îl primeşte sau 
nu până la ora 10 seara din aceeaşi zi, de unde nu România va 
fi atacată simultan de unguri şi de ruşi, „iar statul român va 
dispărea de pe hartă“! Ambii miniştri ai Axei au adăugat că 
acest arbitraj germano-italian cu privire la Transilvania va 
căuta să formuleze o sinteză a principiului etnic şi a situaţiei 
geografice şi că teritoriul pe care România va trebui să-l 
cedeze va fi o medie între 24 şi 69 mii de km?. Manoilescu ne 
arată că a protestat cât a putut, reamintind că, la Salzburg, i se 
declarase lui si Jui Gigurtu, că baza eventualelor cesiuni teri- 
toriale ale României urma să fie stabilită pe principiul schim- 
bului de populaţii, iar nu pe „o sinteză între principiul etnic şi 
cel geografic“. Ribbentrop ar fi replicat că cele două guverne 
ale Axei s'au convins că un schimb de populaţii ar fi cu nepu- 
tintä în Transilvania şi că, de altfel, „dacă saşii se învoiesc să 
rămână sub o stăpânire străină, o pot face şi alte neamuri“! 
Toate insistenţele lui Manoilescu par să fi fost zadarnice, Ciano 
spunându-i chiar că „un refuz аі României ar trece-o' automat 
printre duşmanii Axei“. Ribbentrop şi Ciano s'ar fi purtat, în 
tot timpul conversatiei, într'un mod rece şi tăios ajungând 
până la ostilitate deschisă, repetând întruna că, „dacă românii 
refuză arbitrajul, ţara lor va fi desfiinţată“. Ei au invocat, pe 
de altă parte, pentru a justifica oarecum intransigenta lor, că 
Gafencu, ministrul nostru la Moscova, ar fi destăinuit cole- 
gului său iugoslav că politica actuală a României nu este decât 
aparentă şi că, de îndată ce Anglia „va prendre la dessus“!, 
România, ca şi Iugoslavia, vor ajuta Rusia contra Germaniei. Au 
adăugat că numirea lui Gafencu la Moscova a fost o mare gre- 
şeală, dar că ar fi una şi mai mare de a-l rechema în împrejură- 
rile actuale. Spre a mai atenua cruzimea hotărârii lor, Ribbentrop 
şi Ciano l-au încredinţat pe Manoilescu că din momentul în 


1 va prelua cîrma 

care România va accepta arbitrajul, o garanţie solemnă a inte- 
gritätii şi inviolabilitätii teritoriului ei erga omnes! îi va fi dată 
din partea Germaniei şi a Italiei, Ribbentrop a precizat apoi: 
„Şi nu este vorba de o garanţie model englez, ci de una efec- 
tivă: v'am trimite în ajutor escadre de aviaţie şi armată.“ 

Uluit şi năucit, nenorocitul de Manoilescu, căruia soarta îi 
rezervă un rol atât de tragic, redactează o dare de seamă a 
acelei dramatice întrevederi, care se cifrează şi se transmite 

„telefonic guvernului la Bucureşti. Este ora 7 şi la 10 trebuie 
transmis răspunsul! а 

La rândul său, Valer Pop cere să fie primit de miniştrii Axei 
şi ne spune că a stăruit şi el pentru aplicarea principiului 
schimbului de populaţii, dar tot fără rezultat, bineînţeles, 
făgăduindu-i-se şi lui o garanţie germano-italiană dacă Româ- 
nia primeşte arbitrajul. În caz contrar i s'a repetat şi lui că vom 
fi atacați îndată de unguri şi aproape cu siguranţă de ruşi, Ger- 
mania şi Italia dezinteresându-se de soarta statului român саге 
va dispărea cu totul. „Veţi fi pierdut astfel“, ar fi încheiat Rib- 
bentrop, „nu numai ultimul petic de pământ din Transilvania, 
dar însăşi fiinţa statului vostru.“ 

Întâlnind ре Ghigi, îi spun fără înconjur că am fost înşelaţi 
de două ori: întâi când ni s'a afirmat de Axă că baza conce- 
siunilor noastre teritoriale ar fi schimbul de populaţii şi a doua 
oară când ni s'a declarat personal că delegaţia română este 
роѓи la Viena nu pentru un arbitraj, ci pentru o examinare а 
situaţiei. Guvemele Axei fac României o situaţie mai oribilă 
încă decât Uniunea Sovietică: aceasta din urmă a fixat guver- 
nului din Bucureşti un termen de 24 ore pentru a se pronunţa 
asupra ultimatumului, pe când Berlinul şi Roma cer un răspuns 
în timp de trei ore ultimatumului lor. Adaug că se rezervă nefe- 
ricitului Manoilescu rolul lui Hacha în Cehoslovacia. Ghigi 
pare foarte jenat şi încurcat şi caută să nege evidenţa. Îmi rea- 
minteşte că puterile Axei au declarat întotdeauna că vor să dis- 
trugă complexul tratatelor de pace încheiate în 1919. „Al 

tuturor dispoziţiilor conţinute în acele tratate“, întreb eu, 
„inclusiv Trieste şi Fiume?“ „Nu“, răspunde Ghigi, „căci noi, 
italienii, am trecut la timp de partea germanilor.“ „Va să zică“, 
replic eu, „nu se face «pace giusta»!, ci «vendetta»2!“* Cât 
despre Mackensen, nu izbutesc să pun mâna pe el. Nu vrea 
desigur să dea ochii cu mine după declaraţiile ce mi-a făcut că 
nu se va ajunge la arbitraj şi că eventualele concesii ce am 
face nu vor avea de ţinut seama de fantasmagoriile lui Csâky, 
un minus habens.? 

La ora 9 seara vine o comunicare de la Bucureşti arătând 
imposibilitatea de a se da un răspuns în termenul indicat, dat 
fiind că pentru o hotărâre de asemenea importanţă este 
necesară consultarea nu numai a Consiliului de Miniştri, dar 
şi a unui Consiliu de Coroană, care nu s'ar putea întruni decât 
mâine dimineaţă. Se acordă însă un răgaz numai până la ora 
12 noaptea. Apoi, răgazul este prelungit până la ora 3 noaptea. 
Cruzimea „arbitrilor“ siniştri ce vor decide — sau care, mai 
bine zis au şi decis — soarta noastră depăşeşte orice margini 
în noaptea aceasta tragică. Doar la ora 3 şi 40 de minute 
soseşte răspunsul definitiv de la Bucureşti: Consiliul de 
Coroană primeşte arbitrajul cu 19 voturi contra 11. Este o 
dramă zguduitoare impusă unei ţări care nu este învinsă, nici 
măcar în stare de război cu nimeni. 

30 august 1940. Ziua cea mai neagră — până atunci — a 
istoriei Românilor. Manoilescu şi Valer Pop sunt conduşi de 
Fabritius la Castelul Belvedere, unde, la ora 4, li se comunică 
textul sentinţei arbitrale. Aflăm că, auzind'o, Manoilescu а 
leşinat şi că a trebuit chemat un medic spre a'i face o injecție 
(întocmai ca în cazul lui Hacha). Harta cu noua delimitare nu 
ne este comunicată, ci, conținută într'un plic sigilat, va fi dusă 
Regelui de către Romalo, care pleacă la Bucureşti cu avionul. 
Totuşi, stărui pe lângă Fabritius ca să-mi precizeze care este 
linia care va spinteca trupul țării mele. Încolţit, îmi destăinuie: 


! pace dreaptă 
2 răzbunare 
3 inteligenţă subnormală, handicapat mintal 

„Sie verlieren das Szeklerland. Leider verlieren Sie auch Clu j- 
Es bleibt Ihnen aber die Garantie der zwei Grossmächte, die 
soll man nicht unterschätzen. ““! 

În sfârşit, se află public tristul adevăr, comunicat repre- 
zentanţilor presei de către protagoniştii dramei. Rămânem cu 
toţii înmărmuriţi de durere. Ni se spune că, de faţă cu delegaţii 
noştri şi ai ungurilor, Ribbentrop ar fi declarat: „Vreau ca, în 
faţa dlui Csâky, să afirm solemn că problema naţiunii române 
ce va trece acum la Ungaria este o problemă care priveşte direct 
Germania şi Italia.“ Ungurul s’ar fi înclinat, spunând: „lau act 
şi garantez că nu se va ivi nici o plângere.“ Omorurile şi vio- 
lentele de orice fel, nu numai tolerate, dar chiar organizate de 
autorităţile maghiare împotriva populațiilor româneşti trecute 
sub vremelnica stăpânire ungurească, au dat o crudă şi nemi- 
loasă dezmintire angajamentului luat de Csâky în numele 
guvernului din Budapesta. 

Întors la hotel, cu faţa albă ca varul si cu ochii înlăcrimaţi, 
Manoilescu povesteşte desfăşurarea dramei. Sosit în faţa lui 
Ribbentrop şi a lui Csâky, i s'a spus că nu mai este nevoie să 
pledeze cauza patriei sale, situaţia fiind bine cunoscută de: 
arbitri. | 

După ce Ribbentrop se scoală spre a citi sentinţa, de faţă fiind 
Ciano, Manoilescu, Valer Pop, Teleki şi Csâky, ministrul de 
exteme român cere cuvântul. I se răspunde că va putea vorbi 
după ce se va fi terminat citirea sentinţei arbitrale. Venindu-i 
rău lui Manoilescu, Ribbentrop întrerupe citirea şi cere să se 
dea un pahar cu apă ministrului român. Se arată harta, Manoi- 
lescu se clatină, gata să se prăbuşească. Îşi revine apoi în fire 
şi cere iar cuvântul. І se arată că trebuie semnat mai întâi pro- 
tocolul de acceptare şi că apoi numai se vor putea face decla- 
ratii. Năucit, bietul Manoilescu semnează, dar este din nou 
înşelat de cei doi arbitri care, contrar făgăduielii date, arată 
acum că, faptul fiind împlinit, declaraţiile părţilor în cauză 


1 Pierdeti Tara Secuilor. Din păcate, pierdeţi şi Clujul. Dar vă rămîne 
garanţia celor două mari puteri că nu trebuie să mai fiţi niciodată sub- 
apreciaţi. 

devin inutile!!! În momentul acela, Manoilescu leşină şi este 
dus pe braţe într'o odaie alăturată şi întins pe o canapea, unde 
i se face o injecție spre a’l reanima. 

În modul acesta, mişeleşte, prin fraudă şi surprindere, ca de 
tâlhari în miez de codru, a fost vremelnic ucisă România Mare, 
mai întâi de Stalin, apoi de Hitler şi Mussolini prin uneltele 
lor, Ribbentrop şi Ciano. Dar dreapta aşezare a Istoriei a adus 
o primă vindecare a rănilor suferite de România şi Ardealul 
întreg s'a întors la matca patriei-mame, în aşteptarea zilei când 
şi celelalte ţinuturi rupte din trupul ţării îşi vor găsi locul fixat 
de Istorie. 

Cât despre Germania hitleristă şi Italia fascistă, ele au. avut 
soarta pe care o pregăteau României: Germania, frântă în două, 
şi'a pierdut pe veci teritoriile ei răsăritene, după cum Italia a 
pierdut nu numai ţările a căror independenţă o răpise — ca 
Albania şi Etiopia, dar încă toate posesiunile ei africane, şi 
chiar Fiume. Cât despre cei doi călăi care, cu atâta cinism şi în 
mod atât de neomenos au executat ordinele primite pentru 
sugrumarea României, soarta le-a dat osânda pe care o meritau: 
amândoi au fost condamnaţi la moarte la sfârşitul războiului. 

„Ciano a fost împuşcat de un detaşament militar la Verona, iar 
Ribbentrop a fost spânzurat ca un criminal la Niiremberg. 


* 


Evenimentelor tragice care au îmbucătăţit {ага noastră nu 
putea să nu le urmeze şi adânci prefaceri interne. La 5 sep- 
tembrie se instaurează un regim politic nou în România. Carol a 
fost silit să renunţe la un mare număr din prerogativele sale în 
favoarea noului prim-ministru, generalul lon Antonescu, care 
devine de fapt dictatorul ţării, însărcinat oficial să „cârmuiască 
statul român“, pe când Regele va domni fără să mai guverneze. 
Se caută eliminarea „camarilei regale“, prima victimă fiind 
Urdăreanu, îndepărtat din slujba sa la Palat. Toată noaptea care 
a urmat, s'au desfăşurat manifestații în Bucureşti, cerând abdi- 
carea lui Carol. Toate partidele politice — inclusiv, fireşte, 
Garda de Fier — pun aceasta ca o condiţie pentru eventuala 
lor intrare în guvem. Generalul Antonescu a cerut atunci 


284 


Regelui să abdice. l’a adresat, la 6 septembrie, o scrisoare în 
acest sens, atrăgându'i atenţia asupra gravitätii răspunderii се 
ar lua asupra sa dacă n’ar pleca imediat. În sfârşit, în zorii zilei, 
s'a hotărât să renunţe la tron în favoarea fiului său care, pentru 
a doua oară în scurta lui existenţă, a fost proclamat: Mihai I, 
Rege al României. După care, generalul Antonescu a îndreptat 
un călduros apel către mama tânărului suveran, principesa 
Elena, „ale cărei suferinţe iau acum sfârşit“, de a se întoarce 
cât mai curând în România, spre a rămâne alături de fiul ei. 
Presa italiană salută în unanimitate noul regim de la noi. 

Întrucât guvernul Gigurtu mai girează temporar diferitele 
departamente, Manoilescu, aflat încă în fruntea Ministerului 
Afacerilor Străine mă cheamă la telefon în dimineaţa zilei de 
8 septembrie, spre a mă informa că trenul îndreptat spre Elve- 
ţia, în care călătoreşte fostul Rege Carol, trece astăzi prin 
Italia, dar că toate formalitätile fiind îndeplinite de la Bucu- 
reşti, nu am a mă ocupa de această chestiune. Adaugă că 
guvemul elveţian acordă dreptul de azil lui Carol numai timp 
de o lună. Guvernul francez a fost întrebat dacă ar îngădui sta- 
bilirea în Franţa a suveranului detronat,.dar nu a transmis nici 
un răspuns până acum. Guvernul spaniol nu admite decât tran- 
zitul. Singur guvernul portughez ar autoriza stabilirea defi- 
nitivă a lui Carol pe teritoriul său pentru că bunica sa fusese 
regină a Portugaliei, dar chiar aceasta sub condiţia formală că 
regescul exilat să declare că nu va activa politiceşte. Manoi- 
lescu mă roagă totodată să însoțesc pe noua Regină-Mamă 
Elena atunci când se va întoarce în ţară (deocamdată ea este 
în Dresda, la , Weisser Hirsch“, dar urmează să sosească în 
Florenţa zilele acestea). 

Din Lugano, îmi telefonează Urdăreanu, la 10 septembrie, 
spre a mă ruga, din partea lui Carol, să intervin pe lângă 
autorităţile italiene ca să i se dea voie să tranziteze din nou prin 
teritoriul italian, singura cale — din pricina ruperii unui pod 
pe teritoriul francez aproape de frontiera elvetianä-— ce'i 
rămâne deschisă pentru a ajunge — via Modena — în Franţa, 
şi de acolo în Portugalia. Fac demersul cerut, care este solu- 
tionat favorabil, şi transmit rezultatul la Lugano. Carol îmi 

mulţumeşte şi'mi cere „veşti din ţară“. Ce veşti să'i dau? Că 
i-a fost vagonul ciuruit de gloanţe la trecerea prin Timişoara? 
Aceasta o ştie mai bine ca mine! Şi, de fapt, nici eu nu am 
primit ştiri precise din Bucureşti, în afară de zvonul ce circulă 
după care ar fi avut loc o adevărată hecatombă de generali şi 
de şefi de misiuni „outsiders“ (adică neapartinând cadrelor 
ministerului), ca şi înlocuirea primului preşedinte şi a procu- 
rorului general ai Curţii de Casaţie. 

După depunerea, de către întregul personal al legaţici, a 
legiuitului jurământ faţă de Mihai I, trec la Ciano (11 sep- 
tembrie), ca să”] pun la curent cu desfăşurările de la noi. Tre- 
buie să fac un efort psihologic ca să dau cu ochii de unul din 
cei doi călăi siniştri şi cinici care au sfărâmat trupul ţării mele. 
Dar datoria e datorie! Ministrul de externe al Italiei mă asigură 
de interesul cu care guvernul său urmăreşte actuala consolidare 
a statului român sub conducerea generalului Antonescu — de- 
spre a cărui personalitate nici el, nici eu pe atunci, nu ştim 
prea mult. „Deşi mai redusă ca întindere“, îmi spune Ciano, 
„România este astăzi mai compactă în adâncime. Singura pro- 
blemă ce ne despärtea până acum era angajamentul pe care’l 
luasem faţă de unguri. De aceea spuneam eu întotdeauna că 
drumul de la Bucureşti la Roma trece prin Budapesta. Acum 
că ne-:.m plătit datoria faţă de unguri şi că le-am obţinut ceea 
ce le fägäduisem, nimic, nici direct, nici indirect, nu mai stă 
în calea apropierii dintre noi.“ Răspund că rana ce ne-a fost 
adusă este prea crudă şi prea recentă ca să mă simt în stare să 
mai comentez asupra celor petrecute, mai ales că amărăciunea 
ce resimt, ca şi toți compatrioţii mei, oricât de profundă ar fi, 
nu poate să mai modifice astăzi ceea ce s'a făcut ieri. Singura 
observaţie ce'mi îngădui să fac este că arbitrajul de la Viena, 
departe de a fi consolidat pacea în Sud-Est, va stâmi dimpo- 
trivă, după părerea mea, uri neîmpăcate şi tulburări ce se vor 
ţine lanţ. Într'un raport ре care’l înaintam ministerului, la 
10 septembrie, scriam între altele: „Toate guvernele, mai ales 
cele mai apropiate de noi — ca cele din Berlin şi Roma — 
erau perfect informate asupra situaţiei din Transilvania, atât 
prin reprezentanţii lor la faţa locului, cât şi prin bărbaţii de stat 

şi diplomaţii care vorbeau în numele României. Erau destul 
de lămuritoare, pe de altă parte, admirabilele monografii ale 
Academiei Române asupra fiecăruia din noile noastre ţinuturi, 
remarcabila Revue de Transylvanie, pe acelaşi nivel cu revis- 
tele străine cele mai de seamă, colecţiile de cărţi geografice, 
lucrările de înaltă ţinută ştiinţifică ale lui Silviu Dragomir şi 
Sabin Manuilă, toate din belşug răspândite în cercurile cele 
mai diferite. Deosebirea dintre propaganda noastră şi aceea a 
adversarilor era că, pe când noi am rămas pe terenul strict 
ştiinţific şi concret, cum este firesc din partea unui popor care 
are dreptatea şi adevărul de partea sa, ungurii s'au îndeletnicit 
cu o reclamă mai mult zgomotoasă şi aş spune aproape „comer- 
cială“ (restaurante pitoreşti „Hungaria“, muzica de culoare 
locală, păpuşi în costume naţionale etc.) care, dacă nu dovedea 
întru nimic că Transilvania ar fi fost locuită în majoritate 
de maghiari, avea însă darul de a atrage atenţia necunoscă- 
torilor asupra Ungariei. De altminteri, la Viena, nu s'a susţinut 
că am fi pierdut o atât de întinsă parte a Ardealului pentru că 
ar fi fost etniceşte maghiară, ci s'a afirmat că sentinţa de la 
castelul Belvedere a fost dată «pe baza unor urgente şi impor- 
tante motive politice». În rezumat, nu am fost loviți pentru că 
s'ar fi ignorat situaţia etnică a Transilvaniei, ci pentru că 
împrejurările politice ar fi impus să nu se ţină seama de ea. 
Luând act de această explicaţie — pe care periodicul oficios 
italian Relazione internationale, a confirmat-o în numărul său 
din 7 septembrie — ne putem îngădui, în taina sufletului nostru, 
nădejdea că vor veni şi vremuri când, fie din cauza împrejură- 
rilor internaţionale, fie prin atitudinea noastră, «motivele poli- 
tice urgente» invocate nu vor mai exista şi se va putea reveni 
la vechiul principiu al naționalităților саге, în ciuda afirmațiilor 
recente, nu a adus numai nenorociri Europei.“ 

Era foarte greu de precizat, pe vremea aceea, cauza pentru” 
care Hitler, care declarase în atâtea rânduri că se va abtine de 
la orice intervenţie în aplanarea diferendului româno-maghiar 
relativ la Transilvania, s'a decis deodată să ia calea opusă şi. 
să impună un pretins arbitraj care, în realitate, dă satisfacţie 
pretențiilor ungureşti în dauna României. Privitor la substratul 

acestei schimbări de atitudine prezentam guvernului, printr'un 
raport din 19 septembrie, ipoteza cea mai acreditată în cercu- 
rile diplomatice. Dau câteva pasaje din acest raport: „Ultima- 
tumul sovietic privitor la Basarabia şi la Bucovia meridională, 
precum şi acceptarea exigenţelor Moscovei au fost pentru 
guvernul ungar prilejul căutat spre а dezläntui o acţiune mai 
energică. Cunoscând interesul Germaniei de a evita o confla- 
graţie în sud-estul Europei, guvernul din Budapesta a jucat ре 
faţă cartea rusească, arătând că opinia publică maghiară îi 
forţează mâna spre а'1 sili să atace România, concomitent cu 
o nouă înaintare a Armatei Roşii în ţara noastră şi cu un atac 
din partea Bulgariei. Faţă cu această ameninţare de lărgire a 
conflictului în direcţia Balcanilor, guvernele Axei şi-au modi- 
ficat atitudinea de până atunci, hotărând să dea o satisfacţie 
parţială Ungariei încă înainte de pacea generală... Se pare că 
se profila într'adevăr, în acele clipe, o nouă ameninţare ru- 
sească împotriva teritoriului nostru (primele obiective fiind 
Galaţii şi Dobrogea în vederea unui contact direct cu Bul- 
garia), la care ungurii ar fi declarat categoric că s’ar ralia por- 
nind un atac contra României. Incidentele simultane ce s'au 
produs în ajunul întâlnirii de la Viena pe frontierele noastre 
dinspre Răsărit şi Apus puteau fi interpretate ca semnul stabi- 
lirii urei coeziuni între Soviete şi Ungaria. În unele cercuri se 
credea chiar că un acord secret ar fi fost încheiat între Mos- 
-cova şi Budapesta, cu ocazia prezenţei în capitala sovietică a 
unei delegaţii pseudoeconomice ungare. Chiar dacă nu s'a 
ajuns atât de departe, pare probabil că ungurii, informaţi de 
intenţiile agresive ale Moscovei asupra României, s'au folosit 
de conjunctură spre a exercita un şantaj la Berlin amenințând 
cu o ofensivă împotriva noastră, care ar fi dus fatal la o con- 
flagratie mai întinsă şi la distrugerea zonei noastre petrolifere. 
Germania nu avea decât două alternative: sau să impună 
tăcere Ungariei cu forţa, efectuând eventual o ocupare militară, 
sau să'i acorde o satisfacţie destul de substanţială pentru а о 
linişti şi chiar a o câştiga în cazul unui conflict cu Rusia. Din 
aceste două alternative, prima era nerealizabilă din cauza strân- 
selor legături italo-maghiare. Nu rămânea deci decât a doua 

alternativă, aceea a unei parţiale satisfaceri a revendicărilor 
Ungariei, care s’o împiedice să se mişte... Cum se întâmplă 
adesea cu şantajuri, şantajul unguresc a reuşit... 

În ceea ce priveşte fixarea liniei demarcationale în Transil- 
vania, fostul secretar de legaţie italian la Bucureşti, marchizul 
della Rosa, membru al comisiei însărcinate de Ciano cu formu- 
larea unei soluţii concrete în chestiunea delimitării unei fron- 
tiere între România şi Ungaria, mi-a destăinuit că linia la care 
se opriseră şi pe care o pregătiseră pentru a fi propusă de Ciano 
guvernului german, lăsa de partea noastră Secuimea şi Clujul. 
Della Rosa conchide că trebuie să se fi ivit, la Obersalzberg şi 
la Viena, un motiv nou şi putemic pentru a se modifica linia 
într'un mod atât de dăunător României.“ 

Ciano era să'mi confirme indirect spusele lui della Rosa, 
atunci când mi-a spus, în ajunul plecării mele de la Roma: „Il 
y a eu deux formules en présence pour la délimitation de votre 
frontière: l’une proposée par 1’ Allemagne, l’autre par l'Italie. 
Tout ce que je puis vous dire c’est que la moins défavorable 
pour vous était celle de l’Italie.“! Am putut afla, în urmă, că 
formula germanä fusese impusä de Statul Major al Reichului, 
din motive strategice. Se stia Ungaria mai legatä de Axä, în 
urma arbitrajului ce o favorizase, decât România, unde era 
firesc să dăinuiască resentimente. Apropiind Ungaria de 
Carpaţi se asigura oricând armatei germane posibilitatea de a 
ajunge la crestele acelor munţi. i 


Întoarcerea în ţară a Reginei-Mame Elena 


Potrivit instrucţiunilor guvernului, plec la Florenţa, la 
12 septembrie, spre a invita pe mama noului Rege a se 
întoarce în ţară, ca „Regină-Mamă“ cu titlul de „Majestate“ 
şi a o însoţi până la frontiera italo-iugoslavă. Transcriu întocmai 


1 Au existat două formule pentru delimitarea frontierei dumnea- 
voastră: una propusă de Germania, alta de Italia. Tot ceea ce pot să vă 
spun este că cea mai puţin defavorabilă pentru dumneavoastră era cea 
propusă de Italia. 

şi fără a modifica sau traduce pe româneşte conversaţia 
noastră — notele luate în jurnalul meu personal: 

„Pe la ora 10 şi jumătate, sosesc în fermecătoarea Villa Sparta 
de la San Domenico di Fiesole şi sunt imediat primit de 
Regina-Mamă Elena, tot frumoasă şi încântătoare, deşi au 
trecut zece апі de când n'am mai văzut'o. Îi spun: «May it 
please Your Majesty to accept my respectful and heartiest 
wishes for the reign of King Michael, and may I express, 
Ma'am, the joy and happiness with which all Romanians greet 
the retum in their country of the Queen they have so long been 
deprived of.»! La auzul cuvântului: «Your Majesty», se 
strâmbă puţin («elle fait la moue»): «Must you really call me 
like that?»2 Răspund că titlul ei oficial este «Her Majesty the 
Queen Mother of Romania».? 

Regina Elena: «But to be a Queen, you have to be married 
to a King, and I cannot marry my son. You know very well 
that when Carol became a King, we were divorced.»* 

Eu: «The Romanians would be so happy, Ma'am, if you 
allowed to call you their Queen. They miss a Queen so badly. 
We all want to look up at you.» 

Elena: «But can't you look up at me if І don't wear that 
tittle?»$ 

Eu: «Il think your authority and influence, Ma'am, would be 
greater to the masses if you wore the titlle of Queen-Mother.»? 


1 Binevoieşte Maiestatea Sa să accepte cele mai respectuoase şi cäl- 
duroase urări pentru domnia Regelui Mihai. Îngăduiţi-mi să exprim, 
Doamnă, bucuria cu care toţi românii întîmpină întoarcerea їп ţara lor а 
Reginei de care au fost atîta timp lipsiţi. 

2 Chiar trebuie să mă numesti aşa? 

3 Maiestatea Sa, Regina-Mamă a României 

4 Dar ca să fii Regină trebuie să fii căsătorită cu un Кере si eu nu mă 
pot căsători cu fiul meu. Ştii foarte bine că, atunci cînd Carol a devenit 
Rege, eram divortati. 

5 Românii ar fi foarte fericiţi, Doamnă, dacă le-aţi permite să vă 
numească Regina lor. Le lipseşte atît de mult o regină! Toţi vă dorim în 
(агї. 

6 Dar nu m-aţi putea primi la fel de bine dacă nu aş avea асе! titlu? 

? Cred că autoritatea şi influenţa dumneavoastră, Doamnă, ar fi mai 
mari în rîndul maselor dacă aţi purta titlul de Regină-Mamă. 

Elena: «Do you really think so? Well then call me as you 
want! I am so sorry you took all that trouble to come from 
Rome just only to see me.»! 

Regina-Mamă, după ce îmi cere veşti despre familia mea, 
începe să vorbească de evenimentele de la noi cu o vădită 
sfortare de a se arăta obiectivă. Îmi spune că, după părerea ei, 
s'a făcut rău să se îndepărteze pe Carol tocmai în momente atât 
de grele, căci «he was clever and had experience, and I think 
he did his best».2 Este îngrozită la gândul răspunderilor ce vor 
apăsa pe umerii fiului ei: «He is just a child, you know, and 
he knows nothing. Not even foreign languages. He can't speak 
English properly, he speaks "ă la vai, madam’, as I call it, and 
his father never let him speak privately to anybody, not even 
to his ministers. He told me he had even to bribe servanis in 
order to get a newspaper, so they prevented him to get any 
knowledge of what was getting on.»? Arăt că tocmai ea este 
chemată să'i desăvârşească educaţia. Îmi răspunde: «But it is 
too late now. When Micky was a child and needed me badly, 
they drove me out. Now they call me back, when I can be of 
no use whatever. He is 19 now. How can I make him do 'dic- 
tées’ with a French teacher: 'J'ai, iu as, il a”, and so on? As 
for the political part, I will be no good, as I don't want to 
meddle in politics.»+ 

Eu: «You were very needed, Ma'am, when your son was a 
child, but I am afraid your presence is just as necessary now 


1 Aşa crezi? Atunci numeşte-mă cum vrei! Îmi pare rău @й ai venit de 
la Roma numai ca să mă vezi. 

2 era inteligent şi avea experienţă şi cred că s'a descurcat bine 

3 Este doar un copil şi nu ştie nimic. Nici măcar limbi străine. Nu 
vorbeşte bine engleza, vorbeşte „à la vai, madam“, cum spun eu, şi tatăl 
lui nu l-a lăsat niciodată să vorbească în particular cu cineva, nici măcar 
cu miniştrii lui. Mi-a spus chiar că a trebuit să mituiască servitorii ca să 
facă rost de ziare, într-atît îl împiedicau să afle ce se întîmplă. 

+ Dar acum e prea târziu. Cînd Micky era copil şi avea mult nevoie 
de mine, m-au îndepărtat. Acum mă cheamă înapoi, cînd tot nu mai sînt 
de folos. Are 19 ani. Pot să-l pun să facă dictări cu un profesor francez? 
Conjugări? „eu am, tu ai“ şi aşa mai departe? În ceea ce priveşte aspectul 
politic, nu sînt bună, nu vreau să mă amestec în politică. 

to help the young King, who is quite alone, with not a single 
member of his family near him«.! 

Elena: «And then, how will I get on with my sister'in-law, 
Elisabeth, who is in Romania. You know she slapped me once, 
the last time we met.»? (Schitez un gest de incredulitate.) «Yes, 
she did. She told me І had wanted to drive the family away 
during the Regency and had tried to suppress her mother's 
influence. And then she added: ’now, get this from те’ and 
gave me such a hard blow іп the face that I nearly fell down.» 
Nu'ţi vine să crezi: «What manners!»4. Îmi exprim părerea că 
fosta Regină Elisabeta a Greciei va încerca să se apropie de ea, 
acum că a devenit, «the first lady in the country», şi că de 
altfel, chiar ciuntită, România este destul de întinsă spre a se 
putea evita întâlniri prea frecvente. Dar cu sentimentul ei 
înnăscut de demnitate, Regina-Mamă îmi spune că n'ar vrea să 
dea poporului spectacolul unor disensiuni familiale. Mă roagă 
apoi să'i fac o expunere a situaţiei interne şi externe a ţării. 
Pare emotionatä reauzind povestirea tragediei prin care a trecut 
România. Ea vrea să ducă o viaţă cât mai modestă şi simplă. 
Ar dori să se facă economii peste tot, mai ales la Curte. Faţă 
cu fastul domniei precedente, foarte abil vrea să ia «le contre- 
pied» şi îmi mărturiseşte că ar vrea o Curte cât mai redusă: un 
mareşal, poate două doamne de onoare, aghiotantii primeniti 
la trei luni, spre a nu căpăta influenţă, şi din personalul trecut 
ar rămâne eventual numi bătrânul Mocsonyi. Nimic care să 
îngăduie formarea unei noi clici sau camarile. Adaugă: «At 
! A fost nevoie de dumneavoastră, Doamnă, cînd fiul dumneavoastră 
era copil, dar mi-e teamă că prezenţa dumneavoastră e la fel de necesară 
si acum, pentru a-l ajuta pe tînărul Rege care este singur, neavînd nici 
un membru al familiei pe lîngă el. 

2 Şi cum o să mă descurc cu cumnata mea, Elisabeta, care e în 
România? Ştii că m-a pălmuit o dată, ultima dată cînd ne-am întîlnit? 

3 Da, aşa a făcut. Mi-a spus că am urmărit să izgonesc familia în 
timpul Regenţei şi am încercat să suprim influenţa mamei sale. Şi a 
adăugat: „şi acum, poftim de la mine“ şi mi-a dat o palmă atît de grea 
peste obraz încît aproape am căzut. 


4 Ce maniere! 
5 Prima Doamnă a ţării 

ту father's in Ahthens, we used to lead a very quiet and 
modest life. Our "train de maison” was much below that of, let 
us say, a simple duke in England!»! Uitându-se apoi, aproape 
cu jale, la casa ei atât de frumoasă, îmi spune: „1 do hope 
Antonescu won't force me to give up this place and will let me 
come here sometimes. Anyhow, I will leave it to my son, and 
he may. always want a rest up here. You see, these years have 
been dreadful for me, but still І can say I spent happy and 
quiet days here.»? Caut s’o liniştesc asupra acestui punct: «І 
don't think any of us want to make our Queen а prisoner!»? 
Găseşte că fac prea mult «fuss»* despre întoarcerea ei. Îi 
explic că vrem să simtă «how sorry we feel for all that has 
happened.»5 Dar, foarte «grande dame»f, răspunde: «But the 
Romanians did no wrong to me. Not even Carol, he was quite 
decent to me (?) It is only the horrid Lupescu, who was jea- 
lous and tried to suppress me, even in the heart of my child. 
How could the Romanians stand her? Why did no Romanian 
tell Carol: we want to keep you as king, but throw that woman 
out! Yon know she taught the child that, once he is married, 
he can still keep a lady-friend, because it is always done. She 


1 În Atena, la tatăl meu, duceam o viaţă foarte modestă şi liniştită. 
Cheltuielile casei noastre erau mult sub cele, să spunem, ale unui simplu 
duce din Anglia. 

2 Sper ca Antonescu să пи mă forţeze să renunţ la acest loc şi să 
mă lase să vin aici uneori. Oricum, las asta în seama fiului meu şi lui îi 
place întotdeauna să vină să se odihnească aici. Vezi, anii aceştia au fost 
îngrozitori pentru mine, totuşi pot să spun că am petrecut zile fericite şi 
liniştite aici. 

3 Nu cred că cineva dintre noi ar avea să facă din Regina noastră un 
prizonier! 

+ multe poveşti 

5 cât de rău ne pare de tot ceea ce s-a întîmplat 

$ mare doamnă 

7 Dar românii nu mi-au greşit cu nimic. Nici măcar Carol, s-a purtat 
decent cu mine. Doar îngrozitoarea aceea de Lupeasca, geloasă şi 
încercînd să mă suprime, pînă şi în inima copilului meu. Cum au putut 
românii s-o suporte? De ce nici un român nu i-a spus lui Carol: te vrem 
rege, dar înlătur-o pe femeia aceea! Ştiţi că I-a învăţat pe copil că, atunci 
cînd va fi mare, va putea avea o doamnă-prietenă, chiar dacă este căsătorit, 

used to tell him: “If ever you want anything from your father, 
ask it through me, as I make him do whatever І want to”. She 
used always to come in his room, and when he was ill in bed, 
she sat on his bed. The child hated her. He never saw his father 
alone, and when he said anything, Carol used to tell him: 
*Shut up’. Carol does not love his son. When my mother-in- 
law, whom I really was devotet to, told me once: ’Carol has 
many defects, but one quality: he loves his son’, I answered 
that Carol had lots of qualities, excepting one: he did not love 
his son.>? Mai vorbim multă vreme, şi'mi arată toată casa şi 
terasele. Vine şi Nelly Catargi, din nou doamnă de onoare, şi 
tustrei laolaltă stăm de vorbă ca trei prieteni vechi. 

După amiază, fac o plimbare cu automobilul, împreună cu 
Nelly prin Florenţa. Ea se teme de influenţa medicului german 
Wamekros asupra lui «Sitta», cum i se spune Reginei în inti- 
mitate. El i-a băgat în cap că suferă de nervi şi că nu trebuie 
să ia asupra ei rolul unei suverane, spre a nu se istovi şi, cum 
dânsa este puţin hipocondră, ia orice îi spune acel doctor «ca 
buche de Evanghelie». Ar face impresie rea la noi dacă ea s'ar 
da la o parte de la îndatoririle ce'i incumbă. Sunt de acord cu 
Nelly. 

A doua zi, 13 septembrie, regina Elena pleacă spre ţară, 
însoţită de mine până la frontiera iugoslavă. Până la Veneţia, 
călătoreşte cu noi sora ei, Irina, Ducesă de Spoleto. La Veneţia 
se urcă în vagon fostul Prinţ Nicolae, care coboară la Trieste. 
Invit pe Regină şi pe Nelly să prânzească cu mine în vagonul 
restaurant între Trieste şi Postumia. Conversaţie foarte des- 
chisă şi intimă. Regina ne spune că Prinţul Nicolae pare a fi 
om de înţeles şi s’ar mulţumi să i se recunoască acum căsătoria 
morganatică şi să fie autorizat a se instala din nou în ţară. 


căci aşa se obisnuieste. Îi spunea: „Dacă vrei vreodată ceva de la tată! 
tău, cere-i-o prin mine, pentru că pot să-l determin să facă orice vreau 
eu.“ Obişnuia să vină în camera lui, cînd era bolnav la pat şi se aşeza pe 
patul lui. Copilului nu-i plăcea deloc. Niciodată nu-l vedea pe tatăl lui 
între patru ochi şi cînd spunea ceva, Carol zicea: „Taci“. Carol nu-şi 
iubeşte fiul. Cînd soacra mea, la care ţineam mult, mi-a spus: „Carol аге 
multe defecte, dar are o calitate: îşi iubeşte fiul“ i-am răspuns că are 
multe calităţi, în afară de una: nu-şi iubeşte fiul. 

Pentru primul an, s’ar învoi chiar să se întoarcă fără soţia Іш. 
Regina ne vorbeşte de micile «flirturi» inocente ale fiului ei şi 
de tulburarea lui când trebuia să asiste la certuri violente între 
tatăl său şi «duduia» (cum i se spunea Lupeaschii). Crede că 
ar fi bine ca Mihai să nu întârzie prea mult cu căsătoria. Ea ar 
fi de părere să se însoare cu o fată de casă mare boierească de 
la noi, de pildă à Cantacuzino. Dacă ar fi însă să ia o străină, 
ar fi de ales între vara lui Alexandra a Greciei" («but she is not 
clever enough for somebody in that position»!) şi Anastasia de 
Nesklemburg-Schverin (care pare să fie îndrăgostită de dânsul 
de când l-a cunoscut la nunta diadocului Paul, şi'i ţine foto- 
grafia pe masa ei de lucru). 

Sosim, în sfârşit, în Postumia, unde se prezintă Cădere, 
ministrul nostru la Belgrad, care mă va înlocui până la graniţa 
română. La plecare, Regina îmi spune: «Thanks so much for 
your kindness and І hope to see you soon.“? Nelly îmi sopteste 
în treacăt: «elle m'a dit qu'elle vous trouvait trăs sympa- 
thique».? Răspund: «Eh bien, c'est réciproque, s’il m'est 
permis de m'exprimer si peu protocolairement!'+ 

Ca să rezum impresiile mele, am găsit-o pe Regina Elena 
foarte «cocoană mare», ceea ce, din păcate, nu se poate spune 
de toate principesele din case domnitoare, căci s'a exprimat cu 
atâta demnitate şi generozitate despre suferințele si umilintele 
ei trecute. Mi s'a părut însă foarte sceptică şi «desenchantee»5. 
Este sigură că fostul ei soţ («mon ex», cum spune) va încerca 
să reia a doua oară tronul fiului său şi că totul se va repeta de 
la început. Amărâtă şi speriată apoi de a părăsi existenţa ei 
tihnită pe visătoarele coline florentine pentru a se arunca în 
viesparul politic de la Bucureşti.“ | 


* Fiica defunctului Rege Alexandru al Greciei şi al Aspasiei Mano, 
căsătorită ulterior cu Regele Petru al II-lea al Iugoslaviei. 

! dar nu e destul de inteligentă pentru un asemenea rol 

2 Mulţumesc mult pentru amabilitate şi sper să te revăd curînd. 

3 Mi-a spus că te găseşte foarte simpatic. 

4 Ei bine, e ceva reciproc, dacă-mi este permis să mă exprim atit de 
puţin protocolar. 

5 deziluzionată 

Atrocitätile ungurilor în Transilvania 


Între timp, începuseră atrocitățile ungare în ţinuturile româ- 
neşti din Ardeal, dobândite prin sentinţa Ribbentrop-Ciano. 
Toată populaţia de gen bărbătesc din satul Ip, de pildă, fusese 
ucisă şi se publicaseră fotografii arătând mormanul cadavrelor. 
În tot cuprinsul acelei nenorocite regiuni se înregistrau cele 
mai monstruoase cruzimi, Cum la 14 septembrie se procla- 
mase România „stat legionar“ deci bine văzut de Axă, m'am 
crezut dator să telegrafiez noului ministru de exteme al guver- 
nului legionar prezidat de Antonescu, Mihail R. Sturdza (Lucä) 
următoarele, la 20 septembrie: 

„Supun aprecierii guvemului dacă nu este cazul, faţă cu vestile 
ce parvin despre persecuțiile la care este supusă populaţia 
română rămasă în teritoriul cedat Ungariei, să reamintesc lui 
Ciano declaraţia pe care a făcut-o, împreună cu Ribbentrop, 
după arbitrajul de la Viena, delegaților noştri în prezenţa dele- 
gatilor maghiari că orice atingere a libertăţilor şi drepturilor 
naţionalităţii române din Ungaria priveşte direct Italia şi Ger- 
mania. Un atare demers, efectuat în momentul de faţă, ar pre- 
zenta şi avantajul că cei doi miniştri de externe ai Axei se află 
întruniţi în Кота.“ 

La 26 septembrie Sturdza îmi răspundea: „Am remis astăzi 
miniştrilor Germaniei şi Italiei o scrisoare, după sfatul Exce- 
lenţei Voastre, prin care protestam formal şi energic contra 
exceselor ungureşti din Transilvania, semnalând în special 
cazurile de la Trăsnea si Ip, unde, după informaţiile ce le avem, : 
populaţia masculină a fost aproape în întregime măcelărită.“ 

Se confirmă într’adevär îngrozitoarele mäceluri ale românilor 
din partea Ardealului cedată Ungariei. Nu numai populaţia, 
dar şi poliţia şi armata exterminează sistematic elementul 
românesc. Sunt semne de oroare şi sălbăticie asiatică. Preoţi, 
funcţionari, foşti deputaţi sunt schingiuiti sau ucişi. În sfârşit, 
deşi cu neexplicabilă întârziere, primesc autorizaţia ministe- 
rului de a protesta şi eu la Palazzo Chigi, cu toate că in- 
structiunile lui Sturdza se mărginesc la fraza „de acord, dar în 
mod cu totul amical“ (?); sunt ferm hotărât să'mi arăt întreaga 

indignare faţă de aceste nelegiuiri, tolerate de Guvernul Axei, 
în ciuda garanţiilor solemne ce ne fuseseră date cu privire la 
populaţia română pe care o trecuseră Ungariei. Trec să’l văd 
pe Ciano, dar пи’ pot găsi, căci este prins cu vizita la Roma 
a lui Ribbentrop. Mă duc atunci să'mi prezint protestul pe 
lângă directorul politic, Buti. Îi expun grozăviile pe care le au 
de suferit fraţii noştri rămaşi dincolo de hotarul ce ni s'a fixat 
prin arbitrajul de la Viena. Reamintesc declaraţia miniştrilor 
de externe ai Axei că atingerea libertăţilor şi drepturilor româ- 
nilor de pe teritoriul ungar este o chestiune privind direct Italia 
şi Germania şi cer să transmită lui Ciano apelul nostru de a se 
ţine de angajamentul luat. Buti a început prin a'mi face strania 
„şi neomenoasa observaţie că este bine ca, în primele zile, 
ungurii „să'şi verse focul“, şi că apoi lucrurile se vor linişti. 
Cum însă îi arăt că această „vărsare a focului unguresc“ echi- 
valează cu sistematica prigonire şi, dacă e posibil, suprimare 
a elementului românesc şi îi dau noi amănunte, directorul 
politic de la Palazzo Chigi pare în sfârşit impresionat şi îmi 
făgăduieşte că va pune la curent pe şeful său cu convorbirea 
noastră. 

În sfârşit, terminându-se vizita lui Ribbentrop, sunt primit de 
Ciano la 24 septembrie. Îi relatez şi lui atrocitățile comise de 
populaţia, poliţia şi armata ungară contra româruor din partea 
Transilvaniei cedată Ungariei şi îi remit un rezumat al celor 
expuse în această privinţă de emisiunile noastre de radio şi de 
ziarele noastre. Am relevat adânca tulburare sufletească pro- 
vocată la noi de un atât de neomenos tratament aplicat siste- 
matic fraţilor noştri intraţi acum în hotarele Ungariei şi al căror 
număr întrece un milion trei sute de mii. Ministrul afacerilor 
străine al Italiei îmi declară că împărtăşeşte cu totul senti- 
mentele noastre şi că, potrivit cererii ce'i transmisesem prin 
Anfuso, a discutat chestiunea împreună cu Ribbentrop, în 
timpul şederii acestuia la Roma. Deşi ministrul afacerilor 
străine al Germaniei a arătat că nu fusese încă sesizat de noi, 
a fost totuşi de acord ca de la Roma şi de la Berlin să por- 
nească avertismentul cel mai categoric la Budapesta. Cât pri- 
veste Italia, Ciano m'a asigurat că a vorbit în modul cel mai 

aspru lui Villani, ministrul Ungariei (care tocmai ieşea de la 
dânsul când intram eu), declarându'i că puterile Axei erau direct 
şi personal responsabile de bunul tratament ce urmează să fie 
rezervat nationalitätii române din Ungaria şi că nu vor tolera 
си nici un chip persecuțiile. Ministrul Ungariei trebuie să fi 
recunoscut implicit nelegiuirile săvârşite întrucât le-a atribuit 
elementelor extremiste. Ciano îmi spune că i-a răspuns că 
guvemul Teleki este destul de tare, mai ales după succesele 
purtate, spre a fi în stare să stăpânească situaţia. l-ar fi adăugat 
chiar textual: „Teleki are destulă armată şi poliţie în Transil- 
vania ca să aresteze imediat şi să arunce în închisoare pe aceşti 
extremişti căci, în orice caz, Italia şi Germania au luat asupra 
lor traiul liniştit al românilor din Ungaria şi se vor ţine de 
cuvânt.“ Pe de altă parte, Ciano a telegrafiat ministrului Italiei 
la Budapesta să vorbească foarte hotărât guvernului ungar în 
această chestiune şi a autorizat pe ministrul Italiei la Bucureşti 
să trimită la nevoie delegaţi la faţa locului pentru a constata 
oficial cele comise. Ciano a subliniat însă necesitatea să inter- 
venim în acest sens şi la Berlin. Am atras atenţia convorbito- 
rului meu şi asupra masărilor de trupe maghiare în teritoriul 
ocupat. El sfătuieşte să nu dăm prea mare importanţă faptului, 
deoarece „ungurii nu pot mişca dat fiind că garanţia teritorială 
dată României de Italia şi Germania se referă la toate hotarele 
româneşti astfel cum au fost trasate de aceste două mari 
puteri“. 

Am întrebat de asemenea pe Ciano dacă, în convorbirile 
sale cu Ribbentrop, a fost vorba şi de noi, sau de regiunea geo- 
grafică ce ne interesează mai de aproape şi, mai ales, dacă s'a 
examinat din nou problema rusă, având în vedere obiecțiile 
Moscovei cu privire la reglementarea regimului Dunării. Fără 
a'mi da un răspuns precis, Ciano mi-a spus că relaţiile Axei 
cu Uniunea Sovietică sunt „foarte vagi“, dar că noi nu avem 
de ce avea grijă deoarece „Axa consideră că România face 
parte acum definitiv din zona ei de interese şi că orice atingere 
ce i s'ar aduce ar fi o atingere adusă Axei“. 

Nu trec patru zile şi mă duc iar să semnalez la Palazzo Chigi 
noile atrocități maghiare în Ardeal. În lipsa lui Ciano, plecat 

în Germania, văd pe Anfuso $171 pun în cunoştinţă de ultimele 
ştiri. Ungurii spânzură, spintecă şi răstignesc în toate satele. La 
Trăsnea şi Ip au ucis toată partea bărbătească. La Târgu-Mu- 
reş au împuşcat 18 membri ai Gărzii de Fier. La Tirimia, în 
judeţul Bihor, au spânzurat în faţa bisericii pe preot, dascăl, 
notar şi fiul notarului. Atrag atenţia lui Anfuso că, în ciuda 
demersurilor guvernelor Axei, guvernul din Budapesta rămâne 
impasibil faţă de această prigoană sălbatică, dacă nu o încura- 
jează chiar, pe sub mână, pentru a extermina pătura conducă- 
toare şi a teroriza restul populaţiei. Anfuso îmi răspunde că 
guvernul fascist cunoaşte situaţia şi că ministrul Italiei la 
Bucureşti este în contact, în această problemă, cu guvernanţii 
noştri. Cum, după întrevederea cu mine, Anfuso se ducea la 
Mussolini, mă asigură cä’i va prezenta memoriul ce i-am 
predat şi că va raporta fidel cele ce i-am spus. 

Vorbind cu Buti despre aceste tragice întâmplări datorate 
unei sentinţe arbitrare care nu soluţionează problema minoritară 
maghiară, şi, în schimb, deschide problema mult mai vastă şi gravă 
a minorităţii române din Ungaria, directorul politic, neputând 
critica opera şefului său, a preferat să critice pe guvemantii ma- 
ghiari. Mi-a arătat că, pe când Teleki se bucură de stimă la Roma, 
Csâky a lăsat, în schimb, o impresie lamentabilă din cauza şovi- 
nismului său lipsit de măsură şi de inteligenţă care n'are de scop 
decât crearea unei situaţii personale în politica internă. De ase- 
menea, există o adâncă nemulţumire faţă de îndărătnicia cu care 
pătura conducătoare maghiară se împotriveşte reformelor 
sociale, în primul rând exproprierii latifundiilor. 

La 8 octombrie, înmânez lui Ciano următorul memorandum 

(citez principalele pasaje): 

„Le Gouvernement Royal de Roumanie a propos€ au Gou- 
уегпетепі hongrois d'établir des commissions mixtes rou- 
mano-hongroises en vue de procéder à des enquêtes au sujet 
des innombrables massacres et actes d’atrocité commis contre 


1 Guvernul Regal al României a propus Guvernului ungar să se sta- 
bilească comisii mixte româno-ungare pentru a se face anchete pe tema 
numeroaselor masacre şi acte de atrocitate comise împotriva populaţiei 

la population roumaine de Transylvanie et d'établir une sur- 
veillance pour empêcher tous crimes ou abus dans cette région. 
Le Gouvemement Royal italien a été mis au courant par les soins 
de la Légation de Roumanie à Rome, de cette proposition. 

Le Gouvernement Royal de Roumanie vient d’être informé 
que le Gouvernement hongrois a repoussé catégoriquement la 
proposition en question... 

Un nouveau massacre de la population roumaine a eu lieu 
dans la commune de Mureseni, après les massacres de Träsnea 
et d’Ip, où non seulement les hommes, mais aussi les femmes 
et les enfants ont été tués. Ce cas n’est pas isolé. De nom- 
breuses informations parviennent à Bucarest sur d’autres nou- 
veaux massacres de Roumains par les Hongrois. 

En outre, le 5 octobre, 283 intellectuels roumains, dont Mgr. 
Popovici, Evêque d’Oradea, ont été chassés de leurs demeures 
après un préavis de seulement trois heures, entassés dans des 
wagohs de marchandises, plombés, et envoyés à la frontière 
roumaine de Curtici... 

Le 6 octobre, trois autres vagons, remplis de Roumains 
chassés de Transylvanie, sont également arrivés en Roumanie. 

A Cluj, 300 familles d’intellectuels roumains ont été chassées 


ron. ânesti din Transilvania şi să se organizeze o supraveghere pentru 
împiedicarea oricăror crime şi abuzuri în această regiune, Guvernul Regal 
italian a fost pus la curent, prin grija Legaţiei României la Roma, cu 
această propunere. 

Guvernul Regal din Romänia a fost informat că Guvernul ungar a 
respins categoric propvnerea în : auză. 

_ Un nou masacru al populatiei româneşti a avut loc în comuna 
Mureşeni, după masacrele de la Trăsnea şi Ip, unde nu numai bărbaţii. 
dar şi femeile şi copiii au fost ucişi. Acest caz nu e izolat. La Bucureşt: - 
parvin numeroase informaţii asupra unor noi masacrări ale românilor de 
către unguri. 

Mai mult, la 5 octombrie, 283 de intelectuali români, printre care 
preotul Popovici, episcop de Oradea, au fost alungaţi din localităţile lor 
după un preaviz de numai trei ore, înghesuiți în vagoane de marfă şi 
trimişi la frontiera românească de la Curtici... 

La 6 octombrie, alte trei vagoane, pline cu români alungaţi din Tran- 
silvania, au sosit în România. 

La Cluj, 300. de farnilii de intelectuali români au fost alungate 

de leurs maisons, après un préavis de seulement trois heures, 
et dirigées vers la frontière roumaine. 

17 wagons, chargés d’environ 700 intellectuels roumains, se 
trouvent еп се moment А Lôküzhase, d’où ils doivent aussi 
être dirigés vers la frontière roumaine. Les personnes enfer- 
mées dans ces vagons se trouvent dans un état pitoyable. 

Ces méthodes d’expulsion en masse, dignes d’un autre 
siècle et en contradiction absolue avec les engagements solen- 
nels que la Hongrie avait pris à Vienne, ne sauraient être tolé- 
rées davantage par le Gouvernement roumain. qui prie 
instamment le Gouvernement italien d’intervenir afin d’ohtenir 
du Gouvernement hongrois que ces Roumains soient ramenés 
chez eux et mis en liberté. 

Le régime de terreur continue. Les attrocités perpétuées par 
les Hongrois en Transylvanie dépassent tout ce qu’on pou- 
vait craindre. Des centaines de paysans, des villages entiers, 
y compris les femmes et les enfants, ont été froidement 
massacrés. L'action d'extermination de la population rou- 
maine se poursuit selon un programme systématique com- 
portant la destruction intégrale des éléments dirigeants de 
cette population, afin de pouvoir plus librement annihiler 1а 
masse paysanne. 


din casele lor, după un preaviz de numai trei ore, şi îndreptate către 
graniţa românească. 

17 vagoane încărcate cu 700 de intelectuali români se află acum la 
Lôkôzhase, de unde vor fi îndreptate către frontiera românească. Per- 
soanele închise în aceste vagoane se află într-o stare mizerabilă. 

Aceste metode de expulzare în masă, demne de un alt secol şi în totală 
contradicţie cu angajamentele solemne pe care şi le-a luat Ungaria la 
Viena, nu mai pot fi tolerate de Guvernul român care roagă msistent 
Guveiul italian să intervină pentru a obţine de la Guvernul ungar са 
aceşti români să fie trimişi acasă şi repuşi în libertate. 

Regimul de teroare continuă. Atrocitätile comise de unguri în Tran- 
silvania depăşesc orice ne-am fi putut teme înainte că se va întîmpla. 
Sute de ţărani, sate întregi, inclusiv femei şi copii, au fost masacrați cu 
sînge rece. Acţiunea de exterminare a populaţiei româneşti continuă după 
un program sistematic ce cuprinde distrugerea integrală a elementelor 
conducătoare ale a-estei populaţii, pentru a putea fi -poi anihilată mai 
uşor masa ţăranilor. 

Le Gouvernement roumain est informé d’une manière cer- 
taine et ne laissant aucun doute que le Gouvernement de Buda- 
pest est fermement décidé à continuer à mettre en application 
ce programme dans un rythme accéléré: persécutions, expul- 
sion en masse, exécutions: C’est l’image fidèle du sort qui 
attend un milion et demi de Roumains détachés par la sen- 
tence de Vienne de leur patrie... 

Jusqu’à présent, à l’arbitraire, aux expulsion, aux massacres 
en masse, à la terreur déchaînés par les Hongrois en Transyl- 
vanie, la Roumanie n’a répondu que par de graves mais calmes 
protestations. Les minorités hongroises de Roumanie, comme 
ont pu le constater les autorités diplomatiques et consulaires 
étrangères, n’ont eu à se plaindre de rien... 

Le gouvernement roumain prie instamment le Gouverne- 
ment italien de bicn vouloir intervenir à Budapest, afin que sa 
proposition d’établissement des comissions mixtes soit 
acceptée.“ 

Predând acest memoriu lui Ciano, fac apel la dânsul, în 
numele guvernului român pentru са să caute să pună capăt 
stării (гарісе'а românilor din Ungaria, prin încetarea masa- 
crelor, expulzărilor şi prigoanelor de tot felul, eliberarea celor 
închişi şi să obţină instituirea unor comisii mixte de anchetă. 
Ї rog, de asemenca, în тоа stăruitor să pună la curent şi pe 
Mussolini cu această gravă problemă, reamintindu-i declaraţia 
făcută la Viena în faţa delegaților români şi unguri, că „pro- 


Guvernul român este informat în mod sigur şi fără nici o îndoială că 
Guvernul de la Budapesta este ferm hotărît să continue punerea în apli- 
care a acestui program într-un ritm accelerat: persecuții, expulzări în 
masă, execuţii. Este imaginea soartei care aşteaptă un milion şi jumătate 
de români, гир(і, prin sentinţa de la Viena, de patria lor... 

Pînă în prezent România n-a răspuns arbitrarului, expulzării, masa- 
crelor în masă, teroarei dezlănţuite de unguri în Transilvania decît prin 
grave, dar calme proteste. Minoritățile unguresti din România, aşa cum 
au putut constata autorităţile diplomatice şi consulare străine, nu au avut 
a se plînge de nimic... 

Guvernul român roagă insistent Guvernul italian să binevoiască să 
intervină la Budapesta pentru ca propunerea sa de stabilire a unor comisii 
mixte să fie acceptată. 

blema naţiunii române din Ungaria priveşte direct Italia şi 
Germania“. Ciano părea impresionat de cele ce”i arätam. Îmi 
declară textual: „Fără îndoială, Guvemul ungar poartă răspun- 
deri în această privinţă. Intervin permanent pentru a potoli pe 
unguri şi încă şi azi dimineaţă am vorbit în acest sens cu 
Bârczy, subsecretarul de stat al Ungariei, aflat în Roma. Dar 
este de neapărată nevoie să puneţi la curent şi Guvernul 
german, căci Ribbentrop pare a ignora situaţia din Transil- 
vania ocupată, cum îmi este descrisă mie. Am avut multe pri- 
lejuri de a întâlni pe Ribbentrop în ultima vreme şi, de câte оп 
am încercat să'i vorbesc de situaţia românilor din Ungaria, 
l-am găsit neinformat sau numai parţial informat asupra ches- 
tiunii. Am impresia că, pe când ai venit de mai multe ori să'mi 
atragi atenţia asupra acestor fapte, nimeni din partea Româ- 
niei nu vorbeşte în acelaşi sens cu Ribbentrop. Or, dat fiind 
completa solidaritate a „Axei“ eu nu pot face nimic decât îm- 
preună cu Guvernul german. Totuşi, mă voi pune chiar azi în 
legătură cu Ribbentrop, spre a vedea ce măsuri putem lua în 
comun.“ 

Am arătat, a doua zi, şi lui Mackensen întinderea nelegiui- 
rilor ungureşti în Ardeal. Mi-a răspuns că: „Îndată după vic- 
toria finală asupra Angliei“ (!!), Fiihrerul va stabili o pace 
trainică în Europa, şi Germania va asigura „poliţia“ în bazinul 
dunărean, împiedicând excesele. 

Încă o dată, la 17 octombrie, am cerut lui Ciano să urgenteze 
rezolvarea favorabilă a cererii noastre de a institui o comisie 
de anchetă italo-germană în Transilvania ocupată, la care să fie 
admis şi un observator român. Ar fi utilă şi crearea de comisii 
militare permanente italo-germane de control pe judeţe. Ciano 
mă asigură că aceste propuneri vor fi examinate în spiritul noii 
legături ce se încheagă acum între ţările noastre. 

Sunt satisfăcut că eforturile mele par să fie pretuite de 
guvemul meu. Într'o circulară cifrată a ministerului nostru 
(nr.6431 din 13 octombrie), citesc fraza: „Domnul Ministru 
Bossy a organizat, după arbitrajul de la Viena, un serviciu 
excelent de informaţii zilnice pentru personalităţile italiene, 
expunând toate ororile ungureşti.“ 

În acelaşi timp se iveau incidente noi cu Rusia, care voia sa 
ne oprească de a naviga pe braţul Chilia. 

Cer lui Anfuso (28 septembrie) să fnfätiseze lui Mussolini 

` stadiul actual al tratativelor noastre cu Moscova, relativ la deii- 
mitarca frontierei între ţările noastre. Anfuso găseşte chestiunea 
foarte gravă, dată fiind tendinţa străvezie a Sovietelor de a пе ` 
tăia orice legătură cu marea, şi mă asigură că va pune la curent pe 
„Duce“. Îi înmânez si lui Buti un memoriu în aceeaşi privinţă, 
destinat lui Ciano. Directorul politic îmi arată că Italia nu va 
admite, în orice caz, să renunţe la rolul ei la gurile Dunării s: 
destăinuicşte, în aceeaşi ordine de idei, că deşi pactul tripartit 
semnat la Berlin nu are vreo tendinţă anti-rusă, conţine totuşi o 
luare de poziţie şi faţă de eventualitatea unei noi accentuări а 
imperialismului Moscovei sau Intemaţionalci a treia. 

Vorbind cu Mackensen de planul rusesc pentru acapararea 
gurilor Dunării (8 octombrie), colegul meu german mă asigură că, 
„după terminarea războiului cu Anglia“ (!), Uniunea Sovietică va 
trebui să accepte la Dunăre regimul fixat de Germania: ruşii nu 
vor face ce vor pe Dunăre, ci ce vor fi lăsaţi să facă! 

Din informaţiile ce'mi parvin şi pe care le transmit Minis- 
terului, rezultă că Germania crganizează un sistem întreg de 
apărare militară de-a lungul tuturor frontierelor europene ale 
Rusiei. S’ar părea că trupele germane care trec prin Finlanda 
spre Norvegia ar înainta foarte încet şi că prezenţa forţelor 
Reichului pe teritoriul finlandez tinde să capete un caracter 
permanent, spre a fi gata de orice eventualitate. Cercurile 
ucrainene din Roma pretind că detaşamente germane s'ar afla 
şi în Rusia subcarpatică pe frontiera cu Uniunea Sovietică, şi 
că ofiţeri germani ar fi fost văzuţi pe străzile din Uzhorod. 

Se întrezăresc astfel, în mod din ce în ce mai limpede, 
intenţiile lui Hitler, de a proceda la o acţiune militară decisivă 
contra Uniunii Sovietice, la momentul ce i se va părea nimerit. 


Sfârşitul misiunii la Roma. Ministrul legionar al afacerilor 
străine, Mihail R. Sturdza, mă fnstiinteazä că, dat fiind că 
România s'a proclamat „stat legionar“ spre a se alătura şi mai 

mult de puterile Axei, este logic ca posturile de miniştri ai 
României la Berlin şi la Roma să fie încredințate unor membri 
ai Gărzii de Fier. În consecinţă, Costi Grecianu va fi numit la 
Berlin, iar Vojen la Roma. Mie mi se va da o altă destinaţie: 
Vichy sau Berna. Interesant este că vestea apăruse în ziarele 
italiene înainte de a'mi fi comunicată mie! În urma stăruinţelor 
lui Dinu Hiott, sprijinit de Manoilescu, de a se duce el la Vichy, 
mi se oferă Berna, ceea ce, de fapt, îmi convine şi mai bine, 
atât din punctul de vedere politic (căci regimul Pétain, acuzat 
de a colabora cu inamicul, ar fi dat un colorit neplăcut misiunii 
mele), cât şi din punctul de vedere personal (copiii îmi erau la 
şcoli în Elveţia şi soţia mea şi cu mine avem legături strânse 
cu acea frumoasă ţară încă de pe vremea copilăriei). De altfel, 
telegrama lui Lucă Sturdza, din 27 septembrie, prin care îmi 
anunţă transferarea este redactată în termeni foarte calzi şi 
afectuoşi şi îi răspund pe acelaşi ton: 

Încep aşadar vizitele de plecare. Mai întâi la Ciano care îmi 
exprimă călduros regretul lui pentru plecarea mea, pe care o 
aflase prin Ghigi, faţă de care se раге că Sturdza mă läudase 
foarte mult, ca fiind „unul din cei mai capabili diplomaţi, 
căruia i se va încredința curând o misiune importantă“. Apoi, : 
trec ре la toţi membrii guvernului si pe la toţi colegii, сагс au 
gentiletea de a mă роѓи la mese date în onoarea sotici mele si 
a mea. Prietenii Roffredo şi Margaret Cactani di Bassiuno ne 
oferă un dejun în minunata lor „Nirta“, după care luăm ceaiul 
în străvechiul palat de la Palestrina al soţilor Enrico Вафе- 
rini. Între timp, soseşte, aproape pe neaşteptate, Manoilescu, 
care vrea să'i vadă pe Mussolini şi Ciano. Mă acoperă de flori: 
„Eşti singurul ministru pe care’l avem. nu dau întreg ministerul 
pe dta. Îţi citeam rapoartele ca Evanghelia“ şi aşa mai depanc.” 
Mergem împreună la Ciano, unde Manoilescu descric şi cl 
atrocitățile maghiare. Ciano ne anunţă instituirea comisici de 
anchetă italo-germană, din care vor face parte Roggieri şi 


* Dacă este să'l cred pe prea amabilul Manoilescu, Puccio de la Tri- 
buna i'ar fi spus că ziariştii italieni sunt ,nemängâiati de plecarea mea, 
căci, până la mine nreaccesorii mci ignorau pe gazetari şi că sunt, de fapt, 
„adevăratul întemeietor al Legaţiei României la Roma“ (!!). 

Altenburg. La un moment dat, Manoilescu face aluzii la rolul 
său tragic de la Viena. Ciano îi aminteşte de Cavour, care a tre- 
buit să semneze cedarea Nizzei şi Savoiei. „Ce qui n'a pas 
empêché“, încheie el, „que, 70 ans plus tard, un autre Italien 
est entré à Nice!!“1 Crede el oare serios că Italia va anexa 
Nizza?? 

Soseste si succesorul meu, Vojen, fin, simpatic, bine 
crescut. Îi urez tot succesul în noua lui misiune pentru care 
îmi mărturiseşte că se simte prea puţin pregătit. Este îndată 
primit de Ciano care se pare că s'a dedat la o aspră critică a 
lui Petrescu-Comnen, lăudându-mă în schimb pe mine, care 
aş fi fost „singurul ministru al României de care s'a simţit mai 
apropiat“. Foarte gentil din partea lui Ciano şi încă mai gentil 
din partea lui Vojen de a'mi repeta aceste aprecieri. 

Înainte de audiența de plecare la Regele Victor-Emmanuel, 
Anfuso îmi aduce însemnele marelui cordon al ordinului 
„Corona d'Italia“, pe care suveranul a binevoit să mi'l confere. 
Suveranul mă primeşte în ziua de 22 octombrie. Simplu, plin 
de umor şi de farmec personal, ca întotdeauna. Îmi vorbeşte de 
amintirile lui din Elveţia (pentru că sunt transferat la Berna) 
de război („dont personne ne peut prévoir la fin“?) şi despre 
rezerva pe care Italia este silită s’o păstreze în ceea ce priveşte 
activitatea ei navală („nous n'avons que cinq croiseurs, on 
ne peut pas les risquer‘). Atinge şi chestiuni mai gingaşe: „Si 
le roi Carol ne s’est rendu coupable que de la centième partie 
seulement de ce dont on l’accuse dans vos journaux, il est 
certain qu'il devait sauter. П a eu, en outre, de vouloir être son 
propre premier ministre. Or, on ne peut pas être à la fois roi 
et premier ministre. Quand on est le premier magistrat d’un 


1 Ceea ce n-a împiedicat ca, 70 de апі mai tîrziu, un alt italian să intre 
în Nisa. 

2 căruia nimeni nu-i poate prevedea sfirsitul 

3 nu avem decît cinci crucişătoare, nu mai putem să riscăm cu ele 

+ Chiar dacă Regele Carol nu este vinovat decît de a suta parte din 
acuzaţiile care i se aduc în ziarele dumneâvoastră, este sigur că trebuia 
să abdice. A mai vrut, pe deasupra, să-şi fie propriul prim-ministru. Or, 
nu poţi să fii, în acelaşi timp, rege şi prim-ministru. Cînd eşti primul 

pays, on ne doit pas prendre sur soi tout ce qui se fait, car il 
y a forcément des fautes commises et comme on n'a pas le 
moyen d’être partout à la fois et de tout surveiller, il vaut 
mieux éviter de les endosser.““4 Îmi vorbeşte apoi si de tânărul 
Rege Mihai, care fiind lăsat odată de mama sa, când era copil, 
cu familia regală italiană, a plâns când a trebuit să părăsească 
Italia. „C'est le cas de son représentant, aujourd’hui, Sire!“1, 
spun eu. Râde şi mă bate pe umăr. Îi mulţumesc pentru 
bunăvoința ce mi-a arătat în timpul misiunii mele. „Mais je 
n'ai eu l’occasion de rien faire pour vous“, îmi răspunde el. 
Îi reamintesc că mi-a conferit marea cruce a Ordinului 
Coroana Italiei. „C’est vrai“, spune Regele, strângându-mi pre- 
lung mâna, de plecare, şi făcând urări pentru viitorul meu. Am 
păstrat o trainică şi frumoasă amintire a acestui suveran, pe 
care nu era să'l mai întâlnesc şi a cărui viaţă şi domnie au luat 
sfârşit într'un mod atât de trist. 

A doua zi, pornesc pe drumul de întoarcere în ţară înainte 
de a'mi lua în primire noul post de la Berna. Ne mai oprim pe 
drum, cu familia, în locurile ce ne erau cele mai dragi: Assisi, 
Gubbis, Perugia, Arezzo, Florenţa, Veneţia. La 28 octombrie, 
sosesc în Bucureşti. 


magistrat într-o ţară nu trebuie să iei asupra ta tot ceea ce se face, căci 
există obligatoriu şi greşeli şi, cum nu ai posibilitatea să fii peste tot în 
acelaşi timp şi să supraveghezi totul, este mai bine să eviţi să-ţi asumi 
totul. 

2 Aşa i se întîmplă şi reprezentantului său, astăzi, Sire! 

3 Dar n-am avut ocazia să fac nimic pentru dumneavoastră 

+ E adevărat 

BRĂTIANU, SABINA — 1/92. 

BRĂTIANU, VINTILĂ I. C. — 
1/82, 83, 92, 140, 141, 142, 147, 
148, 149, 156, 163, 164, 179. 

BREDICEANU, CAIUS — 1/15, 
106, 187, 199, 200, 210, 213, 
214, 218, 219, 260, 264. | 

BREDICEANU, CORIOLAN — 
1/106, 199. 

BREDICEANU, TIBERIU — 
1/106, 199. 

BRIAND, ARISTIDE — 1/56, 84, 
177, 190, 229, 259. 

BUMMERSKIRCH, MARIANNE 
— 1/203. 

BUTI — 11/180, 181, 248, 297, 299, 
304. 

BUZDUGAN, 
П/170. 

BUZDUGAN, GHEORGHE — 
1/12, 13, 113, 123, 131, 134, 136, 
138, 141, 145, 146, 147, 148, 
149, 150, 154, 155, 156, 157, 
158, 160, 162. 

BÜLLOW, BERNHARD — I.43, 
236. 

BÜSING — 1/240, 242. 


DIMITRIE — 


CĂDERE, VICTOR — 1/213, 214, 
216; 11/295. 

CAETANI DI BASSIANO, MAR- 
GARET — 11/305. 

CAETANI, ROFREDO — 11/247, 
305. 

CĂLINESCU, ARMAND — 1/28, 
118, 130, 131, 133, 143, 145, 
161, 162, 167. 

CÂMPINEANU, ION — 1/137. 

CĂPITĂNEANU — 1/270. 

CANINI — 1/26. 

CANTACUZINO, 
DRINA — 1/190, 191. 

CANTACUZINO, ALEXANDRU 
—11/162. 

CANTACUZINO, CONSTANTIN 
— 1/92; 11/274. 

CANTACUZINO, GHEORGHE 
GRIGORE — 1/10, 232. 

CANTACUZINO, GRIGORE — 
1/10. 


ALEXAN.-. 


CANTACUZINO, IOAN dr. — 
1/180. 

CANTACUZINO, NICOLAE — 
1/10, 241. 

CANTEMIR, DIMITRIE — 1/50. 

CARBONNEL, ERIC — 1/232. 

CAROL I, rege al României — 1/60, 
61, 68, 86,95, 97, 109, 126, 130, ` 
138, 152, 189, 198, 204, 205, 
208, 222, 225, 261; 11/87, 184. 

CAROL al II-lea, rege al României 
— 10, 12, 13, 14, 16, 51, 53, 77, 
83,107, 108, 109, 110, 111, 112, 
113, 114, 115, 126, 130, 136, 
138, 141, 142, 146, 147, 154, 
157, 160, 161, 162, 163, 165, 
166, 167, 168, 169, 170, 171, 
172, 173, 175, 178, 179, 180, 
183, 184, 189, 195, 196, 197, 
198, 204, 205, 206, 207, 208, 
209, 215, 216, 219, 220, 221, 
223, 224, 225, 226, 227, 228, 
230, 231, 234, 236, 261, 269, 
279, 289; 11/30, 31, 87, 95, 98, 
108, 109, 137, 154, 167, 168. 
249, 275, 284, 285, 290, 291, 
293, 294, 306. 

CAROL QUINTUL, rege al Spaniei 
— 1136. 

CARP, ION P. — 1/37, 38. 

CARP, PETRE P. — 1/22, 38; 
11/276. 

CARTOJAN, NICOLAE — 1/262. 


- CASTELLANE, BONICHON — 


1/35. 
CATARGIU, BARBU — 1/55, 121, 
271, 289. 
CATARGIU, LASCĂR — 1/6, `>.. 
“91, 109, 127. 


CATARGIU, LĂSCĂRUŞ L. - 
1/46. 

CAVOUR, BENSO — 1/26; 11/306. 
CAVRIANI — 1/57. 

CECIL, ROBERT — 1/188. 

CEDERCREUTZ, AXEL — 1/250, 
266. 

CESIANU, DINO — 1/207. 

CHAMBERLAIN, NEVILLE — 
I/70, 71, 72, 76, 77, 78, 95, 106, 
128, 134, 135, 144, 147, 149, 
150. 

CHARLES, NOEL — 11/222, 243. 

CHARMASSE, CHRISTIAN — 
1/27, 65, 143. 

CHARWAT — 1/240, 243. 

CHRISSOVELONI, LON — 1/211. 


CHRISSOVELONI, NIKY — 
П/166. 
CHURCHILL, WINSTON — 
П/261. 


CHWALKOWSKY — 11/91, 119. 

CIANO, EDDA — П/211. 

CIANO, GALEAZZO — 1/17, 63, 
67, 263, 285, 296, 298, 311. 312; 
1/8, 9, 10, 11, 45, 92, 103, 105, 
106, 107, 113, 132, 135, 139, 
146, 149, 166, 170, 171, 172, 
ЙЗ, 174, 178, 179, 181. 183, 
187, 192, 197, 198, 203, 204, 
208, 209, 210, 211, 213, 214, 
215, 218, 219, 220, 224, 225, 
226, 227, 228, 230, 235, 236, 
237, 241, 242, 243, 244, 247, 
250, 251, 252, 253, 255, 256, 
257, 259, 260, 261, 263, 265, 
266, 267, 268, 271, 276, 277, 
278, 279, 280, 286, 289, 296, 
297, 298, 302, 303, 304, 305, 
306. 

CICERIN, GHEORGHI V. — 1/46, 
84, 85, 87. 

CIOLAK-ANTICI — 1/192, 193. 


€ ISAR, arhiepiscop — 11/39. 
CIUNTU, EDMOND — 1/258, 264. 
CLAIN, IOAN MICU — 1/29. 
CLAUZEL, contesă — 1/203, 259. 
CLEMENCEAU, GEORGE — 
1/44. 
CLODIUS, CARL  11/196, 220. 
COANDĂ, CONSTANTIN — 1/8, 
40 
CODREANU-ZELEA, CORNELIU 
— 11/28, 100, 107, 112. 
COLONNA, ASCANIO — 1/68. 
COLONNA, PROSPERO — 1/67. 
COLRAT — 1/84, 87. 
CONDEESCU, NICOLAE — 
1/165, 166. | 
CONDURACHI, ION — 1/262. 
COND YLIS — 1/76. 
CONSTANTIN, rege al Greciei — 
1/51, 76, 88. 
CONSTANTIN-CONSTANTINO- 
VICI, mare duce — 1/252. 256, 
257. 
CONSTANTINESCU, ALEXAN- 
DRU — 1/81. 
CONSTANTINESCU, 
1/81, 84, 97, 104. 
CONSTANTINESCU, 
— 1/226. 
CONTARINI — 1/57. 
COPPEE, FRANÇOIS — 1/6. 
COSTIESCU, MATILA — 1/99. 
COSTIN, MIRON — 1/5. 
COUDENHOVE, MARIETTA — 
1/232. 
COUDENHOVE-KALERGI, 
RICHARD М. — 1/192, 232. 
CRAINICEANU, GRIGORE GR. 
— 1/119. 
CREANGĂ, ION — 1/106. 
CRETESCU, RADU — 11/143. 


ATTA — 


NICOLAE 


313 


CREŢIANU, ALEXANDRU — 
1/19, 172, 173, 174; П/109, 130. 
133, 134, 143, 159, 169. 

CREŢULESCU, ALEXANDRINA 
— 1/52. 

CREŢULESCU, ANA — 1/55. 

CREŢULESCU, LUXANDRA — 
110. | 

CRETULESCU, NICOLAE — 
1/22, 55. 

CRISTEA, MIRON patriarh — 
1/12, 113, 123, 132, 133, 138, 
167, 168, 169, 170; П/12, 28, 29, 
118. | 

CRISTICI ВОСНКО —П/181, 278. 

CROZIER, PHILIPPE — 1/259. 

CRUTESCU, CONST. — 1/37. 

CRUTESCU, GHEORGHE — 
1/158, 167, 269, 279. 

CRUTESCU, RADU — 17, 36; 
П/107, 109, 143, 144, 145, 162. 

CSÁKY, STEFAN — 1/270; 1/2», 
41, 73, 74, 76, 91, 95, 101, 104, 
105, 106, 110, 111, 113, 114, 


117, 121, 123, 124, 125, 126,- 


128, 130, 131, 133, 135, 137, 
139, 140, 143, 144, 145, 146, 
150, 151, 152, 155, 156, 157, 
159, 161, 162, 165, 171, 192, 
198, 199, 210, 211, 212, 213, 
215, 226, 259, 268, 272, 273, 
282, 283, 284, 299.. 

CUZA, ALEXANDRU IOAN, 
domnitor al Principatelor Unite şi 
al statului naţional român — 
1/21, 22, 23, 25, 127, 261. 

CUZA, MARIA — 1/94. 

CYRIL, ducesă — 1/221, 224. 


DALADIER, EDOUARD — 11/77, 
135, 206, 233. 


DANTE, ALIGHIERI — 1/86. 

DARÁNYI KÁLMÁN — 1/75, 
276, 282, 283, 284, 285, 290, 
299, 302, 307, 310, 313, 315, 
317, 334, 336; П/8, 20, 32, 33, 
34, 35, 91, 92. 

DAVIDESCU. GHEORGHE — 
1/258; П/230, 231, 250, 255. 

DAVILA, CAROL AL. — 1/116. 

DĂRESCI, NICOLAE — 11/237. 

DELBOS, YVON — 1/ 279. 

DIAMANDI, CONSTANTIN — 
1/81, 83, 85, 157, 174, 176, 177, 
230, 231. 

DJUVARA, RADU — 11/68. 

DOBROGEANU-GHEREA, 
CONSTANTIN — 1/103. 

DOCAN, NICOLAE — 1/7, 37, 38, 
40, 41, 42. 

DOLLFUSS, ENGELBERT — 
1/201, 202, 209, 214, 232; 11/18. 

DORNBRG — 11/92. 

DRAGA, regină a Serbiei — 1/195. 


DRAGALINA, CORNEL — 11/279. 


DRAGO, MARCELLINO — 1/63. 

DEAGO, MARIA CHRISTINA — 
1/66, 67. 

DRAGO, URBANO — 1/67. 

DRAGOMIR, SILVIU — 11/47, 
287. 

DUCA, ION G. — 1/84, 97, 104, 
115, 117, 129, 136, 137, 139, 
142, 144, 147, 209, 226, 229, 
230, 234, 236. 

DUCICI — 11/180. 

DUMITRESCU-BRAILA C. — 
1/153. 

DUMITRESCU, PUIU — 1/220, 
221, 230, 231. 

DUMITRESCU, ТОМІТА — 1/81. 

DUMITRESCU-TOHANI — 1/197. 

ECATERINA a П-а CEA MARE, 
împărăteasă a Rusiei — 1/20, 
256. | 

ECKHARDT, TIBOR — 1/282, 
291, 305, 306, 310; П/14, 18, 26, 
43, 100, 114, 115, 116, 147. 

EDEN, ANTHONY — 1/259. 

EDINBURGH, duce — 1/77, 222. 

EDNAM, EARL — 1/103. 

EDUARD al VIII-lea, rege al 
Angliei — 1/103. 

EHRENROOTH, ALEXANDRU 
— 1/250, 265. 

ELENA, principesä a Greciei, apoi 
regină a României — 1/8, 51, 53, 
76, 77, 110, 112, 113, 130, 154, 
218, 219, 222, 224, 225, 2%; 
П/285, 290, 291, 294, 296. 

ELENA, regină a Italiei — 1/58, 59, 
60; 11/189. 

ELISABETA, regină a României — 
1/51, 130, 155, 189, 205, 222, 232. 

ELISABETA І PETROVNA, 
împărăteasă a Rusiei — 1/256. 

ENESCU, GEORGE — 1/29. 

ERDMANNSDORF — ШІ, 92, 
94, 97, 100, 102, 121, 122, 147, 
156, 165. 

ERKIN, BEHIŞ — 1/278. 

ERZHERZOG, KARL — 1/202. 

EST ÜNAYDIN, RUSEM — 
П/150. 

ETTER, ALEXANDRU — 1/249. 

ETTER, NICOLAE — 1/249. 

ETTER, PAUL — 1/249. 

ETTER, VANIA — 1/249. 

EUGENIU DE SAVOIA — 1/199, 
202. 


FABRICIUS, WILHELM — 11/145, 
154, 204, 275, 278, 282. 

FACTA — 1/84. 

FERDINAND 1, rege al României 
— 19, 10, 11, 12, 23, 40, 53, 68, 
72, 75, 96, 97, 102, 105, 106, 
107, 109, 111, 112, 114, 115, 
116, 121, 123, 124, 125, 126, 
127, 128, 130, 131, 133, 142, 
146, 159, 175, 261. 

FESTETICS, ALEXANDRU — 
1/305, 306. 

FESTETICS, DOMINIC — 1/11, 
41. 

FILALITI, GHEORGHE — 1/47, 
48, 49, 50, 173, 192. 

FILIP DE FLANDRA — 1/21. 

FILIP DE STESSA — 1/59. 

FILIPESCU, ANASTASIA — 
1/109. 

FILOTTI, EUGEN — 1/258. 

FILIPESCU, GRIGORE N. — 
1/116, 163, 197. 

FILIPESCU, NICOLAE — 1/42, 55, 
109. 

FIŞA — 11/92, 122, 124. 

FLEVA, NICOLAE — 1/57. 

FLORESCU, ALEXANDRU G. — 
199. 

FLORESCU, ECATERINA — 1/10, 
11. ë 

FLORESCU, IOAN EM. — 1/11, 
270. 

FLORESCU, MANOLACHE — 
1/11. 

FLORESCU, MARGA — 11/39. 

FORTU, GRIGORE — 1/221. 

FOTICI — 1/194, 195. 

FRANASSOVICI, RICHARD — 
1/230, 234, 235; 11/96. 

FRANCKEN, FRANS — 1/24, 256. 

FRANÇOIS-PONCET, ANDRE — 
П/175, 176, 177, 178, 179, 183, 
195, 197, 198, 207, 210, 219, 
221, 224, 235, 236, 242, 243. 

FRANGULEA — 1/194. 

FRANGULIS, GENEVIÈVE — 
1/260. 

FRANZ FERDINAND, arhiduce — 
1/199, 225; П/111. 

FRANZ JOSEPH, împärat al Aus- 
triei si rege al Ungariei — 1/56, 
201, 205, 275, 279; 11/22, 37. 

FRANZ JOSEPH, arhiduce — 
1/198, 203, 204. 

FREDERIC al II-lea CEL MARE, 
rege al Prusiei — 1/20. 

FREDERIC, arhiduce — 1/284. 

FRENCKELL, ERICH — 1/250. 

FRIEDRICH DE HOHENZOL- 
LERN — 1/131. 

FUAD I AHMAD, rege al Egiptului 
— 1/161. 

FUGGER, NORA — 1/203. 

FÜRSTENBERG, KARL-EMIL — 
1/225; 11/71. 

FÜRSTENBERG, MARIA — 
1/225. 


GAFENCU, GRIGORE — 1/19, 29, 
153, 211, 212, 213, 214, 216; 
11/92, 100, 105, 108, 109, 111, 
112, 122, 123, 124, 125, 130, 
131, 133, 140, 141, 142, 143, 
144, 145, 148, 156, 165, 166, 
167, 169, 170, 171, 198, 199, 
211, 242, 264, 268, 280. 

GALANTHA, NAGY — 1/271. 

GARIBALDI, GIUSEPPE — 1/26. 

GAROFLID, CONSTANTIN — 1/116. 

GASCOIGNE — 11/57, 58, 62, 65, 
135. 


GAVRILESCU — 1/79; 

GAWRONSKI, IAN — 1/225, 232. 

GAYDA, VIRGINIO — 11/173, 
182, 192, 218, 219, 233. 

GÂRBEA, ZOE — 1/81. 

GEORGE al II-lea, rege englez — 
1/51, 76, 155, 278. ` 

GEORGE al V-lea, rege englez — 
1/102, 221. 

GERLISZY, ELSA — 1/270. 

GERMANI, NICOLAE D. — 1/37, 
38. 

GHERGHEL, MARIA — 1/5. 

GHICA, ALEXANDRA, — 1/133. 

GHICA, DIMITRIE I. — 1/14, 32, 

. 42,179, 180, 181, 182, 183, 184, 

188, 189, 190, 193, 194, 195, 
196, 19%, 215; П/169. 

GHICA, ECATERINA — 1/65, 
270. 

GHICA, ELISABETA — 11/39, 
169. 

GHICA, EMIL — 1/10, 65, 199. 

GHICA, GEORGETTA — 1/10. 

GHICA, GRIGORE V. — 1/65, 
261. 

GHICA, IOANA — 1/83. 

GHICA, ION — 1/10, 26, 137, 138. 

GHICA, MARGARETA — 1/42, 
43. 

GHICA, VLADIMIR — 1/187. 

GHICA-BRIGADIER, ALEXAN- 


DRU V. — 1/81. 
GIACOMO BARONE RUSSO — 
1/57, 58. 


GIGURTU, ION — 11/154, 162, 
250, 257, 263, 265, 266, 267, 
271, 275, 280. 

GOGA, OCTAVIAN — 1/93, 116; 
11/7, 9, 10, 28, 31, 318. 

GOLDIŞ, VASILE — 1/116. 

GOMBOS, GYULLA — 1/281, 
282, 283, 285, 286; 11/33. 

GORING, HERMANN — 1/268, 
286, 298, 299, 317, 320, 336; 
11/19, 23, 28, 69, 109, 109, 115, 
141, 144, 154, 162. 

GRAHAM, SYBIL — 076. = 

GRECIANU, COSTIN — 1/17; 
1/305. 

GREGORIAN, ALEXANDRU — 
1/244. 

GRIGORCEA, GHEORGHE — 
1/187, 287; I1/143. 

GRIPENBERG, BERTIL — 1/250. 

GRIPENBERG, GEORGE — 
1/250. 

GRIPENBERG, PEGGY — 1/250. 

GUERLET, PIERRE — 1/278; 
П/118, 146, 157, 165. 

GUNARIS — 1/77, 84, 88. 

GURĂNESCU, ALEXANDRU — 
1/223. 

GURELKIN — 11/249, 250. 

GUSTAV al III-lea, rege al Suediei 
— 1/266. 


НАСНА, EMIL — 11/119, 155. 

HACKZELL, ANDREI — 1/237, 
238, 239, 240, 243, 245. 

HAKKARAINEN, RAFAEL — 
1/237, 238. 

HALIFAX, EDUARD — 1/337; 
П/14, 95, 96, 133, 134, 141, 143, 
147. 

„HISINGER-JUGERSKJOLD — 


1/250. 
HELFANT — II/215_ 216, 219, 
229, 230, 231, 232. 


HENDERSON, ARTHUR — 1/0215; 
П/114, 115, 146, 147, 148. 
HENLEIN, КАМКА” — 11/30, 70. 


HERRIOT, EDOUARD — 1/176, 
212, 214, 259. 

HESS, RUDOLF — 1/317. 

ШОТТ, CONSTANTIN — 1/111, 
112, 121, 124, 155, 157, 163, 
165, 167, 169. 

HIOTT, DINU — 1/172, 
11/159, 279, 305. 

HITLER, ADOLF — 1/17, 18, 64, 
202, 210, 228, 268, 275, 285, 
292, 298, 300, 302, 306, 308, 
314, 315, 336, 337; 11/12, 13, 14, 
15, 18, 19, 22, 23, 24, 28, 34, 38, 
43, 45, 68, 69, 70, 71, 72, 75, 76, 
77, 84, 91, 99, 105, 107, 108, 
109, 113, 114, 115, 118, 119, 
123, 133, 135, 137, 140, 143, 
144, 146, 148, 149, 150, 153, 
154, 157, 158, 162, 164, 172, 
176, 177, 179, 182, 183, 200, 
204, 206, 216, 219, 221, 222, 
224, 225, 226, 227, 229, 230, 
233, 235, 236, 240, 241, 247, 
249, 250, 253, 259, 260, 261, 
262, 263, 264, 265, 275, 279, 
284, 287, 304. 

HOARE, REGINALD — 11/31. 

HODZA, MILAN — 1/151, 152, 
304; 11/71. 

HOHENLOHE-SCHILLING- 
SFURST, ALEXANDRU — 1/225. 

HOHENLOHE-SCHILLING- 
SFURST, ERWIN — 1/225, 

HORSTMANN, FREDDY — 1/38. 

HORSTMANN, LALLY — 1/39, 
266. 

HORTHY, MICLOS — 1/272, 273, 
279, 284, 298, 299, 334; 11/7, 11, 
12, 15, 16, 31, 34, 36, 39, 44, 66, 
71, 105, 106, 114, 115, 117, 118, 
123, 140, 148, 149, 163, 164, 198. 


173; 

HRYOS, ALEXANDRU — 1/232. 
HUBRECHT, YAN — П/243. 
HUNYADY, FRANCISC — [1/27.- 


ISLAVIEVICI, CONSTANTIN — 
1/207, 208. 

ILEANA, principesă — 1/14, 160, 
183, 184, 185, 186, 203, 205, 
206, 208, 220, 221, 222, 226, 
232, 279. 

IMREDY, BELA — 11/26, 33, 34, 
39, 40, 42, 44, 45, 68, 88, 91,98, 
103, 104, 105, 114, 115. 

INCULEȚ, ION — 1/234. 

IONESCU, BESSY — 1/42. 

IONESCU, TAKE — 1/8, 32, 42, 
43, 44, 45, 49, 50, 55, 143, 151, 
153, 179; П/71. 

IORGA, MIRCEA — 1/78. 

IORGA, NICOLAE — 1/14, 35, 46, 
69, 96, 109, 113, 140, 141, 142, 
148, 158, 161, 179, 183, 196, 
256, 268. 

IOSIF al II-lea de Austria — 1/20. 

IOSIF-FRANCISC, arhiduce — 
1/39, 41. 

IOSIKA, IOSIF — 11/98. 

IUNIAN, GRIGORE — 1/153. 


JEFTICI, BOSKO — 1/229. 
JONSSON, ANDERS — 1/255. 


KÂNYA, KÂLMÂN — 1/270, 278, 
285, 286, 287, 288, 290, 292, 
293, 294, 298, 299, 301, 302, 
303, 304, 305, 308, 310, 313, 
314, 315, 316, 334, 335, 336, 
337; 11/8, 9, 10, 11, 12, 14, 15, 
18, 19, 20, 21, 22, 24, 25, 26, 27, 
28, 32, 33, 36, 40, 41, 43, 44, 47, 
48, 55, 59, 60, 62, 64, 66, 67, 68, 


71,78, 79, 80, 81, 82, 85, 86, 88, 
90, 95, 98, 102, 104, 105, 115, 
118, 138, 183. 


KARAHAN — 1/47, 48, 49, 50. 
KAROLYI, DAISY — П/136. 
ĂROLYI, IULIU — 11/34. 
UFMANN, OSCAR — 1/228. 
KAUNITZ, WENSEL — 1/200. 
KEITEL, WILHELM — 1/40, 41. 
KIRIACESCU, OSCAR — 1/81. 
KIRILEANU, GHEORGHE — 
1/106. 
KINDERLEN-WĂCHTER — 1/43. 
KINSKY, ULRICH — 1/227. 
KIVI, ALEKSIS — 1/24, 244. 
KIVIMAKI, TOIVO MICHAEL — 
1/239, 246. 
KLAPKA, GYORGY — 1/26. 
KNOX, GEOFFREY — 1/291, 292; 
11/75, 90, 91, 93, 114, 122, 123, 
132, 135, 136, 137. 
KOBR, MILOŞ — 1/278, 287, 302; 
11/27, 71, 87, 88, 94, 122, 124. 
KORNGOLD, JULIUS — 1/202. 
KOSSUTH, LÂJOS — 1/26. 
KOTTULINSKY, JAROSLAW — 
1/225. 
KOZMA, NICOLAE — 1/284, 286, 
299. 
KRAUSS, CLEMENS — 1/203. 
KROFTA, KAMIL — 1/263, 321, 
327; 11/30, 49, 65, 66, 67, 76, 85 
KRUPENSKI, ANATOL — 1/69. 
KRUPENSKI, ELENA — 1/5. 
KRUPENSKI, IORGU — 1/69. 
KRUPENSKI, VASILE — 1/69. ' 
KRUPENSKI-MĂLINESCU, 
RĂDUCANU — 1/5. 
KUN, BELA — 1/284. 
KALLAY, NICOLAE — 1/276, 277. 

KÜNZL-JIZERSKI — 1/259. 


LAHOVARI, ALEXANDRU EM. 
— 19, 36, 45, 55, 56, 57, 58, 65, 
66, 67, 69, 70, 75, 76, 78, 79, 
117, 118, 119, 120; П/169. 

LAHOVARI, ALEXANDRU N. — 
1/56. 

LAHOVARI, GEORGE — 1/55. 

LAHOVARI, MAGDALENA — 
H/170. 

LAHOVARI, NICOLAE EM. — 
1/261; 11/279. 

LALOUETTE, ROGER — 1/203, 
232. 

LAMBRINO, IOANA (ZIZI) — 
1/109, 110, 197. 

LANCKORONSKA, CHARLES — 
1/203. 

LANZA DI MITRO — 11/200. 

LAPE DATU, ALEXANDRU — 

